
RAČUNALNIŠKI ZABAVNIK 


Alpress d.o.o., Dunajska 5, Ljubljana 
Samo Žargi, telefon: 059 08 99 30 


Dunajska 5, 1000 Ljubljana, jokerajoker.si 
telefon: 059 08 99 35 


NAGLAVNI IN GOVORNI VREDNIK 
David Tomšič 
DEZIJN'" IN GRAFIČNI ZLOM 
David Tomšič 
REDIGENT PO CESTI GRE 
Sergej Hvala 
JOKER CREAM TEAM'" 
Aggressor, LordFehbo, 
Kavbojc, Sneti, Guattro, Šerlok 
LUSTRATORKI 


Tanja Semion, Primož Bertoncelj 


Marko Polak, telefon: 040 796 323 
marko. polake)alpress.si 


telefon: 059 08 99 30 


Naročniki imajo 15 % popusta pri plačevanju na šest mesecev in 
20 % pri plačevanju na eno leto. 
Naročnina se po izteku plačanega obdobja samodejno podaljša, če naročnik 
naročnine ne prekliče. Slednjega si ne želimo. 


tiskarna Sehwarz Print 


Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) 
sodi farboviti magazin Joker med proizvode, za katere se obračunava in 
plačuje davek na dodano vrednost po stopnji 9,5 %. 

DVDja ni več, DDV ostaja! 


Veseli bomo, če nas podpre čimveč bralcev. Umivajte si roke po onaniranju. Tudi babe. Hvala. 

Kot smo obljubili prejšnji mesec, je tudi feb- 
ruarska številka v vseh barvah mavrice in speta 
z dvema klamfama. Kar je v redu. Takisto smo 
se potrudili z vsebino, kajti samoumevne v teh 


neplodovitih časih ni prav veliko. Ker smo igrali 
manj, smo zato lahko več gledali, konkretno 
nove TV-serije in filme. Navsezadnje je važna 
zabava. In to, upamo, nudimo tudi mi. 

Lovci na sekunde Opisujemo nenavaden igričarski šport, zvan speedruni. 24 
Priča o kreposti ino čarah Ob desetem poglavju serije Might and Magic se ozremo čez ramo ... 36 
Mesto vodim že od 1989 Prav res, že četrt stoletja se bavimo z virtualnim županovanjem! 56 
Delitev božjega darila Bodo imeli nekateri 'interneti' v prihodnosti res prednost? 62 
Čudoviti svet Walta Disneyja Predstavljamo človeka, ki je ustvaril največji zabavni imperij. TA 

Uvodnjak 

Uma Turban ži 
Slikosuk 86 
Črkožer ni 


Teden brez elektrike in bivakiranje pri tašči 8 
tastu ob ujmi je bilo neprijetna izkušnja. Čisto 
nič mi ni pomagalo, da ne živim za božjimi 
ledji v planinah, marveč na ravnem streljaj iz 
prestolnice. A se ne pritožujem, kajti tisoči so 
bili zaradi Kokoškine goratosti in gozdnatosti 
v veliko slabšem položaju. Kaj bi ti pravil. Če 
nisi meščan — v Ljubljani so komajda vedeli, 
da je kaj narobe -, si težave izkusil na lastni 
koži. 

Beseda, ki jo z zimsko katastrofo odslej naj- 
bolj povezujem, dejansko ni žled. (Povej 
pošteno, če si že prej vedel, kaj to je, se pravi 
tanka ledena obloga.) Neka druga je: ranlji- 
vost. Da se bo pripetilo kaj takega, si v prvi 
polovici januarja nisem niti v sanjah predsta- 
vljal. Naokoli sem hodil v jakni in zunaj je 
praktično cvetelo. Potem pa iznenada sodni 
dan, podrta drevesa, hlad, tema. Last of Us 
in Walking Dead nista zmogla pričarati niti 
drobca trpkega občutka, ko sem vandral po 
domačem naselju in je bilo vse tiho, mračno 
in izumrto. Kdor se je lahko odselil, se je, 
ostali so vedrili ob pečeh na drva, si svetili z 
baterijami in petrolejkami, igrali vovkalco ali 
šli pod odeje. (Sem ziher, da bo jeseni baby 
boom.) V moji bajti ni delalo nič razen plins- 
kega štedilnika, kajti vse ostalo je na štrom. 


Jokerplov 

Kražka si 
Storija 89 
Crtič deluks 90 


EAZ GO NE 


In to je botrovalo tistemu, na kar prej nisem 
pomislil. Ranljivosti. Elektrika je bila do nara- 
vne nesreče samoumevna, izpadi so bili od 
posodobitve bližnjega transformatorja zelo 
redki, vse je špilalo sto na uro. Celo po ne- 
prekinjenem napajanju — UPSu nisem čutil 
potrebe. A teden dni brez napetosti me je 
streznil. Agregata verjetno ne bom šel kupo- 
vat, vsaj zaenkrat še ne, ker so zaloge pošle 
in so cene visoke. Nedvomno pa si bom v 
poletnih mesecih omislil vsaj manjšo peč na 
drva, kajti zima brez ogrevanja ni noben 
špas. Izolaciji navzlic je bilo v nekaj dneh 14 
stopinj in še kako sem pogrešal blagodejno 
toploto radeona in PS4, ki skrbita za subtrop- 
sko vzdušje v moji čumnati. Onegaje bom 
polnil bolj redno, saj sem telefon obdržal pri 
življenju le po zaslugi dobrih ljudi, zaloga 
lamp in sveč bo neokrnjena, grmičevje okrog 
kočure bo očiščeno. Winter finally came. It 
was not pretty. 


"Wikipedia: Jaz vem vse! 
Google: Jaz poznam vse! 
Facebook: Jaz sem prijatelj z vsemi! 
Internet: Brez mene ne gre! 
Elektrika: Hahahahaha, vi to resno?" 
Sneti 


OPORNIKI €Z.C| VOJ 


13  Cenex 
27 Collegium 


Big bang 
Burger King 


713, 91 


25  SAE 


HTC 2  Sisplet 59, 64 
3 Telekom 92 


Naslovnica je pravljična. Grafika je od igre Might and Magic X, ki pa še zdaleč ni tako epska. 

tandard prihodnosti, tukaj že danes!" z 
mastnimi črkami bliska prodajni katalog 
novih televizorjev. "Štirikrat višja ločlji- 
vost ... podrobnosti, ki jih predtem še ni- 
ste videli" extraboldano oglašuje drugi 
otipljivi kos nabiralniškega spama. "8,3 milijona sli- 
kovnih pik - ultra ostro, ultra realno" kriči tretji pro- 
spekt. Krilatice seveda cikajo na televizorsko novite- 
to ultraHD, poulično znano kot 4K, ki pomeni počet- 
verjeno število HD-pikslov. Toda ali je res pametno v 
Sloveniji oglaševati tehnologijo, ki je brez vsebine 
ničvredna, na način, kot da to nuca vsakdo takoj 
zdaj? 
Razumljivo, da se tovarne in trgovci na vse kriplje tru- 
dijo delati promet in najboljši pospeševalnik prodaje 
so ravno nove tehnologije. Vendar je razlika med ko- 
ristnimi in onimi, ki so neuporabne in z njimi prve 
kupce dobesedno nategnejo. 4K sodi med slednje, 
kar vsi v verigi vedo, a ga še vedno sprenevedajoče 
promovirajo in računajo najmanj duplo. Razlika v ka- 
kovosti je kajpak opazna, problem je le, da tega da- 
nes ni mogoče niti izkusiti, kaj šele uporabljati. Ni na- 
mreč ne filmov na ploščkih, ne podpore s strani novih 
konzol, kamoli TV-programov. 
Pričakoval bi, da bodo vsaj sami proizvajalci dodali 
kak spletni kanal z demo posnetki, kakor so to nare- 
dili za 3D. Kaj še! V svoji prekokurčnosti so šli tako 
daleč, da niti menijev niso izrisali v ultravisoki jasnini. 
Raztegnili so obstoječe napise in ikone, ki že doslej 
niso bili do pičice ostri, zdaj pa so postali obupno koc- 
kasti. Kot lastnik najnovejšega čudeža tehnike nimaš 
niti piksla materiala, s katerim bi lahko vsaj sosedom 
demonstriral tehnološko nadmoč. Kot playstation 4 
brez ene same naslednjegeneracijske igre, avto na 
vodik brez ustrezne črpalke ali LTE-telefon brez hitre- 
ga omrežja. UHD pač ni samozadosten. Saj lahko gle- 
daš normalen program, a za tisti 4K si 55-palčneža 
preplačal za dva jurja. 
Industrija naivno pričakuje, da bomo velike zaslone 
menjali tako pogosto kot mobilne telefone. Zato nam 
dajejo ob vsaki priliki vedeti, da je pet let star televizor 
zrel za odpad. Sleherno sezono zaradi konkurenčnosti 
vsi po vrsti predstavljajo nove linije izdelkov, pa če je 
v njih kaj novega ali ne. V medsebojni dirki so nas 
medili s 3Djem in smart TVjem, vendar z obojim pre- 
zgodaj, s čimer so si naredili medvedjo uslugo. Enako 
zdaj delajo z 'naslednjo veliko rečjo', razločljivostjo 
UHD. V ravsu za poslednjo mrvico prodajnega kolača 
vsi hitijo in oglašujejo, nekateri celo, preden sploh do- 
rečejo tehnične standarde. 
Kdo bo pomislil, da je bila slična brezvsebinskost ta- 
kenako ob prihodu HDja pred nekaj leti. Ne povsem. 
Resda niti danes televizijski program ni privzeto HD 
(kar kaže, koliko časa traja praksa), toda preskok s 
pol stoletja starega formata je bil nujen in umesten. 
Poleg tega je bila tedaj višja ločljivost le ena od števil- 
nih pridobitev novih, ploskih televizorjev, ki so skupaj 
vzeto naredili precejšnjo dnevnesobno revolucijo. In 
vsaj igričarska in filmska panoga sta število pik takoj 
izkoristili. 
Z razvojem ni nič narobe. Vse panoge snujejo tehno- 
logije dekado vnaprej in jih rade demonstrirajo. Neko- 
rektno pa se mi zdi, ko se zaradi moči igralcev novite- 
ta, ki je še v povojih, skozi mainstream promovira kot 
nekaj, kar moraš kupiti nemudoma. Slika bo v pri- 
hodnosti nedvomno 4K, to je ultrajasno. A te prihod- 
nosti pri nas ni niti na obzorju, kaj šele za vogalom. 
Vseeno to ne moti slovenskih množičnih medijev, da 
brez kakršnekoli kritične distance in tehnične kulture 
objavljajo točno take zavajajoče prispevke. Zlasti je 
bilo to opazno prejšnji mesec, ko se je odvil sejem 
CES in je marketinška mašinerija redakcije nepresta- 
no zasuvala s hvalisavimi sporočili za javnost. 

Industrija naivno pričakuje, da bomo velike zaslo- 
ne menjali tako pogosto kot mobilne telefone. Za- 
to nam dajejo ob vsaki priliki vedeti, da je pet let 
star televizor zrel za odpad. Slika bo v prihodnosti 
nedvomno 4K, to je ultrajasno. A te prihodnosti 
pri nas ni niti na obzorju, kaj šele za vogalom. 


Ko o novih vročih televizorjih pavšalno pišejo dnevni 
časopisi in druga občila splošnega življenjskega slo- 
ga, je laik bržda prepričan, da je njegov štiri leta star 
LCD kriv, da imajo telenovele na Kanalu A in 24ur ta- 
ko slabo sliko. Sicer dvomim, da gre kdo na vrat na 
nos po nov teve, kajti 4K poleg števila horizontalnih 
pik pomeni evrsko kvoto. Podzavestni občutek do- 
mače zastarelosti oziroma boljšosti, ki je na voljo, pa 
ostane. Pri tem večina Slovencev nima pojma, da naš 
ljubi PopTV leta 2014 še vedno sramotno oddaja oga- 
bno sliko v nizki razločljivosti. 

Ne le, da premnoga tiskana in internetna glasila ne 
posedujejo dovolj razuma, da bi namesto velikih fotk 
zaslonov s pičlim besedilom predstavila raje širši po- 
gled. Sploh ne napišejo svojih, avtorskih besedil! Brez 
heca, celo visokotiražne revije često dobesedno obja- 
vljajo kar promocijski agencijski material. Ta je v naši 
panogi že v osnovi pomanjkljiv, saj gre le za prevode 
tujskih, globalnih floskul, ki za naše kraje ne držijo. 
Tako sem v dveh kranjskih cajtengih prečital, da Sony 
z Netflixom in Movies Unlimited prinaša izkušnjo 4K 
ločljivosti v vsak dom. Podatek, da to velja za ame- 
riški dom in za jesen, je slaboumnemu prepisovalske- 
mu uredništvu izostal. 


V ZDA, na Japonskem in v Koreji je situacija malce 
drugačna, toda celo tam velikokrat le na papirju. Te- 
stna oddajanja se resda vršijo, pa tudi butični servisi 
za ogled 4K-filmov se porajajo. Vendar je to v resnici 
dosegljivo malo prebivalcem. Samsung s sloganom 
'2014 je leto UHD' meče pesek v oči vsem. Za božjo 
voljo, do kraja leta se globalno načrtuje milijon pro- 
danih ultra televizorjev, 2017. jih bo šlo v promet 3,5 
milijona. To je skromna številka, zaradi katere se te- 
levizijske mreže gotovo ne bodo pretegnile in vnovič 
investirale v novo opremo. Zlasti ne v kamere, ki so 
jih zvečine ravno dobro kupile. 

Cartman bi rekel, da je zdajšnji nakup 4K-televizorja 
"like a big dick in your mouth." Plačaš nekaj, česar 
kljub želji ne moreš niti preizkusiti. Morda, a res mor- 
da nam bo čez dve leti osorej kakšna skopa vsebina 
celo na voljo. Vendar bo tedaj tovrsten TV pol cenejši 
in dvakrat naprednejši, morda celo z brezočalnim 
3Djem. Pri vsem tem daje misliti še Sonyjeva najava, 
da kani tokijsko olimpijado 2020 snemati in predva- 
jati v 8K. Morda ne prihodnji, ampak CES 2016 bo zi- 
her že v znamenju ločljivosti 7680 x 4320 ... 


David Tomšič 


w 

e ne poznaš Dark Souls, verjetno ne igraš kaj 
C dosti frpjev. Vsaj ne primarno enoigralskih, te- 

mačnih in zajebanih. Ali pa ti je ves čas pobral 
Skyrimov odprti svet? V tem primeru ti svetujem, da 
si snameš plašnice in priciniš Temne duše, to slado- 
kusno, globoko, taktično, počasno, napeto, pozna- 
valsko tretjeosebno realnočasovno sekljanko. Tisto, 
ki ne mara za novodobne smernice oblačenja igralca 
v pleničke in futranja z razredčenim frutkom, da se ne 
bi ujezil in šel drugam. Nikakor naj te ne odvrne po- 
datek, da je igra japonskega porekla, saj je do obisti 


srednjeveško gotska in nima ničesar skupnega z veli- 
koučnimi animejskimi jrpgji. Žanr se v samurajski de- 
želi namreč ni začel s Final Fantasyjem, marveč so 
najprej tripali na zahodne erpegeje tipa Wizardry, ki je 
tam še danes sila znan. 

Izgovorov, da se ne zmeniš za Dark Souls, nimaš do- 
sti, saj špil že nekaj časa ni na razpolago le za PS3 in 
xbox 360, marveč je v dopolnjeni inačici Prepare to 
Die lani izšel tudi za PC in si prislužil 90 v Jokerju 
240. Predelava sicer ni bogve kaj in ima zaradi golju- 
fov težave z večigralstvom. A samotarsko plat so lepo 
uredili moderji, PC-verzija ima bistveno manj proble- 
mov z gladkostjo od konzolastične in moč jo je dobiti 
za manj kot desetaka, kar je za tako mojstrovino bak- 
šiš. Sličen strošek ti povzroči neuradni predhodnik 
Demon's Souls, ki domuje na playstationu 3 in nav- 
duši s še bolj darkerskim vzdušjem. 

Razen tega, da si bodo vzeli nekaj več časa za optimi- 
ziranje računalniške inačice, naj bi z njo ne bilo več 
zapletov. Dejansko igro v prvi vrsti razvijajo za PC, kar 
daje misliti, da bo ta inačica iz škatle superiorna oni- 
ma za dokaj šibka X360 in PS3. Vse verzije so deležne 
novega pogona, ki prispeva več podrobnosti, pri- 
stnejše materiale, dodelane animacije, spremenjeno 
fiziko in manko lutkastega (ragdoll) prekopicevanja 


mrtvih teles. O morebitnih izvedenkah za PS4 in xbox 
one ne dajejo izjav, a nedvomno nista izključeni. 

No, tehnična plat ni pod najhujšim drobnogledom po- 
znavalcev. Skupnost je bila dolgo zaskrbljena, saj so 
pri tokijskih ustvarjalcih From Software zamenjali 
očeta serije Hidetako Miyazakija, nakar je internet ce- 
lo v Spodnji Kašelj prenesel citat koproducenta Yuija 
Tanimure, da kanijo Dark Souls II "narediti bolj do- 
stopne". Gmajna si je izraz razložila tako, da hočejo 
igro prilagoditi manj zahtevnemu občistvu. A Fromov- 
ci so kočljivost razjasnili. "Šlo je za napačen prevod," 
pravi producent Takeshi Miyazoe. "Ne gre za pone- 
umljanje, marveč za rezanje nepotrebnosti in sala." 
Da bo bojevanje vsaj enako tehnično in zahtevno, šefi 
prav tako morilski in manko kažipotov takisto nepo- 
pustljivo, so izbrani sodelujoči spoznali lani na Tokyo 
Game Showu in kasneje v beta testu za trideset tisoč 
izbrancev. Največ komentarjev je poleg izboljšanega 
inventarja izvabil drugačen občutek pri premikanju li- 
ka in vihtenju rezil, kjer manjša, na primer bodala za 
backstabe, terjajo več natačnosti, pri večjih pa potre- 
buješ še več kondicije in si še bolj odprt, če zgrešiš. To 
je zahtevalo nekaj privajanja, so pa bili vsi veseli novih 
poklicev, kot sta mečevalec, ki suče dve rezili, in tem- 
peljski čuvar s ščitom, helebardo ter čudeži. Medtem 


so znalci jadikovali, ko so uvideli, da so čarovniške 
klase kljub večjemu naboru coprnij doživele spre- 
membo - magija bo odslej pobirala stamino. 
Če je kdo pričakoval, da bo igranje enostavnejše, je 
doživel šok, ko ga je ugasla bakla pustila v nepredirni 
temi, da je crknil kot slepa podgana ... ko je med is- 
kanjem prehoda k snemalni točki - kresu za rešetka- 
mi - desetkrat zapovrstjo strmoglavil v globel ... inko 
je predenj stopil nov šef, Mirror Knight. Ne le, da je 
imel kaj malo ranljivih trenutkov in točk, mahal je z 
bliskovno sabljo in iz neuničljivega zrcalnega ščita kli- 
cal podanike, ki so optimiste učili ponižnosti. 
Veterani so z novicami zadovoljni. Tudi zato, ker v 
globalu ni noro bistvenih sprememb, razen nemara 
sveta, ki bo bolj peskovniško odprt in bo pot skozenj 
manj začrtana, pri čemer bodo stopnje naravnane 
bolj labirintno, večplastno ter celo ugankarsko. Vse- 
kakor ne bomo na lepem nadzorovali druščine - s 
tem se bo spogledal le sodelovalni multi, kjer se nam 
bosta lahko pridružila dva phantoma za skupen na- 
pad na glavarje. Nasploh bo multi deloval bolje, ker 
bo igra uporabljala namenske strežnike namesto go- 
lega povezovanja med igralci (P2P) kot prej. 
Toda ali bo kratica DS za novince pomenila Definiti- 
vno Sadistično? Sploh če vemo, da nam bodo lahko v 
igro po internetu ljudje vpadli tudi, ko bomo v zombij- 
ski obliki (Hollow), in da nam bo vsaka smrt pobrala 
del življenjske črte, dokler se ne bomo vrnili v člo- 
veško formo? Miyazoe-san trdi, da ne. Ključen razlog 
za to vidi v pridruževanju zvezam (Covenant). Ena bo 
omogočala lažje vpade v partije drugih, pripadniki 
druge bodo samodejno klicali phantomsko pomoč, 
tretja bo avtomatično zbirala somišljenike za krepa- 
vanje županov, četrta bo delovala kot nekakšna poli- 
cija za tiste, ki bodo pretiravali z ubijanjem živih igral- 
cev ... Sliši se dobro, upamo le, da bodo covenanti 
normalno označeni in nameščeni. 
Ne, Dark Souls II predvidoma ne bo prav nič lažji od 
enice in Demon's Souls. Osnovna ideja, ki ga preve- 
va, se zdi naslednja: dam ti več, a hkrati več pričaku- 
jem. Koliko več, bomo videli sredi marca. Do takrat si 
dobro odpočij, pa sveč in rožnih vencev nakupi, kajti 
saj veš. You. Will. Die. (sn) 

Namco Bandai za PS3 in xbox 360, 

14. marca; za PC nekoliko pozneje 

o seriji uspešnic, kakršne so Ulti- 
P ma Underworld, System Shock in 

Flight Unlimited, je ameriška eki- 
pa Looking Glass spočela še en izdelek 
za 90. To je bil Thief, bržda prva odlič- 
na prvoosebna šunjačina. Toliko večji 
podvig je bil, da se nam je taka, počas- 
nejša igra priljubila leta 1998, ko smo 
noro raketoskakali v Guaku 2. Špilali 
smo zmikavtskega mojstra Bilb ..., op- 
rostite, Garretta, ki je v kraju, imeno- 
vanem preprosto The City, kradel dra- 
gocenosti po hišah in obenem odkrival 
svetovno zaroto. Scenarij je bil privlač- 
na zmešanica srednjega veka, elektrike 
in čarovnije, a s premalo pare, da bi ga 
označili za steampunk. Čeprav je tatič 
znal nožkati in lokostreljati, je igra 
spodbujala tiholazenje. Zvok in svetlo- 
ba sta imela pomembno vlogo, legen- 
darne pa so bile vodne strelice za ga- 
šenje bakel. Tak je bil prvi del The Dark 
Project in taki sta bili nadaljevanji The 
Metal Age in Deadly Shadows. 
Zgodovinski odstavek je na mestu, kaj- 
ti novi Lopov, ki prihaja deset let po 
zadnjem poglavju, se bo zgledoval po 
predhodnicah. Novi demo, kateremu 
smo prisostvovali, se je začel v neureje- 
nem temačnem predelu viktorijanskega 
mesta, polnem čeladarskih vojakov na- 
lik avstro-ogrskim dragoncem. Garret 
se je z rabo kljuke urno vzpel na enega 
od kamnitih blokov, pogasil luč in se 
vrgel na stražarja. Pobil ga je s pendre- 
kom in se odkradel dalje, skrivajoč se 
po poltemi. Kako skrit je lik, je nakazo- 
vala temnejša maska okoli okna v svet, 
kar je posrečena domislica. Lepo deluje 
tudi pogosto prikazovanje nog in dlani, 
recimo med vzpenjanjem ali oprijema- 
njem za objekte, kar dodatno doprinese 
k osebnosti. Pomisel na Mirror's Edge 
ni naključna, kljub prvoosebnosti pa rav- 
no tako na Assassin's Creed. Nekaj za- 
radi parkurjevskega gibanja, nekaj za- 
radi močne glavne osebnosti, odete v 
podobno kapucinasto opravo. In nekaj 
navsezadnje zavoljo neživahnega, hlad- 
nega grafičnega filtra. 
Nato je falot demonstriral troje puščic, 
ki jih ima v tulu poleg vodenk. Ognjen- 
ke spremenijo človeka v baklo in pod- 
kurijo kopico sena, zaresne puščice de- 
lajo kirurške headshote, dočim je izstre- 
lek z vrvjo namenjen vzpenjanju na ne- 
dosegljive ravni. Gibanja v vse tri smeri 
bo namreč kar precej, saj so dragotine 
često v gornjih nadstropjih. Po poti po- 

bite gardiste je Garrett vedno odvrgel v 
temne kote, čeprav za najboljši rezultat 
šteje, če trupel sploh ni. Vendarle so 
avtorji zagotovili, da bo moč igrati v 
rambovski maniri, da ne bi odgnali ne- 
potrpežljivih. V ta namen so vdelali 
mnogo zaključnih potez, s katerimi bo- 
mo spektakularno opravili z nesrečniki. 
Nasploh so predstavniki studia Eidos 
Montreal (niso tisti, ki so naredili Deus 
Ex) večkrat pomenljivo namignili, da 
špil nikakor ne bo tako hardcorovski 
kot prvenec. Podlage bodo še vedno 
imele različne zvoke in za perfekten 
score se bo treba orenk pomatrati. A za 
napake ne bomo tako kruto kaznovani 
in možnosti za dosego cilja bo več, ta- 
ko kot v Hitmanu. V zlatarno bo recimo 
moč priti skozi okno, čez balkone ali po 
kanalizaciji. Poleg tega bodo tudi hitri, 
akcijski deli, ko bo kradljivec moral te- 
či, se gugati in drseti po vrveh. 

Garrett bo s pridom uporabljal tako 
imenovano osredotočenje, lastnost, so- 
rodno 'poslušanju' v Last of Us ali Bat- 
manovemu zaznavanju skozi stene. V 
tem pogledu, ki ga napajajo makova 
semena oziroma opij, smo v upočasnj- 
enem dogajanju videli 'akcijske' objek- 
te in kradli ljudem mošnjičke izza pa- 
sov. Več denarja - boljša oprema. Spr- 
va so načrtovali izkustveno napredova- 
nje, vendar se je fanovska gmajna baje 
zbunila in so ta del odrezali. Nasploh 
programerji priznavajo, da so v treh le- 
tih razvoja predelali kar nekaj koncep- 
tov. Menda so spočetka planirali celo 
peskovniško in tretjeosebno akcijado z 
obilno rabo sekvenc GTE. Slednjih ne 
bo, igranje pa bo manj odprto in bolj 
osredotočeno, čeprav bo prebivališče v 
urinem stolpu nekakšno središče, od 
koder se bo moč odpraviti na obrobne 
naloge. No, kljub prostorskim omejit- 
vam in občasni skriptanosti dogodkov 
bo okoliš še vedno deloval življenjsko. 
Mogli se bomo zapletati v spore z mi- 
moidočimi, na uho loviti pogovore, gle- 
dati kurbe, podkupovati stražarje ... 
Zgodbe ne želijo razkrivati, bo pa vsa 
pustolovščina robinhudovsko naravna- 
na in nas bo kakor predhodniki mesto- 
ma postavila pred moralne odločitve. V 
imenu revežev bomo vlamljali v trezorje 
bogatinov in kradli umetnine, nakit ter 
vrednostne papirje. Pri tem bo treba 
razstavljati pasti in s kljukcem odpirati 
ključavnice. Nemara še tiste na deviš- 
kih pasovih. 


Ker igro razvijajo za vse platforme in to 
že lep čas, novogeneracijske revolucije 
ne bo. V napovedih so omenili edinole, 
da bo jakost lučke na joypadu za PS4 
odvisna od Garretove prihuljenosti. Če 
bomo špilali v popolni temi, zna priti ta 
mikroelement celo do izraza. Vsekakor 
špil na močnejših sistemih obljublja vr- 
hunsko podobo, o čemer pričajo visoke 
priporočene zahteve v inačici za PC. 
Srčno upamo, da se bo izdelek izkazal 
in ponovno zagnal nekdaj priljubljeno 
serijo. Videni nivoji so bili vsekakor lepi 
in obilni, z veliko možnostmi. (lf) 

Sguare Enix za PC, PS4, PS3, 
xbox 360 in XBO, 28. februarja 


skih večigralskih streljank, Call of Dutyja in 

Battlefielda. Oh, saj jima v zelje hodijo druge - 
Halo, Gears of War, Counter-Strike, ArmA, Crysis. 
Toda prestola razvpitosti in prodornosti še kar nista 
izpustili iz rok. Zdaj pa jima namerava štrene zmešati 
Titanfall. To ni kr ena kineska brezplačna igrica, mar- 
več polnocenovni AAA-izdelek, ki ga dela novonasta- 
la grupa Respawn Entertainment. Ustanovila sta jo 
Vince Zampella in Jason West - strica, ki sta 
začetkom tisočletja osnovala studio Infinity Ward in 
popeljala Call of Duty do slave, nakar sta se sovražno 
razšla z Activisionom. Respawn, v katerem so zbrani 
številni bivši uslužbenci Infinity Warda, gorijo od želje, 
da z EAjevim denarjem pokadijo bivšim delodajalcem 
pod nos. Profitirali pa bomo mi, igralci. 
Titanfall se bo igral drugače kot omenjeni velikanki. 
Šlo bo za izključno spletno večigralsko prvoosebno 
rešetalko, ki se bo odvijala na razrušenem futuri- 
stičnem planetu. Tam sta si nenehno v laseh sprti 
strani Militia in IMC - Interstellar Manufacturing Cor- 
poration. V spopadih šest na šest se bodo uničevali 
pešaki in mogočni roboti - titani, in to tako, da bodo 
na kartah oboji prisotni istočasno. Najprej se bodo 
pobijali človečki in stran, ki bo pri tem uspešnejša, bo 
iz orbite prej dobila enega od več vrst titanov. Ti bodo 
naredil hud raztur, saj bodo veliki, zdržljivi, do zob 
oboroženi in videzno slastni. Ustvarjalci kot navdih 
navajajo Vojno zvezd, Iztrebljevalca in risarja mang 
Masamuneja Shirowa (Ghost in the Shell), zaradi 
česar so na Japonskem poželi veliko navdušenje. Če 
se spomnim lanskega Gamescoma, ko so predsta- 
vljali zgodnjo inačico igre, je bilo v njem zelo vzdušno 
tacati naokoli, prožiti rakete, ki so letele z dimnimi 
vlečkami, krušiti zidove in poslušati škripanje kovine. 
Kljub jeklenosti pa roboti ne bodo počasni in okorni, 
saj bodo lahko razen dokaj poskočne hoje za kratek 
čas pospeševali in se s tem izmikali. 
Gibčnost bo nujna, saj ne bodo le pod udarom drugih 
mechov. Piloti bodo namreč vse prej kot nevredni 
žaklji smegme in žvarovine, vsaj če jih bo vodil spret- 
než. Ta se ne bo pustil zalotiti na čistini, kjer ga bodo 
titani gladko zbrisali s površine planeta, marveč bo 
oddirjal med stavbe. Tam se bo lahko z nabrano iner- 
cijo od teka povzpenjal po zidovih in šibal vzdolž njih. 
Nato bo denimo skočil na robota, mu odprl pokrov, 
napolnil kabino s svincem in črevci ter ga sam zase- 
del. Razen, seveda, če bo nasprotnik čuječen in bo 
vključil elektrifikacijo trupa, kar bo napadalca koj 
spremenilo v lepo zapečen čevapčič. 
Med viri, po katerih so se zgledovali, Respawn navaja- 
jo klasike, kot sta Doom in Unreal Tournament, in si- 
cer iz posebnega razloga. Vrniti hočejo občutek, da se 
lahko ogibaš sovražnemu ognju, da plešeš med rake- 
tami in izgineš za vogalom, ne da srečaš sovražnika in 
je obračuna konec v sekundi, zmagovalec pa je tisti, 
ki je imel boljše reflekse. Tak 'twitch shooting' je pi- 
san na kožo najstnikom, medtem ko bo Titanfall ne- 
koliko počasnejši V njem naj bi bilo moč več taktizira- 
ti, sprožati salve raket, s katerimi bomo sovražnika 
spravili na želeni kraj (to je 'zoning', ki ga primerjajo s 
Street Fighterjem), in imeti malo več časa za razmi- 
slek. Tudi zaradi tega je število sodelujočih tako ome- 
jeno, arene pa manjše in bolj razgibane, tudi navpično 
- da grožnje ne bi prihajale iz preveč smeri naenkrat. 


N avadili smo se že na prevlado obeh megaton- 


U moji a 


a unih 


Koliko širše slike in globine na rovaš ogromnih kart in 
sodelovanja v grupah bo to odneslo, bomo videli. To- 
da če bo bojevanje res tako taktično in netrzajno, bi si 
znal Titanfall izdolbsti geriatrično nišo. 

Si pa avtorji vseeno prizadevajo, da vznemirljivosti ne 
bi zmanjkalo. V ta namen bo naokoli stalno gomazelo 
na ducate umetnopametnih vojačkov, ki bodo dosti 
šibkejši od elitnih pilotov in ne bodo posedovali njiho- 
vega dvojnega skoka. Šlo bo za kanonfuter, ki ga bo- 
do tako v inačicah za xbox 360 in xbox one kot za PC 
nadzorovali Microsoftovi namenski strežniki - skoznje 
bo tekla vsa komunikacija, zaradi česar bodo spopa- 
di bolj enakovredni in manj podvrženi zamiku. (Slišati 
je namige, da playstation ravno zato nima igre, EA pa 
je že dal vedeti, da je ne bo ugledala nobena druga 
platforma razen Microsoftovih.) Računalniška solda- 

teska bo prispevala dodatne točke, te zaposlila v red- 
kih trenutkih, ko blizu ne bo človeške tarče, in nudila 
zabavo začetnikom. Mojstri se bodo namreč borili zla- 
sti med stavbami in na strehah, kjer bodo divjali naj- 
bolj ostri spopadi. Ti so bili videti jako spektakularni 
že lani v Nemčiji, čeprav Respawn uporabljajo Valvov 
pogon Source, ki ne slovi po kakovosti. Zanj so se 
odločili, ker so lahko tako že pred leti začeli delati na 
igranju, namesto da bi se ukvarjali s podobo, in so ga 
sproti močno izpopolnili. 
Časa, da končno dostavijo poštenega konkurenta 
Call of Dutyju in Battlefieldu, so potemtakem imeli 
dovolj. Trenutek resnice je pred vrati. Ravnokar bo 
skoznje planil razjarjen velerobot! (sn) 
Electronic Arts za PC in xbox one, 
13. marca; za xbox 360 malo kasneje 

prebivališče. V Oblivionu si med pohajkovanjem 

našel utopljenega trola, ki se je depresiven vrgel 
z mostu, ker ga ni zmogel stražiti. V Skyrimu si bil ve- 
likanom žogica za nogomet. Skupna vsem tem dogo- 
divščinam v deželi Tamriel sta bila svoboda in spon- 
tanost, zaščitna znaka niza The Elder Scrolls, ta hip 
najbolj popularne serije fantazijskih frpjk. V njej kolo- 
vratiš po svetu, ker te za slehernim obronkom živega 
sveta čaka pustolovščina, ne le zato, ker bi te tja 
pošiljali osebki s klicaji nad glavami. 
Bo studio ZeniMax Online zmogel pridih serije preliti v 
imena vreden mmorpg ali pa bomo dobili preoblečen 
Warcraft? Prvi vtisi niso bili obetavni. Čeprav je imela 
igra že spočetka pogled skozi oči, značilen za Elder 
Scrolls, v njem nisi videl svojih rok. Kasneje so avtor- 
ji zgruntali, da privržencev ni dobro jeziti, in so gle- 
dišče popravili. Tako se bo moč odločiti tako za prvo- 
osebni pogled (z rokami!) kot za tretjeosebnega. 
Slednji bo najbolj uporaben pri bojevanju, saj bodo 
spopadi bolj množični kot v samotarski ediciji in boš 
potreboval pregled nad prostorom. 
Mikastenje bo ubralo srednjo pot med klasičnim Elder 
Scrollsovim in onim iz dosti spletnih frpjev. Z levim 
miškinim klikom boš bandita kresnil s sekiro, z des- 
nim boš blokiral vsak zamah in s počepom prestopil v 
tiholazenje. Toda na spodnjem robu bo gručica ikon z 
veščinami, ki jih boš sprožal kot v ostalih 
mmorpgjih. Z lokom boš moral namerjati 
na lastno pest, toda puščice bodo znale ne- 
kaj malega same iskati tarčo. 
Za razliko od predhodnic boš moral izbrati 
poklic. Tu se boš odločal med zmajskim vi- 
tezom dragonknightom, coprniškim sorce- 
rerjem, tatinskim nightbladom in zdravils- 
kim templarjem. Toda pri razvoju te ne bo- 
do kdovekako omejevali in jih boš lahko 
peljal v vse mogoče smeri. Vsakomur bo na 
voljo sleherno orožje, tako da bo mag lahko 
strašil z dvoročnim mečem in vitez lučal og- 


V Morrowindu si si pod velikimi gobami uredil 


čmokavec 2014 


njene krogle. Poklic bo dodal le tri samosvoje veje 
sposobnosti. Z vsako novo izkušenjsko stopnjo od 
skupno petdesetih boš odklenil eno, nakar jo boš kre- 
pil z rabo. Če se boš pustil ugrizniti vampirki, pa še 
kako dodatno. Razen za klaso se boš na štartu odločil 
za eno od devetih tipskih ras oziroma življenjskih vrst 
iz univerzuma TES. Navesil si boš lahko oklep vilinov 
Altmerjev, kožuh mačkastih Kajiitov ali luske plazil- 
skih Argonijcev. Kupci zbirateljske inačice bodo lahko 
poleg tega še imperialisti. Vse strani razen imperialne 
bodo popredalčkane v tri sprte frakcije: Aldmeri Do- 
minion, Daggerfall Covenant in Ebonheart Pact. 
Tamriel je namreč sredi burnih časov. Piše se leto 583 
druge ere, to je tisočletje pred dogodki iz Skyrima in 
stoletja, preden je Tiber Septim združil celino. Cesar v 
osrednji provinci Cyrodiilu je šibak in narode okoliških 
dežel grabi lakota po prestolu. V strahu za udobni na- 
slanjač se vladarska rodbina poveže s temnimi silami, 
ki jih upravlja sam daedrični princ Molag Bal. (Daedre 
so zvečine zlobne pojave iz drugih dimenzij.) Z izrabo 
imperatorjeve naivnosti vdre v tostranstvo in ga skuša 
s temnimi sidri, ki niso nič drugega kot oblivionski 
portali, spojiti s Coldharbourjem, svojo temno dimen- 
zijo. Nad čimer tamrielska bitja seveda niso navduše- 
na, saj bi jih pobralo. Zato se tri igralske armade od- 
pravijo proti prestolnici, da bi prevzele oblast in breni- 
le Molaga Bala skozi portal tja, od koder je prišel. 


uci ačikka dd 


The Elder Scrolis Online 


Ljubitelji igranja proti računalniku (PvE) bodo torej 
zvečine tepli nakaze iz onostranstva v klasično zasta- 
vljenih raidih ali v množici manjših temnic z druščina- 
mi štirih igralcev. Po drugi plati se bodo privrženci 
mlatenja ljudi spoprijemali z nasprotniki iz drugih 
frakcij v boju za posest Cyrodiila. PvP bo podoben 
onemu iz Warhammerja Online, z množico postojank, 
ki jih bo treba oblegati s katapulti in jih zasesti, da se 
bo frontna črta premaknila bliže monumentalnemu 
stolpu imperialne palače. Na koncu bo najboljši igra- 
lec zmagovalne frakcije celo okronan za cesarja! Na- 
grada bo zastonj oklep za konja. Hec. 
Kaj pa brezciljno potovanje, popivanje in metanje ve- 
der v naključne mimoidoče? Elder Scrolls Online bo 
premogel veliko raznolikih zadolžitev, od tistih, ki te 
bodo vodile po osrednji zgodbeni niti proti Molagu 
Balu, do kopice spontanih pripetljajev. Ti naj bi bili 
bolj prepričljivi od onih v Guild Wars 2, ki so se začeli 
hitro ponavljati. Vselej pa bo raziskovanje nagrajeno, 
bodisi z izkušenjskimi točkami, bodisi s samosvojimi 
predmeti, ki bodo lahko celo kvalitetnejši kot ob iz- 
plenu od šefov. Pokrajina bo vestno sledila izročilu in 
veterani niza bodo uzrli mnogo znanih lokacij, dasi bo 
spočetka dostopen le omejen del Tamriela. Tudi z 
živostjo se trudijo. Večina dialogov bo govorjenih in 
ne čudi se, če boš v orku prepoznal Johna Cleesa ali 
Malcolma McDowella. 
Namera Elder Scrolls Online je jasna: na- 
praviti igro, ki bo privlekla tako ljubitelje 
franšize kot mmorpgjev. Zato bo nekje 
vmes. V duhu serije bo razen na PCju in 
sčasoma macu dostopna tudi na obeh no- 
vih konzolah, kjer boš na xboxu one potre- 
boval zlat račun Xbox Live, na PS4 pa ne 
Playstation Plusa. Na vsak način bo treba 
za igro odšteti 55 evrov in nato 13 mesečno 
za naročnino. Jim bo tak model uspel ali bo 
šel izdelek kmalu v free 2 play? (ag) 
Bethesda za PC, 4. aprila; 
za PS4 in xbox one junija 

<a liko lahkotnejšega arkadnega pičenja, vendar golo šofersko razturanje ne bo nujno prineslo zmage. Powerupi v obliki pospeškov, izbljuvkov in oklepov bodo v enačbo znova 
- 


—, dodali nekaj odvisnosti od sreče in poskrbeli za sladki kaos. Vračajo se mopedi, nadgrajevanje vozilc ter letalski in podvodni odseki iz sedmice. Slednjim se bo pridružilo fura- 
nje po zidovih in stropu na vnaprej določenih, gravitacijsko zmešanih delih. Ne bo umanjkalo niti lepo število novih prog, med katerimi izstopa vožnja med oblaki. Po novem 
se bo eno- ali večigralsko med seboj pomerilo dvanajst Nintendovih maskot. Seveda v HD pri svilnatih 60 sličicah na sekundo in bojda s štirimi igralci na isti konzoli. Vrnil naj 
bi se takisto zloglasni 'snaking', tehnika hitrostnega driftanja po ravnem, ki v je Mario Kartu na DSu ločila otroke od moških in japanskih hobotnic. Pripravi se na solze. (kv) 


-ade 


NFAI s h Sucker Punch za 
PS4, 21. marca Novi naslov v seriji prinaša novega juna- 
ka. Sucker Punch so se pravilno odločili, da je zgodba Cola 
McGratha zaključena - kar pa ne pomeni, da na svetu ni | 

| drugih Prevodnikov. Med njimi bo pobič Delsin Rowe, ki se 
bo z na novo odkritimi močmi postavil po robu vladni 
agenciji za zaščito pred mutanti. Država bo namreč v stra- 
hu pred podobnimi razdejanji, kot smo jim bili priča v prvih 
dveh špilih, agentom podelila praktično neomejena po- 
oblastila, in ti bodo moč s pridom zlorabljali. Kot pritiče no- 
vemu liku, bo imel nove, samosvoje sposobnosti. Odvisne 
bodo od okolja, iz katerega bo črpal energijo, dočim si bo 
nekatere lahko 'izposodil' od drugih supermanov. Znova 
bodo prisotne moralne odločitve, ki bodo vplivale tako na 
štorijo kot na arzenal, s katerim bomo opletali. Nekatere 
spletne strani so špekulirale o večigralstvu, vendar ga ne 
bo. Verjetno bodo raje vključili možnost ustvarjanja lastnih 
nalog in deljenja le-teh s skupnostjo, tako kot v dvojki. (gt) 


City Interactive za 
PC, PS4 in XBO, poleti Frankfurtska ekipa Deck13 
razvija 'naslednegeneracijski akcijski FRP za hardco- 
re igralce.' Torej tiste, ki zahtevajo izziv in čislajo glo- 
bok, taktičen boj, ne zgolj knofodrka. "Ne pričakujte 
zgodbe, stotih ur in mnogih stranskih kvestov, to bo 
premočrtna bojevalna izkušnja," nadaljujejo. Špil bo 
po splošni definiciji tretjeosebna sekljačina z ele- 
menti frpjev, le da bolj osredotočen od Kratosovih 
pustolovščin. Bistvo igre bo namreč zahtevnejši fi- 
zični boj, jeklo ob jeklo, sličen onemu v Dark Souls. 
Težki oklepi, hitra bodala, dvoročne sablje, vojna 
kladiva in buzdovani bodo tisto, s čimer bo naš war- 
hammerjevski lik zamahoval po lakajih padlega bo- 
ga. Pretežno se bo z njimi srečeval posamično, kar 
nehote spomni na tablični Infinity Blade. Kajpak pa 
take omejenosti ne bo, saj nam bo na razpolago obi- $ 
lje borilnih možnosti in nujnosti, od različnih udarcev 
do obveznega blokiranja in izmikanja. Vsak nasprot- 
nik bo svojevrsten, večina v obliki gromozanskih šef 
pošasti in demonov. Zaenkrat igralnega dela še ni- 
smo videli, slikice pa res delujejo impresivno. (lf) 


WORLD OF WARSHIPS Wargaming za PC, začetkom 2015 Potem ko so z oklepniki preplavili tla in nebo prekrili z 
letali, je beloruskemu Wargamingu ostalo še zasedanje morij. Tudi tod se bosta v kratkih nalinijskih bojih pomerili gruči igral- 
cev, kjer bo vsakdo iz tretje osebe arkadno usmerjal svojo vojno barkačo. Sovraga bo zasipal z granatami težkih topov in v | 
morje spuščal torpeda. Tehnološko drevo se bo pričelo z dreadnoughti z začetka 20. stoletja, končalo pa koncem druge sve- 
tovne vojne. Sprva bodo zastopane Britanija, Amerika, Nemčija in Japonska. Navdušenci bodo tako uzrli Bismarcka, Yama- 
ta in ostale legendarne bojne ladje, poleg njih pa bodo na spisku težke in lahke križarke, rušilci ter letalonosilke. Podmornic 
avtorji (še) ne mislijo dodati. Igra bo free to play, zato bo odklepanje vseh jeklenih beštij terjalo bodisi čas, bodisi denar. (ag) 

EVOLVE 2K Games za PC, PS4 in xbox one, letos 
Sodelovalno igranje je draž marsikaterega naslova in 
Evolve bo sceloma stavil nanj. Avtorji Turtle Rock se s 
to platjo ubadajo že, odkar so v delali na Counter-Stri- 
ku. Sledil je Left 4 Dead, zdaj pa v španoviji s Take- 
Twojem razvijajo co-op streljanko. Znašli se bomo na g 
tujskem planetu, kjer bomo iz prve perspektive posta- 
li eden od štirih človeških lovcev ali pošast iz pogleda 
od zadaj. Prednost prvih bo v orožjih in podpiranju 
drug drugega glede na poklice (jurišnik, podpora, 
zdravnik, namestitelj pasti). Beštija pa bo imela več 
krepkih, okretnih variant. Moč bo denimo splezati na 
drevo in se predatorsko zavihteti na preplašeno gručo. 
Ljudje bodo spočetka slabo opremljeni in se bodo tre- 
sli, kdaj jih bo nakaza začopatila. A sčasoma bi se 
znala situacija preobrniti in lovec bo postal plen. (sn) 


DYING LIGHT Techland za PC, PS4, xbox 
one, PS3 in X360, letos Avtorji Dead Islanda 
menijo, da zombijske apokalipse ni nikdar ko- 
nec, zato nam kanijo postreči z novo porcijo 
razpadlih teles. Zelenje tropskega otoka bo za- 
menjala urbana džungla, v kateri bomo iskali 
zaloge, reševali preživele in izdelovali nova 
orožja. A ko bo sonce pričelo zahajati, se bodo 
počasni, nerodni zombaklji okrepili in pohitrili, 
v trdi temi pa bodo na plano prilezli še strašnejši 
monstrumi. Naenkrat bosta beg in iskanje pri- 
mernega skrivališča povsem sprejemljiva. Zato 
se bo igra bolj osredotočala na tekoče prvoose- 
bno gibanje v prostoru nalik Mirror's Edgu ter 
strateške odločitve, kot je nastavljanje pasti. Pri 
tem bo v pomoč šesti čut, ki bo opozarjal na 
bližino živih mrtvecev in lajšal preživetje do na- 
ki bodo z izkušnjami pridobivali sposobnosti. 
Vse skupaj naj bi bilo odeto v prelestno podobo 
posodobljenega srčka Chrome, zahvaljujoč Se 
mišičavosti naslednje generacije konzol. (gt) 


WILDSTAR NCSOFT za PC, spomladi Štancanje klo- 
nov World of Warcrafta se je uneslo, a ni zamrlo. Wildstar 
prostodušno priznava, da bo MMORPG stare šole, kar 
| med drugim kaže z igrivo barvito risankasto podobo in 
stripovsko zasnovanimi liki. Za avatarja boš izbral eno od 
osmih ras ter enega od šestih poklicev in skočil na pisa- 
no površje planeta Nexus, kjer boš mlatil levo in kuril de- 
sno. Stil bo mešanica fantazije in znanstvene fantastike, 
saj bo bojevnik vihtel težke macole, dočim ga bo inženir 
krepil z žarkovnimi pomagali. Namerava pa igra postani 
žanr poživiti z vrsto prijemov. Boj bo močno akcijski, saj 
, boš veliko udarcev moral ročno meriti in se nenehno iz- 4 
mikati. Razen osnovnega poklica boš izbral enega od Pač > a 
četverice sekundarnih, ki bo določal naravo kvestov. 4 k Ža 
Vojščak bo naletel na močnejše šefe, naseljenec pa gra- MW 4 2 
dil bajtice. Slednje bo do neke mere lahko počel vsak, saj [JAVA 4 
bo igra vsebovala poglobljeno gradnjo domovanja in ce- h 
lo utrdb! Začuda pa ne bo free to play. Nezaslišano. (ag) 


ELITE: DANGEROUS Frontier Developments 
za PC, koncem marca Kickstarter je med ostalimi 

| imeni na plano zbrcal Davida Brabena, avtorja serije 

| razuzdanih vesoljščin Elite. Več kot desetletje je snoval 
četrti naslov v nizu, a ni našel skupnega jezika s krava- 
tarji. Naposled ga bo udejanjilo 1.900.000 evrov, koli- 
kor so jih ljudje zmetali v ekrane. Elite bo špas za tiste, 
ki hočejo posnemati Hana Sola, križariti po vsemirju in B 
početi neumnosti, od tihotapljenja, raziskovanja in 
trgovanja do streljanja frčečih kovinskih kalamarov. 
Pričel boš z zarjavelo barkačo, ki jo boš upravljal iz ka- ( 
bine, in popolno svobodo. Ta se bo odražala na soi- 
gralcih, saj boš mogel igrati samotarsko ali pa se s so- 
ljudmi zaplesti v trgovske mahinacije, slične tistim v 
EVE Online. Strežnike naj bi financirali z (neobvezni- 
mi) nakupi igrine valute, špil pa bodo širili podobno 
kot MMOje. Med prvimi dodatki naj bi bila zmožnost 
pristajanja na planetih. Elite se naposled vrača! (ag) 


OZNANILA 


2014 World Cup Brazil bo 
17. aprila pride nogometščina, v kateri bomo na sve- 
tovnem prvenstvu v Braziliji skušali osvojiti pokal. Za- 
ložnik je seveda gotovinarski EA, igra pa bo temeljila 
na Fifi 14 z izboljšanim preigravanjem ter natančnejši- 
mi podajanji. Kako natanko bo oboje delovalo, ne ve- 
mo, tako da smo prepuščeni marketinškim floskulam. 
Tudi tistim, da bo 2014 WCB vseboval 203 reprezen- 
tance (Slovenija kakopak bo, ne vemo pa, če bo Hr- 
vaška), 21 novih svetovnih štadionov in 12 brazilskih. 
Posebno pozornost namenjajo odzivom ljudi, med ka- 
terimi bodo tudi prizori z mestnih trgov in ulic. V 
čudaški potezi pride špil samo na PS3 in X360, dočim 
bodo PC, PS4, xbox one in ostale sisteme zanemarili. 
"Največje občinstvo je na xboxu 360 in playstationu 
3," pravi EA. V prevodu: denar je sveta vladar. 

Ma Trini 

Čisto pravi spomenik EVE Online 

Islandski studio CCP, avtorji vesoljskega mmorpgja 
EVE Online, so v svoji domovini s 300.000 prebivalci 
veliko ime. Ali pa je država majhna, kakor vzameš. Ka- 
korkoli, na tej zaplati vulkanske zemlje si bodo gejzirji 
od 30. aprila dalje delili 
prostor z monumental- 
nim spomenikom EVE 
Online in njenim igral- 
cem. Pet metrov visoko 
skulpturo je zasnoval 
umetnik Sigurdur Gud- 
mundsson, postavljena 
pa bo v sam reykjaviški 
zaliv, v mesto, kjer ima 
CGP domovanje. Na spomeniku bodo vgravirani vsi, 
ki bodo na EVE naročeni na datum letošnjega prvega 
marca, in še preminuli igralci. V kripti pod podstav- 
kom bo v časovni kapsuli zakopan prenosni računal- 
nik s spomini avtorjev in igralcev. Ko bodo tuje civili- 
zacije nekoč odkrile ostanke človeštva, bodo tako lah- 
ko videle, kakšne igrice smo igrali. 


Prenovljeni Sonic, bum! 

Dobri stari Sonic se bo vnovič levil, kajti Sega je napo- 
vedala prerojeno inačico modrega ježa pod nazivom 
Sonic Boom. (Capcom ni tožil.) Slo bo za ambiciozno 
navezo igre, TV-serije in igrač. Špil naj bi se osredo- 
točal na sodelovanje Sonica, Amy, Knucklesa in Tailsa 
ter ga bodo naredili za wii U in 3DS, zgodbeno pa bo 
postavljen tik pred televizijsko nadaljevanko. Na raz- 
polago bo letos, enako kot 52 epizod dolga nizika za 
(bržda ameriški) Cartoon Network, ki se bo zavlekla v 
2015. Vsi liki v odvrtku Boom bodo nanovo oblikova- 
ni, dolgonogi in nabriti, kar naj bi deco privabilo h ku- 
povanju linije igrač. Ničesar pa ne povedo, ali se bodo 
te povezovale z igro v slogu Skylanderjev ter Infinityja. 
Verjetno ne, saj Sega nima toliko denarja kot Activi- 
sion in Disney, lansiranje take linije pa stane ohoho. 


Nintendove težave 


Čeprav si je Nintendo z DSom in wiijem nabral obilno 
finančno zaledje, ne more večno spati na lovorikah. 
Izgubo je imelo že tretje leto zapored, lani je zaslužilo 
250 milijonov evrov manj, kot je izplačalo. Logično, 
kajti wii U je vse prej kot globalna prodajna uspeš- 
nica, zanašanje na 3DS pa se je izkazalo za pretirano. 
Namesto načrtovanih 9 milijonov wiijev U so jih do- 
slej spravili v promet le 2,5 milijona, namesto 18 mi- 
lijonov 3DSov pa 13,5. Spodbudne softverske števil- 
ke, med njimi 12 milijonov prodanih novih Pokemo- 
nov in 3,5 Animal Crossinga, niso zadostovale za dru- 
gačno sliko. Morda zato, ker se dobro prodajajo le 
Nintendove lastne serije, ostalo pa opazno slabše. Za- 
radi tega je podporo wiiju U odtegnil Electronic Arts, 
pa tudi Activision in Ubisoft sta nezadovoljna. 


Oče Maria in glavni Nintendov 'softverski inženir' 
Shigeru Miyamoto (levo) ter capo di banda Satoru 
Iwata sta lahko s 3DSom docela zadovoljna. Toda 
ker gre wiiju U slabo, je vsa ladja nagnjena na bok. 


Skladno s tem so padle Nintendove delnice in se zg- 
rozili delničarji. Šef Satoru Iwata mehkim sodobnim 
časom primerno ni storil obrednega samoumora, niti 
ni odstopil, marveč si bo odslej izplačeval za polovico 
nižjo plačo. (Malus je požrl že po slabi splovitvi 3DSa.) 
Najmanj od februarja do junija bodo manj zaslužili tu- 
di drugi vodilni, vključno z Miyamotom. To je odnos, 
ne pa naši direktorji, ki si izplačujejo mastne prejem- 
ke, čeprav firme škripljejo. 

Kako namerava Nintendo preobrniti situacijo? Zaen- 
krat niso napovedali ničesar drastičnega. Bolje kanijo 
izkoristiti telefone in tablice, vendar ne tako, da bi za- 
nje delali igre. Le ustrezne aplikacije za dostop do Nin- 
tendo Networka in nakupe bodo storili. Model free to 
play jim gre po Iwatinih besedah itak na živce, saj se 
morajo bolj truditi, da obdržijo stranke. S tem v mislih 
ne gre pričakovati drugega kot še večjega zanašanja 
na uveljavljene like in serije ter še manj tveganega 
inoviranja. Kar ni v redu, kajti čeprav je Mario zakon, 
začenja tudi njemu presedati enako skakanje. 

Morda je nekaj resnice tudi v napovedih, da Nintendo 
že pripravlja sistem naslednje naslednje generacije. 


Glede na to, da so tile strici — Link, Wario, Mario, 
Pikachu in skriti beli nindža — z nami že dvajset do 
trideset let, je pravi čudež, koliko svežine uspe 
Nintendu iztisniti iz iger z njimi. Se to končuje? 

Bojda se bo imenoval fusion in bo združil domačo in 
prenosno konzolo, tako da ga bosta tvorila sobni 
('terminal') in prenosni ('portable') del. Šušlja se o 
zelo moderni srčiki v rangu PS4 in xboxa one. Vseka- 
kor firma ne namerava iti po Segini poti in opustiti 
hkratnega razvoja softvera in hardvera, saj vsi odgo- 
vorni menijo, da bi si s tem skopali grob. Bržda res. 


WoW še ni za v staro šaro 


Zadnje leto je postal hobi analitikov spremljanje pa- 
danja naročnikov World of Warcrafta, ki nezadržno 
prehaja v pozno obdobje in dobiva sive lase ter rev- 
mo. A v starih kosteh se še skriva volja do življenja, 
kajti v zadnjih treh mesecih je igra pridobila dvesto ti- 
soč naročnikov in ima 7,8 milijona aktivnih igralcev. 
Ima za to zasluge Hearthstone, ki je brez dvoma spet 
v marsikom prižgal ugaslo ljubezen do Thralla in 
druščine? Dokaj verjetno. 


Ker bo jeseni desetletnica igre, Blizzard že širi stati- 
stične podatke. Med drugim so izpostavili, da je v 
celotni igri za 12 LotRov besed - 6 milijonov. 


Morda pa je prispel tudi kak novinec. Prejšnji mesec 
je namreč igra zabeležila stomilijonti ustvarjeni račun. 
To pomeni, da je bilo v WoWu od izida novembra 
2004 odprtih sto milijonov accountov. Koliko od teh 
uporabnikov je bilo gold farmerjev, ne povedo. Je pa 
vsaj nekdo zabeleženo igral z Antarktike, kar je mora- 
lo pomeniti oduren zamik pri raidanju. Toliko o znan- 
stvenih odpravah. Igralci so doslej rodili pol milijarde 
avatarjev, od katerih je enajst milijonov pand. Kar se 
privrženosti frakcijam tiče, je aliansa z 52 % še vedno 
malo v prednosti. Ni vsakdo prave krvi za orka. 

Bo pa Blizzard moral pohiteti z razširitvijo, če želi še 
vedno zavidljivo število naročnikov ohraniti. Neurad- 
ne napovedi izid Vojščakov Draenorja postavljajo ne 
prej kot v september in čakati do tedaj brez nove vse- 
bine bo mučno za še tako zagrizene privržence. Zajet- 
nejših obližev z novimi raidi do tedaj ni v načrtu in 
igralcem preostane le mlatenje Garrosha, ki je bil v 
zadnjih mesecih pretepen že štiristotisočkrat. Ni čud- 
no, da bo pobegnil v Draenor. Tudi Warcraftov filem 
je še daleč. Prejšnji mesec so pričeli s snemanjem, 
dočim je izid postavljen na 11. marec 2016. 


WARCRAFI 


Po otročji Pandariji bo dodatek Warlords of Draenor 
igro vrnil v bolj surove čase, saj bodo nastopali naj- 
večji orkovski vojskovodje, kar jih premore izročilo. 


februar 2014 


Za HZ. 


Neimejezat! 


Pestra izbira pametnih telefonov priznanih blagovnih znamk, 
v prosti prodaji brez obveznosti do operaterjev! 


Tudi na do 10 obrokov 
brez obresti in stroškov odobritve! EOM 0%" 


.w . 


Več kot 60 različnih modelov!"" 


Poskrbimo za dodatke" vašega telefona /, 


(Torbice, polnilci, zaščitne folije, avto nosilci, polnilci, pisala, ...) 


' A Razrezana cena velja za pametne telefone nad 140 €. Akcija ne velja v spletnem centru bigbang.si, ne velja za izdelke v akciji in za izdelke v odprodaji. 
| "" Zaloga ni na voljo v vseh trgovinah Big Bang. 

OZNANILA 


SkyDrive poslej OneDrive 

Microsoftov oblak nalik Dropboxu, Google Drivu in 
iCloudu se je bil prisiljen preimenovati. Oddaljena 
shramba ni več SkyDrive, marveč OneDrive. Razlog je 
TV-mreža BSkyB, ki je lani prepričala sodnike, da kar- 
koli v zvezi z nebom posega v njihovo zaščiteno znam- 
ko in povzroča zmedo na trgu. To so dokazovali na pri- 
merih klicev na svoj helpline s strani Microsoftovih 
uporabnikov. Redmond se je odločil, da se ne bo pri- 
tožil, in je servis konec januarja s težkim srcem pre- 
imenoval. Še en primer neumne kapitalistične pravde. 
Morda bi lahko Microsoft zdaj tožil vse proizvajalce, ki 
vključujejo besedo box v imena artiklov. 


Kitajska bo imela lasten 0S 

Reklo se mu bo COS, kar bo pomenilo China Opera- 
ting System, tekel pa naj bi tako na računalnikih kot 
telefonih. Glavni razlog je strah pred ameriškimi špijo- 
ni, ki naj bi prežali v grdih kapitalističnih sistemih. Ki- 
tajska vlada meni, da Windows, Linux in Android si- 
cer ne vsebujejo nujno vohunskega softvera, imajo pa 
menda vse preveč varnostnih pomanjkljivosti, ki jih 
hekerji lahko izkoristijo. Novi sistem izdeluje nekdaj 
državno podjetje Liantong v sodelovanju s kitajsko 
akademijo znanosti. Podobne poskuse smo videli že v 
preteklosti, a so vsi klavrno propadli. Največkrat zato, 
ker so bili skorajda direktne kopije uveljavljenih OSov. 
Recimo Aliyun, ki ga je pred dobrim letom promovira- 
la znana spletna trgovina Alibaba je bil le malo 'poprav- 
ljen' Android, za kar jih je Google promptno tožil. 


Skype pričenja groziti klasičnemu telefonu 

Telefoniranje v tujino in gostovanje v tujem omrežju 
sta kljub ukrepom Evropske komisije še vedno relati- 
vno draga. Zato ni čudno, da uporabniki radi posega- 
mo po zastonjskih alternativah, med katerimi Skype 
praktično nima konkurenta. V lanskem letu so zabe- 
ležili 214 milijard minut mednarodnih pogovorov, kar 
je dobro tretjino več kot leto poprej. V to številko niso 
vključeni (plačljivi) klici na stacionarne telefone, mar- 
več le pogovori v samem programu. Klasična telefoni- 
ja sicer prednjači s 547 milijardami minut, vendar se 
rast upočasnjuje. Če se bo trend ohranil, bo že čez pet 
let Skype prevzel primat. Zdaj veste, zakaj je Micro- 
soft zanj lahkega srca plačal 6 milijard evrov. 


Govorice iz Shenzhena Koreje in iz Kalifornije 

Malo verjetno je, da bo imel galaxy S5 ukrivljen za- 
slon. Že res, da so Korejci konkavnost predstavili v 
eksperimentalnem korejskem modelu galaxy round. 
Toda tehnologija še ni primerna za količine in ugled, 
ki ga terja tovarnin zastavonoša. Zato bo ekran ostal 
plosk, a večji od zdajšnjega in bolj razločljiv: kar 1440 
x 2560 pik bi naj imel. Kljub predstavitvi telefona na 
barcelonškem Mobilnem kongresu še ta mesec vohu- 
ni niso ugotovili procesorja, ki bo najbrž 64-biten. 
Aparat bo baje po vzoru iphona 5S vseboval čitalnik 
prstnega odtisa in bil odet v neplastiko. S5 bo prav ta- 
ko prinesel prečiščeno in pohitreno različico vmesni- 
ka SmartWiz. Druga seulska govorica je, da Samsung 
za jesenski prikaz izdeluje naočnika tipa google glass. 
Nič več ni znanega, vendar bi bila poteza logična. 

Z Applovega brega o špeglih še ni čuti, tudi televizor- 
ske govorice so poniknile. So pa kao verodostojni viri 
potrdili, da pametna jabolčna ura samo-što-nije. Ker 
appostolom nista dovolj dva mobilna zaslona, marveč 
nucajo še zapestnega. Revolucionarno obelodanjenje 
spomladi. Displej, ironično, izdeluje Samsung. Klepe- 
tavi Kitajčki so sčivkali še, da bo novi iphonov rod na 
voljo v dveh ekranskih inačicah, v 4,5-palčni (zdaj 4) 
in v še večji, okoli 5,5. Kobajagi poceni različico C bo- 
do skenslali, ker z rezultati niso zadovoljni. 

Bomo ob teh navedbah čez pol leta naredili kljukice. 


Google prodal Motorolo 
kitajskemu Lenovu 


Le dobri dve leti sta minili, odkar je Google kupil Mo- 
torolo Mobility, ki se je malo prej odcepila od ma- 
tičnega podjetja, in zanjo odštel konkretnih deset mi- 
lijard evrov. Komentatorji so večinoma menili, da to 
pomeni resnejši vstop iskalniškega velikana na trg te- 
lefonije tudi s hardverom, zdaj ko je Android domi- 
nantni operacijski sistem na mobilnih napravah vseh 
vrst. Vendar iz tega ni bilo dosti. Paradni Googlovi ne- 
xusi so še vedno nastajali v Koreji in od Motorole smo 
dobili le ceneni moto x. Nato so pričele prihajati novi- 
ce o odpuščanjih, prodali so oddelek, ki je izdeloval 
kabelske modeme, in konec januarja smo izvedeli, da 
gre preostanek podjetja v roke kitajski multinacional- 
ki Lenovo. Cena: dve milijardi evrov. 

Lenovo je postal pomemben igralec leta 2005, ko je 
od IBMa odkupili oddelek osebnih računalnikov in 
znamko Thinkpad. Pred kratkim so postali še lastniki 
strežniškega oddelka, saj se IBM kani podati izključno 
v softverske in svetovalne vode. Nakup Motorole pa 
naj bi jim omogočil prodor lastnih telefonov na zahod- 
ne trge, bržda z uveljavljenim imenom. Dalekosluhe 
sicer Lenovo izdeluje že od leta 2009, a pretežno za 
kitajski trg. 


Lenovo pri nas bolj poznamo po kvalitetnih prenos- 
nikih, vendar niso novinec na mobilnem področju. 
Med prvimi so recimo lani predstavili androidni te- 
lefon K900 z Intelovim procesorjem atom. 


Ima od vsega tega Google res osem milijard izgube? 
Nikakor. Dve milijardi so pospravili v žep od kabels- 
kih modemov, toda kar je še pomembneje, v rokah 
imajo vse Motoroline patente s področja telefonije, ki 
jih krvavo potrebujejo v boju proti portfelju združenih 
Appla, Microsofta in Nokie. Slednjim je v interesu, da 
s tožbami in licenčninami čimbolj prizadenejo konku- 
renčne mobilne sisteme. Javna skrivnost je, da od 
vsakega prodanega androidnega telefona več zasluži 
Microsoft kot Google. Tudi zato ni presenečenje, da 
so pred tedni podpisali menjavo patentov s Samsun- 
gom. Posledično lahko pričakujemo, da bomo kako 
pogruntavščino iz galaxyjev uzrli že v samem opera- 
cijskem sistemu, obenem pa si je korejski proizvaja- 
lec zagotovil nekaj streliva v še vedno trajajoči sodni 
bitki z Applom. Mobilnih vojn zlepa ne bo konec, sta- 
nje na fronti pa bi znal spremeniti tudi Lenovo! 


Po slovenskih ulicah 


Potem ko so se lansko poletje po naših cestah in celo 
mimo Ouattrovih koz vozili Googlovi avtomobili, lah- 
ko od 30. januarja zbrani slikovni material končno vi- 
dimo v Maps. Slovenija je tako postala 55. država, v 
kateri je omogočen Street View, digitalni sprehod po 
ulicah. V tem času so slike obdelali in zameglili vse, 
kar bi lahko posegalo v zasebnost lokalnega življa. 

Algoritem, ki ga uporabljajo, je tako prizadeven, da je 
zakrinkal celo obraze nekaterih kipov, recimo Tita v 
Velenju, Borisa Kidriča v Ljubljani in Pravice na pro- 
čelju vladne palače. Veseli bodo, če jim sporočite vse 
tovrstne napake, ki jih sproti odpravljajo, čemur rabi 
gumb v spodnjem desnem kotu. Njegova primarna 
funkcija je sicer sporočanje, če so kaj pozabili zakriti, 
recimo nago rit obiskovalca oštarije v Spodnjem Kaš- 
lju. Prav tako ga lahko uporabite, če nočete, da je 
vaše domovanje jasno prikazano. 


RJE "am 


Novi vmesnik za Maps je že skoraj leto dni v fazi 
beta testiranja. Zavoljo večje preglednosti in bolj- 
še navigacije vam ga priporočam v uporabo. In ja, 
Street view deluje tudi na mobilnih telefonih. 


Pokritost Slovenije je zelo visoka, četudi je najti nekaj 
sivih lis. Tak primer je skoraj pol Grosuplja, kar je 
čudno, saj so se drugod vozili po najbolj zakotnih va- 
sicah. Nemara so podatki še v obdelavi. Se pa lahko 
sprehodite po sečoveljskih solinah in Logarski dolini 
ter si od blizu pogledate znane gradove. Obljubljajo še 
posnetke iz Triglavskega narodnega parka, Notranjs- 
kega regijskega parka in Škocjana. V Postonjsko ja- 
mo niso šli. V bližnji prihodnosti si bomo lahko ogle- 
dali notranjost predsedniške palače, saj jim je snema- 
nje dovolil sam Borut Pahor, ki se očitno ne boji mo- 
rebitnih ašašinov. Hvalevredno, kajti navadni smrtniki 
notranjosti v živo verjetno ne bomo nikoli uzrli. Za 
podobno potezo bi se lahko odločil Državni zbor. Po- 
leg uradnih Googlovih fotk lahko v 'Uličnem pogledu' 
najdemo še take, ki so jih posneli uporabniki sami, 
čeravno tu ni šlo brez zapletov. Tako so že prvi dan 
odstranili panoramo znanega fotografa Boštjana Bur- 
gerja, posneto med študentskimi protesti. Očitno je 
nekomu šla v nos. 

Skratka, zvečine smo nove pridobitve veseli. Uporab- 
nosti ji ne gre zanikati, posebej če se odpravljaš ne- 
kam, kjer še nisi bil. Na voljo je tudi za mobilne tele- 
fone, vendar gre upoštevati, da zna biti en sam pog- 
led naokoli dolg tudi deset megabajtov. Redki, ki 
Street View jemljejo kot vohunsko zaroto, pa naj se 
vprašajo, če so podatki, ki so na voljo vsem, res špi- 
jonski. 


Googlovi avtomobili so znali pokukati celo v zakot- 
nejše kotičke naše dežele. Takole so ujeli Ouattro- 
ve koze. Zato je čudno, da manjkajo nekateri po- 
vsem urbani predeli. Nemara jih dodajo kasneje. 

Proyramabilna igračasta 
robota za malčke 


Programiranje ni početje, ki bi ga pripisal petletni- 
kom. Pravzaprav se dandanes s kodo ukvarjajo le 
najbolj čudaški otroci, kajti časi ukaznih vrstic, ko 
smo morali tipkati komande za zagon igre, so že da- 
vno minili. A tvrdka Play-i, ki jo je sestavljajo Applo- 
vi, Googlovi in Legovi inženirji, je prepričana, da mo- 
ra postati programiranje tako elementarno znanje kot 
pisanje in aritmetika, saj gre za čedalje bolj iskano 
veščino. Po neki raziskavi bo leta 2020 v ZDA manj- 
kalo kar 1,4 milijona programerjev. Zato so si zastavi- 
li izziv, da izdelajo igračo, ki bo v svet if-stavkov vpe- 
ljala že najmlajše. In so jo: to je dvojec luškanih robo- 
tkov Bo in Yana, ki prek modrega zoba sledita ukaz- 
nemu nizu s tablice. 


Levo je primer programerskega vmesnika za Yano, 
desno za Boja. Več o hecnem parčku si oglejte v vi- 
deu na uradni strani Play-i.com. 


Enooki Bo je bolj zmogljiv, saj je na kolesih in ima 
poleg pospeškomerov in tipal za dotik še IR-senzorje, 
ki merijo razdaljo do okolice, ter mikrofon, kar mu 
omogoča poslušanje in ponavljanje. Yana je kotaleča 
se okroglina in poseduje le žiroskope ter dotikalne 
čute. Oba vključujeta zvočnik in mnogo lučk, katerih 
kombiniranje izraža čustva in gizmoma daje oseb- 
nost. Programiranje seveda ni tekstovno, marveč ob- 
jektno, slično onemu v Legovi robotski liniji Mind- 
storms. Gre za preproste nize zvočnih, svetlobnih in 
gibalnih funkcij, pogojenih s predpostavkami v slogu 
"če se zaletim, grem ritensko in zakrulim" ali "ko sem 
obrnjena na glavo, utripam in zganjam kraval." 


Mobilni Bo je bolj prisrčen in nudi več od statične 
Yane. Zna plesati, zaznavati rob mize ali steno, po- 
spravljati igrače ter igrati ksilofon. Robotka tudi 
sodelujeta in se pogovarjata. 


Igrači sta sposobni medsebojno komunicirati in zanju 
obstaja nekaj dodatkov. A kakih hudo naprednih de- 
janj nista zmožni. Koristila bi jima denimo kamera ali 
vsaj primitivno tipalo svetlobe, kakršnega imajo 
Mindstormi. Morda pride v naslednji generaciji. A itak 
še ni zunaj niti aktualna, kajti izid je napovedan šele 
za poletje. Naročila sprejemajo tudi iz Evrope in sku- 
paj s poštnino košta fantek v predprodaji 125 evrov, 
punčka 55 in komplet 160. To je poceni napram 70- 
evrskemu brezzveznemu in omejenemu Furbyju, ki 
ga po naših štacunah množično kupujejo neosveščeni 
roditelji. 


čmokavec 2014 


NFC in Urbana z roko v roki 


Že ob več prilikah smo pojamrali nad neizkoriščenos- 
tjo tehnologije brezstičnega kontaktiranja NFC, ki jo 
poseduje vsak sodobni fon. Z njo bi lahko plačevali, se 
fočkali na socialna omrežja, odpirali duri na kartice, 
beležili prihod v službo in še in še. Vendar NFC ne 
zaživi niti na tujem, pri nas pa je docela spregledana. 
No, vremena se jasnijo, kajti v pripravi je nadgradnja 
ljubljanskega sistema Urbana, ki bo kartico zamenjala 
za mobilnik. Za avtobusno vozovnico, plačilo parkirni- 
ne, najem bicikl Ja ali vzpon na grad ne bo več pot- 
rebna plastična ploščica, marveč le aparat z NFCjem 
in programček. Ta bo denarnica v malem, saj bomo 
kredit napolnili kar z Moneto. Poleg tega bomo skozenj 
dobili info o prostih kolesih, avtobusnem voznem redu 
in celo predvidenem času potovanja do cilja. 


Tole sicer ni neznan prizor, saj lahko že zdaj telefo- 
nično plačujemo za vožnjo. Vendar je razlika, ali mo- 
raš vtipkavati številko in čakati, da se napravi spo- 
razumeta, ali pa telefon le za hip približaš bralniku. 


Projekt ni kar tako, saj si je prislužil prvo mesto na 
razpisu MasterCard Transport Ticketing Award. Ra- 
zlog je bilo prav brezgotovinsko polnjenje, ki ga bojda 
nima nobeno drugo mesto na svetu. Rešitev so razvili 
pri Telekomu, in sicer za Android in Symbian. Win- 
dows Phone bo sledil, iOS pa takrat, ko bodo iphoni 
podpirali NFC. Zaenkrat je sistem v fazi testiranja s 
predvidenim štartom zgodaj spomladi. Uporabljali ga 
bodo lahko Mobitelovi, Simobilovi in Debitelovi na- 
ročniki, slejkoprej pa ga kanijo razširiti na knjižnice, 
muzeje, gostilne, avtomate in druga prodajna mesta. 


Vse najboljše, Facebook 


4. februarja je minilo deset let, odkar je zaživelo naj- 
večje družabno omrežje, takrat še pod imenom The- 
facebook.com. Projekt prgišča študentov z univerze 
Harvard, ki jih je vodil Mark Zuckerberg, je bil sprva 
namenjen le študentom matične šole, nakar so ga po- 
stopoma širili. Že po dobrem mesecu so se vanj lah- 
ko prijavili vsi, ki so obiskovali katero od ustanov pre- 
stižne Ivy league. Jeseni, s prihodom Seana Parkerja, 
pa so dostop omogočili vsem univerzam. Leto kasne- 
je so vključili srednješolce in ga septembra 2006 po- 
vsem odprli za javnost. 

V borih desetih letih je tako zraslo omrežje z več kot 
milijardo uporabnikov, vanj pa so investirala tako 
znana imena, kot sta Paypal in Microsoft. Slednji si je 
že leta 2007, pet let pred javno ponudbo Facebooko- 
vih delnic, zagotovil 1,6-odstotni delež podjetja, kar 
jih je stalo 200 milijonov evrov in postavilo vrednost 
Markovega projekta na približno 12 milijard. Ko je 
predlani družba končno vstopila na borzo, so za delni- 
co hoteli 28 evrov in bi skupna vrednost znašala 
okrog 80 milijard. S prodajo je bilo kar nekaj težav, 

[ Wekome to Thefacebook ] 


TER etaoGA m de orke Boebery PM CONE: pogle Vraijh soci netmer ko di ove 
We Noe POGESIIy APRTNEJ v "IRSKA 9 Da Bonn KDOR 


Por 3 opleta it st soportet utogik, Ka. 


Prav neugleden je bil Facebook leta 2004. Od ta- 
krat je doživel ducat prenov vmesnika in uporabni- 
ki so negodovali prav ob vsaki. Nehvaležneži. 


toda danes vam ena delnica prinese skoraj 50 evrov, 
kar pomeni, da so po tržni vrednosti večji od Intela. 
Pot seveda ni bila lahka. Že od začetka so se morali 
otepati s tožbo skupine sošolcev, češ, da jih je Mark 
zavajal in njihove ideje uporabljal za konkurenčni iz- 
delek. Za nameček se je poba skregal s soustanovite- 
ljem in prvim financerjem Eduardom Saverinom. Oba 
primera sta se končala s poravnavo izven sodišča, 
kar so lepo, četudi malo svobodno interpretirali v 
odličnem filmu Social Network. Čeravno mu nekateri 
napovedujejo zaton, saj mladina Facebook počasi za- 
pušča, pa smo lahko prepričani, da bo z nami še kar 
nekaj časa. Obletnico so obeležili tako, da so svojim 
uporabnikom ponudili izdelavo filmčka, ki prikazuje 
njihovo lastno zgodovino. Svojega lahko vidite na Fa- 
cebook.com/lookback. 


S kaverijem AMD še bolj 
združuje CPU in GPU 


Intel centralni procesor in grafično vezje spaja kar v 
svojih glavnih srčikah core, medtem ko ima AMD 
takšno namensko linijo čipov, ki jih imenuje APU, Ac- 
celerated Processing Unit. No, najnovejši APUji z ime- 
nom kaveri združevanje obeh sort vezij peljejo na no- 
vo raven. Dotlej je programje tak čip videlo kot 'napol 
procesor, napol grafično izrisovalo'. S kaverijem pa 
ga vidi kot celoto, nakar se vezje samo odloči, kako 
se bo naloge lotilo. Tedaj ji lahko namenja centralno- 
procesne odseke in senčilnike hkrati! Tej tehnologiji 
pravijo Heterogenous System Architecture ali HSA, 
kar je izraz, ki ga bomo pogosto srečevali, saj bo šel 
razvoj srčik v prihodnjih letih v to smer. 

Kaveriji za namizne PCje so ravno dospeli na police 
trgovin, kjer jih najdeš pod nazivi Ax-7xxx, na primer 
A8-7700K. Prejšnja družina ima namesto sedmice 
šestico. Novinci imajo v primerjavi z njo grafični del 
osnovan na arhitekturi GCN, isti kot najnovejši radeo- 
ni. Toda centralnoprocesni del je še vedno inačica 
bulldozerja, AMDjeve ponesrečene zasnove, ki je po- 
vzročila, da ga je Intel povsem nadvladal. Kaverije so 
zato namenili igralnim mašinam nižjega ranga, torej 
za poceni špilanje League of Legends, pa za babičin 
računalnik za Peggle. Če bodo za kaj več, bomo vide- 


li v prihodnjih mesecih, ko pridejo na tržišče v celoti. 


Die Size: 24 


Transistor count 


Process 


Kaveriji so spričo 28-nanometrske proizvodnje 
varčnejši, a modelov za prenosnike ta hip še ni. 


ONA IN SPAKA <4 


na zapuščeni vsemirski postaji šibne skozi hodni 
se usede na školjko. Cemu bi tratil čas? Itak se bo usral 


uplane"Sekret in 
Stra, ko ga bo 


v prihajajoči preživetveni ZF-srhljivki začopatila znana čekanasta zver. 


o sem bil še mulc in sta bila filma Alien ko- 
maj dva, se mi je zdela dvojka inferiorna prven- 
cu. O, saj je bilo kul leta 1986 gledati Camer- 
onovo akcijsko razfršalanje vesoljskih zverinic in 
prisostvovati babjemu obračunu med poročnico 
Ripley v hodečem viličarju ter aliensko mater- 
jo. Toda v navalu opletajočih repov in ogolje- 
nih zobovij se je izgubilo dosti primarnega 
strahu, ki je mezel iz vsake pore izvirnika Ridleyja 
Scotta. Naj bodo tujesvetovne žverce še tako krute 
in silne - ko imaš v roki minigun in se voziš okoli z 
oklepniki, se ne moreš počutiti zares ranljivega. 
Nasprotno je bila maloštevilčna posadka tovornega 
plovila Nostromo v prvem Alienu do obisti nezaščite- 
na. Pretežno je lahko zgolj z grozo opazovala, kako 
sopotniku, ki je pri raziskovanju neznanega plovila na 
fris staknil pajkovca, iz prsi izbruhne razborit, sikajoč 
alienski otročaj. Ves krvav izgine v prezračevalnih ce- 
veh, nakar raste, se krepi in malica ljudi enega za 
drugim, dokler ne ostaneta samo še žilava Ripley in 
njen maček Jones. 


"Get out of the room!" 


Čeprav imajo nekateri raje Aliens in celo Alien 3, j 
prvenec obveljal za največjo klasiko. Izvzemši hecne 
frizure in katodne ekrane je danes enako svež kot de- 
vetinsedemdesetega. Njegove ideje so širne in globo- 
ke, od okoljskih vprašanj prek narave feminizma in 
kapitalizma do dobrega starega strahu. Ta je univerza- 
len in brezčasen, 'osmi potnik' pa eno najboljših ute- 
lešenj tresenja preganjane žrtve. Gigerjev ksenomorf, 
o katerem smo napisali vedež v Jokerju 200 (id 7225 
na stranki), je ultimativni plenilec, sestavljen iz hitina, 
kisline in neutolažljive lakote. Pri monstrumu, ki van- 
dra po Nostromu, ni prav nič važno, da ga je utelešal 
igralec v primitivni gumijasti obleki. Poanta ni v njem, 
temveč v njegovi odsotnosti in odzivu ljudi nanj. 

Alien 1 je torej še vedno izredno zapomnljiv in tvorci 
licenčnih iger se bodo naposled vrnili k njemu. Po jer- 
basu streljačin, med katerimi je nazadnje razočarala 
Colonial Marines, bomo ugledali špil, ki bo poudarjal 
osamljenost, paniko in srh s krova Nostroma. Starejši 
z naklonjenostjo pomnimo Rebellionov Aliens vs. Pre- 
dator iz 1999, ki je takisto poudarjal temačno vzduš- 
je. A tam si lahko izbral krvoločno žverco in mo- 
gočnega Predatorja, dočim si bil kot marinec obo- 
rožen, tako da je bil naslov vseeno dosti akcijski, po 
zgledu Aliens in ne Aliena. Prihajajoči Isolation, ki na- 
staja pri Creative Assembly, pa si za osnovo jemlje 
ravno prvi film. 

"Last survivor 
of the Nostromo" 


Glavna junakinja bo znova Ripley, le da ne Ellen Loui- 
se, temveč njena hči Amanda. (Utelesila jo bo Kezia 
Burrows, ki je glas in stas posodila tepežkarici v Re- 
member Me.) Potem ko je njena falirana mati odšla 
na misijo, je ni videla nikdar več. Zato gre petnajst let 
kasneje preučit vsebino črne skrinjice z Nostroma na 
oddaljeno vesoljsko postajo Sevastopol. Toda punca 
si bo kmalu zaželela, da bi ostala doma. Člani družine 
Ripley so očitno obsojeni, da jih naskakujejo pošasti 
iz mor, in Amanda ni izjema. Nekje na postaji je tudi 
kultni one ... 

Ne bomo ga videli ne takoj, ne pogosto. Prvoosebni 
Isolation, ki temelji na lastnem pogonu, ne kani biti 
omejena igrica za groš, kjer bi ti nakaza vsakih pet mi- 
nut skakala v fris potom GTE-sekvenc. Namesto za li- 
nearno grozljivko, kjer je laže tempirati smrtonosnosti, 
so se ustvarjalci odločili za težjo pot. Sevastopol bo 
peskovniško odprta baza, po kateri se bomo potikali 
dokaj svobodno. Na njej bo nekaj drugih ljudi in delav- 
skih androidov, vsekakor pa ne bo nihče ravnodušen, 
saj alien ne bo več v fazi facehuggerja oziroma chest- 
bursterja. Nasprotno, visok bo tri metre in fejst ga bo 
lakotnilo, da bi pojedel kak človeški zrezek. Takega, 
ki ni pri miru, marveč teka in vrešči, da je lovski izziv. 


"Perfect organism" 


Alien ne bo edina nevarnost, saj bodo proletarski an- 
droidi postali nadležni. Naj bi pa bil edini pravi in re- 
snični sovražnik v vsem špilu, kar izdelku da poseben 
okus, drugačen od Dead Space. Bega pred enim sa- 
mim mogočnim šefom nismo uzrli že lep čas, koncept 
pa je vpeljal triintrideset let stari 3D Monster Maze za 
ZX81, kjer nas je po blodnjakih gonil tiranozaver. 
Ripley bo sicer imela orožja in bo streljala. Lahko bo 
tvorila lastna krepelca in frpjsko nabirala veščine. To- 
da municije bo malo in orožja bodo primitivna. Zato 
bo igranje počasno in ga bodo tvorili predvsem razi- 
skovanje, opazovanje, reševanje ugank ter, da, beg. 
Treba bo pozabiti na to, da bo baba zavzela revolve- 
raško pozo, v zverino izpraznila vse šaržerje in si vanjo 
obrisala čižme. Šlo bo za največjega običajnega (ne- 
Bitch) aliena, kar jih je licenčni univerzum videl, in te- 
mu ustrezno bo neobčutljiv na klasične prijeme. 
Nemara ga bomo odvrnili z ognjem ali ga preslepili z 
granato. Toda v končni fazi bomo morali predvsem 
bežati oziroma paziti, da se ne bomo znašli v brez- 
izhodnem položaju. Do tega naj bi prišlo hitro, kajti 
alien, kot vemo, ni omejen na tla in hojo. Zna blisko- 
vito teči, skakati in se pajkovsko oprijemati površin. 
Amandi bo nemara prišlo na misel, da bi se skrila v 
prezračevalni jašek. Vendar ne bo smela biti presene- 
čena, če bo obrnila glavo in se zazrla naravnost v iz- 


Če bo Amanda pri miru in ne bo rogovilila, je predimenzionirani ksenomorf morebiti ne bo opazil. Ozi- 
roma se ne bo zmenil zanjo, saj mu krhka mladenka ne bo grožnja. A na to se ne bo šlo zanašati ... 

proženo notranjo čeljust na fedru. Tisto, ki ji bo trenu- 
tek kasneje s hrskom prebila lobanjo. 

Creative Assembly zagotavljajo, da alienčina nikakor 
ne bo zabit velikan. Njegovo obnašanje ne bo skripta- 
no in bojda ga programirajo tako, da bo radovedno 
pregledoval postajo ter se obnašal organsko, kot pra- 


vi lovec. Če se bo Amanda nekam zabarikadirala, bo 
že kako našel pot noter, in če bo našla način, kako se 
ubraniti, naj bi ravbar sčasoma ugotovil, kako se pri- 
lagoditi. Drugače povedano, alien v Isolation naj bi se 
sproti učil. Baje preizkuševalce v studiu vedno znova 
preseneča z zen modrostjo in jih meče iz stolov, ko jih 
zaloti v situacijah, za katere mislijo, da so nadzorova- 
ne. Toliko, da ne igra dame in citira Žižka! 

Malo sarkastičen sem, ker sem skozi leta slišal veliko 
takih visokoletečih napovedi in iz njih ni bilo nikoli 
dosti. V polurnem prikazanem demu se alienove briht- 
nosti ni dalo pravično stestirati. Je pa res, da je okolje 
brez dosti motečih dejavnikov, kakršna je samotna in 
ne prevelika vesoljska postaja, idealen poskusni poli- 
gon, da res udejanjijo nekaj takega. 


"How do we kill it?" 


Ker se bodo direktni spopadi za Amando slabo kon- 
čali, najbolj uporabni del opreme ne bo strojnica ali 
plamenobacač, temveč sledilnik gibanja. Ne standar- 
dizirani marinski M314 motion tracker iz Aliens, mar- 
več primitivni 'tracking device', ki ga mkgajversko iz- 
dela Ellen Ripley in temelji na mikrospremembah v 
zračni masi. Podoben bo onegaju iz prvega filma, saj 
bo šlo za zeleni monitor, z lepilnim trakom spojen z 
iskalno elektroniko in ročko za držanje. 


Jr 

V odlični potezi naprava ne bo del HUDa, temveč bo 
sodila med opremo, ki jo bo treba jemati iz varžeta in 
jo pospravljati nazaj, če boš hotel prijeti kaj drugega. 
Še več: ko bo Amandin pogled osredotočen na trac- 
ker, bo ostalo nekoliko zamegljeno, in obratno. Zami- 
sli si trenutek groze, ko boš med lutanjem po hodniku 
začutil, da nekaj ne štima, na plano boš potegnil trac- 
ker in zagledal belo piko, ki je po vsem sodeč tik za 
vogalom. Ne, še bolje: zamisli si trenutek, ko boš 
ostal brez tega gizma. Saj veš, da bo prišel. 

Sledilnik pa še zdaleč ne bo edina povezava med igro 
in filmskim prvencem, na katerega se Creative As- 
sembly naslanjajo. Niso šli spreminjat Scottove vizije, 
saj imajo pravilo: "Če nečesa ne bi bilo moč izdelati v 
1979, tega v igri ne bo." Zato bo naprava za hekanje, 
s katero bo Amanda drhte vlamljala elektronsko 
zaščitene duri, ki bodo posledično dostopna kseno- 
morfu, počasna in retro. Zidovi bodo gorčično rjavi, 
barve pa zrnate, kakor jih je beležila kamera koncem 
sedemdesetih, in ne digitalno ostre kot danes. V igri 
ne bo niti ene same LED-žarnice! Vsa postaja bo na- 
pravljena po dizajnu Nostroma, ki so ga tvorili štiri 
glavni predeli: kantina, ordinacija, pogon s skladišči 
in prostori z računalniki. Dodali so še petega in soba- 
ne posejali s kupom krame, od nalivnikov in zvezkov 
do posodja ter televizorjev. Kot rečeno, vse to bo lah- 
ko Amanda uporabila za sestavo orodij in orožij. 


"My lucky star" 


Vizuelni in zvočni dizajn (slednjega so dopolnili z novo 
glasbo, ki jo je posnela londonska filharmonija) bo ta- 
koj prepoznaven vsakemu poznavalcu Aliena. Prist- 


nost zagotavlja intimen dostop do zapuščine. Ni važ- 
no, kolikokrat si videl film(e), koliko posebnih edicij in 
knjig imaš na polici in koliko intervjujev o Alienu si 
prebral. Creative Assemblyjevo moštvo ve več od te- 
be. To pa zato, ker mu je studio Fox na široko odprl 
trezorje in arhive. Ekipa je tako izkusila vse, kar so 
morali iz filma izrezati zaradi proračunskih in drugih 
težav. Podrobno je preučila ideje tako Ridleyja Scotta 
in H. R. Gigerja kot ključnega moža, neznanega Rona 
Cobba, ki je oblikoval okolico in številne detajle. Risal 
je na papir s tenkim flomastrom, kar so Assemblyjev- 
ci oponašali s podobnim postopkom na tablici. 

Taka pozornost naj bi odsevala tudi v globljih temah. 
Film Alien je zaznamoval močan ženski lik, poročnica 
Ripley, ki je na oltarju kariere žrtvovala družino. Na- 
okoli se sprehajajo velikanski penisi, moški so prisi- 
ljeni v oralno posilstvo, nakar krvavo rojevajo, an- 
droid Ash skuša Ellen ubiti s porno revijo ... Skoraj 
pet metrov dolgi ksenomorfov rep je tako v Isolatio- 
novem demu udaril med razprti Amandini nogi in jo 
praktično nasadil. Komentar ni potreben :). 

Kako daleč bodo ustvarjalci šli s takimi prijemi in 
sporočili, bomo videli. Nekaj pa je gotovo: Sega 
končno ve, kaj početi z Alienovo licenco, ki jo imajo 
že osem let. Čeprav so Creative Assembly znani po 
strateški seriji Total War, so k Isolationu pristopili s 
tako zagretostjo, da zna igra pozitivno presenetiti. De- 
lajo ga že nekaj let, zajetni ksenomorf pa nam kani 
čreva izvleči koncem leta na PCju, PS4, xboxu one, 
PS3 in xboxu 360. Wii U bo izostal, ker se jim z njim 
ne da ubadati. Isolation je tako že drugi alienski pro- 
jekt, ki ne bo videl te konzole, čeprav je njen joypad- 
ni ekran idealen za zaznavalnik gibanja. Škoda. 


1! 


V demu Amanda ni znala sestaviti ničesar, naj bi pa to bil važen del končnega 
izdelka. Vendar le, kar se tiče bojevanja z androidi. Alien bo preveč trpežen. 


a, 


Saj nisi pričakoval, da bo šlo brez neprilik v breztežnos- 
ti? Predvidevam, da bomo kseniča na kraju posesali v 
vesolje ali eksplodirali kar vso postajo. Sliši se logično. 


čmokavec 2014 


<a 


7 


Pri nas sneg in led, tam pa poma- 
ranče na drevi na vsakem koraku. 


Vkjer j je umetnik živel, v koči Malagi pa so ga odpr- 
li naknadno njegovi sorodniki šele pred desetletjem. 


Španija, zlasti primorska, je brbončnični raj. A vseeno 
je naš, bolj suh pršut okusnejši od njihovega jamona. 


OU PILE NE V NNN 


Bikobiofska arena je hecno obzidana z blokovskim , 
Hec; taggljem. Vrhnja stanovanja so zato gotovo dražja. 


AM5UNGOVE KRIVULJ 


Iz dežele flamenka, muškata in jamona LordFebo 
poroča o televizorskih krivuljah in frižiderskih 
naprednostih. Izbrani evropski novinarji smo bili 
namreč konec januarja povabljeni v toplo Malago 
na predstavitev Samsungovih najnovosti. 


MALAL je polmilijonsko mesto v Andaluzi- 
ji, južnošpanski pokrajini, ki jo bolj 
poznamo po Sevilli in Cordobi. Je najjužnejše evrop- 
sko večje mesto in pogled na globusne vzporednike 
pokaže, da leži celo pod Tunisom. Temu primerno je 
tamkajšnje podnebje. Zime so tako mile, da se je ja- 
nuarja moč sprehajati v kratkih rokavih, vsepovsod 
nasajeni pomarančevci pa se šibijo od sadežev. Ta 
obilni in vseprisotni oranžno zeleni kontrast je res ne- 
kaj posebnega, zlasti takrat, ko pri nas sneži. Ker so 
krošnje nedotaknjene, sem sprva pomislil na morebit- 
ne visoke kazni za rabutanje. Toda v resnici gre za iz- 
redno kislo vrsto, ki ti ob zaužitju potegne gate v rit. 
Največji znamenitosti kraja sta rojstna hiša in muzej 
utemeljitelja kubizma, Pabla Picassa. Galerija ni pri- 
merljiva z Dalijevo surrealistično razstavo v Barcelo- 
ni, a je še vedno kakovosten zalogaj duhovne hrane 
za vsakega razgledanca. Zanimiv je takenako mavrs- 
ki grad na mestom, ki ponuja dober razgled in jasno 
priča o 700-letni muslimanski prisotnosti na Iber- 
skem polotoku. Ravno Malaga oziroma Malagah je bi- 
la poleg sosednje Granade najdlje trajajoča arabska 
kolonija v Evropi. Žal so krščanski rekonkvistadorji 
večino tistikratnih spomenikov uničili, zato mora zgo- 
dovine željan turist v mestni muzej. Tam med ostalim 
izve, da je bil kraj pomemben že v starem veku, sprva 
kot feničansko, nato kot kartažansko in naposled kot 
rimsko pristanišče. 
Andaluzija je eden redkih španskih predelov z rednimi 
bikoborbami in Malaga ima svojo areno, ki deluje od 
aprila do jeseni. Toda bolj kot krvava corrida de toros 
bo obiskovalca pritegnila pokrajini lastna kultura, ki 
jo je rodila zgodovinska in etnična pisanost. To je se- 
veda svetovno poznan glasbeni in plesni slog flamen- 
ko. V središču mesta, ki je zaprto za promet, je mno- 
go trgovin z bogatimi rdečimi oblekami v izložbah, ob 
večerih pa se od marsikod čujejo prepoznavni tempe- 
ramentni ritmi. Ti gredo odlično vkup s sladkim lokal- 
nim vinom in mediteranskimi tapasi, gastronomskimi 
prigrizki, ki jih natakarji neutrudno nosijo na mizo. Na 
krožnikih so praviloma olive, sir in morski sadeži, ni- 
kakor pa ne smejo manjkati rezine jamona, njihove 
(premastne) različice pršuta. 
Malaga sicer leži sredi riviere Costa del Sol, vendar 
sama po sebi ni obmorsko letovišče, saj ima le eno 
mestno plažo. Kljub temu jo velja imeti v mislih za iz- 
let, kajti tja za drobiž leti Ryanair iz bližnjega Trevisa. 
Poleg lastne privlačnosti je odlična začetna točka za 
širše raziskovanje južne Španije, Portugalske in celo 
čezgibraltarske Afrike. Sam se zaprmej vrnem. 


je AMSUNU se zelo rad hvali s številkami in 

pri opisu tega največjega korej- 
skega konglomerata resnično ne gre brez njih. Firma 
je po prihodkih največji izdelovalec IT-opreme na 


svetu, drugi največji izdelovalec ladij in v svetovnem 
vrhu še na mnogih drugih področjih, kot so gradbe- 
ništvo, oglaševanje ter zavarovalništvo. Je gonilna si- 
la čudeža na reki Han, kakor po reki skozi Seul pravi- 
jo povojni gospodarski rasti Južne Koreje. 

Podjetje je leta 1938 ustanovil Lee Byung-Chul, pri 
čemer ne gre za zgodbo o zanesenjaku iz domače ga- 
raže. Fant je izhajal iz premožne družine, spočetka pa 
se je bavil s trgovino in proizvodnjo jestvin. Po korej- 
ski vojni je zgradil tekstilne tovarne in se zaradi fi- 
nančnega zaledja podajal v mnoge posle, naposled 
tudi v elektronskega. V sedemdesetih so sestavljali 
telefone, televizorje in mikrovalovke, dočim so odde- 
lek Samsung Electronics uradno začrtali šele 1988., 
leto po Byungovi smrti. Danes je ta veja prvak v mo- 
bilni telefoniji, zaslonih in pomnilniških čipih ter takoj 
za Intelom v polprevodnikih. 

Samsung pomeni trokrako zvezdo, ki naj bi v ko- 
rejščini metaforično ponazarjala mogočnost in več- 
nost. Glede na to, kako se je znamka od mešetarjenja 
z nudli in suhimi ribami povzpela do gradnje največjih 
nebotičnikov, ladij ter ukrivljenih zaslonov, je bilo ime 
preroško zastavljeno. Delavnosti in zagnanosti jim ne 
manjka, bi jim pa vsekakor koristilo nekaj več obliko- 
valskih sposobnosti in zdrave inovativnosti na upo- 
rabniškem področju. 


UKRIVLJEN TV je najnovejši hit do- 
mačinske tehnike, ki 
za razliko od mnogih skritih, neotipljivih novosti zbudi 
pozornost nepoznavalca. Inženirji trdijo, da ne gre le 
za stvar dizajna, marveč oblika v resnici nudi boljši 
občutek gledanja. Čeprav sta vbočenost na CESu 
predstavila še Sony in LG, naj bi bili Samsungovi ek- 
rani največji, najbolj dovršeni in najbolj zaviti. Slednje 
so ponazorili s podatkom, da zloženi v krog 
tvorijo premer 8,4 metra. 


Curved oziroma z okiiso TV je zanimivost, ki pride 
do izraza z velikostjo. Zagovorniki poudarjajo natu- 
ralnost, češ, da imamo privzeto raje krivulje. Vse- 
eno menim, da bo to bolj modna muha. 

je ' Ena od pridobitev letošnje linije TVjev je fuzbalski način, ž ; 
| ki poleg par dodatnih opcij v slogu zumiranja in samodej« M4 


% barve ter pojača zvok. Podoben modus imajo tudi Sonyjevi 


Ob gledanju TVja v umetnem okolju na razstavi bi 
težko ocenil kakovost izkušnje. Konkavnost je občut- 
na, če si dovolj blizu, in televizor je videti poseben, o 
tem ni dvoma. Toda po mojem gre bolj za poskus iz- 
stopanja kot za resnično televizorsko prihodnost. Je 
pa res, da z ukrivljenostjo mislijo resno, saj pridejo 
modeli k nam že maja, in sicer v diagonalah od 48 do 
78 palcev. Na voljo bodo tako HD kot taki v skrajno 
visoki jasnini UHD (3840 x 2160), vsem pa bo skup- 
na tekočekristalna matrika. Poudarek je seveda na 
tošnje leto v znamenju 4K. Kar je tako očiten nesmi- 
sel, da ga ne bi smeli uradno izustiti. Pokazali so tudi 
110-inčnega ukrivljeneža v razmerju 21 : 9, vendar ta 
ostaja razstavni eksponat za važenje. 

Nadalje so prenovili sistem SmartTV, k ima poslej 
številko 2.0. Po novem nudi sliko v sliki oziroma ob 
sliki, pri čemer so viri katerikoli, bodisi video od zu- 
naj, bodisi TV-program, bodisi spletna vsebina. Mož- 
no je celo snemanje dveh kanalov hkrati. Obljubljajo 
mnogo več aplikacij in iger ter 4K -video-na-zahtevo 
za evropski trg, a sem do slednjega skeptičen. Omem- 
ba Evrope ni še nikdar pomenila celotne geografske 
celine, marveč le izbrane regije. Ker je pri filmih veli- 
ko komplikacij z avtorskimi pravicami, tega servisa v 
Sloveniji skoraj zagotovo ne bo še lep čas. Omembe 
vreden je še frišen daljinski upravljalnik, s katerim po 
vzoru onega od LGja in Philipsa mahalno upravljamo 
kurzor. Kriljenje z golimi rokami in vpitje ukazov osta- 
jata, dasi z omejeno učinkovitostjo. 

Vsi 4K-aparati so opremljeni s štirijedrnim procesor- 
jem, ki skrbi za barvne korekcije, raztegovanje in 
ostrenje nižjeločljivega videa ter urno zaganjanje apli- 
kacij. In sebe, saj se aparat zbudi v manj kot dveh se- 


ULE yawu— 
ZNE SERVIG 


Računalniški monitorji ravno tako prihajajo v izved- 
bi 4K. Tale je 31-palčen, namenjen profesionalni 
uporabi, recimo nadzoru, spremljanju delnic in dru- 
gim opravilom, kjer pridejo prav štiri 1080 okna. A 
dospe tudi domači model 28" s ceno okrog jurja. 

" televizorji, pri vsem pa gre pretežno za marketinško vabo 


kundah, kar je vse pohvale vredno. Prav tako so boljši 
modeli nadgradljivi s Samsungu lastnim 'evolution ki- 
tom'. S tem proizvajalec zagotavlja dolgoživost na- 
prave, saj bo lahko lastnik čez pet let za par stotakov 
kupil škatlico z novimi možgani in priključki, ki bo 
ažurirala stanje. Če se bo domislica obnesla, bomo 
lahko videli šele čez čas. 

Mimogrede: OLED in 3D, krilatici preteklih predstavi- 
tev, sta bili čisto v ozadju. Zaslon iz organskih svetil- 
nih elementov je bil resda prisoten, a brez izpostavlje- 
nosti in omembe v govorih. Isto velja za 3D. Stereo- 
skopije, očalne ali brezočalne, sploh niso omenili. V 
to smer so kazali edinole dual-view, ki dvema gledal- 
cema z naočniki predvaja vsakemu svoj video. Fora 
je, tako kot pri 3Dju, v brzinskem izmenjavanju slik, 
ki jih očala nato ustrezno filtrirajo. Pri tem imajo le-ta 
vgrajene slušalke, tako da lahko žena uživa v Sulej- 
manu in mož istočasno v Messiju. Zadeva načeloma 
deluje, saj ni senc drugega vira, le zvok je beden. A 
močno dvomim, da to kdorkoli v resnici uporablja. Še 
bolj neverjetna je letošnja nadgrajenost, ki omogoča 
dvojno gledanje 3D-filma. Pač še ena od tržniških ali- 
nej, pri čemer je tole slednje zaradi četvornega števila 
sličic pretirano utripajoče in glavobolno. 


(g AL AXV tabpro in notepro sta letošnja mo- 

dela tabličnih računalnikov z An- 
droidom. Prvi pride v palčnosti 8,4, 10,1 in novi di- 
menziji 12,2, medtem ko bo notepro na voljo le v naj- 
večji varianti. Slednji se, kakor ime pove, razlikuje po 
že proslulem peresu, katerega uporabnost pa je izven 
prostoročnega risanja vprašljiva. Tablice imajo pri- 
lično enak hardver, kar pomeni znani štirijedrni snap- 
dragon 800 v LTE-inačici in Samsungov exynos 5 z 


Prihajajoči Samsungovi tablični računalniki bodo 
imeli zaslone z 2560 x 1600 pikami. To je na osem- 
palčniku naravnost ridikulozna gostota. Novost v 
družini bo 12,2-palčna izvedenka (31 cm), ki sicer 
nima ipad airove estetike, a velik displej prepriča. 


vredna je WOXGA-ločljivost displeja pri vseh modelih 
- to je hudo podrobnih 2560 x 1600 pik. Žal pa teh- 
nologija ni AMOLED, marveč LCD. 

Samsung je z novo družino naredil nekaj korakov v 
smer poslovnih uporabnikov. Poleg že predstavljene- 
ga varnostnega načina Knox bodo ti računalniki op- 
remljeni s čisto novo in zaresno Pisarno (ne s tistim 
Polarisovim približkom) in oddaljenim dostopom do 
okenskega PCja. Tavelika tabla bo imela polnoprav- 
no nazaslonsko tipkovnico za karseda prijazno pisa- 
nje mailov ter obdelovanje Excelovih in Wordovih do- 
kumentov. Površina in ločljivost bosta obenem osmi- 
slili deljenje zaslona na štiri okna. Vseeno imam ob- 
čutek, da bo onegaj, ki je debel le dobrih 7 milimet- 
rov, manj v službeni in več v zabavni rabi. Te plošče 
imamo vendarle za gledanje filmov, branje revij in 
časopisov, prikazovanje fotografij in drkanje igric. 
Vsa ta opravila bodo najbolje izkoristila velike in po- 
drobne zaslone. 


wWw4g9000 nam je bil predstavljen kot futu- 
ra ukvarjanja z žehto. Pralni stroj 
ima všečen dizajn, ogromne duri, 5-palčen zaslon 
brez enega samega gumba in preprost vmesnik. Go- 
spodinji se ni treba ukvarjati s temperaturo vode in 
kompliciranimi programi, marveč izbere bolj domače 
prednastavitve, kot so 'džins', 'vrtnarjenje' ali 'rjuhe 
po poročni noči'. Prav tako ji ni treba vsakič posebej 
dozirati praška in mehčalca, saj stroj hrani mesečno 
zalogo, nakar pamet sama odmerja porabo. V ta na- 
men ima vrsto tipal, ki zaznajo količino perila in celo 
umazanost. 

Popolna novost je tako imenovan sistem ecobubble. 
Ta ustvari fino peno, ki je bolj učinkovita in obenem 
varčnejša od klasičnega principa. In nenazadnje, veš- 
mašina je priključena na domače omrežje. To je sicer 
lastnost, o kateri se govori že nekaj časa, toda resnici 
na ljubo ni kake blazne koristi od tega, da z mobilni- 
kom sprožiš ali preveriš pranje. Stroj pač ne zna sam 
pobrati perila po stanovanju, ga oprati, osušiti in te 
pričakati z zlikano srajco. Še. 

Ker je dogodek temeljil na bližnjeprihodnih prodajnih 
izdelkih, ne na prototipih, širšega koncepta pametne- 
ga gospodinjstva ni bilo. Najavili so sicer hotnico med 
hladilniki, model, imenovan food showcase, ki pa 
kljub odličnemu dizajnu, dvoslojnim vratom in dobri 
organiziranosti ni connected. Ne ve torej, kaj vsebuje, 
ne ume pošiljati seznama potrebnih jestvin na telefon 
in nima velikega displeja, kjer se prikazujejo družins- 
ke fotke, recepti ali beležke. Samsung, tok tok! Čas bi 
že bil za galaxy fridge, tak z vdelanim televizorjem. 
Baba potem res ne bi imela več izgovora, da zapusti 
okoliš, ki ji pritiče! 


| 

| 

Prvi konektan pralni stroj, model WW9000, pride 
na naše tržišče na pomlad. Stal bo 1500 evrov, a bo 
vodno, električno in detergentno šparoven. S fo- 


nom bo moč preveriti, kdaj bo zaključil, ali pa ga na 
daljavo štartati. Ce bomo prej vse pripravili. 


ange so japonski stripi, ki jih podob- 
no kot na zahodu tiskajo na recikli- 
ran papir in so stalnica trafik ter 
knjigarn. Med turističnim pohajko- 
vanjem po Deželi vzhajajočega son- 
ca jih srečaš vsepovsod. V jutranjih urah, ko trume 
silijo v natrpane vlake, je moč opaziti pisarniškega 
uslužbenca, ki bulji v bukvico s pikantnimi dekleti, 
ali srednješolko, ki tristostransko manga revijo pre- 
bere v dvajsetih minutah, nakar jo ravnodušno od- 
vrže v koš za smeti oziroma jo prepusti naslednjemu 
vozaču. Taki prizori so za nas tuji, saj se je ameriško 
ilustrirano čtivo povečini umaknilo v zbirateljske, de- 
narno založene kroge, dočim so stripi v Sloveniji, ra- 
zen občasnega Alana Forda, za otroke. 

Vzhodna stripovska kultura uspeva, saj v Japanu be- 
rejo mange vsi družbeni sloji, bogati in revni, staro in 
mlado, oni in one. Najbolj priljubljena žanra sta sho- 
nen in shojo: prvi obravnava fantovske pustolovščine, 
drugi kolobocije s simpatijami za punce. Poleg tega je 
moč nabaviti obilico zgodovinskih akcijad z nindžami, 
družinskih dram o očetih samohranilcih in romantič- 
nih fantazij o študentkah, ki si telo delijo z duhom. Za 
skrbne gospodinje se najdejo celo manga kuharice! 
Raznolikih tem ne manjka in zaradi spretnega marke- 
tinga so postale mange na Japonskem masovni pro- 


PVO a 


V večstostranskih manga revijah, ki stanejo le 2 do 
7 evrov, se kopiči ducat avtorjev, ki tekmujejo za 
naklonjenost bralcev. Če so dovolj prepričljivi, se 
poglavja zberejo v samostojne mange. 


izvod. Tako so leta 2011 japonski založniki natisnili 
slabih 504 milijonov izvodov mang, kar jim je zgolj na 
domačem trgu navrglo več kot dve milijardi evrov. 
Ameriške in kanadske založbe so za stripe in grafične 
romane pokasirale le 540 milijonov evrov. 


Več kot le velike oči 


Japonske mange so stripi s črno-belimi ilustracijami, 
ki se tiskajo bodisi v kompilacijah, bodisi v samostoj- 
nih zvezkih. V primeru prvih gre za mesečne ali te- 
denske manga revije, v katerih okoli petnajst avtorjev 
objavlja posamična poglavja. Če striparji prepričajo 
bralce in založbe, jih slednje tržijo še v zbirateljskih 
'tankobonih'. To so približno dvestostranske žepnice 
z ravnim hrbtom, ki jih kupujemo tudi na zahodu. 
Posebnost obeh je, da jih beremo z desne proti levi. 
To je pogojeno z japonsko pisavo in knjigami, ki ima- 
jo iz našega zornega kota narobe vzpete platnice. Za- 
radi tega so zahodni založniki japonske zvezke za 
prve prevode rezali in sestavili v našem zaporedju. 
Kasneje so uporabili še zrcaljenje strani. Prva tehnika 
je bila zamudna, zaradi druge pa so vsi liki postali le- 
Vičarji. Šele elektronske izdaje ljubiteljskih prevajal- 
cev, ki se jim ni dalo posegati v obliko, so zahodne 
bralce in založbe navadili na 'napačno' smer branja. 


Na mange se je treba navaditi. Ne le na branje z 
desne proti levi, marveč tudi na obilico dinamičnih 
okvirjev, švigajočih črt, poziranja in karikatur. Ka- 
mikaze Kaitč Jeanne krasijo še rože! 

Zunaj postaja hladneje, 
zatosije zo . pri- 
pravila ozimnico čtiva 
za med odeje. Družbo 

ji bodo delale ilustrira- 

...ne bukvice, V katerih 

v. vrstijo epski boji Z 

4  lovkastimi zlodeji, 
življenjske nevšečnos" 
-ti štorastih študentov 
in komični spodrsljaji 
rejenih pand. Vse to 
bo srečala v japons- 


Najbolj prepoznavna svojskost mang so poleg obrnje- 
nih platnic velike oči, ki jih je uvedel znameniti Osa- 
mu Tezuka. Zgledoval se je po žalostnih Bambijevih 
očeh, s katerimi je želel izraziti širši razpon emocij. 
Mangaka, japonski striparji, pa veliko pozornosti ne 
posvečajo le značilno velikim očem, temveč podrob- 
nostim ozadja, senčenju in teksturam. Tako imajo ilu- 
strirani junaki skoraj v vsaki novi sceni sveža oblačila, 
ki včasih vplivajo na japonsko modno sceno. 


Animeji pogosto nastanejo na osnovi mang. Gin no 
Saji, izvrstna adaptacija istoimenske mange o štu- 
dentih agronomije, prepriča z mešanico komedije 
in življenjskih resnic. Priporočam! 


Za ilustratorje niso pomembne le slike, marveč tudi 
prehodi med njimi. Paneli, ki delijo strani na manjše 
enote zgodbe, namreč niso strogo ločeni in enako ve- 
liki kot v ameriških stripih, saj liki ali predmeti radi 
segajo iz enega okvirčka v drugega. V shčjo mangah, 
na primer v Kamikaze Kaito Jeanne, jih ločijo pravi 
aranžmaji cvetja. 

A mestoma osladna podoba ne sme zavesti, saj gredo 
Japonci radi v skrajnosti in se poigravajo z nasprotji. 
V središču japonskih stripov je dostikrat povprečnež, 
ki se znajde v nič kaj vsakdanjih situacijah. Še več, te 
na njem pustijo nepopravljive posledice. Krut primer 
narobe obrnjenega sveta je Mahč Shojo Madoka Magi- 
ka, kjer čarobne šolarke sejejo faustovsko krvoločen 
kaos. Zamisel o glavnem liku, ki se pogosto zlomi pod 
bremenom sveta, popusti skušnjavi in celo žrtvuje 
bližnje, nam je na zahodu pretežno tuja. Zlasti iz ju- 

Osamu Tezuka je ta laskavi naziv dobil zaradi ino- 
vativnosti na področju mang. Njegov doprinos 
žanru ni le številčen (ustvaril je sedemsto stri- 
pov!), temveč se opazi v slogovnih domiselnostih, 
na katere so vplivale zlasti Disneyjeve risanke, 
konkretno Bambi in Trnuljčica. Od tod izvirajo de- 
nimo značilno velike oči in skrbno narisana ozad- 
ja. Nadalje mu je uspelo na papir spraviti filmske 
prijeme, kot so dinamični okvirčki, ostrenje pred- 
metov od daleč do blizu in pačenje ozadja za pri- 
kaz prostornosti, hitrosti ter čustvenega stanja. 
Njegovi dosežki so takisto odmevni na področju 
animejev. Tezukov studio Mushi Production je av- 
torjevo najslavnejše delo, Tetsuwan Atomu — po 
ameriško Astro Boy, prelevil v prvo polurno ani- 
mirano serijo na Japonskem. Američani so jo ta- 
koj odkupili, a so japonski izvor zaradi zamere s 
Pearl Harborjem sprva skrivali. Manj občutljivi so 
bili Nemci, ki so na svojih kanalih sukali pobalin- 
sko Princess Knight in belega levčka Kimbo. Ko- 
nec minulega stoletja smo ju lahko gledali tudi po- 
dalpski otroci. 

Ceprav je levji delež njegovih del namenjenih otro- 
kom, je Tezuka ustvaril nekaj zgodb za odrasle. 
Med znane sodita Phoenix, epska pripoved o živ- 
ljenju in smrti, ki jo je ustvarjal vse do zadnjega di- 
ha, in Buddha, nadnaravno obeleženje življenja 
Siddharte Gautame, iz katerega so naredili niz treh 
celovečercev. Prvi del je izšel leta 2011, nasled- 
njega bodo v japonskih kinematografih začeli vrte- 

ti še ta mesec. 

naških stripov smo vajeni nadljudi, ki so moralne av- 
toritete. V Deželi vzhajajočega sonca pa je padec pro- 
tagonista sestavni del zapleta. Poanta zgodbe ni le boj 
proti vidnemu nasprotniku, marveč večinoma spopad 
z lastno nemočjo in pomanjkljivostmi. 


Od umetnostnih zbirk do 
One Pieca 


Mange so bile sprva zbirke naključno nametanih risb - 
od tod njihovo ime šišilii (nestanovitne slike). Sedanjo 
obliko so začele dobivati šele po odpravi dolgoletne 
izolacije šogunske države. Čeprav sta osnove stripov 
na Japonskem postavila angleška in francoska kari- 
katurista Wirgman in Bigot, je na izoblikovanje scene 
odločilno vplival Rakuten Kitazawa, prvi japonski po- 
klicni stripar. V središču njegovih del je bil jasen hu- 
mor v zaporednih, uokvirjenih sličicah, ki so izhajale v 
stripovskih revijah. A zaradi cenzure in cesarskega 


propagandnega ustroja pred drugo svetovno vojno in 
med njo se je razvoj mang sunkovito zaustavil. Bržda 
zaradi pogostih aretacij in 'izginotij' striparjev. 

Do preporoda je prišlo po vojni, ko so ameriški vojaki 
prinesli stripe z nadmočnimi, idealiziranimi borci za 
pravičnost. Ti so potolčenemu, od vojne izmučenemu 
ljudstvu vdihnili upanje. Sledi niso pustili le superjuna- 
ki, ki so jih japonski ustvarjalci namesto nadnaravnih 
moči čestokrat opremili z gigantskimi roboti in strojni- 
mi dodatki. Globok pečat je pustil tudi blišč zlate dobe 
hollywoodskih filmov, kajti vizualni učinki so imeli na 
mange večji vpliv kot stripi. Svetovno znani mangaka 
Osamu Tezuka je bil pravi filmofil in je spretno uporab- 
ljal kinematografske tehnike, vsled česar so njegove 
stvaritve podobne snemalnim knjigam. Drugi žlahtni 
ustvarjalci, denimo Akira Toriyama (Dragon Ball), 
Katsuhiro Otomo (Akira), Riyoko Ikeda (Rose of Ver- 
sailles), Naoko Takeuchi (Sailor Moon) in Eiichiro 
Oda (One Piece), pa so z animejskimi adaptacijami 
svojih del poskrbeli za razmah mang na zahodu. 


NAIBOKJ ZNANA ZHKNE 


DRAGON BALL 

(42 zvezkov, 1984 do 1995) 

Akira Toriyama, avtor Dragon Balla, 
je eden najvplivnejših mangaka, 
čigar dela so bila navdih ustvar- 
jalcem One Pieca, Fairy Taila in 
Bleacha. Slava pa se ga ne drži le 
na domači grudi. llustrator je po- 
dobno kot Tezuka opravil pionir- 
sko delo, saj je s svojimi stvarit- 
vami pomagal na zahod izvoziti 
animeje in nato še mange. Le ka- 
teri otrok osemdesetih in devet- 
desetih let minulega stoletja ne 
pozna slovite fraze "Kamehame- 
ha" in opičjega Sona Gokuja, ki si 
ga je Toriyama sposodil iz kitaj- 
ske pripovedi? Nenasitni mulc z 
nadnaravnimi močmi se odpravi 
poiskat čudežne zmajeve krogle. 


Z njimi kani priklicati mitološkega 
kuščarja in si izpolniti željo, pri 
tem pa doživlja vznemirljive pu- 
stolovščine. Na poti ga spremlja- 
ta samovšečna inženirka Bulma 
in pujs Oolong, dočim ga v prah 
skušajo zmleti močni nasprotniki, 
kot sta zelenkast Piccolo in vzvi- 
šeni Vegeta. Ne, ne začimba! 

SHILOR MOON 

(18 zvezkov, 1992 do 1997) 

Alfa in omega magičnih deklet so 
gotovo Planetarne mornarke, ki se 
borijo proti nadmočnim vragom. 
Čeprav si Naoko Takeuchi tega 
žanra ni izmislila, je sanjava Ja- 
ponka znala najti pravo mero ro- 
mantičnih in prijateljskih odno- 
sov, ki so značilni za shojo, ter ju- 
naških borb, ki so bile vzgled sra- 
mežljivim dečvam takratnega ča- 
sa. V glavni vlogi je namreč lušt- 
na, a malce prismojena in štorasta 
Usagi, ki jo govoreča mačka op- 
remi s čudežno broško. Z magič- 
nim predmetom se spremeni v 
Sailor Moon, varuhinjo izgubljene 
lunine princese. Skupaj z drugimi 
mornarkami jo mora najti in ščititi 


pred silami, ki nameravajo uničiti 
človeštvo. Kultna franšiza, ki se 
po vplivu enači z Dragon Ball, se 
bo letos vrnila na male zaslone. 
Ob dvajsetiletnici mange so nam- 
reč najavili novo animejsko adap- 
tacijo, ki jo bodo po vsem svetu 
začeli predvajati v poletni sezoni. 
Počutim se zelo nostalgično! 


ONE PTETE 

(71 zvezkov, 1997 do danes) 

Zabaven, smešen in gusarski! 

Eiichiro Odova pomorska avantu- 
ra po navdihu germanske Wickie 
und die starken Manner je uspeš- 
nica brez primere, saj je mojster 
prodal več kot 280 milijonov zvez- 
kov samo v Deželi vzhajajočega 
sonca! Na japonski lestvici najbolj 
prodanih mang takisto kraljuje že 
več let. Za animejsko adaptacijo, 
ki jo sukajo po vsej obli, pa stoji 
slavni studio Toei, animatorji Dra- 
gon Balla. Viralna manga, ki po 
šestnajstih letih ne pojenja nav- 
duševati, uspeh beleži zaradi pra- 
vega tajminga, saj ji je uspelo za- 
polniti praznino po zaključku To- 
riyamove pustolovščine, in posre- 


čene zgodbe, v središču katere je 
neuničljivo tovarištvo. Luffy je mla- 
denič, ki se z zvesto posadko od- 
pravi v širni svet iskat One Piece, 
legendarni zaklad, s katerim hoče 
postati gusarski kralj. Pri tem na- 
leti na številne tekmece in doživi 
dogodivščine, kjer ga elastično te- 
lo spravi iz številnih zagat. 


Zgodovina Nissanove linije skyline oziroma GT-R 
je odličen primer prepletenosti japonske kulture. 
Nobena zahodna tovarna ne bi za promocijo avto- 
mobila izdala hištorijske bukve v obliki stripa! 
Sprva je bila knjiga naprodaj le na Japonskem, na- 
to tudi v ZDA. 


JAPANKA 


Ženske niso poskrbele le za več jošk v industriji, tem- 
več so uvedle vsebinske novosti, denimo horizontalne 
užitke v dvoje. Takisto so opustile okvirje in namesto 
njih uporabile nepravilne oblike ter mehke prehode za 
izražanje čustveno nabitih situacij, ki so še danes 
standard. V mangi Kaicho wa Maid-sama! dinamične 
črte recimo poživijo usajanje stroge Misaki nad zbad- 
ljivim Usuijem, dočim zabrisani okvirji na naslednji 
strani ustvarijo podobo eterične blaženosti. 


Mange na zahodu 


Za širitev mang po svetu, zlasti Evropi, niso toliko za- 
služni Američani kot ljubitelji žabjih krač. Francozi so 
že v šestdesetih letih minulega stoletja prišli na okus 
in nato postali velesila prevajanja mang. Njihove iz- 
daje so še do nedavnega predstavljale polovico ev- 
ropskega trga. Zaradi povečanega zanimanja za ja- 
ponsko popkulturo pa so zelo uspešne tudi italijan- 
ske, španske in nemške založbe. 


Izbor po okusu Kimokov 


ztntit ZRlEIW, 


do ns 


Barvne strani so redkost in se smatrajo za pri- 
boljšek. Kratke, a povsem barvne stvaritve pogo- 
steje srečamo pri žgečkljivih vsebinah hentai in 
ecchi, na primer v Miyata-san's Family. 

te DAŠA AE v JNEKLEV be > 
Čeprav na Japonskem mange berejo ljudje vseh 
starosti, jih imajo na naši strani oble najrajši 
najstniki in študentje. Na to vpliva predvsem raču- 
nalniška pismenost in last kreditne kartice. 


V Sloveniji so mange na psu, saj je bila Princesa Ai, 
prvi in edini slovenski prevod, epska polomija. Odtlej 
novih prevodov ni bilo, kar ni čudno, saj je strip pri 
nas že tako marginalna stvar. Tujejezične mange v 
prodajalnah Mladinske knjige takisto ne dosegajo kri- 
tične mase, saj je za bralce ugodnejši spletni nakup iz 
tujine. Emka si je sicer uredila spletno bazo za na- 
ročanje mang, ki ima večjo ponudbo naslovov, a ce- 
ne zaradi preprodaje niso konkurenčne. 

Kakorkoli obrnemo, japonski stripi so pri nas draga, 
nišna zadeva, ki se ne more kosati z Mikijem Miško in 
Asterixom. Še izdelki najbolj znanega slovenskega 
striparja Mikija Mustra so utonili v pozabo in jih zaman 
iščemo po knjigarnah, kaj šele trafikah. Očitno mora- 
mo biti v Sloveniji srečni, da sploh naletimo na izvode 
Bleacha, Naruta in Full Moon wo Sagashite, ki same- 
vajo na zakotnih policah knjigarn in knjižnic. 


Neuspeh Princese Mi, edinega slovenskega prevo- 
da mange, lahko pripišemo štorastemu izboru stri- 
pa. Muzikalna polomija, ki jo ljubitelji že poznajo s 
spleta, ne prepriča ne po zgodbi, ne po avtorjih. 
Med njimi je namreč Courtney Love. 


Zavoljo dostopnosti so priljubljen vir mang spletne 
strani, ki širijo prevode skeniranih slik - scanlatione. 
Njihovo priljubljenost dokazujejo izsledki mednarodne 
sociološke raziskave o mangah iz leta 2011, ki jo je pri 
nas izvedla študentka Oddelka za japonologijo na Fi- 
lozofski fakulteti v Ljubljani. Ljubiteljske prevajalske 
skupine, kot so slovenska Chibi R.I.P., delajo e-izvode 
papirnatih mang, ki jih lastnoročno razrežejo, preve- 
dejo in uredijo. Skeni, ki so bili na začetku devetdese- 
tih let, ko smo jih s spleta pijavkali prek kanalov na ir- 
cu, zrnaste slike s slovničnimi in pravopisnimi hibami, 
se sedaj lahko postavijo ob bok velikim založbam. Na 
zastonjskih spletnih zbirališčih, kot so Manga Fox, 
Manga Reader in Manga Here, se kopiči na tisoče ka- 
kovostnih stripov, ki so v primeru udarnejših naslovov 
dostopni nekaj ur po izidu na Japonskem! 

Mange tudi sicer postajajo vedno bolj digitalizirane, 
pri čem pomaga obilica mobilnih aplikacij, ki se po- 

NARUTO 

(66 zvezkov, 1999 do danes) 
Ceprav je stvaritev Masashija Ki- 
shimota nekoliko razvlečena, je 
bila ilustrirana serija leta 2012 
tretja najbolj prodajana manga na 
Japonskem. Vnemo oboževalcev 
podžiga marketinško izobilje, ki 
sega od zbirateljskih kart, anime- 
jev in animiranih filmov do več 
kot petdesetih iger za konzole in 
računalnik! Japonsko in svetovno 
zanimanje je manga obudila, ker 
je najstniški mule z značilnimi br- 
ki nindža. Slednji namigujejo na 
mogočnega lisičjega demona z 
devetimi repi, ki ga je poglavar 
šinobijske vasi pred dvanajstimi 
leti zapečatil v telo novorojenega 
Naruta. Ljudje to vedo, zato ga 
prezirajo in ponižujejo. Vsled tega 
si želi postati poglavar vasi in s 
tem največji nindža vseh časov! 


BLEHUH 

(60 zvezkov, 2001 do danes) 

Eden najbolj priljubljenih motivov 
med cosplayerji so samurajsko 
odeti junaki iz Bleacha. Manga 
spada med najobsežnejše franši- 
ze, saj se ne bohoti le z animejsko 
niziko, marveč še z obilico celo- 
večercev, muzikalov, iger za kon- 
zole in priboljški, od skodelic do 
rjuh. Liki so pritegnili množice, 
saj niso le pustolovci, ki se junaš- 
ko zoperstavijo slehernemu ne- 


gativcu, temveč bogovi smrti — 
shinigami — ki ne skoparijo s krv- 
jo! Skrivnostna Rukia tako pokli- 
če Ichiga Kurosakija, povprečne- 
ga srednješolca, branit človeštvo 
pred zlimi duhovi in pospremit 
umrle v posmrtno življenje. Po- 
slanstvo ga potegne v tuj svet, 
kjer mu doživetja na duši pustijo 
mračen pečat. 


FHIRY TRAIL 

(39 zvezkov, 2006 do danes) 

Hiru Mashimi, ki je neuradni tek- 
mec slavnega Eiichira Ode, ljudje 
pogosto očitajo, da je Fairy Tail 
plagiat One Pieca, saj je slog risa- 
nja zelo podoben slednjemu. A 
rokerski mangaka je večkrat izpo- 
stavil, da je bil navdih za zgodbo 


in vizualno podobo legendarni 
Toriyama. Pripoved se podobno 
kot v Dragon Ball osredotoča na 
epsko avanturo, le da je v središ- 
ču dogajanja ves coprniški ceh. 
Ceprav sodita 'ubijalec zmajev' 
Natsu Dragneel, ki si lahko nade- 
ne moč zmaja, in mlada coprnica 
Lucy Heartfilia, ki pobegne od do- 
ma, med izpostavljene like, so go- 
nilna sila osebne zgodbe in dru- 
žinska povezanost magičnih čla- 
nov. Pri tem seveda ne manjka 
čarovniško začinjenih bojev. 


HIMI NI TODOHE 

(19 zvezkov, 2006 do danes) 

Čeprav japonskim ilustratorjem 
še ni uspelo ponoviti uspeha Sai- 
lor Moona, spada ta mešanica 
med romantično komedijo in dra- 
mo med najbolj priljubljene sod- 
obne mange za punce. Prejela je 
celo Kodanshino priznanje za naj- 
boljši shajo. Protagonistka Sawa- 
ko Kuronuma nima sreče, saj jo 
sošolci zaradi videza neprestano 
primerjajo z morilsko dečvo iz 


grozljivke Ring. Ljudje širijo go- 
vorico, da vidi duhove, a v resnici 
je le plašna punca, ki si želi prija- 
telje. Pred samoto jo reši Shota 
Kazehaya, idol šole, kar vodi do 
nežnega prijateljstva in ljubezni 
med skrajnostma. Manga je nav- 
duševala občestvo tudi kot ani- 
mejska adaptacija studia Produc- 
tion 1.G (Ghost in the Shell). 


Mang je nepredstavljivo veliko. Ogromen izbor, 
zlasti za moške, je kajpak v Akihabari, elektron- 
skem središču Tokia. Tam se poleg tematskih ka- 
fičev vrstijo nabito polne trgovine s stripi. 

vežejo bodisi z ljubiteljskimi, bodisi z založniškimi 
zbirkami. K slednjim sodita Dark Horse za Android in 
iOS ter Manga Rock za iOS, ki se kiti z največjo zbir- 
ko prevodov v sedmih jezikih. 


Za pokušino 

Na spletu je nešteto odličnih mang za vse okuse. Sa- 
ma sem prebrala vsaj dvesto različnih stripov, ki se- 
gajo od šolskih komedij, kot je Special A, do te- 
mačnih nadnaravnih akcijad, na primer Wolf Guy. Za- 
radi izobilja mi je bilo hudo izbrati borih šest naslovov, 
ki bi celostno predstavili tako raznolik medij. Ker 
hočem v prvi vrsti pokazati, da je v teh 'slikanicah' 
veliko resnosti, sem se odločila za pričujoči izbor. Na- 
peta akcija, življenjski humor in premetene igre 
mačke z mišjo znajo navdušiti marsikoga, tudi nepo- 
znavalce japonske medijske kulture. 


! gre so pester špas, h kateremu pristopamo iz 


različnih vzgibov. Nekateri za golo zabijanje 
časa, drugi za ugankarske izzive, tretji za 
zmerjanje soigralcev z n0Obi. Večina jih po- 
hlevno sledi smerokazom po poti, ki so jo 
začrtali avtorji, medtem ko si veteranski igralci za 
zadoščenje radi naprtijo dodatne pogoje. Denimo 
zlevelajo lik v World of Warcraftu, ne da bi kogarkoli 
fentali - samo s trganjem rožic in špilanjem ku- 
rirčka. Posebej uveljavljen establišment tovrstnih za- 
grizencev pa so oni, ki skušajo skozi stopnje odbrze- 
ti čimhitreje, naj stane, kar hoče. Speedrunnerji. 


Ni časa za zijala 


Njihovi podvigi so videti kot divje, osredotočeno sla- 
lomiranje med zverinami. Dostikrat zaslediš komen- 
tar, da 'na ta način zgrešijo večino igre'. A tak očitek 
razkriva nepoznavanje tematike. Speedrunnerji nas- 
lov neštetokrat preigrajo podolgem in počez, prvikrat 
tudi tako, 'kot se spodobi.' Nihče, nemara z izjemo 
avtorjev, ga ne pozna tako kot oni. Igro morajo razu- 
meti do obisti, da lahko nato izrabijo vsako, še tako 
majhno podrobnost v njenem igralnem sistemu, ki jo 
je moč izkoristiti za bližnjico. 


Najbolj ubrisan prijem v Super Mariu 64 je ritensko 
dričanje navzgor po stopniščih, ki te ob pravilni iz- 
vedbi ponese skozi zidove v tri krasne. 


Ravno te sorte bizarni triki so razlog, da na speedrune 
mečejo oči tisti, ki jim dirjajoče lovljenje časa ni po 
volji. Pri tem opazujejo druge in ob komaj verjetnih 
akrobacijah ter izkoriščanju smešnih hroščev zevajo, 
da jim sonce posije v golt. "Nisem vedel, da že v Doo- 
mu obstaja rocket jump ..." Ob speedrunih mi je naj- 
bolj žal, da še nismo v dobi e-črnila in bi sličice pred 
teboj zaživele na teh straneh, saj jih je najbolj uži- 
vantsko gledati v gibanju. Najbolje, da se zlekneš 
pred monitor in zakurblaš YouTube. 


na drogah? Nak, 


Doom, praoče vsega 


Idjev Doom iz leta 1993 itak velja za enega najbolj 
prelomnih naslovov vseh časov. Sprožil je naskok 3D- 
prvoosebnih streljank, večigralstva in za nameček še 
modificiranja kode. Izkaže pa se, da mu lahko nalepi- 
mo tudi naziv začetnika speedrunov. Četudi so ljudje 
skozi igre brzeli že pred njim, se je ravno okoli Dooma 
spletla prva tovrstna skupnost. Razlog tiči v zmožnosti 
delanja demo posnetkov - replayjev, kakršne danes 
poznajo številni večigralski naslovi. Taka datoteka ni 
bila video, temveč si jo zagnal v sami igri, zato je bila 
drobcena. To je ljudem v otroških časih počasnega in- 
terneta omogočalo, da so si jih delili po liniji. 

Ker se igralci radi hvalijo z dosežki, je okoli teh de- 
mov zrasla množica spletnih odložišč. Med njimi je bil 
Doom Honorific Titles, katerega avtorji so spodbujali 
tekmovalnost in pred igralce postavljali izzive. Skozi 
zverinjak si moral recimo priti, ne da bi demonom 
storil kaj hudega, ali jih mlatiti zgolj s pestmi, za kar si 
si priboril naziv Tyson. 

No, DHT še ni bil usmerjen le v hitrost. Zato za prvi 
pravi speedrunnerski portal velja COMPET-N iz no- 
vembra 1994, ki je imel časovne lestvice za vsako 
stopnjo posebej. Obilica zagrizencev je v slogu dir- 
kačin iskala vse mogoče načine, kako rekorde obte- 

Kaj drvi v daljavi? Je to Superman? Sonic 


NJA 


pri zasledova- 


nju brzinskih preigravanj iger — speedrunov. 


sati še za kako sekundo. Našla in izkoristila je na pri- 
mer dejstvo, da si v Doomu med diagonalnim giba- 
njem za 41 odstotkov hitrejši. Odkrivali so hrošče, kot 
je hoja skozi nekatere zidove, in zgruntali, da se z ek- 
splozijo rakete lahko poženeš čez praznine. 

A speedruni so bili še vedno nišna zadeva, saj je bilo 
do dobe spletnih videoservisov še desetletje. Za po- 
pularizacijo je moral priti Guake. 


Spidrani gredo v mejnstrim 


Junija 1997 so štirje nadebudneži predstavili video 
Guake Done Ouick. Ni šlo le za to, da so vso Kvako 
preigrali v 19 minutah in 49 sekundah, kolikor pov- 
prečen igralec potrebuje za prvi stopnji. To je bil eden 
prvih sestavljenih odvrtkov, kjer so posamezne stop- 
nje oddirkali njihovi rekorderji. Predvsem pa so ga 
posneli v več inačicah, tudi filmski iz tretje osebe in s 
komentarji, da so laiki navdušujoče skoke od granat 
lahko občudovali iz več zornih kotov. Zaradi tega je 
takoj postal uspešnica in hitrostno igranje naposled 
postavil na špilavski zemljevid. Za nameček je bil še 
eden prvih igralskih filmčkov - machinim. 

Guakov srček ni več vseboval diagonalnega teka, je 
pa rodil popularno zajčje poskakovanje za pridobiva- 
nje hitrosti in razširil poganjanje v zrak s pomočjo gra- 


Ena najbolj markantnih 
fint v Doomu 2 je nasta- 
vljanje Arch-vilu, da te z 

zadetkom svojega ognje- 
nega izbruha katapultira 
čez ograde. Enotni rekord 
dvojke na težavnosti 
nightmare je manj kot pol 
ure, na ultra violence pa 
dobrih 22 minut. 

nat ter raket. Oboje sta bili nenadejani posledici fizi- 
kalnega pogona in sta danes mehaniki, ki ju mora ob- 
vladati vsakdo, ki bi rad posegal po večigralskih trofe- 
jah. Drugače te v petih sekundah spohajo kot šnicl. 
Nolan 'Radix' Pflug, eden od mož za GdOjem in bržda 
najbolj znani brzinski igralec, je aprila 1998 z združ- 
kom več spletnih strani osnoval Speed Demos Archi- 
ve - SDA, ki je še danes največji portal s tovrstnimi 
videi. Sprva so tam našle prostor zlasti streljanke. A 
koncem devetdesetih so se že risali obrisi razširjene 
scene, ki jo je sprožil razmah računalniških emulator- 
jev za konzolne igre. Sam Pflug je denimo leta 2003 
objavil poznani speedrun Metroid Prima z vsemi od- 
kritimi kosi opreme, ki je trajal uro in 37 minut. Če si 
ga igral, veš, kakšen podvig je to. 


Palica med zobniki 


Četudi so klasične 2D-ploščade, kot so Super Mario, 
Castlevania in Mega Man, starejše od prvoosebnih 
streljank, je obdobje njihovega urnostnega preigrava- 
nja torej prišlo šele na prelomu tisočletja. Konzol pač 
nisi dobil serijsko s snemalnikom, medtem ko na 
emulatorju dogajanje laže zabeležiš. 

V tem pogledu bržda ni bolj priljubljene serije od Me- 
troidov, ki so nadvse primerni za hitrostne rekorde. 
Deli ozemlja so ponavadi zamejeni, dokler ne odkriješ 
določenega predmeta. Če igralec do potrebnih arte- 
faktov na kak zvit način pride predčasno, lahko izpu- 
sti velike kose igre! Temu pojavu pravimo 'seguence 
break' in je postal sveti gral speedrunnerjev. 


Zverjad je za iskalce hitros- 
tnih rekordov samo eden od 
elementov za dosego čim- 
boljšega časa. V Ouaku lahko 
na nekaj mestih prečkaš 
praznine tako, da beštijam 
odskakljaš po glavah. 

ž den prvih naukov, ki jih dobiš v prvoosebnih streljankah, je tisti, da z bazuko 
— ne streljaš v steno poleg sebe, ker. to tvojo virtualno osebo boli v čreva. A še 
danes je eden najlepših prijemov, ki se je spontano rodil iz nepredvidene igral- 


ne mehanike, poganjanje v luft z eksplozijo rakete —rocket jump. Ko sko 
bazuko ustreliš v tla, s čimer dosežeš večjo višino kot sicer. V zakup moraš 
"vzeti ceno v zdravju in paziti, da se ne krepneš čisto do smrti. 

Čeravno v Doomu pogleda nisi mogel usmerjati po višini, vseeno obstaja več 
primerov vodoravnega rocket jumpa od stene. A zares je zaživel v naslovih, kjer 
je bilo moč zreti naokrog. Najprej v Marathonu in Rise of the Triad, še-posebno 
pa v Ouaku. Id pravijo, da je bil nastanek raketnega skoka nenadejana stvar, ki 
pa je igralce deathmatcha in speedrunnerje tako navdušila, da je postala obve- 
zni repertoar večine prvoosebnih naslovov. Nekateri so rocket jump celo vdela- 
li v listo veščin svojih likov, na primer Valve v Team Fortressu 2. 


Ne le v Metroidih. Zagreteži mesece in celo leta pe- 
dantno preiskujejo vsak kotiček posameznega naslo- 
va do piksla natančno, da bi našli kakega hrošča ali 
posebej napredno akrobacijo, ki bi pripeljala do tako 
želenega preboja. Odkritja pridejo z vseh koncev 
skupnosti, ki jih nato hitro posvoji. Zato so speedruni 
na nek način moštveni podvig in vsak hitrostnež se 
zaveda, da gradi na ramenih predhodnikov. 

Posebno poglavje so prvi konzolni 3D-naslovi, kot sta 
Super Mario 64 in Zelda: Ocarina of Time. Spričo 
mlade 3D-tehnologije so namreč nabito polni geome- 
trijskih hroščev, kar je glasba za ušesa igralcev, ki s 


amcmenmanan 

Metroidi so priljubljeni tudi zaradi kopice napred- 
nih in težjih gibalnih fint, ki jih obvlada junakinja 
Samus. Tu 'shinespark', s katerim ob natančni pro- 
ceduri ukazov zletiš čez pol karte. 

tiščanjem likov skozi luknje v kartah obidejo večino 
igre. Maria 64 tako končajo v manj kot šestih minu- 
tah! A treba je poudariti, da tovrstna izraba že obsto- 
ječih napak v kodi igre ne pomeni goljufanja in jo 
skupnost praviloma gromko pozdravi. Povsem dru- 
gače je z rabo programskih pomagal. 


Težki orodjarji 
Sredi dvatisočtretjega je neki neznanec z vzdevkom 
Morimoto na splet poslal speedrun Super Maria 3, ki 
je znašal enajst minut in štiri sekunde. Ljudje so pobi- 
rali čeljusti s tal ob nenormalno natančnih skokih, s 
katerimi se je rdečesrajčni inštalater poigraval z go- 
bami. Nemara bi komentarji ostali pri 'utrganem Azij- 
cu', ko bi avtor čez čas sam ne razložil, kako si je pri 
podvigu pomagal. Mariov tek je v emulatorju napre- 
doval sličico za sličico, s čimer je dosegel stopnjo na- 
tančnosti pri nadzoru, ki je človek ni zmožen. Šlo je za 
tako imenovani 'tool-assisted speedrun', na kratko 
TAS. 

Na spletu je završalo in prenekateri ljubitelj je Mori- 
mota obtožil goljufije. Najbolj se še vedno mrščijo 
speedrunnerji stare šole, ki poudarjajo, da je v 

večini iger brez pomoči nemogoče 
uprizarjati akrobacije iz TASov. Ne 
le, da so nekonkurenčni časovno, 

Delovno prizorišče TAS-speedrunnerja, ponavadi utrganega Azijca, stereotipi gor ali dol. V emulatorjih je 
moč položaj kjerkoli shranjevati tudi v naslovih, ki tega na konzoli ne dovolijo. 


marveč tudi vizualno. Nekateri nadebudneži so dejali, 
da jih je vse minilo, ko so videli, kaj nekateri počno z 
upočasnitvijo dogajanja. Privrženci orodij po drugi 
plati pravijo, da se okrog pomagal ne sprenevedajo in 
da njihov glavni cilj ni toliko lovljenje časovnih po- 
stavk kot zabavno uprizarjanje navdušujočih frčanj po 
zaslonu, ki so mogoča le na ta način. 

Opozoriti je treba, da TASi niso hekanje. Rezultat 
orodjarske procedure je še vedno le zaporedje priti- 
skov gumbov, ki lik skozi igro teoretično odpeljejo le- 
gitimno. Le da človek teh pritiskov ni zmožen napra- 
viti. A kakorkoli, razmah TASov je skupnost razklal in 
še danes imaš čistune vkopane na SDAju, medtem 
ko se TASerji zadržujejo na TASVideos. 


Prihodnost v streamanju? 


Bojazen, da bi orodjarski speedruni izpodrinili ostale 
oblike šibanja skozi igre, se ni uresničila. Delno ima za 
to zasluge prihod pretočnega videa na splet, kjer so se 
razpasli hitrostni poskusi. Te lahko tamkaj izvajaš le s 
pristnim igranjem, saj je napredovanje sliko za sliko 
grozljivo dolgočasno in bi ti na TwitchTVju število pri- 
vržencev vrglo v minus. Je pa res, da je tudi večina 
purističnih speedrunov v času nastajanja hudirjevo 
nelepa. Da dobiš nekaj podobnega OdOju, je namreč 


potrebnih na stotine ponavljanj! Prvič zgrešiš pomem- 
ben skok, drugič se beštija neprimerno postavi, tretjič 
ti maček zlije kavo po tipkovnici ... V Guaku se na pri- 
mer zanašaš na to, da ti nagnusnež, imenovan ogre, 
pod noge vrže granato, ki jo nato izkoristiš za skok na 
višjo polico. Če ogre noče sodelovati, pač ponavljaš, 
dokler ni boljše volje. 

Zakaj gredo igralci skozi tak križev pot za odžiranje 
nekaj sekund? Odvisno, koga vprašaš. Nekateri de- 
jansko lovijo čas. Toda večina jih išče zadovoljitev v 
problemskem izzivu, kako izkoristiti vse mehanizme 
igre v svoj prid. To je njihov način zmage - zanje je re- 
cimo OGuake pretanjena uganka fizike in gibanja. To 
velja za vse mogoče naslove, saj danes speedrune 
najdeš celo za strategije, kot je Age of Empires 3. Ne 
boš pa našel dirkačin! Pomemben pogoj speedrunov 
je namreč, da jih izvajaš v igrah, ki nimajo že sicer za 
primarni cilj hitrostnih rekordov. 

Pod črto so speedruni enostavno privlačni. Morimotov 
TAS Super Maria 3 občuduješ tudi, če se ti takšno 
udejstvovanje zdi malo čez les. Igre ti predstavijo v 
drugačni luči ter z brskanjem po kodi nemalokrat raz- 
krijejo tudi zanimivosti iz njihovega nastanka. In ko vi- 
diš, kako nekdo v dobre pol ure konča Dark Souls, ki 
ti je žrl živce več tednov, nimaš druge, kot da si na fris 
povezneš izraz nejevernega Tomaža in rečeš: "Kaj?!" 


TEH BIG PLAYS! 


MARIO PARTY 2 


RUNNER : BASSBOOST MARIO; NAEGLERIA LUIGI 


SPIKEVEGETA DONKEYKONG; FOOTBIGMIKE /Y0S 
ESTIMATE: TEH REAL BIG PLAYS 2:38:08 


Hi.28:07 


SDA sedaj že nekaj let prireja dobrodelne speedrunnerske dogodke v realnem času, kjer rekorderji izva- 


jajo čarovnije vsem na očeh. Oziroma vsaj poskušajo. Zretje čipsa in vsesplošna zabava sta pomemb- 
nejša. Pa seveda donacije: prejšnji mesec so za boj proti raku zbrali neverjetnih 730 tisoč evrov. 


čmokavec 2014 

TASTE IS KING 


Whopper? 
Bacon 8 Cheese 


zraz koma ima strašljiv prizvok. V grščini po- 
meni tako globoko spanje, da iz njega človeka 
ne moreš več prebuditi. Po naravni poti do to- 
vrstne nezavesti pride le ob hudih poškodbah, 
včasih pa jo zdravniki sprožijo nadzorovano. A 
da ne bomo preveč morbidni, bomo debato zaključili 
na sladek način. 


Kaj je umetna koma? 

Dostikrat slišimo, da so zdravniki nekoga dali v umet- 
no komo. Svež primer je nekdanji dirkač Michael 
Schumacher, ki je na smučanju v Grenoblu staknil 
hudo poškodbo glave. Toda kaj je namen z zdravili 
vzdrževane nezavesti oziroma kaj skušajo zdravniki z 
njo doseči? 

Umetna koma je stanje, podobno splošni anesteziji. 
Organizem je v globoki nezavesti in neobčutljiv na zu- 
nanje dražljaje. Prekinejo se tudi nekatere samodejne 
dejavnosti, kot je dihanje. To je posledica skoraj po- 
polne ustavitve vseh funkcij živčnega sistema, vključ- 
no z možgani. Dosežejo jo z ohlajevanjem telesa, nar- 
kotiki in barbiturati oziroma s kombinacijo obojega. 
Kar je najpomembneje: umetna koma, enako kot nar- 
koza, traja le toliko časa, dokler pacientu dovajamo 
anestetike. Ko jih prenehamo, se prebudi. 

Zdravniki se za tovrstno terapijo odločajo pri hudih 
bolezenskih stanjih, ko bi normalno delovanje telesa 
onemogočalo zdravljenje. Najpogosteje ga uporabijo 
ravno pri poškodbah glave in s tem možganov. Ti na- 
mreč ob močnih udarcih otečejo, toda ker so ujeti v 
lobanji, se s tem poveča pritisk nanje, ki lahko stisne 
žile. Tako kri ne more več dovajati prepotrebnega ki- 
sika. Možganske celice, ki pri zdravem človeku pora- 
bijo približno četrtino kisika in energije v organizmu, 
pričnejo brez njega odmirati že po približno petih mi- 
nutah. V umetni komi pa njihovo delovanje in s tem 
energijske potrebe zmanjšamo na minimum. Barbitu- 
rati hkrati poskrbijo za zmanjšanje pritiska. Na ta 
način damo telesu dovolj časa, da lahko prične po- 
pravljati škodo. Ko zdravniki menijo, da oteklina ni 
več problematična; pričnejo zmanjševati dozo narko- 
tika in ob tem spremljajo možganske funkcije. Če ne 
pride do zapletov, pacienta zbudijo. 

Včasih se za tovrstno terapijo-odločijo tudi pri drugih 
bolezenskih stanjih - hudih poškodbah vsega telesa, 
življenjsko nevarnih infekcijah in povsod, kjer morajo 
zmanjšati skupno porabo energije. Na splošno medi- 
cina teži k temu, da bi bilo nezavestno stanje čim- 
krajše. Ponavadi traja nekaj dni do nekaj tednov, ob- 
stajajo pa ekstremni primeri, ko je umetna koma tra- 
jala pol leta. Ob tem vedno obstaja možnost, da se 
človek ne bo več prebudil, kajti včasih so poškodbe 
prehude in organizem pade v 'naravno' komo. Slaba 
stran tovrstne terapije je, da ne moremo točno vedeti, 
v kolikšni meri so bile ob poškodbi prizadete posame- 
zne možganske funkcije. Prav tako ne, koliko smo jih 
na ta način rešili. 

Vam svetuježe od, 
leta MV V 


Guattro preizkusi toliko sladkih dobrot, da ga zvije. 
Zdravniki se vseeno ne odločijo za umetno komo. 


Kljub skokovitemu napredku medicine smo doslej 
razkrili komajda delček skrivnosti našega najpomem- 
bnejšega organa. Še vedno nimamo dokaza za poro- 
čila nekaterih bolnikov, da so med umetno komo do- 
življali neskončne more. Sanje so namreč obdobje vi- 
soke možganske aktivnosti med spanjem, ki ji pravi- 
mo faza REM in za katero je značilno hitro premikanje 
oči (rapid eye movement). Stroka zatorej meni, da do 
mučnih sanj pride šele takrat, ko človek ni več v neza- 
vesti, ampak le še spi pred dokončnim prebujenjem. 


Kako izdelajo marcipan, karamelo in ratluk? 
Omenjene slaščice so jako fine. Sploh prvi sta postali 
tako nepogrešljivi pri izdelavi najboljših tort, čokolad 
in drugih dobrot, da dostikrat niti ne pomislimo, da ju 
lahko uživamo povsem samostojno. Vse tri so si pod- 
obne po konsistenci in veliki količini sladkorja, ki ga 
vsebujejo. Imajo pa še nekaj skupnega: vse je mo- 
goče precej enostavno pripraviti doma. 

Marcipan, iz katerega ponavadi izdelujemo različne 
okraske za na torto, ima točno tri sestavine. Mandlje, 
sladkor in vodo. Lahko mu dodamo še različne aro- 
me, v osnovi pa je to vse. Postopek je enostaven. 
Mandlje olupimo, jih dobro posušimo in zmeljemo v 
prah. Brez heca, po mletju morajo biti bolj fini kot ka- 
va. Nato jih zmešamo z enako količino sladkorja v 
prahu in maso zalijemo z malo sladkane vode. Vse 
skupaj dobro pregnetemo in vmes dolivamo vodo, do- 
kler testo ni podobno plastelinu. Če je pretrdo, doda- 
mo še malo vode, če je premehko, pa sladkor. Kadar 
ga ponudimo kot samostojno slaščico, vanj po želji 
vmešamo grobo narezane mandlje, lešnike, orehe, ro- 
zine, kar je pač pri roki. Niti ni nujno, da je iz mand- 
ljev, v Braziliji ga delajo iz arašidov in baje je slasten. 

Karamela je še bolj enostavna. V resnici gre le za pre- 
žgan sladkor, ki je osnova mnogih prelivov ter sladic 
in daje barvo, pa tudi velik delež okusa coca coli. 
Sladkor se utekočini pri dokaj visoki temperaturi, 160 


stopinj Celzija, in začne hitro spreminjati barvo iz bele 
v jantarno. Pri tem molekule saharoze razpadejo na 
več nestabilnih spojin, ki dajejo karameli značilen 
okus. Če želimo, da karamela ostane tekoča, ko se 
ohladi, ji moramo dodati malo vode. V nasprotnem 
primeru bomo dobili trdo ploščo na dnu posode. Če 
pa bi hoteli pripraviti mehke bonbone, bomo namesto 
vode uporabili mleko in maslo. Mimogrede, krasno in 
lepo tekočo karamelo dobite, če kupite kondenzirano 
mleko v konzervi ter jo neodprto kuhate v vodni kope- 
li dve uri. Žal se ga pri nas ne dobi, ga pa najdete v so- 
sednji Avstriji. 

Ratluk oziroma lokum, kot ga imenujejo izumitelji 
Turki, je poseben po tem, da je prosojen, podobno kot 
žele. Po tem bi sklepali, da ga pripravljajo z želatino, 
vendar to ne drži. Želatina je namreč živalski stranski 
proizvod, izdelana predvsem iz (raz)kuhanih svinjskih 
kož. Če ste se kdaj spraševali, kako izdelajo tlačenko 
-to je to. Obstajajo tudi vegetarijancem prijazne žela- 
tine, med katerimi je najbolj znan agar. Jap, tista reč, 
ki jo mikrobiologi nalivajo v petrijevke, je povsem 
užitna. No, Turki, ki ne jedo svinjine, so morali najti 
drugo želirno snov in so vroči mešanici medu ter vode 
dodali koruzni škrob. Ta ima lepo lastnost, da nabrek- 
ne in poveže sestavine med sabo, ob čemer ohrani 
prosojnost. Danes zvečine vsi proizvajalci uporabljajo 
kar sladkor, dočim medeni izvor botruje našemu izra- 
zu 'turški med'. 

Slaščici je med pripfavo treba dodati le še aromo. 
Tradicionalno so v lokum prilivali vodo, v kateri so 
parfumarji namakali cvetove vrtnic, kar mu je dalo 
svojstven okus in lepo rožnato barvo. Danes dobimo 
ratluke najrazličnejših okusov, ki so jim za povrh 
vmešani oreški, kandirano sadje in drugi sladki dodat- 
ki. Ohlajeno maso potem zvrnejo na desko, razrežejo 
z nožem, namočenim v olje, ter povaljajo v mešanici 
sladkorja v prahu in škroba. Nič takega, česar ne bi 
mogli napraviti sami! 


Ljudje obožujemo sladkor od trenutka, ko se nam razvijejo okušalne brbončice. Marcipan, ratluk in kara- 
mela, ki so na slikah, so vsi po vrsti skoraj čisti cukr, le z nekaj dodatki, ki jih naredijo samosvojega oku- 
sa in konsistence. Zato se jim je nemogoče upreti. No, čemu bi se jim? Škodi le pretirana količina. 

Mohilni smrad 


co ipad, sem bil očaran nad njeno uporabnostjo. 

Odtlej sem na njej prebral marsikako revijo in 
knjigo ter pregledal nemalo spletnih strani. Pa, seve- 
da, odigral veliko igric. V napravo sem jih metal z lo- 
pato, časteč pri oltarju Steva Jobsa in njegove spletne 
tržnice z obilico poceni softvera. Posedovanje android- 
nih in windows telefonov je početje le še okrepilo. 
S časom pa je prišla streznitev. Navdušenje nad koli- 
čino je zamenjala želja po kakovosti in tej zmorejo plat- 
forme, kot so iOS, Android ter Windows Phone, ugoditi 
vedno manj. Razne Infinity Blade, World of Gooje, 
Dream of Pixelse in podobne odličnice sem dal skozi 
precej hitro, saj jih, roko na srce, ni bilo dosti. Ostala je 
mlakuža kloniranega, nedomišljijskega in kratkomalo 
zanikrnega softvera, v kateri se je težko znajti. 
Dejansko se mi zdi, da nepregledna masa androidnih 
telefonov dela več škode kot koristi. Po eni strani so s 
praktičnostjo k igranju pritegnili marsikoga, ki se ga 
drugače ne bi lotil. Nek odstotek teh je nedvomno po- 
vohal še kaj drugega in se morda pridružil tistim, ki ga- 
ming obravnavajo resneje. Po drugi pa foni in tablice 
uničujejo okus cele generacije. Ne gre le za tisoče in ti- 
soče kosov amaterskega ščiša, ki ga lahko na Googlo- 
vo tržnico pošlje domala vsakdo. Največja tragedija je 
poslovni model free 2 play, ki se je do kraja spridil. 
Brezplačnost je navidezna, saj hoče malodane vsaka 
igra od tebe, da se odločiš med vloženim časom in pla- 
čevanjem. Bodisi boš rutinirano tlačanil, bodisi boš raz- 
prl denarnico. Že na iOSu je tega, kolikor hočeš, na An- 
droidu pa je zaradi vsesplošnega piratstva F2P prak- 
tično edini poslovni model. Saj zna že moj enajstletni 
mulc inštalirati gusarske .apkje in občasno plačuje le 
zato, ker mu foter teži, da je treba avtorje podpreti. 
Vem, skrajno bizaren sem. 
Hm, boš nemara rekel, saj ta za- 
stonjskost je ista, kot če za PC s 
Partisa stegneš gusarske špile? Ni. 
Igre za PC so zvečine narejene ko- 
mercialno, se pravi v pričakovanju, 
da bo kupec odštel neko količino 
denarja in bo igra potlej njegova. 
Zato so v osnovi kvalitetnejše. Mi- 
krotransakcije se tod niso tako raz- 
pasle oziroma so za večino avtor- 
jev dodaten zaslužek. Igre za An- 
droid, pa tudi iOS in WP, so na- 
sprotno že v štartu izdelane z mol- 
žo drobiža v mislih. ln tega drobiža 
se nabere, pri čemer je kakovost 
igranja absolutno neproporcional- 
na z izdatkom. Bi rad žeton za novo 
igro? Plačaj evrič ali čakaj deset ur. Evrič na evrič in je 
desetak, dvajsetak, še kaj več. Zlasti pri otrocih, na ka- 
tere igričke merijo z risankasto grafiko in veselostjo. 
Starši težko rečejo ne in krog je sklenjen. 
Pri nategovanju ironično prednjači založnik najdražjih 
iger Electronic Arts, čigar poslovna praksa na mobilnih 
platformah je ogabna. Ravno njihovi so najbolj cuzaški 
free 2 play naslovi, kot sta Simpsons: Tapped Out in 
Real Racing 3. Zadnji primer je Dungeon Keeper, kjer z 
navidezno roko gradiš podzemno ječo, nakar se v slogu 
popularnih iger MOBA (League of Legends in žlahta) 
braniš pred nasprotniki. Igralno niti ne bi bil tako na- 
pačen, če ne bi vztrajal, da objekti in druga roba nasta- 
jajo zelo počasi. Če hočeš postopek pohitriti, moraš 
odšteti dragulje, ki jih potrebuješ domala za vsako de- 
janje in jih je treba čez čas kupovati s pravim denarjem. 


K: sem si pred kakima dvema letoma kupil tabli- 

Avtor je iz oglasov ob 
Flappy Birdu na dan 
služil 50.000 $. Nad 
truščem je bil zgrožen. 


Kar strese me ob misli, kateri biser iz zaklad- 
nice bo EA kot naslednjega pomočil v drek. 
Si za en F2P-Syndicate? Niti jaz. 


Oderuštvo brez primere, sploh upoštevaje, da 
Dungeon Keeper za PC z vsemi dodatki na Gog. 
com stane 5 evrov - in je, jasno, mnogo bolj- 
ši. Za nameček ni bilo mogoče objaviti 
ocene, nižje od petih zvezdic, dokler niso 
zaokrožile medijske kritike! Kljub temu 
se je DK znašel med priporočili na pr- 
vi strani AppStora, kjer naj bi veljali 
višji kakovostni standardi kot v Goo- 
gle Playu. 

Beda mobilniške krajine se je še 
bolj pokazala ondan na primeru 
igričice Flappy Bird. V tej pozabe 
vredni enostavnici si s tapkanjem 

po ekranu silil k letenju na desno 
debelušnega purana in se ogibal 
cevem, pokradenim iz Maria. Že to, 
da je bila reč dolpotegnjena petdeset- 
milijonkrat, je znak, da bo folk pri- 

dobil karkoli, kar je zadosti razvpito. (ln 
vsebuje tiča.) Nakar je avtor, bojda zaradi 
duševnega miru, aplikacijo umaknil. Kaj se 
je pripetilo? Nadomestil jo je ducat klonov, od 
Fly Birdie do Flappy Bee, Flying Flappy Uni- 
corn Bird in Happy Poo Flap, ki po vrsti raču- 
najo za nakupe življenj ter ostalega. Na Ebayu 
pa so se pojavili telefoni za 500 evrov z 'na- 
meščeno redko in popularno igro Flappy Bird'. 
Bi si bruhnil v usta, a sem želodčno vsebino že 
porabil ob prejšnjih podatkih. 

Vsa ta mobilniška kmetavzarija duši in mori 
veliko boljše igre na platformah, kot sta vita in 
3DS. Resda je treba za številne plačati (OH 
NE!), a spet ne toliko. Saj ni nujno, da si kot 
Jonas, ki je za 40 evrov kupil Simčke za 
3DS, nakar je v Dnevniku razlagal, kako je 

bil ta špil zanič, torej je zanič vse, kar ni Apple, 

ker tam daš evro in so otroci veseli. Pač naba- 

viš kaj manjšega v slogu Steamworld Diga ali 
Velocity Ultra, kar ti da mnogo več od 99 % 
telefonično-tabličnega ščiša. Vsaj poštene 
gumbe imaš, ne le dotikabilnega zaslona. 
Edini resni pomislek je vložek v napravo, 
kar pa se da rešiti z nakupom rabljene. 
Teh ne manjka. 

Morda je že prepozno, a kljub temu 
apeliram: ne pusti, da ti splošna mo- 
bilniška grižavost uniči okus za igre! 

Če si manj izkušen, pa se ne daj pre- 
pričati, da je to vse, kar lahko področje 
ponudi. Ker res, res ni. 

s, En MK Z"R 2 ILa7 Zav bajti na idrijskih obronkih sem v nekih dru- 
lai MU Klasičen bojni prizor iz Sage: v visoki ločljivosti nazaj potegnjena kamera, ki se je ne da obračati, enote, gih, davno minulih zimah okušal pomanjka- 
NA ki zasedajo eno ali štiri polja, in preprost, samoumeven vmesnik, v katerem se da z miško postoriti vse. nje in samoto. Ko je padel sneg, si se po pre- 


a- - visnih cestah težko prebil do trgovine, po- 

V noči je okrog spraskanih vogalov zavijala burja in 
mestne luči so bile veliko bolj oddaljene od črnega 
gozda zadaj. A četudi sem si v socialistični dobi rit 
pral z mrzlo vodo in se mi je ob jutrih v mrakobni 
čumnati iz ust sukljal bel dih, se mi primerjalno ni 
godilo slabo. Kako je moralo na primer šele zebsti 
vikinge, ko so se mukoma selili čez bele planjave in 
v ledenih rekah lovili borne južine? Čeprav jih filmi 
predstavljajo kot mišičnjake, so bili zelo verjetno su- 
hi in kitasti ali pa mastni, da so preživeli v tako ne- 
prijaznem okolju. 
Lep del občutka, da ti pogibel diha za vrat, pričara 
The Banner Saga, jako prijetno severnjaška mešani- 
ca potezne strategije, igranja domišljijskih vlog in in- 
teraktivnega romana, ki za razliko od večine moder- 
nih iger ni prav nič na komot. To je tolikanj bolj ob- 
čudovanja vredno, ker ne gre za izdelek velikega stu- 
dia in založnika, marveč neodvisnico s Kickstarterja. 

Lone Rumene zvezdice nad ikonama za udar po oklepu ali mesu na sredini so omejena volja, ki omogoči krepi- 


tev potez ali daljši domet. Slednji pride prav, ko je treba doseči dredga, ki se je lotil klicanja prijateljčkov. 

Če bi vikingi poznali košarko in ameriški nogomet, bi bili varli v obojem 


Vikingi in varli 

Če si lani januarja bral naš izčrpni vedež o nordijskih 
bajeslovno rogatih bojevnikih (id na Joker.si 10351), 
se morda veseliš zgodovinskosti. A ozadje Banner 
Sage se ne zmeni dosti za historična dejstva, temveč 
je bolj nalik televizijski seriji Vikings in prezrtemu 
frpju Too Human za xbox 360. Oziroma, če uporabim 
bolj ljudsko primerjavo, filmom o Thoru. 

Smo nekje v zgodnjem srednjem veku. Po hladnih 
islandskih pustinjah v krpljah vandrajo bradati vojšča- 
ki, ki tradicionalno oboroženi živijo v skromnih nase- 
ljih sredi divjine. Toda po somraku bogov je napočila 
drugačna doba. Z ljudmi sobivajo trimetrski hrusti, 
varli, nam enaki po vsem razen velikosti, moči in izo- 
stanku žensk. Oboje pa ogrožajo dredgi, kovinski 
vojščaki iz mor. Če pridodamo gromozanskega kačo- 
na, ki ruši gore, in šamanske vikinge, ki se spogledu- 
jejo s klasičnimi čarodeji in z ubiranjem strun stvar- 
stva nad sovražnike kličejo tanke strele, dobimo me- 
šanico starodavno realnega s pravljično tehnološkim, 
ki se v Marvelovih stripih ne bi počutila zdoma. 

Temu ustrezen je risankasti, pisani grafični slog z mi- 
nimumom animacije. Prevladujejo statični prizori sto- 
ječih oseb in širnih ravnic, kjer pa ravno zaradi mir- 
nosti vsega občutiš smrtonosni zimski mir. 


Kovina v lesu v mesu 


Ljudje, varli in dredgi so strani, ki sodelujejo v potez- 
nih, iz izometričnega gornjega pogleda opazovanih 
bitkah nalik seriji X-COM. Obračuni se podrejajo jas- 
nim, klasičnim pravilom. Nespremenljivo je vsakič 
na vrsti en zaveznik in en nasprotnik. Ko je vrsta na 
enem od tvojih podanikov, ga lahko premakneš po 
kvadratnih poljih, z njim napadeš ali uporabiš poseb- 


KA VA NAMAA kadoli 

prvaki. Najraje vihtijo sekirice, pri čemer črnolasa baža ne mara ščitov. 

no sposobnost. Bistvena je velikost enot, saj ljudje 
zavzamejo po eno polje, varli in večji dredgi pa po šti- 
ri, kar zakomplicira gibanje. 

Tako tvoji kot sovragi imajo življenjsko energijo rdeče 
barve, ki jo prekriva moder oklep. Več oklepa kot od- 
straniš, več življenja boš vzel ob naslednjem napadu. 
Vendar do njega morda ne boš prišel, ker te bo nekdo 
prej fental. Odvisno pač od vrste enote. Med njimi so 
bojevnik s ščitom in kratko sabljico, ki je bolje 
zaščiten, a šibkejši v napadu, na agresijo osredotočen 
varl z gromozanskim cepinom, kopjanik, lokostrelec, 
zasilen coprnik. Približno enakih sort so dredgi, ki jih 
vodi izključno umetna pamet, saj večigralstva ni. (Te- 
ga nudi brezplačni odvrtek Factions - glej okvir.) 


Sreča ni opoteča 


Kleč je jasen: enote pred bitko razpostaviti in nato z 
njimi manevrirati tako, da kar najbolje izkoristiš nji- 
hove sposobnosti. Medtem ko bojevniki spredaj delu- 
jejo kot zid, od zadaj streličarji prožijo puščice. Ali pa 
med varloma pustiš toliko prostora, da se lahko vmes 
stlači kopjanik in zajetnemu dredgu razbije že prej 
nekoliko načeti oklep, nakar pristopi za napad spe- 
cializirani varl in ga pokonča. 

Posebne taktične globine ni in elementov je precej 
malo, kar bo zahtevnejšim šlo v nos. A istočasno je 
igra vse prej kot neumna. Za uspeh je treba premiš- 
ljati šahovsko, nekaj potez vnaprej, upoštevati spos- 
obnosti 'figur', karseda zmanjševati tveganje in mak- 
simirati učinek. Boš omejene točke volje (willpower), 
ki omogočajo podaljšanje dosega ali krepitev napa- 
da, porabil prej ali pozneje? Katerega konca sovraž- 
nih sil, ki so ponavadi razpostavljene na več straneh 
dokaj majhnih aren, se boš lotil najprej? Odločitve so 
majhne, posledice velike. 


Za razliko od zoprnega sorodnega Blackguards ima 
sreča omejen vpliv. Levji delež dejanj je izvršljiv sto- 
odstotno, se pa včasih odločaš glede na prikazano 
odstotkovno vrednost, na primer 70 %, da boš zadel v 
živo. Umetna pamet ni briljantna, a nasprotnike vodi 
docela spodobno (pusti količkaj odprtega strelca in 
prepričan si lahko, da bodo navalili nanj) in se ji 
občasno posrečijo izvrstne poteze. 

Vendar ne misli, da boš ob neugodnem izidu reloadal 
pozicijo v boju, kajti te opcije ni. Sicer lahko greš od 
zadnjega shranjenega položaja izpred bitke. A dejan- 
sko igra od tebe hoče, da požreš, s čimer si si postre- 
gel. Naj bo to uspeh ali neuspeh, saj ne vodi vsak po- 
raz v reload. Pač nadaljuješ z določeno kaznijo, kot je 
manjše število enot ali slabše razvitimi valpeti. 


Dragocenost slave 


Tako je zaradi častihlepne strukture. Banner Saga ni 
premočrtna igra, ki bi zgolj nanizala kup bojnih 
obračunov. Druščini, ki ju spremljaš, k zaključnemu 
spopadu resda dospeta po zakoličenih poteh, ki se 
sčasoma združita. Toda dogodki, do katerih pride, ni- 
kakor niso vliti v beton. 


ODVRTEK FACTIONS 


Banner Saga: Factions je večigralska plat igre, 
ki jo lahko s Steama že od lani naložiš ločeno in 
je free 2 play. Pomeni, da je v osnovi brezplač- 
na, male vložke cekina pa lahko daš v nakupe 
slovesa, likov, opreme in podobnega. Bojevalni 
sistem je identičen tistemu v enoigralski Sagi 
in poteka v sličnih arenah, s tem, da liki nimajo 
vnaprej določenih imen, temveč pripadajo ene- 
mu od poklicev (archer, warrior ...). Več kot 
zmaguješ, močnejši postajajo, više sežeš s či- 
nom in lahko se udeležuješ nagradnih turnirjev 
a za sprejemljive dobitke. 

Skupnost je številčna in nisem imel težav pri 
samodejnem iskanju nasprotnikov. Prav tako 
ni videti, da bi moral nujno plačevati, čeprav z 
odštevanjem resničnih evrov pohitriš razvoj 
skupine. Po drugi strani pa Factions na daljši 
rok nekoliko zmanjka zanimivosti vsled omeje- 
nega števila poklicev in prijemov, ki jih je moč 
uporabljati. Škoda tudi, da vsaj zaenkrat ni mo- 
goče uporabiti kovinskih dredgev. To morda še 
pride, saj so dopolnitve sprotne. 

Igranje med bitkami poteka tako, da v pogledu od 
strani opazuješ svojo karavano, kako se seli med na- 
selbinami. Počasi škripljejo vozovi, za katerimi stopa- 
jo ljudje, zlagoma se polni pokazatelj dneva in nepre- 
stano se odštevajo zaloge. Če jih zmanjka, začno iz 
karavane odpadati navadne osebe, varli in vojaki. 
Zato moraš premisliti, ali nabrano slavo (renown) po- 
rabiti za hrano ali za krepitev bojevnikov. Ti niso neki 
neznanci, niti jih ne moreš ustvarjati na lastno pest, 
marveč imajo vnaprej določena imena, podobe, 
orožje ter opremo. V žep jim lahko stisneš en sam 
okrasek, kot so ogrlice in rokavice, s čimer jim dvi- 
gneš določeno statistično vrednost. Taki so zato, ker 
ranogi nepogrešljivo sodelujejo v zgodbi. 


Težke odločitve 


Fabula ne dostavi kakih veličastnih preobratov, niti ni 
posebej zapletena. Kar jo dela privlačno, je življenj- 
skost likov, ki niso niti malo uravnilovsko herojski. 
Niti ne rosno mladi, privlačni reševalci sveta. Skozi 
dolge tekstovne debate se pred nami izrišejo njihove 
osebnosti, preteklosti in male gnusnosti, ob katerih 
se zdi, kot bi bral inačico Igre prestolov. Varli so po- 
nosni in razboriti, toda za to imajo globlji razlog, ki se 
sčasoma razodene. V človeških vrstah pa so pleme- 
niti očetje, ovdovele matere, tečni otroci, zoprni pi- 
janci, krvoločni izdajalci ... 

Karavana pri samodejnem cijazenju prek zalede- 
nelih poljan naleti na orjaške spomenike nordij- 


So slednji res zavrženi? Bi bili v alternativnih oko- 
liščinah drugačni? Bi tedaj sploh prišlo do situacije, 
kjer bi dvignili roko nad nas? Morda da, morda ne. 
Ključni gradnik so namreč odločitve, ki lahko po 
okvirnem zgledu epizodnice The Walking Dead krep- 
ko spremenijo igranje. Ko na poti nemo strmiš v 
počasi napredujočo karavano, opazuješ padajočo 
moralo in pojemajoče zaloge, je veliko možnosti, da 
boš v okvirju s tekstom in opcijami postavljen pred 
zagato. Hrano kradejo - kaj ti je storiti? Če boš razpo- 
slal ogleduhe, se morda ne vrnejo. Če boš čakal, se 
boš moral nemara spopasti z dredgi, ki so ti za peta- 
mi. Če boš nadaljeval, bo živež še naprej kopnel. Ali 
pa naletiš na tujce. Morda jim boš zaupal in tvegal, da 
ti naredijo štalo - toda ravno zato se bodo vrata na- 
slednjega mesta odprla brez ravsa. 

Takih dilem v maniri interaktivnih buklic, kot je Sor- 
cery za ipad, ne manjka. Med drugim ne v opisih, ka- 
ko srečaš vojsko dredgev, nakar je treba kot njega 
dni v Defender of the Crown s klikanjem po možnos- 
tih izbrati, ali boš napadel, se umaknil ali držal pozici- 
jo. Na koncu te čaka boj, po katerem lahko nasprot- 
nike preganjaš za dodatno nagrado oziroma se pre- 
mišljeno umakneš. 


Kickstartaj mi odličnico 


Ne le, da je tak pristop napreden, marveč navaja k 
vnovičnemu igranju. Na podlagi novih sklepov se bo- 
do pripetili drugi dogodki in četudi bodo ključne ose- 
be ostale, bodo nemara bolj razvite, ker boš sloves 
obračal drugače. To je bistveno za zaključni obračun 
z edinim šefom, ki je na easy dokaj lahko dobljiv s 
kakršnokoli bratovščino, medtem ko normal in hard 
terjata boljše načrtovanje. 


Zaledenela prizorišča niso v taktičnem pogledu 
nič drugačna od ostalih. Sedlo bi malo več glo- 
bine in raznoterosti, tako kot v Card Hunterju. 


Statistiko se vodi za vsak lik posebej. Vedi pa, da | 
bojevnikom ne moreš menjavati suknjic in orožij. 


aROD 


Res je, da bi lahko bilo taktične globine v bojih več, 
tako kot igralne raznolikosti. Enot je le nekaj vrst, ni 
medšefov, arene so preproste, ni naprednejših prije- 
mov, kot so formacije, rane in nagrajeni napadi od 
zadaj (backstab). A vendar je klikotavo taktiziranje 
privlačno in možganom v izziv. Boji pa se z razvejano, 
zanimivo fabulo, lično grafiko in fantastično glasbeno 
podlago povežejo v pretežno navdušujočo celoto, ki 
jo je vredno preigrati vsaj dvakrat. Na Steamu zanjo 
hočejo nikakor ne pretiranih 23 evrov. 

Pri tem gre šele za prvi del nečesa, kar naj bi z na- 
slednjimi epizodami resnično postala prava, nemara 
tridelna saga. Glede na to, da je teksaška skupinica 
Stoic že za prvenec na Kickstarterju namesto želenih 
74,000 evrov od navdušencev zbrala kar 535 ti- 
sočakov, se za nadaljevanja ni bati. 


co oh gejzirju počaka, da bruhne topla voda. 
Ob gorkoti se izza hladne nordijske fasade pokaže 
kul vikinška strategija. 


solidni strateški obračuni  odvijan- 
je glede na tvoje odločitve  izvrst- 
no vzdušje manjka taktične glo- 
bine in igralne raznolikosti — s Evi 


februar 2014 


2.89. TI HEIDI NE, DI SI ŠE VEDNO Sbge- O Prejmi vsakega 15. v mesecu 


še toplega Jokerja v nabiralnik 


[) in prihrani 20 odstotkov! 
SN rer 
SŠ nA 


Nov naročnik dobi eno od teh 
pisanih daril po lastni izbiri! 


»Krivnostu 


k 
predstavitev 


| rokavice 0X a želel — 
Steva Jobsa id za vse vrste usi 
s dotikabilnih zaslonov srebrn ali črn 


ključ USB 16 GB 


MUlritt> KUMHA] 


knjiga Skrivnosti knjiga 


predstavitev Svet v presežnikih 
Steva Jobsa simulacija Batmana a ata, 
Arkham City pretepačina za PS3 
Mortal Kombat 


dirkalnica za PS3 
Race Driver: GRID 


BORDERLA 


GAME DE THE YEAR 


STAR. 
EGO NARS. 


COMPLELE SAGA 
pij 


zgodovinska strategija z 
z vključenim barbarskim streljanka kompilacija dveh odličnih 


dodatkom Rome Total Borderlands arkadic Lego Star Wars s Š z zoake ski " 
War Gold Edition Complete Saga 8 Ty knjiga 
Years 1-4 Tolkienov svet 


Med novimi naročniki 
bomo izžrebali dva 
srečneža, ki bosta prejela 
avtobiografsko delo o 
najbolj ekstremnem 
padalcu, Felixu 
Baumgartnerju. 


PRT 


Za nagrado prejmeta zanimivi knjigi. 


poo m 


Pozimi reke zamrznejo in jih lahko prečkaš mimo mostov. Ni 

. Tedaj zavzeto tuhtaš, kako skom 

spremenljivega vremena, ki bi iz tal počelo blato in težilo z meglo. "%%1, 


Farbovita podoba je priljudna in bliže otroški iz Advance Wars kot hlad- REG z 
no resnobni iz Battle Islov. Bi se pa lahko bolj potrudili z eksplozijami. " 2 


Battle Worlds Kronos doseže, da 
po dolgih letih spet zakurbla Battle Isle 3. A 
bržčas to ni bil glavni namen igre. 


lahkoten boj za začetnike v tajn 

večigralstvo v raznoliki scenar- 

iji v zloščena in uporabniku pri- 
jazna v za veterane neizstopajoča x slabotna 
umetna pamet x blede enote 


King Art / Crimson Cow 

asi so širši publiki namenjene vojaške 
potezne strategije še vedno precej nišne, 
njihovi ljubitelji zadnja leta ne jadikujejo 
zaradi pomanjkanja. Legendarni Panzer 
General je dobil dostojnega naslednika v Panzer 
Corps, Fantasy Wars in Battle for Wesnoth po- 
krivata ljubitelje orkov, medtem ko so malce 
zahtevnejši z Unity of Command dobili lušten na- 
slov, ki pogleduje proti zateženim predstavni- 
cam, kjer pred igranjem dva tedna bereš navodi- 
la. Nekje pa je vendarle zevala praznina: na 
znanstvenofantastičnem koncu žanra, kjer je ne- 


koč kraljeval Battle Isle in imaš na DSu Advance Wars. Tako 
so menili tudi pri bostonski neodvisniški hiški King Art Games 
in se podali na Kickstarter z idejo napraviti naslednika Battle 
Isla. Zbrali so skoraj dvesto tisoč evrov in rezultat je znanstve- 
nofantastična poteznica Battle Worlds Kronos. 


Samo na juriš 


Ime je s Kronosom pomežik stari Blue Bytovi seriji, tu pa po- 
meni planet, kjer se tepemo. Zakaj se tepemo? Ker je to edini 
način, na katerega znajo tukajšnje vladarske hiše med seboj iz- 
brati šogu ... ee, cesarja. Gre za poceni izgovor, da lahko po 
šestkotniški karti pomikaš tankce in z artilerijo mečeš v luft na- 
sprotnike. 

Bojni sistem je preprost in ga hitro usvojiš. Na posameznem 
polju je po ena enota, ki ima na voljo dve dejanji. Običajno sta 
to premik in strel, nekatere pa si lahko tudi poljubno zmišlju- 
jejo. Poteze gredo po načelu IGO UGO, torej najprej vse ukaze 
razdeliš ti, nakar je na vrsti nasprotnik. Oklepniki in letala so 
različno učinkoviti proti različnim sortam oklepa, zato ne gre s 
terenci jurišati nad tanke. Pri napadanju si v glavnem prizade- 
vaš okrog tarče nagrmaditi čimveč svojih enot, saj tako obko- 
ljevanje zagotovi bonus. Dobro je sovraga pred mlatenjem od 
blizu tudi zdelati s topništvom. 

Druga prednostna ideja, ki jo moraš imeti v mislih, je prevladu- 
joč učinek napadanja. Naskakujoča enota namreč udari prva, 
soldati pa se ne znajo vkopavati kot v Panzer Corps. Tudi s po- 
manjkanjem municije se redko ukvarjaš, ker ga pozna le artile- 
rija. Zato so boji in gibanje po karti hitri, ker se lahko malokaj 
upre dobro organiziranemu napadu in ne izgubljaš las zaradi 
detajlov. Podobno lahkoten je slog, z zabuhlimi tankci, ki so vi- 
deti, kot bi pobegnili iz stare ZF-slikanice. 


Kopno, voda, zrak 


V kampanji in večigralstvu so na voljo dobri trije ducati vrst 
mašinerije štirih vpletenih strani, ki pa se z izjemo ene frakcije 
razlikujejo le v eni posebni enoti. Prst mendra več sort tankov in 
oklepnikov, pa topniška in raketna artilerija. Po zraku pošiljaš 
lovce in bombnike, dočim valove režejo rušilci in patruljne la- 
dje. Ne manjka niti nadležen džip z raketnimi salvami, kot je bil 
tisti v Battle Islih. Kljub temu je bil slednji špil boljša orožarska 
pornografija, ker v Kronosu ni odpuljenih umotvorov, kot so bili 
tam kotaleči se bunkerji in oklepni vlaki. Škoda. 

Baze ne gradiš, je pa moč v peščici tovarn izdelati omejeno ko- 
ličino vozil. Misije so zato skriptane in skrbno uravnotežene za 
omejen spisek vojaštva. Z njim prebijaš fronto, se braniš pred 
navali in kradeš surovine. Pripoved v trinajsterici misij v kam- 
panji je prav smešno amaterska in tu ne išči Blizzardove kvali- 
tete. Bolj boš zaposlen z ugankarsko naravo boja, kajti sovrag 
ima po stari navadi precej več sil kot ti. Zato moraš dobro 
preštudirati vsak naskok in varčevati s podaniki, če hočeš iziti 
kot zmagovalec. S tem skuša BWK nadomestiti švohceno 
umetno pamet, ki je izziv kvečjemu za začetnike. 


Ne baš BIA 


Poleg UPja karam še nekam plitvo napredovanje vojaštva v 
kampanji. Tankci pridobijo zgolj dve izkušenjski stopnji, nakar 
lahko do tri takšne elitne enote iste vrste uporabiš v naslednji 
misiji. V primerjavi s polno malho veščin v Fantasy Wars to ne 
zadovolji. Vsaj misije so pravšnje dolžine, da niso razvlečene in 
ti celokupno vzamejo okoli petnajst ur. 

S Kronosom smo dobili 'Battle Isle light' in ne polnopravnega 
dušnega naslednika. Nima kričečih slabosti, a tudi ne izstopa. 
Resna odlika je edinole prijaznost uporabniku na rovaš dobrega 
vmesnika. To je posebej občutiti v večigralstvu. Do tri soigralce 
za deseterico kart tamkaj iščeš na uradnem strežniku, od koder 
elegantno pobiraš vse posodobitve. 

Prišleki v žanr bodo dobili čisto zgledno poteznico, a uvodoma 
omenjeni konkurenti ponujajo kanček več. Pri 30 evrih, kolikor 
na nalinijskih servisih Steam, GoG in GamersGate hočejo za iz- 
let na Kronos, je dobro dvakrat premisliti. 

aj veš, kako se sabljajo v filmih? Pol ure mahe- 
dranja, odbijanja in umikanja. Hitreje bi kdo 
crknil, če bi se garbali z mokrimi brisačami. In 
ko kovina končno najde cilj, žrtev zastokca in 
se zgrudi, rezilo pa se v zmagovalčevih rokah brez 
packe zasveti v opoldanskem soncu. Vse to je krneki. 
Brez konkretnih oklepov so mečevalski dvoboji krat- 
ki, brutalni in s smrtjo zaključeni. Kot pravi stara sa- 
murajska modrost: "Ko meč zapusti nožnico, je pre- 
pozno za besede. Tedaj nekdo umrje." Ko človeško 
telo, ta vreča kosti in žvarovine, naleti na bridko in hit- 
ro jeklo, je zmagovalec le eden. 
Na nek način zato od strani gledana borilna arkada 
Nidhogg bolje oponaša mečevanje od iger, ki skušajo 
biti realistične, na primer Bushido Blade in Die by the 
Sword. Resda je vsa hecna v psihedelični grafični tu- 
niki, ki je videti, kot bi jo naredili v vrtcu, polnem di- 
ma zdravilne zeli. A ko si z nasprotnikom zreta v oči, 
vsak z izproženim rezilom drsita naprej in nazaj za 
prostor in skušata uganiti, kaj bo drugi storil, nakar 
se eden nasadi na meč, da kvadratki špricajo daleč 
naokoli ... Tedaj je občutek na svojstven način tak 
kot v pravem sabljaškem obračunu. Kar podvig za 
nizkoločljivostno, pikslasto neodvisnico. 


Oda priostrenemu količku 


Nidhogg je tako obtesana in obrezana dvorazsežna 
pretepačina, da je ostalo le še jedro. Nasproti si stoji- 
ta možička, katerih naloga je, da tako ali drugače do- 
sežeta levi ali desni konec arene. Ta šteje po več za- 
slonov, na katerih je treba premagovati ovire in so- 
vražnika. Ker ni merilnikov energije, je crkot takoj- 
šen. Kdor umre, sicer hitro oživi, toda medtem se je 
konkurent nemara že prebil na naslednji ekran. 

Smrt je mogoča tudi zaradi padca v luknjo, ki se na- 
ključno pojavi v krhki podlagi, ali nespretnega skoka 
čez vrzel. A najpogosteje te zaloti na tekmečevem re- 
zilu. Tega je moč držati v treh različnih višinah, kar 

omogoča bodisi direktni napad, bodisi samodejno 
obrambo ali zbitje sablje iz rok. Tedaj ostaneš golo- 
rok, tako kot če sabljo zalučaš v obupanem poskusu, 
da bi drugega presenetil ali ga zadel med lopatici, ko 
šprinta k robu zaslona. Neoborožen lahko boksaš, 
učinkovitejši pa sta drugi potezi - kotaljenje in napad 
z nogo med skokom (divekick). 


Manj je več 

Ne, gibov res ni kaj dosti. A kot v čistih, starih boril- 
nih igrah v slogu Street Fighterja 2, ko elementi še ni- 
so bili nagrmadeni, Nidhogg krasi primitivna, osno- 
vna privlačnost. 

Ker se akcija odvija dvakrat hitreje kot normalno, so 
gibi trzajoči, osebi pa se premikata in zabadata sun- 
kovito. Včasih je capin ob tebi, preden se sploh za- 
veš, kaj se dogaja, in odzoveš se instinktivno, žival- 
sko, da ti postane kar vroče. Drugič se prestopata kot 
damici, malo naprej, rahlo nazaj, dvigata in spuščata 
meča, iščoč priložnost za uspešen napad. Nakar ta 


IGROVJE 


nemara sploh ne pride od sablje, marveč se nasprot- 
nik zakotali in ti v trenutku zavije vrat ... Ali pa se ra- 
vno zaradi tega napiči na tvoje rezilo, ki ga nato pre- 
mikaš gor in dol, da škrlat med hreščečim rjovenjem 
gejziri po tleh. Definitivno si na boljšem, če imaš po- 
budo in inercijo, kar je z zlatimi črkami zapisano v za- 
konih mečevanja. 

Vse skupaj je resda ozko, a pregibno in dokaj globoko. 
Tudi zato, ker v turnirskem modusu spreminjaš dosti 
parametrov, od težnosti do vklopa ali izklopa brc. 


Smrti v dvoje 


Gradniki niti ne pridejo do izraza, če si sam. Tedaj 
imaš na razpolago le suhoparno kampanjico brez 
zgodbe z nanizanimi nasprotniki, kjer kmalu naštudi- 
raš pomanjkljivosti ne preveč dobre umetne pameti. 
Širne grudi Nidhogg pokaže v dvoje. Niti ne toliko čez 
internet, saj povezovanje za gladko uživancijo preveč 
bremeni lag, kot pri fizičnem druženju za tipkovnico 
ali s kontrolerjema. Tam se uveljavi oskubljeni, a brž 
dojemljivi in tudi na dolgi rok privlačni borilni sistem. 
Nidhogg pač ni špil, ki ga obrneš in odvržeš, marveč 
terja privajanje, preučevanje in iskanje drobnih pred- 
nosti, ki hitro postanejo bistvene. 

To zlasti velja za okolico, ki ima veliko večjo vlogo, 
kot je pretepačinam navada. Sploh 2D, kjer gre naj- 
večkrat le za razglednico. V Nidhoggu so prizorišča 
bistvena za igranje. Ponekod so stropi nizki in omeju- 
jejo borbo ali se premikajo tla. Drugje so težavne bar- 
ve ozadja, kjer komaj razločiš borca, ali visoka trava, 


desno inl 


ki ju skrije. Škoda pa, da so nivoji in s tem okolice sa- 
mo štiri, kar je ob ceni 15 evrov na Steamu premalo, 
saj se jih hitro privadiš. Tudi za obleke, različne meče 
in podobno igra ne mara, dočim se bodo tisti, ki so 
vajeni 'normalne' podobe, zmrdovali nad retro esteti- 
ko z nazobčanimi strički z atarija 2600. Nemara jih ne 
bo navdušila niti nadrealistična poteza, vredna crtiča 
deluks, ko zmagovalca na finalnem zaslonu vedno 
požre velikanski črv Nidhogg. 

Toda kvadratkasta psihedelika ob nabijajoči glasbi in 
shizofrenih zvočnih učinkih je tu z namenom: da pri- 
speva k zmedi in živčnosti. Na tebi je, kako dobro 
prenašaš plešoče flehe v disko barvah, kako hladno- 
krven in precizen si pod pritiskom, katero potezo iz- 
bereš v trenutku, ki pomeni razliko med življenjem in 
smrtjo. Kot pri sabljanju. 


Sneti zavpije "En garde!", si s šivanko prebode 
prsno bradavico in se vrže v usta letečega dežev- 
nika. Dobro leto bo. 


bliskoviti meč v uču in dvanajsterni- 
ku! v takoj dojemljiva, a globoka na 
dolgi rok v odlična za fizično druže- 


nje v omejeno samotarstvo x zamik pri igranju 
po netu x za tako ceno malo prizorišč x Messhof 

sei 
Ile 


Paladin, zmikavt, loko- 
strelec, mag, duhoven, 
barbar? Sodobne frpjke 
zvečine terjajo enega 
samega junaka. Ob 
obuditvi legende pa se 
spomni starih 
časov, ko se jih je na 
dogodivščine odpravilo 
več. Časov, ko je bila 
druščina za igranje do- 
mišljijskih vlog samo- 
umevna. Zlatih časov! 


ight and Magic sodobni igralci poz- 

najo po pravljični potezno-strateški 

jari kači Heroes. Toda korenine be- 

sedne zveze segajo v daljno pretek- 

lost, v ero, ko se je PC rojeval. To je 
zgodba o izvirnem, frpjskem nizu, ki ga je pred 
tremi desetletji pod streho staršev programiral en 
sam človek in pri tem nevede pisal zgodovino. 
Uravnotežena kombinacija svobode, razgibane 
dežele, mračnih hodnikov, veččlanske druščine, 
preprostega sistema, nenehnega napredovanja, 
obilice kvestov in domiselnih ugank se je z zlatimi 
črkami vtisnila v spomine mnogih junakov davnih 
dni. Na tistikrat razdelanih stebrih je nato stalo 
vseh osem nadaljevanj. 


Historična umestitev 


Ob zori računalniških iger široke izbire ni bilo. Če- 
prav je na avtomatno-konzolni sceni dirkajoče bob- 
nelo in se barvno bliskalo, računalniki pred petintri- 
desetimi leti niso bili mašine za zabavo. Zato so se 
na njih rodile drugačne igre, take, kjer je igralčeva 
domišljija nadoknadila bedni monokromatski zna- 
kovni izris. 


36 


Sprva so bile to tekstovne pustolovščine, začenši s 
Colossal Cave. A kmalu je sledilo računalniško ig- 
sedemdesetih sila priljubljeni namizni lov na Zmaje 
6 Zaklade. Te igre so kljub klavrni podobi prinesle 
najbolj svobodno, globoko in dolgotrajno izkušnjo 
tistega veka, neprimerljivo z arkadnimi naslovi 
dnevnih sob, kot so Invaderji, Asteroidi in Žaba- 
prečka-cestišče. 

Za pristnejši časoplovni občutek je treba vedeti, da 
so bila to vremena silne hardverske razdrobljenosti, 
saj je bilo tipov domačih računalnikov cela vrsta. 
IBMov PC z operacijskim sistemom DOS je sicer 
pot začel leta 1981, vendar je minilo pol desetletja, 
da je postal de facto standard. Pred tem je bila veli- 
ko bolj razširjena igralska platforma apple ll, nika- 
kor pa ne edina. Veliko zgodnjih frpjk oziroma iger 
vobče se je pojavilo na računalih, zvanih TI-99, 
tandy TRS-80, atari 800 in MSX2. In po malem na 
komodorju ter spektrumu, dasi zaradi nezmožnosti 
shranjevanja položaja na kaseto za to zvrst nista bi- 
la idealna. Frpjke za C64 so zato terjale disketnik. 
Večinoma so bila ta računala priključena na televi- 
zorje. 

Akalabeth, legendarna ničta Ultima, ki jo je Richard 
'Lord British' Garriott izdal leta 1979, ni bil zares prvi 
CRPG - Computer Role Playing Game. Navsezadnje 
je že vseboval grafične elemente, medtem ko so pred 
njim ledino orale številne besedilne izvedenke. Vse- 
eno je v kronikah zaveden kot utemeljitelj žanra, ne- 
kaj na rovaš proslavljenega avtorja, nekaj zaradi 
odlične prodaje. 

V naslednjih nekaj letih je receptu primitivnega laze- 
nja po blodnjakih, bojev in izgradnji junaka sledilo 
mnogo razvijalcev. Med drugim je takrat nastal zna- 
meniti naključnolabirintasti Rogue, nekakšen praDia- 
blo. Največ slave pa sta žela seriji Ultima in Sir-Tec- 
hov Wizardry, ki sta do srede osemdesetih nanizali že 
vsaka po tri poglavja. 


Gorjače in svinčnik 

Med navdušenimi igralci namiznic Dungeons 6 Dra- 
gons, ki so se ujeli v privlačnost strojnega metanja 
kock, je bil dvajsetletni študent računalništva iz Los 
Angelesa, Jon Van Caneghem. Njegova radost do do- 
godivščin po namišljenih svetovih je bila tolikšna, da 
se je odločil izdelati lasten špil. Ob pokroviteljstvu 
staršev je leta 1983 z ženo osnoval tvrdko New World 
Computing in naslednjih trideset mesecev tipkal ko- 
do, nezavedajoč se, da ustvarja eno najbolj dolgoživih 
blagovnih znamk. 

Leta 1986:je 500-kilobajtni program naposled zapa- 
kiral na dve disketi in ga prek reklam v revijah jel pro- 
dajati v samozaložbi. V enem mesecu je baje potržil 
pet tisoč izvodov, kar je bilo dovolj, da je v distribuci- 
jo prepričal Activision. Založba se je za sodelovanje 
odločila tudi zato, ker so si hoteli lastiti odgovor na 
The Bard's Tale, uspešnico konkurenta Electronic 
Arts. Ta, danes ravno tako kultni naslov je namreč 
izšel leto poprej. Zaradi priljudnosti in sproščenosti je 
zvrst približal množicam, s čimer je dodatno pripomo- 
gel Jonovemu uspehu. 

Seriji Ultima in Wizardry sta ubrali vsaka svoj pristop. 
Prva je bila lahkotnejša, po površju smo vandrali od 
zgoraj gledaje in šele v trojki smo vodili druščino šti- 
rih. Sir- Techov/niz pa je bil vselej zajebana, tunelasta, 
prvoosebna in šestčlanska odprava. Jon se je pri ust- 


% File Edit Actions Party Font Size 


Status Town of Sorpigal 


The way ahead appears to 
be clear. 


gjaa 


[| Rest Search 


či jan 


vz] Bash Unlock 


RO 


Cast Protect 


Name HitPts SP Pis AC O Food Condition 
Crag the Hack 11/14 o/o 2 18 Good 
Sir Galand 12/12 o/o o 18 Good 
Zenon lll 10/12 o/o 2 18 Good 
Swifty Sarg 9/9 o/o 1 18 (Good 
Serena 9/9 5/5 o 18 (Good 
Wizz Bane 7/2 5/5 3 18 (Good 
O 906) sestero 
a Sede d 0 ela O 
D pli gromoza ogo nevld a 
O ld O OD OTreD ojejo 0a O 
pre d O O omande djd D 
aj je igra a za deve O goraj levo je P 


roju svoje igre bolj zgledoval po slednjem. Čeprav se 
je dobršen del igre vseeno odvijal pod milim nebom, 
ni šlo za ležerno popoldansko avanturico. Šest juna- 
kov je oborožil le z gorjačami in jih brez denarja, zem- 
ljevida ter namigov pahnil v gromozansko deželo. Po 
desetih urah igranja še vedno nisi vedel, kakšen je 
sploh cilj. 

No, take lastnosti so predstavljale kvečjemu dodaten 
izziv. Takrat si si moral vzeti čas že za karseda opti- 
malno sestavo četice - celo večkrat, če se prvi pos- 
kus na terenu ni izkazal. Takisto je bilo običajno, da si 
imel pri roki zvezek, kamor si vestno risal hodnike. Za 
dotično igro si nucal vsaj šestdesetstranskega, kajti 
območij oziroma blodnjakov s ploščino 16 x 16 polj je 
bilo kar petinpetdeset! Si pa dobil v škatli velik, natis- 
njen zemljevid dežele. To je bil privzet element sta- 
rodobnih frpjk in serija Might and Magic ga je ohrani- 
la vseh devet izdaj. Ni šlo za bistven kos opreme, to- 
da ljubitelju je predstavljal dodano vrednost. 

Najbolj izpostavljena kakovost igre je bila njena veli- 
kanskost, pri čemer so področja raznobarvno zajema- 
la enake predele kot v vseh nadaljnjih epizodah: goz- 
dove, ledenik, puščavo in vulkan. Pa seveda mesta, 
gradove in klobčič temnih rovov, ki si jih razsvetlil z 
baklo ali čaro. Za razliko od največjih konkurentov je 
bilo raziskovanje mnogo bolj prosto, s številnimi 
neobveznimi nalogicami in zagonetkami. Četudi so 
zmaji, meči in čarovnije delovali klasično fantazijsko, 
je bil kraj dogajanja v resnici umetno okolje na vesolj- 
ski postaji Varn - Vehicular Astropod Research Na- 
celle. Jon si je namreč v štartu zamislil vesolje mikro- 
kozmosov, ki jih je ustvarila skrivnostna rasa An- 
cientnežev. Taka okvirna umestitev se je bolj ali manj 
obdržala skozi vso sago. Zato smo bili proti koncu 
večine poglavij soočeni z znanstvenofantastičnimi 
elementi v slogu raket, blasterjev in robotov. 


Pričetek zlate dobe 


Poleg Bardove pripovedi in Might and Magica so na 
polovici osemdesetih izšle še odličnice zvrsti Dun- 
geon Master, Ultima IV in Phantasie, pravljični prve- 
nec hiše SSI. Nastopilo je obilje, ki ga zgodovinopisje 
navaja kot zlata doba frpjk. 

Jon ni okleval z vročim železom in v poldrugem letu 
je na predhodnikovi osnovi izdelal Might and Magic II. 
Rdeča nit je bila to pot jasnejša, kreature so po no- 
vem napadale animirano in igra se je v anale zapisala 
kot prva svoje sorte z automappingom, samodejnim 
risanjem zemljevidov. Slednji ni bil samoumeven del- 
ček vmesnika, saj je eden od junacljev moral posedo- 
vati kartografske skilze. Med nove veščine sta sodila 
še stezosledstvo in gorništvo, ki sta omogočila premi- 
kanje čez drugače neprehodne zaplate gozdov in hri- 
bov. Jon se je odločil tudi ohraniti element iz prvenca, 
ki je poznan slehernemu igralcu niza: plačljivo 'urje- 
nje' za doseg novega izkustvenega nivoja. Niso bile 
dovolj le izkustvene točke, marveč tudi poln mošnji- 
ček. "Ready to train?" "Good job!" 

II: Gates to Another World (1988) Kljub barvicam, 
animaciji z nekaj sličicami in zemljevidu je drugi del 
še vedno špil stare šole, v katerem bo dandanašnji 
vztrajal le največji potrpežljivec. Tudi zaradi obilne 
količine spopadov. A vseeno se pod pikslasto kožo 
in robatim vmesnikom skrivajo dober taktičen boj 
in mnoge zanimive puzle, ki se jih ne bi sramovale 
niti današnje frpike. Ker se je štorija neposredno 
nadaljevala iz prve knjige, smo mogli uvoziti partijo 
iz enke. Šesterici smo nato dodali dva najemnika, ki 
sta bila povsem enakopravna kompanjona, dokler 
smo ju lahko plačevali. Slično možnost je vključe- 
valo še večina naslednjih poglavij. 


Might and Magic II se je odvijal v svetu, imenovanem 
Cron (Central Research Observation Nacelle), kamor 
je na kraju enke pobegnil zlobec Sheltem. Vendar 
nam ga ni uspelo poraziti niti v drugo. Pravzaprav je 
bil tip tako zmuzljiv, da je mešal drek vse do petega 
poglavja. Igra se zato ni zaključila z velešefovsko bit- 
ko, kakor veleva tradicija, marveč s časovno omejeno 
kriptogramsko puzlo, ki smo jo številni igralci sprejeli 
z nekam mešanimi občutki. Glede na siceršnjo boje- 
valno naravo dogodivščine je bil tak finale nepričako- 
van. Resda ugank ni manjkalo, a vseeno je bilo spo- 
padov toliko, da so borci napredovali v ridikulozne 
skrajnosti. Na kraju je vitez lvl 255 vihtel meč 462, 
coprnik je imel 9999 magičnih točk, nasproti druščini 
pa je stalo dvesto pošasti. Meteor Shower FTW! 
Mimogredna zanimivost: količina bojev in inflacija 
statistik sta bili glavni pritožbi v recenziji revije Com- 
puter Gaming World, ki jo je napisala tistikratna avto- 
ritetna ocenjevalka Scorpia. Jon ji je kritiko tako za- 
meril, da je v naslednjo epizodo vdelal grdo debelo 
ženskoidno pošast z njenim imenom. 


V trojki jo je vsemirski pridanič Sheltem s Crona popi- 
hal na Terro, otoški svet, katerega pisanost je sijala v 
256 barvah. Osrednji sistem je medtem postal DOS 
in poleg VGA -grafike je MGM3 vpeljal še miškin kaza- 
lec in glasbo, različne zvoke udarcev orožij ter nekaj 
besed govora. Očitna pridobitev so bili prav tako 
ksihti junakov. Ti so konkretno prispevali k vzdušju in 
osebnosti igre, zlasti zaradi grimas, ki so odražali ne- 
zavest, pijanost, okamenelost ... Žal pa od trojke dalje 
ni bilo več mogoče urediti postroja oziroma postaviti 
slabotnejših čarodejev v ozadje. Vsi liki so bili odslej v 
prvi bojni liniji in jih temu primerno fasali. Nadalje so 
programerji nadmočno zloščili vmesnik, ki je zajemal 
odličen zemljevid in beležko kvestov s koordinatami, 
ter spisali uroka Town Portal in Lloyd's Beacon za hit- 
rejša potovanja. 


Magična moč magija 

Četrti planet se je imenoval Xeen (Xylonite Experi- 
mental Environment Nacelle), kjer je v oblakih prebi- 
val skrivnostni Lord Xeen. Nadenj nismo šli s kame- 
radi iz prejšnje pripovedi, kajti ti so na vesoljski poti 
falili svet in odleteli nekam v Might and Magic VII. Zbil- 
dali smo torej novo družbo, odprli duri Darzogovega 
stolpa in stopili na nebesno ravan. Pot do tja je jasno 
trajala tedne in vodila skozi številna mesta, temnice, 
puščave in gozdove. Posebna sablja je odločila šefov- 
ski dvoboj, toda Sheltem še vedno ni bil hin. "Porazili 
ste mojega podložnika, a temna stran ostaja moja." 


Podoba Xeenovih odprav je bila napram trojki resda 
boljša, nekaj več je bilo govora in CD-izdaja je imela 
polno ploščo kakovostne glasbe. A pogon je ostal ne- 
spremenjen in novih igralnih elementov ni bilo. Ker sta 
tedi že obstajali revolucionarni Ultima Underworld in 
Garriottovo remek delo Ultima VII, bi moralo kvadrat- 
kasto premikanje delovati starinsko. Tu ni bilo NPCjev 
z lastnimi življenji in drugih 'vernejših' sestavin. Prav 
tako ni bilo domiselnosti pri kvestih: deratiziraj rudnik, 
prinesi artefakt iz najnižje kleti in slično. Nič pogovar- 
jalnih in 'socialnih' rešitev, nič izbiranja med različnimi 
poli, pošasti pa so se tečno porajale od nikoder ter se 
za nameček po določenem času ponovno namnožile. 

IV: Clouds of Xeen (1992) Okraski okoli okna v svet, ki jih je uvedla že trojka, imajo praktično vlogo. Če ima 


družba potrebne veščine oziroma vklopljen pravi urok, netopir opozarja na nevarnost, glavi prikimavata ali 
odkimavata pri odločitvah in gargojla praska, če stena skriva prehod. Kristalčki v kotih svetijo pri elementar- 
nih zaščitah, sredinski pa kaže smer neba. Največji prepoznavni znak serije je bilo spakovanje portretov, ob 
katerem se ti je kar milo storilo. O, kako smo bili navezani na posamezne junačke in jih skrbno opremljali. 

III: Isles (1991) 

po raznoliki, odprti deželi, obilje kvestov in modro 
nebo so tretje poglavje Moči in magije naredili bolj 
simpatično od klavstrofobičnih sočasnic, kot sta 
bila Wizardry VI in Eye of the Beholder. Zal pa igra 
ni več samoshranjevala. Ročni save je bil na voljo 
domala kjerkoli, a vseeno se spominjam veliko st- 
ran vrženih ur. Eden takih danes nepoznanih ses- 
tavnih delov je bila tudi hrana, ki so jo bojevniki ter- 
jali od prvega do osmega dela. Brez nje so liki stra- 
dali in ošvohneli. Sreča za čaro Create food! 


Igralno je Might and Magic Ill sledil kopitu predhodni- 
kov, kar pomeni koračno premikanje in potezni boj, 
le da je bilo junačenje zaradi všečne podobe mnogo 
bolj privlačno. Povrhu smo sovražnike opazili tri polja 
vnaprej in jih od daleč zasuli s strelicami ter ognjem. 
Zategadelj je bilo koristno vsakemu liku čimprej kupi- 
ti lokostrelsko opremo in veščino. Obširnost, količina 
nalog in mnoštvo skrivnih gesel, ki jih je bilo treba 
najti in vpisati, sta resda zahtevala nekaj predanosti. 
Toda skupaj vzeto je bila igra lepša od Bardove zgod- 
be in prijaznejša od skrajno težavnega Wizardryja Vl. 


Ne vem, ali je New World Computing ameriškim me- 
dijem vnaprej razkril svoj načrt. A v naših rovtah ni- 
smo imeli pojma o tem, da je pustolovščina dvodelna 
in da 'temna stran' pomeni dobesedno drugo stran 
ploščatega sveta Xeen. Prehod se je odprl leto dni 
kasneje in na koncu je bil Sheltema vendarle uničen. 
Vendar to ni bilo običajno nadaljevanje. Jonu je na- 
mreč uspel mojstrski podvig, ki mu v vsej zgodovini 
ni para. Če si imel na disku hkrati štirico in petico, je 
iz tega nastala ena sama gromozanska igra World of 
Xeen. Ta ni omogočala le prostega prehajanja z ene- 
ga lica ploskve na drugega, marveč je spoj dodal pre- 
pletene kveste, odprl prej zaprte prehode in za dodat- 
no petino podaljšal igranje. 


A tako kot simulacija vožnje ne izniči dirke micenih 
avtočkov po sekretni dilci, so Might and Magici ostali 
privlačni. Vedno je bila kakšna neraziskana temnica, 
neubita pošast in nova stopnička v razvoju lika. Sk- 
ladnost in enostavnost sestavnih delov igralca zlepa 
ni spustila iz primeža celo v kasnejših, slabše spreje- 
tih epizodah. Dodatno so dogajanje pestrile uganke, 
po katerih je venček, vsaj prva polovica, znan. Nami- 
ge si paberkoval vsepovsod, veliko pa je bilo takisto 
gollumskih in kriptogramskih enigem, ki si jih moral 
streti sam. Najbolj mi je v spominu ostalo geslo, ki si 
ga prebral iz oblike hodnikov na zemljevidu. In World 
of Xeen je bil vrhunec tega močnomagičnega recep- 
ta, docela igralen še dandanašnji. 


V: The Dark Side of Xeen (1993) Prizor je s Temne strani, kjer je nebo vselej oranžno. Špil je bil imenu pri- 
merno mračnejši. Take piramide so omogočale prehod med stranema, a le, če si imel nameščena oba dela. 
Komur se je res dalo, je po zmagi nad Sheltemom pridobil dodatne artefakte, vključil čuvarje elementov na šti- 
rih vogalih pravokotnega sveta, odklenil vse stolpe in naposled prišel še do tretjega zaključka gigantske igre. 

Might and Magice je moč kupiti na GoG.com. Najbolj, da ne rečem kar edina priporočljiva je kompilacija 
prvih šestih za 8 evrov. Igre delujejo brez težav v Windows 8, priloženi so zemljevidi in pomagalne bukvice 
ter še fanovska, trojedrna dogodivščina Swords of Xeen. To so navdušenci z dovoljenjem New World Com- 
putinga izdelali z grafiko od štirice in petice. Sedmi, osmi in deveti del stanejo po petaka. 


Naivni Jon 


Van Caneghem je bil udeležen še v drugih projektih, 
med katerimi izstopa leta 1990 izdani King's Bounty. 
To je bila potezna strategija v slikovitem fantazijskem 
svetu, po katerem smo vodili junačka hlačka in nje- 
govo zverjaščevsko vojsko. Zveni znano? Iz njega se 
je prek še ene slične taktične bojevalnice Hammer of 
the Gods leta 1995 razvil odvrtek, ki je pravzaprav 
najbolj uspešen in prepoznaven nosilec znamke: He- 
roes of Might and Magic. 

Heroji uradno sodijo v isti univerzum oziroma kanon 
kot frpjka, z veliko povezanimi krajevnimi in lastnimi 
imeni. Toda okvir z Ancientneži in vesoljstvom tam ni 
zaznaven. Za tretji del so sicer načrtovali dodatno, 
znanstvenofantastično mesto The Forge z raketomet- 
nimi velikani in pošastmi na gosenicah. Vendar se je 
gmajna tako zbunila, da so ga za vekomaj pokopali. 
Čeprav so Heroji uspeli čez vse in za nekaj let docela 
zaposlili ekipo New World Computinga, je prvooseb- 
no vandranje ostalo najljubše početje tamkajšnjih 
programerjev. A grafika je v devetdesetih naglo na- 
predovala. Vse je hotelo biti 3D, pospešeno in zglaje- 
no. Razvojni proračuni so se povišali, poleg česar je 
Jon že tedaj daljnovidno razmišljal o večigralstvu, ka- 
kršnega je leta 1995 predstavil prvi uspešni MMORPG 
Meridian 59. Zato se je odločil podjetje prodati, in to 
kar založniku omenjene masovnice, firmi 3DO. Fant 
je dobil 13 milijonov dolarjev, vendar danes prodajo 
obžaluje. Kakor Richard, Ken, Peter in še marsikdo, ki 
je šel na limanice večjih hiš. 


gji | S 1 
Vi: The Mandate of Heaven (1998) Tist 
vrhunec serije. Ni bil slab, v Jokerju je dobil 74. Toda igralca je izčrpala preglomaznost. Jon se je hvalil z več 
kot tisoč kvadratnimi milijami terena in počasno premikanje po njem je bilo kljub držanju knofa za tek duha- 


morno. Še bolj je napredovanje upočasnilo neprestano bojevanje s tropi sovražnikov, ki smo jih posamično 
ločevali od skupin. Urok za letanje je vse to nekoliko olajšal ter obenem omogočil vstop v visoke stolpe. 

3DO je bila tvrdka poslovneža Tripa Hawkinsa, ki je 
med drugim ustanovil Electronic Arts. Ob nakupu 
New World Computinga leta 1996 je ravno zaključe- 
val žalostno zgodbo s predrago in nepodprto isto- 
imensko konzolo. Jonu je novi šef načeloma odobril 
projekt Might 6 Magic Online. Toda potem je zasukal 
politiko firme in se odločil za periodično štancanje 
preizkušenih receptov. Iz te usmeritve je izšla prena- 
sičenost Herojev in Army mož, nad katero smo zabav- 
ljali tudi v Jokerju. Ob neki priliki je Trip navrgel, da 
za strošek nalinijskega špila, katerega donosnost ni 
zajamčena, dobi troje iger za playstation 2. 

Šesti Might and Magic vseeno ni bil vprašljiv. Tren- 
dom primerno se je preselil na trirazsežni teren in v 
gladko premikanje, poteznemu boju pa dodal mož- 
nost realnočasovnega - element, ki se je obdržal do 
konca. Kljub temu je igra ohranila jasen starodobni 
duh prednikov. Na žalost sta priganjanje in ziheraštvo 
založnika v kali zatrla številne dobre zamisli razvijal- 
cev, kot sta odločanje med frakcijami in tekmovanje 
s konkurenčnimi druščinami. Je bil to takisto razlog, 
da smo v vod lahko uvrstili le ljudi, ne pa tudi škratov, 
vilinov in orkov? 

Čeprav je po svoje igra vlekla, meni ni izpadla taka 
odličnica, kakor so jo v zvezde kovali drugi opisoval- 
ci. Ne toliko zaradi nepospešenega, kockastega vide- 
za, ki je ob Unrealu izgledal skrajno bedno. Težila je 
preobširnost terena, preštevilnost labirintov, nebroj 
kvestov, neskončno iskanje trenerjev za posamična 
znanja in preveč pošasti. Le-te so se stalno respawna- 
le, kar je dodatno zavdalo dinamiki. 


ajo šestico za 

Deroes of Migbt and Magic 

Junaki so navezi moči in magije priborili največjo 
slavo. Sicer je 3DO strateško serijo prenategnil, 
pa tudi pod Ubisoftom se ni prida razvila in ostaja 
preenaka. A te zasvoji. "Samo še eno potezo ...", 
nakar je ura tri zjutraj. V barviti pokrajini, po kate- 
ri nabiramo surovine, gradimo utrdbe, novačimo 
vojsko pošasti, vežbamo heroja in se taktično bo- 
jujemo, se vedno najde kak neraziskan košček, 
krdelo neporaženih beštij ali nezavzet grad. 


Dark Messiab of 
Migbt and Magic (JIG0O, 74) 


Temni odrešenik je bila prvoosebna mečevalna 
frpika, ki jo je razvil francoski studio Arcane, av- 
torji spregledanega Arx Fatalisa. Špil kljub popolni 
linearnosti ni bil napačen, lahko pa bi bil boljši, če 
bi se bolj potrudili z zgodbo, naredili boljše šefe in 
ga uravnotežili. Predvsem bi ga morali izdati par 
mesecev kasneje in ga dodobra razhroščiti, kajti 
kup napak je res kazil igranje. Za nameček izdelek 


£ egends of Migbt and Magic (J96, 63) 
Legende so razočarale tako skupnost kot razvijal- 
ce. Sprva so namreč planirali sodelovalne pusto- 
lovščine v poznanem svetu, iz česar pa se je zara- 
di proračunskega primanjkljaja in hitenja izcimila 
cenena fantazijska kopija Counter-Strika. Dve eki- 
pi, dobra paladinska in zla heretična, sta merili 
moči pri reševanju princeske, klanju zmaja in 
oblasti nad mečem v kamnu. Zelo kratkoživa igra. 


Clasb of eroes (J214, 89) 

Potezna strateška miselnica nas je naprej očarala 
na nintendu DS, nakar je našla pot še na PS3, 
xbox 360 in PC. Postavljanje vojačkov v napadal- 
ne trojke se je zdelo sila enostavno, vendar te je z 
omejenim številom premikov na potezo in dodela- 
nim sistemom kombinacij prisililo k razmišljanju. 
Vsaka od petih frakcij je imela samosvoje enote, 
največji žur pa je bilo igranje proti prijatelju. 


Brž, brž nov del 


Šestica se je držala izročila Herojev, saj je bila postav- 
ljena v deželo Enroth. Vseeno so bili vesoljci prisotni 
in za boj proti alienskim hudikom smo morali na kra- 
ju pridobiti veščino rokovanja z ancientno opremo, la- 
sersko puško. Še bolj nenavaden zaplet je imelo na- 
daljevanje, ki se je po eni strani pomešalo z dogodki v 
Heroes Il in dalo nastavke za tretji del, po drugi pa na- 
daljevalo štorijo iz Isles of Terra. Tista druščina, ki je 
odletela za Sheltemom in falila Xeen, je namreč 
strmoglavila v Enroth. Tam je polovica članov stopila 
na pot teme. Za svetlo ali temno stran se je morala 
odločiti tudi naša četverica, s čimer smo dobili dva 
različna poteka do drugačnih koncev. Bolje od pred- 
hodnika, dasi še več klasičnega mightandmagicov- 
stva, ki je ob malo prej izdanem Baldur's Gatu frišne- 
mu igralcu izpadlo že krepko nazadnjaško. 


VII: For Blood and Honor (1999) Pohitite z nadalje- 
vanjem, prejšnji se vendarle dobro prodaja!" je vpil 
Trip in moštvo mu je moralo v letu dni ustreči. Ude- 
janjili so manj obsežen, presenetljivo všečen doživ- 
ljaj, ki je vrnil različne rase, omogočil stalni tek in 
nas prvič postavil pred razpotje. Bomo sledili poti 
svetlobe ali teme? Dobršen del kvestov je bil lasten 
vsaki strani, pa tudi poklici so se različno razvijali. 
Za povrhu je bila vključena kvartaška miniigra Ac- 
romage, ki smo jo igrali v krčmah. Ideja je bila tako 
dopadljiva, da jo je 3DO izdal v samostojni obliki. 


Če je studio za sedmi del upošteval kritike zoper 
predhodnika in kljub ostarelemu srcu naredili vsaj pri- 
bližno soliden izdelek, so osmico, Day of the Dest- 
royer, pretežno zavozili. Kar je bilo za pričakovati, 
kajti ne oziraje na razpetost programerjev med mno- 
go projektov so nadaljevanje dobavili v pičlih desetih 
mesecih. S pogonom od šestice, ki je bil nesodoben 
že dve leti prej, kamoli v novem tisočletju! Špil je iz- 
gledal obupno, zgodba je bila zmedena in celo s pro- 
tislovji, vsebina ponavljajoča se ter sama pusto- 
lovščina mlačna. Še vedno je bil to nezgrešljivo Might 
and Magic, toda preživeta mehanika, med ostalim 
ukvarjanje s hrano, je prepričala le fane. Še mi smo 
zabavljali nad neposrečenostmi, recimo nad tem, da 
smo ustvarili le en, glavni lik, preostanek družbe pa 
so bili tvorili naključni pritepenci, celo zmaj, ki je bil 
odločno premočan. 


VIH: Day of the Destroyer (2000) Na silo vkup 
vržena igra resnično neprivlačnega videza ni imela 
niti enega svetlega trenutka. Resda smo se mogli 
na dveh mestih odločiti med zmaji in zmajelovci 
oziroma duhovni in nekromanti. Toda konec je bil 
en sam, dogajanje, kvesti, Acromage in celo temni- 
ce pa povzeti po predhodnikih. Da so večino voda 
tvorili najemniki, je škodilo navezanosti na like. 


Shiranost, blede čare in 
ščurkov kup 


3DOjeva politika izdajanja po tekočem traku, ki je 
spočetka kazala kratkoročne rezultate, je ob prelomu 
tisočletja pričela terjati davek. Podplačani in obreme- 
njeni programerji, nezadovoljni s končnimi izdelki, so 
zapuščali firmo in nekoč zlati naslovi so izgubili na 
ugledu. V manj kot treh letih so nanizali kar šestnajst 
špilov Army Men in samo Heroji lll so dobili skoraj de- 
set dodatkov, plus goldne in deluksne inačice. Trip je 
forsiral še več odvrtkov iz sveta Might and Magic, re- 
cimo akcijadi Crusaders in Warriors ter moštveno 
dvobojevalnico Legends. Vsi so bili polomije. 

Založnik se je kljub vsemu odločil za deveto epizodo 
frpike. Toda Van Caneghem ni imel več volje, zato je 
odstopil z mesta glavnega dizajnerja in se (pre)malo 
vtikal v razvoj. Šlo bi brez njega, če ne bi avtorjem 
znova postavili nerealnega roka, pri čemer so morali 
spoznavati še novo tehnologijo. Končno so namreč 
dobili sodoben 3D-pogon. A ohrna firma je kupila 
najcenejšega, Monolithov LithTech, ki je bil v redu za 
streljačine tipa No One Lives Forever in Aliens vs. 
Predator 2, dočim je imela veččlanska frpjka dru- 
gačne potrebe. Na kraju je izpadlo skrajno neumno, 


sa 
v 


IX (2002) Edino poglavje brez podnaslova je do- 
končno zasralo ime, saj v njem niso našli užitka ni- 
ti najbolj zakrknjeni mightandmagicovci. 3DO se je 
v oglasih hvalil s prestavljanjem mejnikov igranja 


let star ustroj, ki so ga zabelili s splošno bednostjo 
in nedodelanostjo, celo z mnogimi pravopisnimi 
napakami. Ob tistikratni visoki konkurenci tipa Bal- 
dur's Gate II, Gothic in Morrowind je grda, sesuva- 
joča se in elementarna igra izpadla kot slaba šala. 

ko si z druščino skakal na stole in se skrival za mizo. 
Namesto, da bi platforma služila igri, so morali zaradi 
omejitev prilagajati vsebino. Zemljevid je bil čisto za- 
nič ravno zavoljo LithTechovih omejitev. 

Rezultat je bil debakel na vseh področjih. Nenavdah- 
njeno, zaradi časovne in budžetne stiske skopo ter re- 
ciklirano vsebino sta kvarila slab vmesnik in grda 
grafika. Zadnji cvek v rakev pa je pribila nepopisna 
hroščavost. Eden od programerjev se danes spomi- 
nja, da so špil dejansko izdali v alfa verziji in da so 
morali v zadnjih par mesecih zaradi nerazumevanja 
vodstva kratkomalo porezati veliko sestavnih delov. 
Tako v devetki portreti niso prikazovali stanja junaka, 
izostale so takenako miselne puzle. Za silo je igro po- 
krpala šele navdušenska skupnost. 


Zapuščina 

Leta 2003 je 3DO uspel iztisniti še troje Vojačkov in 
dodatek za četrte Heroje, nakar je Trip Hawkins na- 
znanil stečaj. Lastnino je razprodal na vse konce in 
kraje, sam pa se z novo firmo Digital Chocolate podal 
v mobilniško-socialne igralske vode. Army Men ima 
danes v portfelju 2K Games, Moč inu magija pa sta 
romali k Ubisoftu, ki je razmnožil še več Herojev. Res- 
nici na ljubo je francoska založba družini dodala par 
dobrih vitic, recimo zanimivo prvoosebno bojevanje 
Dark Messiah, kvartopirjenje Duel of Champions in 
taktično miselnico Clash of Heroes. A nove frpjke se 
kar niso upali lotiti, zato so vmes štartali fanovski, 
četudi nikoli dokončani projekti. 


Jon Van Caneghem se je po 3DOjevem propadu 
dobil s starim znancem Richardom Garriottom. Be- 
seda je dala besedo in leta 2004 se mu je pridružil 
pri spletnem razvijalcu NCSoft, od koder pa je iz 
neznanega razloga ušel že po letu dni. Nato je so- 
ustanovil tvrdko Trion Worlds in pomagal pri raz- 
voju MMORPGja Rift. A tudi to firmo je skrivnostno 
zapustil. Po zadnjih podatkih je od leta 2009 zapo- 
slen pri EAju, kjer se ni podpisal niti pod en projekt. 
Sodeloval naj bi pri nalinijskem Command 4 Con- 
aueru, ki so ga skenslali lansko jesen. Njegova želja 
po lastni internetni frpjki tako ostaja neizpolnjena. 


Pred letom dni so se Ubijevci le spomnili stare slave in 
oznanili veliki X s podnaslovom Legacy. Sodobna Kre- 
post in čara se noče kosati z Skyrimom, marveč želi 
stati na temeljih, ki jih je nek nadobudnež pred skoraj 
tremi dekadami postavil med tipkanjem ukaznih vrstic 
na zaslon črnobelega televizorja. Glede na trend retro 
igranja in digitalnega, nizkocenovnega načina distri- 
bucije bi znala zadeva uspeti. Bo poskus opral ime, ki 
ga je nespametno kravatništvo uspelo omadeževati? 
Ko zaključujem tale prispevek, še ne vem, ampak 
držim pesti. Vi pa odgovor izveste na naslednji strani. 

amen desete izdaje legendarne frpjke 
je poklon stari šoli zvrsti, tisti izpred 
četrt stoletja. Nobenega gladkega pre- 
mikanja, skakanja, grabljenja predme- 
tov, izmikanja ali celo hitroprstnega udarjanja 
ni, marveč mehanika iz Terre in Xeena. To 
pomeni prvoosebno hojo po kvadratkih, obra- 
čanje za devetdeset stopinj in fazni boj, v ka- 
terem izmenično zaušnice talaš in kasiraš. 
Tudi preostali deli so starinski, zato podviga 
ne gre jemati kot visoko igranje domišljijskih 
vlog, ki bi tekmovalo z Elder Scrolls, Risenom 
in Baldurjem. Tu ni prebivalcev z lastnimi 
življenji, globokih in razvejanih dialogov ter 
epskih bitk. Ne gre pričakovati niti organske- 
ga terena, interaktivnih predmetov po policah 
in številnih možnosti, kot so ježa, zmikavt- 
stvo, kovanje opreme, cehi ter raznoliki kves- 
ti. Če je to samo po sebi v redu ali ne, je od- 
več filozofirati. Pomemben je konkreten izde- 
lek oziroma način, ki recepturo dostavi. Le- 
gend of Grimrock (J226, 81) se je s takim 
pristopom izkazal, Legacy se ne baš. 


Klasičen ustroj 

Druščina sestoji iz kombinacije štirih ras in 
mnogih poklicev. Ker sta moč in čarovnija 
enako pomembni, je uravnoteženost obvezna 
tako spočetka kot skozi nadaljnje razporeja- 
nje izkustvenih točk med številne atribute in 
veščine. Ta plat je precej navadna in enosta- 
vna, kot tudi ubadanje z obrambnimi in boje- 
valnimi rekviziti. Zaradi močnega poudarka 
na bojih je treba ves čas skrbeti za karseda 
ubojite gorjače in trdne oklepe. Če se da, take 
z dodatnimi bonusi, recimo z ognjeno škodo 
in obrambo pred omotičnostjo. Nestvori, pri- 
kazni, beštije in tolovaji namreč ne napadajo 
le s kremplji in jeklom, marveč se poslužujejo 
podpasnosti v slogu zastrupljanja, onesveš- 
čanja in črne magije. Zato je obvezna redna 
raba zaščitnih urokov. 

Kot je v seriji običaj, odprava vandra po raz- 
nolikih in pisanih okoliših. Mesta nudijo varna 
zavetja, trgovine in vadišča, dočim so planja- 
ve, obale, džungle in hribi prepolni nevarno- 
sti. Neprijateljske kreature so domala vsepo- 
vsod, tudi v okolici lepih mest, in praviloma 
napadajo v trumah. Najhuje je seveda v deželi 
krtov, kjer ležijo večetažne kleti in starodavni 
templji. Tam najdemo celo kak miselni oreh - 
bodisi logično pretikanje stikal, bodisi besed- 
no uganko, kar je pozdrava vredno. Razisko- 
vanje ni docela premočrtno, saj je par duca- 
tov robnih kvestov. Vseeno pa je napredova- 
nje do neke mere pogojeno z rdečo nitjo, ki 
odpira nova območja. 


Votla vsebina 


Če pogledam Legacy od daleč, gre za dovolj 
prepoznaven Might and Magic. Vodim skupini- 
co, ki se neprestano vzpenja po izkustveni le- 
stvici ... nisem le pod zemljo, saj nebesne mo- 
drine ne manjka ... sovražnike že od daleč za- 
sujem s strelicami in ognjem ... vključenost 
mnogih seriji lastnih detajlov, na primer port- 
retov z grimasami, sodov, ki dvignejo naključ- 
no lastnost, izmenjevanja dneva in noči ter 
najemnikov, ki tako ali drugače pomagajo ... 

Toda od blizu je vse skupaj bleda, brezdušna 
kopija, ki jo je izdelala neizkušena nemška 
skupina navdušencev. Špilanje je votlo in plit- 
ko drgnjenje za statistike. Brez zadoščenja 
sem pretežno zamahoval in uročeval. To ni 
povezano s staromodnostjo, saj ta ne narekuje 
ničvredne štorije, nenavdahnjenih nalog in ok- 
rasnih dialogov, ki so popolna izguba časa. 

A ni težava le v pretirani generičnosti brez ene 
same iskrice. Razvijalci se niso odrezali niti v 
igralnih elementih. Med njimi najbolj zavda 
polžje dogajanje, za kar je razlogov več. Prvi je 
obupno počasno nalaganje nivojev, mest in 
posnetih položajev. To se morda bere dlako- 
cepsko, vendar slaba optimizacija kode res 
moti, tudi zaradi pogostega umiranja. Drugi je 
v malomarni beležki, ki ne omogoča premika- 
nja zemljevida, ne kaže imena trenutne pokra- 
jine ali ječe, ne zapisuje koordinat dajalcev 
kvestov in ne vključuje spiska trenerjev. To 
pomeni preveč nepotrebnega bluzenja in iska- 
nja. ln tretji razlog, da se vse skupaj pretirano 
vleče, je odsotnost pretekle naveze teleportir- 
nih urokov Lloyd's Beacon in Town Portal, ki 
je omogočala hitre premike. Kasneje sicer pri- 
de enosmerna rešitev, ampak vseeno. Podalj- 
ševanje igre na rovaš peš potovanja in nesmi- 
selnega iskanja po labirintih pod in nad zemljo 
je res jadno. Že tako je težavnost kar visoka in 
prenekateri boj je treba ponavljati. 


Slaba izkušnja 


Rad imam serijo in zaradi pisanja analov sem 
pretekli mesec preigraval skorajda vse stare 
naslove. Predvsem |IIl, IV in V so me vnovič ta- 
ko pritegnili, da sem jim kljub starinskosti ne- 
hote posvetil mnogo časa. Desetice sem se 
zategadelj res veselil in naposled sem vanjo 
vložil petintrideset ur. Pa ne zato, ker sem ta- 
ko užival v pobijanju neusahljive vrste vam- 
pirjev, brigantov, veščev in minotavrov ter v 
odkrivanju poslednje skrinje v neskončnih ro- 
vih. Nak, svoj kvartet junakinj sem gnal skozi 
blodnjake zgolj zato, da sem lahko brez senči- 
ce dvoma potrdil mnenje, ki sem si ga obliko- 
val že po nekaj večerih: novi Might and Magic 
je duhamoren in neposrečen. 

Ne dvomim, da grind koga pritegne. Toda na 
kraju celo ta izgubi smisel, saj ni obilja stran- 
skih početij in skrivnosti. Možnosti so pičle in 
vsebine je znatno manj kot v starih uspešni- 
cah. Še ugank, s katerimi je Grimrock nezo- 
prno obiloval, je tukaj bolj za okus. Pod črto 
zato igre ne priporočam niti metuzalemskim 
vodnikom vojščakov in čarodejev, kaj šele od 
Skyrima razvajenim juncem. Za 30 evrov je 
moč dobiti boljše veččlanske izkušnje: dva 
Baldurja, dva Drakensanga, Grimrock ... 


Lord Sheltem, Lord Xeen in si 
izmislijo žalostno uganko: "Vse, kar je bilo, 
je šlo in nič ni novega prišlo, kaj je to?" 


morda grajnderski privlak 

prisotnost ugank je boljša kot 

odsotnost v ničvredna štorija 
in dialogi x mnogo nepotrebnih poti, tudi 
zaradi beležke x dolga nalaganja x obča 
plitkost in nenavdahnjenost bisof 

zaklenjena" na mrežo. Moži o'se je ozre- 


marali 


Legacy. je 30-igra, ki b 


tinaokoli, gla state Tudiwsi ti objekti 


"premakniti'za vogal, toda napadalci gre- 
nivoja pa med-borbo' ni mogoče zapustiti. 

o— Špitse dogaja v-deželi-Ashan; torej štedi izročilu zadnjih-Hero- 


jev. Tudi čarovnije so od tam, ne iz zlatih Might and Magicov. 


evajo raznolike operacije, saj zgolj 


avljenje, blagoslavljanje in zaščite 
inje z refoškom in lali lje: 


Pisana flora je sprva tvoj sovražnik. A skozi raziskovanje si jo uspeš podre- 
diti in jo predelati v neusahljiv vir surovin za svojo brsteče gospodarstvo. 

Ko je več sovražnih enot stlačenih na istem polju, jih je najbolje zbombardi- 


rati iz orbite, ker s tem poškoduješ vse. S soldati napadaš le po eno naenkrat. 


ot ljubitelj poteznih strategij sem nekoč tudi 
sam podlegal čarom Civilizacije. A še raje 
sem imel njene futuristične odvrtke in posne- 
movalce, kot sta Sid Meier's Alpha Centauri 
(SMAC) in Deadlock. Raziskovanje fuzijskih topov in 
pametnih materialov se mi je pač zdelo bolj privlačno 
kot živinoreja in kolo. Ljubitelje tovrstnih iger žanra 
4X, ki ti naložijo kolonizacijo skrivnostnega, tujskega 
planeta, usoda kruto tepe, saj naslovov ni. Je pa to 
priložnost za manjše, neodvisne hiše. Denimo Proxy 
Studios, ki nas pošilja na Pandoro. 


Rožnate gobe 


Piše se leto 2107 in Homo sapiens je uspel Zemljo ta- 
ko izžeti, da mora za nadaljnje ropanje naravnih bo- 
gastev najti novo žrtev. Na primer nič hudega sluteči 
naseljivi planet Pandoro. Ker je človekova sposob- 
nost skregati se za vsako figo neizmerna, na površju 
ne pristane ena posadka, marveč šest sprtih frakcij. 
Te so povzete po tistih iz SMACa in med njimi najdeš 
obvezne verske fanatike, hipijevske ekoaktiviste in 
trgovinski kartel. Vsaka stran ima pluse in minuse, a 
je svobode vseeno dosti. Lahko se greš recimo voj- 
skovodjo s pacifisti, le bolj zahtevno je. 


Aggressor si udomači vesoljskega ščurka, da mu 
vsako jutro prinese cajteng in kavo. 


privlačni tujski planet v sestavljanje 
vozil v priljuden vmesnik v zlošče- 
nost v plitva na mnogo področjih x 


povprečna pamet x Proxy Studios / Matrix 

V puščavništvu imaš na voljo peskovniško igro z na- 
ključno ustvarjenim površjem. Ob padcu nanj se znaj- 
deš na potezni karti, razdeljeni na šestokotnike. Ka- 
mor pogledaš, se v daljavo širijo zaplate marogastega 
rastlinja, ki ga žveči divjad. Kar bi bilo fajn, če te glive 
ne bi srale strupa in divjad ne bi bila v obliki gigant- 
skih žuželk iz Starship Troopers. 

Naseljenci se zapro v mesta, kjer gradijo bojne stroje 
in snujejo nove tehnologije za še boljše bojne stroje. 
Rast mest je izvedena dobro, saj prebivalstvo kavsa 
kot zajci, kar je bolj realistično od čudne vezave na 
prehranski pribitek v sorodnih igrah. Proizvodnja in 
raba maloštevilnih surovin sta enostavni, saj podani- 
kom le določiš eno od štirih vlog: pridelavo hrane, na- 
biranje surovin, proizvodnjo ter raziskave. 


Ej, fuzijski top! 

Boj je sila preprost. Mašinerijo pošlješ v napad na so- 
vražno na sosednjem polju, špil upošteva teren in po- 
sebnost orožij, nakar se od sil odštejejo številke. Te- 
daj si lahko predstavljaš, da to pomeni leteče ude in 
čreva, saj videz ni kaj prida nazoren. Všečno je, da 
lahko na istem heksu čepi več enot hkrati. Po drugi 
plati pa razočara majhna vloga artilerije. 

Različnih enot je malo: pehota, tank, ogromni hodec, 
frčalo in ladja. First Contact raznolikost namesto tega 
uprizarja z orožji, ki jih nanje namontiraš. Smrtonosne 
stroje namreč sestaviš iz šasije, krepela, oklepa in še 
ene namenske naprave. Tu pride do izraza prilagaja- 
nje sovragu, saj s protioklepno raketo ne boš naredil 
dosti proti hordi ščurkov. Žal se tu finese končajo, saj 
vojaki ne poznajo samosvojih sposobnosti. Izkušenjs- 
ko napredovanje jih zgolj krepi, namesto da bi jim od- 


Na tanke lahko pritrdiš vse mogoče, od žarkopljuvov 
do protiletalskega flaka. Zal pa imajo le eno orožje. 


vodi do hecnih reči, na primer k oklepu, ki izhaja iz naprave za reciklažo. 


klepalo veščine kot denimo v Warlocku. Želel bi si 
več raznolikosti. 

Še posebej, ker se tehnologije kasneje začno pona- 
vljati in hodca denimo nadomesti le njegova četvero- 
nožna inačica. Nekaj svetlih izjem je, na primer izstre- 
ljevanje soldatov v kapsulah in metanje jedrskih ter 
črnih lukenj po nasprotnikih. A tehnologije so me pu- 
stile mešanih občutkov. Njihovo monotonost deloma 
razbije vsaj naključno zgenerirano raziskovalno drevo. 


" 4. 
Zgolj začetek? 
Omenjani manko raznolikosti je Pandorina edina re- 
sna hiba. Še ena tovrstna zamerica: na karti ni naha- 
jališč redkih surovin, ki bi jih potreboval za izgradnjo 
najmočnejših naprav. Take finese zavdajo dolgoži- 
vosti, kar je škoda, saj gre drugače za soliden in spo- 
liran naslov z odličnim vmesnikom. Navduši zelo hitra 
izvedba potez umetne pameti in uvajanje v igro, dasi 
sem pogrešal pisana navodila. Pandora se dobro loti 
večine pritiklin žanra, denimo več vrst zmag. Poleg 
surove prevlade z vojaškim škornjem lahko slaviš še 
ekonomsko in znanstveno, zato je priložnosti za več- 
plastno igranje dovolj. Potreba po 'še enem turnu' je 
vsekakor tu, kraja spanca pa obvezna posledica. 
Avtorji pravijo, da je to šele začetek in kanijo igro do- 
delovati. Tudi pri umetni pameti, ki je sicer agresivna, 
ni pa preveč brihtna. Ljubitelji človeških nasprotnikov 
bodo z elegantnim iskalnikom po uradnem Slitherino- 
vem strežniku hitro našli do pet soigralcev, poleg po- 
teznega sistema IGO / UGO iz kampanje pa imajo na 
voljo hkratnega WEGO. Zelo gladka izkušnja, zaradi 
katere je Pandora kot nalašč za začetnike. Tudi sam 
se bom rad vrnil nanjo, če se bo obogatila. 

oliko naključnosti prenese strateška 

igra? Nekateri se zgražajo nad vsakršno pri- 

sotnostjo sreče, drugi imajo radi nepredvidlji- 

vost. Meni se zdi, da je s tem tako kot s soljo 
v jedi. Če vse poteka matematično eksaktno, manjka 
nekoliko okusa, vznemirljivosti - in potem grem itak 
raje igrat mater vseh tovrstnih iger, šah. Če je na- 
ključij preveč, pa trpi taktična sredica. 
Ravnotežje so dobro ulovili naslovi, kot so X-COM, 
Fallout in Disciples, japonski strateški frpji (Final 
Fantasy Tactics, Shining Force ...) ter številne stare 
igre Dungeons 6 Dragons, od Baldur's Gate do Ne- 
verwinter Nights. Po naštetih se zgleduje frpjska stra- 
tegija Blackguards, ki pa dopusti, da sreča prevlada. 


Pripoved ni obstranska in spremlja druščino, v kateri 
so vse prej kot sami brezmadežni pozitivci. Usoda 
med drugimi združi požigalskega patuljka, sumljive- 
ga coprnika in našega 'junaka', ki naj bi umoril prin- 
ceso. Seveda je ni in v ozadju so spletke, povezane z 
božanstvi ter 'črnimi stražarji'. Razcapanci bežijo na 
jug v kraje brez oblasti, a z dosti sužnjelastniki, ro- 
kovnjači in pošastmi. 

Temačnost in resnobnost v slogu novejših fantasy ro- 
manov sta kul. Fino je, da občasno opravimo kveste 
iz preteklosti likov, s čimer osvetlimo njihova življe- 
nja. Škoda pa, da je levji delež vsebine vseeno klišej- 
ski, kakor bi se avtorji zbali, da se bodo z razbitjem 
kalupa zamerili osrednji publiki, navdušencem nad 
staromodnimi RPG-strategijami. 


Oda šestkotnikom 


Kljub frpjskosti ne pričakuj polnopravne tovrstne iz- 
kušnje. Prisotna so mesta, v katerih s čvekanjem do- 
biš naloge in potisneš naprej zgodbo, obiščeš trgovca 
ter si oddahneš v krčmi. Toda vsa so udejanjena v 
obliki statičnih zaslonov, na katerih klikaš po vročih 
točkah. Prav tako ne vandraš po deželi, marveč le iz- 
biraš destinacije na zemljevidu. 

Daleč največji poudarek je na boju. Druščina se poja- 
vi v od zgoraj gledani areni, dokaj ozko omejeni z vseh 
strani in razdeljeni na šestkotna polja. Najprej so pra- 

viloma na vrsti tvoji možiclji, ki izvedejo premi- 
ke, napade, coprnije, rabo predmetov in podobno. 
Nato svoje opravijo sovražniki in tako po izmenah na- 
prej, kakor pritiče izročilu. Lepo je videti, da je capi- 
nov dosti vrst, od človeške soldateske in krokodilov 
prek dvonogih kačonov in trolov do niza šefov, kot sta 
kraljica ličinka ter peščeni kraken z gozdom lovk. 


Blackguards teži k višji taktični ravni, kot je za tovr- 
stne špile običajno. Lokostrelci so na primer tem 
učinkovitejši, čimbolj oddaljeni so od tarče, prijatelj- 
ski liki pa jih pri streljanju ovirajo enako kot naspro- 
tni. Tipska formacija 'borec spredaj, streličar zadaj' je 
zato manj uporabna. Prav tako je treba upoštevati 
okolico. Ne le sten in zabojev, temveč potoke, v kate- 
rih zdrsne, stikala, ki prikličejo špice, ognjebruhne 
peči, panje, ki jih je moč zbiti z vej, odprtine v tleh, ki 
jih je treba zapreti, sicer iz njih lazijo krvoločne uši ... 
Čeprav je vpliv višine terena zanemarljiv, so take po- 
teze dobrodošle, kajti dosti prizorišč je narejenih pu- 
zlasto. Kako boš izkoristil okolico v svoj prid, kako 
ovirati nesnago, koliko je kdo ranjen - vse to odloča 
o zmagi ali porazu. 


ga za VFY ga 


" Dober primer karte, kjer imajo objekti veliko vlogo. Iz kletk lahko planejo tigri 
in sovražnik gre za mizo, kjer je manj možnosti, da bo v grlo staknil strelico. 

Tuj je treba braniti privezano devojko, ki j jo lahko med drugim ožgejo plameni iz ro- 
EY JE ij luje se peči. To preprečimo s stikali, s čimer istočasno zavdamo sovragom. 

Sneti ve, da je sreča opoteča. Ni pa si mislil, da 
bo nažgana telebnila in si zlomila grodnico. 


bistven pomen okolice v dobro zas- 
tavljeno bojevalno taktiziranje v 
temačna zgodba v črnikavem univer- 


zumu v velika odvisnost od sreče x slaba umetna 
pamet x še druge nevšečnosti x visoka cena x 


Daedalic Entertainment 


Toda uspeh je hkrati vse preveč odvisen od naključij. 
Igra se opira na istoimensko namiznico iz srednje- 
veško fantazijskega univerzuma Das Schwarze Auge 
(Črno oko), germanskega DEDja z goblini, gradovi in 
gobavci. Ob vsakem bojnem dejanju se v ozadju za- 
lučajo nevidne kocke in rezultat je lahko sila nepred- 
vidljiv. Višjo težavnost kot izbereš, bolj opazno je to. 
V isti situaciji in z istim orožjem lahko spaki zadaš 
dve ali dvajset točk poškodb, s čimer jo bodisi komaj 
načneš, bodisi ubiješ. Isto velja zanje! Oprema, razvi- 
tost lika in veščine sicer imajo nekaj vpliva, a prema- 
lo. S tlako se ni moč okrepiti, saj ni lokacij z obna- 
vljajočimi se pošastmi. 

Nič nimam proti počasnemu odvijanju in statičnosti. 
Tudi čez enostavno grafiko in zvok se ne pritožujem. 
Da pa ne moreš shraniti položaja v bitki, je v špilu, ki 
je tako odvisen od naključij, res zoprno. Še več, znaj- 
deš se v nizih obračunov, med katerimi se lahko 
okrepiš le z vnaprej kupljenimi, izredno dragimi na- 

pitki. Kmalu ugotoviš še, da je računalniška pamet 
omejena in rada počne neumnosti. Ti pa vseeno 
crkneš, ker so kocke tako rekle! Ne rečem, da sreči v 
tovrstnih igrah ni mesta, a kar je preveč, je preveč. 


Nič vesel, zelo tečen 


V redu je, da Blackguards predoči orenk taktičen iz- 
ziv. Vendar je ta tako cepljen s srečo, da izpade ma- 
zohistično zoprn. Prav tako velja omeniti odsotnost 
vsakršnega večigralstva in mnoge nevšečnosti, od 
pogleda, ki ga ni moč rotirati, zaradi česar sta oteženi 
tako preglednost kot klikanje po vročih točkah, do 
majhnega nabora poklicev in opreme. Upoštevaje 
vse to je 36 evrov na Steamu konkretno visoka cena. 
Bolj priporočam sorodna in cenejša Banner Saga ter 
Shadowrun Returns, spletni Card Hunter ali eno od 
spočetka omenjenih starin. Tam je prijetneje kot v tej 
švabski Srečolandiji. 

Lani spomladi je bil peti Gi SiMGIŠI tako poln hroščev in neumnosti, da je bil 
za Maxis in Electronic Arts bolj Sin City. -c' preveri, če je po devetih za- 
platah in izidu dodatka bolje, in pove, komu je ta urbanščina namenjena. 


o radoživa, raznolika, zanimiva in vzdušna me- 
sta, v katera se zmerom rad vračam - Berlin, 
Tokio, San Diego, London. In taka, kamor me 
spraviš le še, če je nuja, na primer smrdljive 
Benetke poleti ter ciganski Los Angeles v vseh 
letnih časih. Moja naselbina New Idrija v SimCityju 
izpred slabega leta je doslej sodila med druge, saj je 
bila igra polomljena na bistvenih koncih. Mesta se 
enostavno ni dalo dobro ne graditi, ne voditi, zato je 
bilo do obisti romunsko. 
Zdaj, ko je špil popedenan in nadgrajen z razširitvijo 
Cities of Tomorrow, se v New Idriji v.2 počutim v redu. 
Sicer ne povsem domače, kajti med županovanjem 
me še vedno spremljajo nelagodnosti. A vsekakor je 
biti mešanica Jankoviča, Zevsa in rušilne krogle mno- 
go bolje kot za časa lansiranja, ob katerem je bil 
Šoštanj videti kot perspektivna, cvetoča metropola. 


SimJajca? 

Velika, spoštovana blagovna znamka SimCity je lan- 
skega marca doživela udarec. Skrbniška skupina Ma- 
xis, v kateri od starih dni ni ostalo dosti osebja, zlasti 
ne oče serije Will Wright, je na plano dala nedo- 
končan izdelek, ki je razjaril kritične kupce. Špil ga je 
dodobra sral, od polomljenih odnosov med kraji v re- 
giji do butastega obnašanja prebivalstva. Filmčki, v 
katerih so Simčki do ciljev trmasto cijazili po naj- 
krajših poteh, kar je botrovalo gneči na kolovozih in 
praznim avenijam, so izzivali širni posmeh. 

Nevšečno je bilo nadalje, da si moral biti stalno pove- 
zan v internet in da se je vse shranjevalo na strežnik v 
en sam prostor. Nič save/load in undo! Takisto so se 
mesta kratkomalo izgubljala - rado se je pojavilo spo- 
ročilo o napaki in kraj je bil odtihmal nedostopen. Ko 
sem bil ob tretje razvito naselje, sem čez igro naredil 
križ in ji v Jokerju 237 dal nizkih 45. Velike ljubitelje 
štirice pa je razkurilo, da je bila igra preprostejša in z 
manjšimi ozemlji. Največja fleha, pripravljena na 
gradnjo, je merila toliko kot manjša v predhodnici. 

A glasni fani so spregledali, da je bila osnova SimCi- 
tyjeve privlačnosti dolga leta ravno precejšnja eno- 
stavnost in priljudnost. (Glej spremljajoče anale.) 


Šele kasneje, predvsem s SimCityjem 4, so s kom- 
pleksnostjo merili izrecno na hardcore župane. Ven- 
dar ti niso bili nikdar bistveni za uspeh niza. Nasprot- 
no, največ so ga igrali priložnostni, nedeljski, casual 
igralci, ki so že težko čakali petico. 

Tu tiči razlog, zakaj je bila njena prodaja kljub vrešča- 
nju interneta odlična. Že lani poleti so potržili dva mi- 
lijona kosov, od tega pol v digitalni distribuciji. Med- 
tem ko so iskalci napak na forumih škrtali z zobmi, je 
vsakdanja gmajna kupovala, bila potrpežljiva ... in 
vse bolj uživala, kajti obsežni popravki so prihajali hit- 
ro. Ne da gre EA in Maxis glede tega posebej hvaliti, 
saj sta že v štartu fino zajebala. Je pa bolje, kot če bi 
vse skupaj pustili vnemar. 


Paša za oči 


V kreacijo nove regije v poflikanem SimCityju sem šel 
previdno, pričakujoč, da bom zdaj zdaj ugledal straš- 
ljivo sporočilo o napaki. A v mnogo urah se ni pojavi- 
lo niti eno. Seznam flajštrov in izboljšav je dolg in 


- 


priča o tem, v kako zanikrnem stanju je Maxis igro 
splovil. Verjetno zato, da jo je EA stlačil v obračunsko 
leto, ki se zaključi z marcem. Skratka, ni se več treba 
bati izginotja datotek, rušenja in nedelovanja. 

Videz je bil že prej krasen, saj si lahko z zasukom 
miškinega kolesca iz starega, oddaljenega pogleda hi- 
poma skočil na nivo ulice. Tudi zdaj je. Po cestah vo- 
zijo avtomobili in se sprehajajo Simčki, tovornjaki raz- 
važajo robo, gasilska vozila gasijo požare, rešilci od- 
važajo ponesrečene in bolne, semaforji delujejo v sk- 
ladu s pravili, ljudje prirejajo piknike, ponoči soseske 
zaspijo in na mesto pade enak mir kot v resnici. Živ- 
ljenjskost je na visokem nivoju in osramoti statične 
konkurente, kot je Cities XL. Vsa zunanjost je tako 
lična, da se zdi, kot da gledaš lego kocke v gibanju. 
Svoje prispeva razgibana okolica, ki je je po patchih 
skupno osem vrst, od otoške do celinske. Zvečine se 
osredotoča na toplo, rajsko podnebje. Poleg starih 
okolij so v obližih dodali nove, na primer puščavski 
Desolation, kjer ni železnice in je vse razdrapano ter 
ožarčeno zaradi poprejšnje katastrofe. 


Ko zasučeš miškin kolešček naprej, se spustiš na nivo ulic in ostrmiš. Tudi na 
šibkejših mašinah uzreš podrobno, dihajoče, živo mesto z ljudmi in prometom. 

Preveč privlačnosti, kot je štadion na desni, na kupu pomeni sicer večjo 
srečo ljudi in višjo vrednost zemlji a stroške i in slab izkoristek slednjih. 6 


Požarna varnost je nezanemarljiva, zlasti č če imaš v mestu dosti redno in- 


dustrije. Le-to radi prizadenejo hudi požari, ki jih navadni gasilci ne pogasijo. $ zz 

Regija po tričetrt leta popravkov naposled spodobno deluje. Med mojima 
mestoma teče bogata izmenjava surovin, prometa, delavcev in javnih služb. 

Za katastrofe se v štirici nisem fr stirano zmenil. Na minitnih prostorih H 
novem SimCityju pa lahko pomenijo resno težavo. Ena od njih je NLP. 

0 VEGIGRALSTV Če odštejem SC2000 
Network Edition in 
dropboxarske mode za štirico, smo bili SimCityje vajeni igrati 
samotarsko. Toda petica se je odprla in navezala stike z drugimi. 
To je vidno na več področjih, najprej na globalnem trgu, kjer se 
cene surovin oblikujejo glede na ponudbo in povpraševanje 
vseh navzočih. Nadalje je bolj konkretno sodelovanje med mesti 
v regiji, ki jih vodijo živi župani (računalniških ni). Ti so lahko 
neznanci ali prijatelji z Originovega seznama. 
izmenjavanje ljudi in dobrin deluje v obeh primerih, le da je v pr- 
vem bolj tvegano. Če človeka ne poznaš in nekega dne mrkne ali 
ti odpove dostavo tistega, na kar se tvoje mesto zanaša, so lah- 
ko posledice uničujoče. Iznenada ostaneš recimo brez štroma in 
moraš najti denar ter prostor za elektrarne, kar zna brutalno po- 
seči v strukturo naselbine. Če to stori kak frend, lahko greš vsaj 
k njemu domov in mu razbiješ vrtnega palčka. Na drugi strani je 
plusov za kooperativnost dosti in igranje pridobi novo dimenzi- 
jo, ko skupaj žonglirate z mnogimi vidiki furanja regije, zlasti če 
ima vsak več mest. 
Večigralstvo drugače ne teče v realnem času, tako da je moč ig- 
rati, ko drugih županov ni na liniji. Tipkarsko pogovarjanje je 
vdelano, za glasovno komunikacijo pa je treba namestiti čve- 
kaški softver, kot sta Skype ali TeamSpeak. 


0 MODI Ker so modi krepko predrugačili SimCity 4, 
je bila njihova odsotnost v petici hladen 
tuš za garažne spreminjevalce. Naposled jih je Maxis dopustil, 
vendar z omejitvami. Ljudje so sicer izdelali že marsikaj, od Ško- 
tovih burgerdžinic do uhljastih avtobusov, kakršne srečamo na 
naših cestah. Toda ker avtorji niso omogočili brskanja po črev- 
cih igre, se pravi spreminjanja izvršnih in bistvenih datotek, kot 
so exe in dil, so razočarali tiste, ki hočejo drugačno igralno iz- 
kušnjo. Za nameček Maxis ni dal na razpolago uradnih orodij za 
modanje, tako da jih je prispevala skupnost, na primer orodje 
SimCityPak. 
Kakorkoli, če bi rad imel drugačne štadione in hecne pločnike, si 
oglej uradne forume in pagino Simtropolis.com. Dolpobrane fi- 
lete .pkg daš v mapo SimCityData. 


o ee ileu 


0 SKUBLJENJ Jedrna igra je torej napre- 

dovala in postala vredna 
40 evrov, kolikor okvirno stane na ploščku ali v EAjevi spletni 
trgovini Origin. Če bi ji znova dajal oceno, bi dobila nekje med 
70 in 75. Škoda pa, da cena ni prav nič padla in da so ostale ce- 

novne politike oderuške. Začenši z dodatkom Cities of Tomor- 
I row, ki stane nabuljenih 30 evrov, do inflatornih naborov (se- 

tov), ki spreminjajo zunanjost in prispevajo nove objekte. Če bi 
rad, da po nebu letijo cepelini in drugi zrakoplovi, boš za Air- 
ships Set odštel petaka, lunaparki v Amusement Park Setu pri- 
dejo 10 EUR, prav toliko pa hočejo za tri vizuelne mode, ki spre- 
menijo videz v francosko, nemško ali britansko mesto. V vsa- 
kem dobiš še znamenitost, kot so Eifflov stolp, Brandenburška 
vrata in Big Ben, ter malenkosti, kot so londonski dvonadstrop- 
ni busi. Ampak ej, deset evrov?! Najbolj se splača za 60 evrov 
kupiti SimCity Digital Deluxe, ki vsebuje vse tri tematske nad- 
gradnje, oziroma za isti denar Plus Edition, kjer tiči navadni 
SimCity s Cities of Tomorrow. 


D SAMOTARSTVU Nadejal sem se, da 

bodo do časa izdali 
popravek številka 10. V njem naj bi bil pričakovani enoigralski 
način, ki bo ukinil obvezno povezavo v internet. No, niso ga. Ve- 
liko zamudo upravičujejo s tem, da so morali nanovo spisati ve- 
lik del programske kode, ki ima sodelovanje z drugimi bojda za- 
pisano v sami sredici. Težko jim verjamem, saj so se zlagali že 
ob izidu, ko so trdili, da je SimCity obvezno na spletu zato, ker 
tam poteka večina izračunov. To se je nato izkazalo za marke- 
tinški bulšit. Kakorkoli, velika prednost samotarstva bo to, da bo 
moč v njem položaj shranjevati lokalno, in to ne le v en pro- 
storček. Hkrati se s tem obeta več svobode moderjem, ki so zdaj 
močno omejeni ravno zaradi vsemrežne povezanosti. 

IGROVJE 


Od makra do mikra z TEN TENPENNMH SETE 
Zal se vreme ne spreminja, niti ni letnih časov. A ko pade noč, se prižgo 


SimČity je zanimiva, večplastna igra. Ko postaviš novo mesto, igraš  meonski napisi, promet se razredči in nišni delavci gre zasluženo počivat. 
na nivoju makromenedžmenta. Tedaj si splošni načrtovalec, ki z risa- . 


njem cestnega omrežja in treh barvno kodiranih con - zelene za sta- 
novanja, modre za trgovska območja, rumene za industrijo - določa, 
kje se bodo same od sebe rojevale zgradbe. En del mesta bo za pre- 
bivalce, drugi, čimbolj oddaljeni, za industrijo, saj nihče nima rad, če 
mu zraven bajte kadi premogovniški obrat. Nekje morajo stati vodne 
črpalke, elektrarne, drekpumparji in druge utilije. Pametno je treba 
izbrati lokacijo bolnišnic, policijskih in gasilskih postaj ter šol, saj je 
njihov radij obratovanja omejen. 

Sicer ni več ukvarjanja z daljnovodi in cevmi, saj za vse poskrbijo ce- 
ste. A te so varljivo preproste, kajti ozkih kasneje ni moč nadgraditi v 
širne avenije, te pa so sprva drage. Pri tem je bistveno, da zmoglji- 
vost ulic določa gostoto con, kar si prej narisal ročno! Omrežje poti je 
ključno za videz in razvoj. In ker je moč zdaj polagati elipsaste ter vi- 
jugaste ceste, videz mest ni nujno kvadratasto ameriški. 

Bolj kot igraš, bolj se seliš na mikromenedžment, ubadanje s podrob- 
nostmi. Ko je vse poseljeno, je treba bezati domala v vsako cesto in 
kajžo posebej. Večji popravki imajo krepke posledice, najbolj v krat- 
koročnem padcu prihodka. Če za štadion podreš stavbe, ki prinašajo 
dosti davkov, se mimogrede ustreliš v dacarsko rit. Za dolgoročni 
razcvet ali krčenje mesta pa so lahko odgovorne malenkosti. Primer 
so avtobusne postaje, ki znižujejo vrednost zemljišča in privlačnost 
za najbogatejše sloje. En tak detajl lahko v stilu efekta metuljevih kril 
povzroči manko izobražene delovne sile in s tem slabo delovanje nu- 
klearne elektrarne, čemur bi znala slediti eksplozija z radiacijo. 
Tovrstne lastnosti niso vidne na prvi pogled. Izkusiti jih moraš v me- 
stu, ki deluje po tvoje - in po svoje. Gre za skrito globino, ki izvira iz 
soodvisnosti gradnikov in v mnogočem nadomesti formalno manjka- ; 
joče reči, kot je kup stikal in nastavitev za hardcore publiko, vajeno lz pm... RH 
SimCityja 4. j ; 


... " Berlinska bra hoenhijfška vrata najdeš v dokupljivem nemškem videznem se- 
Nihče ni otok tu, ki stane konkretnih 10 evrov. Na voljo sta še francozarski i in nule za 


K naravnanosti mesta obilno prispevajo specializacije, bistvena no- a il ANO IN 


vost v SC5. Vse mesto potisnejo v določeno smer: rudarsko (terja 
nizko izobraženo delovno silo in privzema onesnaženje, ki je po po- 
pravkih važnejše), kockarsko (lahek zaslužek, a hkrati kriminal, ki 
ga igra zdaj obravnava bolj normalno), tehnološko (zahteva vložke v 


drago šolstvo) in tako dalje. Specializacije so prijem, ki najbolj omo- grm 

goča uresničenje stare vizije Willa Wrighta. Tisto, da je SimCity bolj Y VA 
kot igra s z vnaprej določenimi cilji peskovnik, v katerem sam izbi- 4 1 
raš, kam boš peljal razvoj. MB, 


Specializacij ne gre podceniti, saj je zamenjava trn v peti in nemalo- 
krat terja razdrtje jedra. Raje greš delat kar novo metropolo v enem 
od drugih nahajališč v regiji, kar je tisto, kar SimCity od tebe hoče. 
Itak opaziš, da sosedske usluge, čeprav so neobhodne, delujejo le do 
neke mere. Kdaj se ne boš več zanašal na sosede in boš postavil la- 
stno bolnišnico, kar potegne za sabo stroške? Odloči se ... 

Regija je sicer delovala že v štirici, zato ni blazna novost. A če si prej 


lahko igral v regiji, zdaj moraš. Samozadostno naselje je težko udeja- 77 išenjnarkje ena od brezplačnih izboljšav, ki so jih v igro dodali nak-4bi 


njiti in četudi ga, se ne more razvijati, HM So prostora za vse na dno s popravki. Terja kar dosti LESNE] je pa gmajna ob njem fino srečna. SSe» 
elemente. Zato se povežeš z drugimi 'občinami', ki skupaj tvorijo [AR SAMA : 


megalopolis nalik Mexico Cityju. Eno okrožje da levji delež vode, 
drugo je visokotehnološko, iz tretjega prideta ruda in nafta, četrto k 
sosedom pošilja policijo in gasilce. Ker naravnih dobrin razen vode 
zmanjka, je povezovanje v dosti primerih nuja. Nato območja s skup- 
nimi sredstvi gradijo kronske dosežke, denimo letališče, vesoljsko 
središče ali orjaško samozadostno naselbino, arkologijo. Plus regije 
je tudi, da napredek v enem mestu odklene naprednosti v ostalih. 
Pod črto je regijska zasnova že res taka kot v SC4, toda izvedba je 
elegantnejša, boljša in ima več smisla. Predvsem pa po zaplatah na- 
posled deluje. Sodelovanje med kraji je močnejše in podrobnejše kot 
v predhodniku. Imeti okraj z letališčem, od koder prihajajo turisti, 
štrom dobivamo iz gorskega mesta, ta pa opravlja reciklažo, je korak 
naprej. Davek za to je majhnost mest, kar pa se podreja splošnemu 
dizajnu in je prav tako stvar okusa. Nekoga blazno moti, mene ni 
prav nič. Nasprotno, bolj intimna so bila in bolj sem jih poznal. 

Šele sedaj, ko so jedro ozdravili, resnično občutiš zadovoljstvo ob do- ; — ' 
bro delujočem mestu in regiji, za kar je potrebnega dosti poskušanja. Obliži so prinesli dosti brezplačne robe, od atrakcij, kot je kip lame, do 
Glede na to, da imaš lahko hkrati odprtih deset regij, v vsaki paje od movih stavb in orodij za višanje ter nižanje cest. Tornado j je pa še od ptej. 
pol ducata tja do štirinajst ozemelj, je prostora za to dovolj. ; : 

Mesta prihodnosti 


K zanimivosti pridoda razširitev Cities of Tomorrow, ki mesta pahne 
k prihodnosti. K njej, ne direktno vanjo, saj pri novi naselbini nimaš 
možnosti začeti takrat, ko je nafta le še spomin. Z nameščenim CoT 
mesto gradiš, kot bi ga sicer, le da ga razviješ drugače in dlje. 
Novosti, ki najbolj vplivajo na igranje, so tri. OmegaCo je distopična 
tovarna, ki iz nafte in rude izdeluje skrivnostno snov omego. Ta 
istočasno deluje kot čudežna hrana, zdravilo in uspavalo. Več kot je 
ljudje imajo, več je hočejo in več dobička ima OmegaCo, s tem pa 
tvoja mesta. Težav s srečo prebivalstva pri furanju omege nisem 
opazil, je pa naraslo onesnaževanje, namnožile so se neonske luči in 
več je bilo katastrof. Morda naključje, morda ne. 

Kljub (o)mega zaslužku mi je bila bolj všečna druga, utopična pot, 
ki jo pooseblja vojnozvezdna stavba The Academy. Tam je moč ra- 
ziskati koristne tehnologije, ki se tičejo večje ekološkosti in boga- 
stva. V opustošeni regiji Desolation je na primer krater, ki ga je tre- 
ba očistiti sevanja, kar omogoči posebna stavba ground scrubber. 
Prav tako so tu izboljšave pri ukvarjanju s smetmi, iztrebki, vodo, 
elektriko ... Akademijo je teže postaviti in vzdrževati, saj terja boga- 
taše in ustrezno okolje, dočim stavbe, ki so odvisne od nje, porablja- 
jo novo surovino, računalniški 'controlnet'. A posledice so kul, med 
drugim fuzijski reaktor in magnetni železniški tiri nad tlemi. 

Najbolj očitna sprememba z nameščeno razširitvijo so dreddovski 
velestolpi, megatowers. To so gromozanske stolpnice, ki jim dodaš 
do osem namenskih nadstropij, od stanovalskih prek komercialnih 
do izobraževalnih. Ker v njih prebivajo desettisoči, je njihova osred- 
nja funkcija prihranek prostora. Občutno pa spremenijo tudi videz 
mesta, sploh če so povezane z zračnimi mostovi, in njegovo promet- 
no-onesnaževalno-surovinsko strukturo. 

Cities of Tomorrow je sam po sebi soliden dodatek. Megastolpi dod- 
obra vplivajo na ustroj mesta in prednosti Akademije so nezanemar- 
ljive, saj omogočijo veliko boljši izkoristek prostora. Kul je takisto, 
da so ugodnosti raziskanih futurističnih tehnologij deležna mesta ti- 
stih županov v regiji, ki dodatka niso kupili. Futurizacija ni obvezna 
in še vedno lahko igraš tako, kot bi sicer. Toda za zahtevanih 30 
evrov ima CoT vseeno nekoliko premalo vsebine. Našteto, nekaj 
drugih zgradb in nova katastrofa, velik transformerski robot, ki na- 
pade mesto, za tak denar ni povsem dovolj. 


Načeta fasada 


Hja, nedeljski igralec ima denar, kar EA ve. Z novim SimCityjem so 
se osredotočili nanj, zaradi česar ima igra nekoliko drugačen okus od 
predhodnika. Če si hardcore in privrženec uradniške zapletenosti 
SC4, tole ni zate. Tudi po popravkih boš zavijal z očmi ob medlih 
županovih pomočnikih, ki so le malo boljši tutoriali, odsotnosti last- 
noročnega urejanja terena in splošnem manku natančnih opcij. 
Manj zahtevnim pa bo sedlo, da so preglednice in posnemanje re- 
sničnosti manj važni od vzdušja ter uživancije. V SimCityju nisi javni 
uslužbenec, s kakršnim se je spogledoval SC4, temveč samodržec. 
Tak, ki se mu ni treba ukvarjati z mestnim svetom, mediji, de- 
sničarsko-levičarskimi nasprotniki in podobnim. Si božanstvo, ki 
vzame buldožer in zravna z zemljo cele četrti, če se mu zahoče, pa 
ga ne bo nihče odstavil ali zaštihal. Še davki imajo dokaj površinsko 
vlogo urejevalca priseljevanja ali odseljevanja, kar nastaviš z nekaj 
kliki. Če se ti seveda sploh da ubadati z njimi, saj lahko vklopiš pe- 
skovniški način z večjim začetnim bogastvom in določenimi goljufi- 
jami, od izklopa požarov do čaranja sredstev z alt x W. 

Največja škoda ni usmerjenost igre, marveč to, da tudi z zaplatami 
niso spodili vseh težav. V mestih se še vedno godijo čudnosti, da na 
primer načrpana nafta noče v distribucijske kanale. Ob drugi priliki 
sem zgradil železniško postajo, ki nato ni marala prepeljati niti ene- 
ga potnika, čeprav je bila prek tirov povezana z drugimi kraji. Na 
srečo pa zdaj redki problemi vplivajo na ključne vidike. 


Brez prestanka 


Drži, da je SimCity 4 nudil več opcij: spomnimo se kmetijskih oze- 
melj, podzemne železnice in staranja prebivalstva. Vendar je bil na- 
menjen bolj hardcore publiki. Da je petica nekoliko ožja in enostav- 
nejša, ne pomeni, da je neumna in plitka. Bolj kot sem se igri pos- 
večal, bolj me je presenečala. Izkaže se namreč, da pogon Glassbox 
vedno znova najde nepredvidljivosti in stalno streže z dogodki ter iz- 

Akademija. je na splošno »riporoč 


ha obra duturistična. Zoprno pa je, da-ni poštenega priročnika ali pomagalnika. 

pridobitev dodatka od korporacije 


OmegaCo. So pa vložki krepki in nove dobrine, controlneta, je relativno malo. 


"us "zm 
zivi. Ne z umetnimi, če izvzamem katastrofe, 
marveč s takimi, ki izhajajo iz jedra. Ceste, 
zgradbe, davki, prebivalci, javne usluge, tovar- 
ne, ozračje, voda ... Vse je povezano kot kak 
urin mehanizem, ki se ga vedno znova trudiš 
ljubeče spraviti v red. Če drugega ne, gruntaš, 
kako privabiti dobro situirane delavce. Spre- 
meniš drobnarijo in že se pozna. 

Da bo mesto delovalo brez tebe, je iluzija. V 
starih SimCityjih sem lahko simulacijo pustil 
teči čez noč in imel zjutraj poln trezor. Tu si 
New Idrije in njenih satelitov ne upam pustiti 
samih niti za virtualen dan. Bodisi se na prebi- 
valstvu, trgovinah in industriji pokažejo učinki 
slabega načrtovanja izpred več let, za kar je 
krivo slabo predvidevanje. Ali pa pride kata- 
strofa v slogu godzile ali zombijev. Ker je prak- 
tično nujno imeti povezana okrožja, je več 


TIH 


nevšečnosti, ki terjajo posredovanje. Kljub te- 
mu pa je igranje sprostitveno, ko ob podkožni 
glasbeni spremljavi prečesavam polise, se se- 
lim med njimi in predvidevam, kaj bo nasled- 
nji problem in ali ga bom povzročil ravno s 
tem, ko bom hotel udejanjiti kaj novega. 

Kar seveda bom. Stagnacija pač ni ne zabav- 
na, ne smisel serije SimCity, ki kljub določa- 
nju lastnih ciljev izpostavlja srž kapitalizma. 
Ravnotežja ni, štejejo prisvajanje, grabljenje, 
lakota, rast, napredek. Verjetno nam tudi zato 
SimCityji tako sedejo. Ker poosebljajo svet, v 
katerem živimo. 

anes 53-letni Will Wright je eden najbolj spo- 
štovanih in vplivnih oblikovalcev iger. Je oče 
SimCityja in Simsov, ki prireja dobro obiskana 
ter po internetu gledana predavanja o dizajnu. 
Od nekdaj je bil inovativen, na primer ko je 
pred nekaj leti osnoval nadaljevanko Bar Karma, za 
katero je ideje prispevala internetna skupnost - sko- 
zi orodje, ki ga je spisal sam! 
Težnja k novostim ga je vodila že, ko je kot 24-letni 
junec udejanjil od zgoraj gledano streljačino Raid on 
Bungeling Bay. Ko je oblikoval ozemlja, po katerih si 
letal s helikopterjem in skušal zbombardirati nasprot- 
nikove tovarne, je ugotovil, da mu risanje terena sede 
bolj kot ostali deli igre. Na misel mu je prišlo, da bi 
lahko na tak način ustvaril celo mesto, in zatopil se je 
v knjige o urbanem načrtovanju. 
Prvo inačico igre, ki ji je rekel Micropolis in je sčaso- 
ma postala SimCity, je naredil v letu dni, nakar se je 
zataknilo. Založnika ni in ni našel, saj so ga vsi spra- 


ševali, kakšen cilj. Zen odgovor "Cilj je, da ni cilja," 


jih ni prepričal. Will je moral s somišljenikom Jeffom 
Braunom ustanoviti firmo Maxis in SimCity samoza- 
ložiti, da ga je leta 1989 končno spravil v obtok. 
Sprva za mac in amigo, nato za PC in C64. Začetna 
prodaja je bila zanikrna (prvih sto tisoč kosov sta 
družabnika prodala po pošti od doma), a sčasoma se 
je izboljšala. Zlasti na rovaš nedeljskih in starejših 
igralcev, ki so šele s takimi izdelki prepoznali smisel 
videoiger, ne v reševanju princesk. 

Maxis je dolga leta deloval kot samostojen založnik, 
ki je izdal mnogo lastnih naslovov s predpono Sim, od 
SimEarth do SimFarm. EA ga je prevzel šele 1997., 
ko ga je premamila donosnost serije, saj se je ta udo- 
mačila tako na računalnikih kot konzolah, od sobnih 
do ročnih (SNES, playstation, game boy ...). 


Šah s stavbami 


SimČCity svežine ni prinesel le med strategije, marveč 
igre na splošno. V osemdesetih so bili špili po vrsti 
usmerjeni v populacijo mladih, zagretih igralcev, ki so 
uživali v izpolnjevanju zadanih ciljev: pobij vesoljce, 
razišči temnico, zmagaj na dirki. SimCity pa je bil bolj 
igrača kot igra. 

Na od zgoraj gledano ozemlje si postavil kvadrataste 
cone za ljudi (residential), trgovino (commercial) in 
tovarne (industrial). Temu si dodal ceste, daljnovode 
in vodovod, nastavil davke, sezidal policijsko postajo 
in gasilski dom ... Elementi so bili soodvisni: davki so 
vplivali na prihodke in srečo ljudi, ki je bila odvisna 
tudi od onesnaženja, varnosti in delovnih mest, javne 
službe so delovale v skladu s proračunom, ki ga je 

E Kangler j je gotof, SimCity pa še zdaleč ne. 
| Ob tem, ko je peti del ravno dobro zaživel, 


spet napajala sreča, saj so se nezadovoljneži izselje- 
vali, in tako dalje. 

Toda izven prednastavljenih scenarijev nisi imel cilja. 
Mesto si delal, kakor si hotel in kakor ti je dovolilo. 
Lahko si stremel k širjenju, sreči, čistoči, ličnosti. 
Vsaka 'pot' je imela prednosti, pomanjkljivosti in 
težave. Daleč bolj kot v izpolnjevanju zahtev je bil 
smisel v tem, da si užival ob pogledu na metropolo, ki 
se je razvijala sama. Ljudje so se vseljevali v pripra- 
vljene cone, po ulicah so zapeljali avtomobili, iz fa- 
briških dimnikov se je kadilo, izbruhnili so požari, 
višal se je kriminal. Ti pa si bil čarodej za zaveso, 
odrejevalec smernic, katerih posledice niso bile vidne 
takoj. Kot pri šahu si gledal več potez naprej, le da so 
bila pravila rahlo nejasna, kar je zagotavljalo samos- 
voje 'partije'. 


Prek Simčkov do petice 


Leta 1994 je prišel SimCity 2000 z izometrično grafi- 
ko, za katerega gospod Wright pravi, da je najbliže 
njegovi izvirni viziji, kaj naj bi SimCity bil. Kmalu nato 
je Will Maxis zapustil in naslednik je nastal brez njega. 
SC3000 je leta 1999 prinesel probleme s smetjem in 
poudaril vrednost zemljišč, dočim je kompleksni in 
široki SimCity 4 leta 2003 dodal sodelovanje mest v 
regiji. Imel je tudi poligonsko 3D-grafiko in način My 
Sim, kamor si uvozil Simčke iz The Sims. Wright je 
tovrstne povezovalne zamisli razlagal že koncem 
osemdesetih, a je trajalo dolgo, da so jih njegovi na- 
sledniki uresničili. Še bolj so prodrle v SimCity Socie- 
ties, getovščino pred sedmimi leti, ki jo je manj zani- 
malo zidanje mesta. Bolj je poudarjala srečo prebi- 
valstva in njegovih šest vrednot, od uspešnosti do 
znanja. A ta odvrtek, ki je skušal keširati na rovaš 
uspeha Simčkov, so naredili zunanji pogodbeniki Til- 
ted MILI in ni izpadel posrečeno. 

SimCity ni imel nikdar težav s prodajo, a je sčasoma 
postal zapleten in nabuhnjen. Veliki ljubitelji so napre- 
dek videli v grmadenju sestavin in si že vnaprej pred- 
stavljali, kakšne neslutenosti bo prinesla petica, od 
gromozanskih metropol prek bunkerjev pod zemljo 
do naselbin v vesolju. Toda Maxis je imel drugačne 
načrte. Lani izdani SimCity nima zaporedne cifre, kar 
namiguje na vrnitev h koreninam. ln res se je igra iz 
vedno glomaznejšega monstruma vrnila k prepro- 
stejšemu veselju ob opazovanju metropole, kjer ni 
več toliko gibljivih delov. S tem se je mnogim zameri- 
la, aje s tem postala prijaznejša do casual igralcev, ki 
so najbolj zaslužni za porast serije. Na nek način je 
peti SimCity kljub vsem težavam prisrčno ljubezen- 
sko pismo tako njim kot Willu Wrightu. 

Ježešna. Corikana bitjeca pet zasul plaz. Le kako 


jim boš pomagal? Z žlico, edinim predmetom v'/malhi! 


se 


Odobi je"težko karkoli očitatiyesaj izgleda kot slikanica" gibanju: 


; 


Tudijliki so pisani in simpatični. Le kaj ima'za bregom volkec? 


ui 


b omembi Tima Schaferja se ljubitelju avantur iz de- 
(A vetdesetih na obraz nariše zasanjan nasmeh. Z glavo 
IN v oblakih se spomnimo purpurnega tentakla, polspos- 

obnega Guybrusha, motorista Bena in calaverastega 

Mannyja, samih znamenitih likov iz Lucasovih misel- 
nih iger, pri katerih je Tim sodeloval. To so bili zlati časi zvrsti, ko 
eksplozije še niso docela odnesle kakovostnih dialogov. Ni čud- 
no, da smo Schaferja predlani vsi naivno zasuli z novci, ko je na 
Kickstarterju najavil, da se po skoraj petnajstih letih vrača h ko- 
reninam. Eden od svetlogledih bekerjev sem bil tudi sam. 
Kakor se nenavadno čuje, je bila sprva igra mišljena kot stranski 
izdelek projekta. V ospredju naj bi namreč bil spremljajoči epizod- 
ni dokumentarec, ki bi ponudil javnosti vpogled v ustvarjalski 
proces. To se je spremenilo, ko so od dobrih dogodivščin lačne 
rulje nažicali tri milijone in pol dolarjev (dobra 2,5 milijona evrov) 
namesto sprva želenih 400 tisočakov. Za tak loterijski dobitek so 
morali projekt prevetriti in mu znatno dvigniti vrednost, kajti 
skupnost je pričakovala najodličnejšo tovrstno igro desetletja. In 
smo čakali ter se kratkočasili ob filmčkih, v katerih se je Tim pah- 
ljal s šopi zelencev. 
A špila, ki je bil sprva obljubljen za konec 2012, ni bilo od niko- 
der. Tim se je zavedel, da je kot mnogi drugi ugriznil v prevelik 
kos pogače oziroma precenil zmožnosti. Razvoj se je vlekel in 
proračun, za katerega druge ekipe naredijo štiri take izdelke, je 
baje postal premajhen. Za priliv gotovine so pričeli pobirati pred- 
naročila, a tudi to ni bilo dovolj. Avtorji so se odločili, da pripoved 
razdelijo in poskusijo s prodajo prve epizode pridobiti dodatna 
sredstva. Broken Age, prvo poglavje, je torej tukaj. Revolucija, 
vredna enormnega zneska? 

je pustolovščino Broken Age čakal 
bolj kot Božička. Prvo dejanje je tu. Bo nekdaj 
velikanski žanr vrnilo na pota stare slave? 


"Time to face 
the cupcakes" 


Povest v dveh različnih svetovih spremlja na vi- 
dez nepovezana otroka. V fantazijski pekarski 
vasici uporniško dekletce čaka na obred, s ka- 
terim skuša prebivalstvo ugoditi starodavni 
pošasti. Medtem pobič na nenavadni vesoljski 
ladji zavit v vato crkuje od dolgčasa in išče pot 
iz rutine. Nad njim nenehno bdi starševska 
umetna pamet, ki ga obravnava kot petletnega 
mulca. Pahnjena bosta na pustolovščino in slej- 
koprej se bosta njuni poti prekrižali. 

Oko hitro privleče edinstvena, ročno ilustrirana 
podoba, ki daje občutek razkošno animirane 
slikanice. Dežela in vesoljska ladja sta pisani in 
živahni, naj gre za lučkasto nadzorno ploščo 
kapitanske kabine, zaselek v oblakih ali odšte- 
kani živelj. Zaradi videza, kakršnega bi prej 
našli v vrtčevski literaturi kot med igrami, in za- 
sanjane muzike pričetek izpade nekoliko otroč- 
je. Toliko bolj, ko iz sladolednega plazu rešuješ 
prikupna bitjeca ali Gospodu Mostu veliš, naj 
vendarle iztegne jezik. A pod prikupno obleko 
se vseeno skrivajo teme odraščanja, drugač- 
nosti in osamljenosti. 


Vse svetleče ni zlato 


Tak je uvodni scenarij. Pa igra? Od te je bolj 
malo. Svet oziroma kak ducat lokacij je lepih in 
liki so simpatični, a vseskozi čakaš, da se bo 
igranje razvilo. Broken Age je sicer nezgrešljivo 
avantura, saj po definiciji žanra s klikanjem vo- 
diš lik, čvekaš, pobiraš predmete in jih uporab- 
ljaš. Toda vse to je skopo odmerjeno. Preprek, 
ob katerih bi se praskal po glavi, ni. 'Uganke' 
so samoumevne, vsebine pa tako malo, da na- 
vadno v prvo skombiniraš šaro v inventarju ali 
jo uporabiš. Naprednosti ni nobene. Vse je reš- 


ue 
n 


li 

ljivo na en način, fant in punca pa si zaradi lo- 
čenosti ne moreta pomagati. Morda bo sodelo- 
vanje omogočeno v drugi polovici. Kot da za 
igro ne bi stal človek, ki je ustvaril Day of the 
Tentacle, eno najboljših pustolovščin s tremi li- 
ki, katerih poti se nenehno prepletajo. 

Vendar to ni edina zamera. Najhuje je, da se 
lahkotno pravljično klikanje nedovršeno zaklju- 
či po dobrih treh urah. To naj bi bila polovica 
igre, medtem ko bo nadaljevanje sledilo od 'la- 
ter this year' do 'early 2015'? 

Fantje, se zajebavate?! Naredite večdelno epi- 
zodnico in jo servirajte v razumnih intervalih, 
recimo na mesec. Ne pa, da iz lastne pogoltno- 
sti že tako pičel špil razdelite na polovici in ju iz- 
date leto vsaksebi. 


. . v 
(Za)upanja ni več? 
Za govor so med ostalimi najeli hobita Elijaha 
Wooda in Jacka Blacka, ampak to je le delček 
visokega sedemmestnega zneska. Grafika je 
prelestna, a je parmesečno delo vsakega bolj 
nadarjenega slikarja. Zgodba pa navkljub slični 
smeri ni Mali princ ne po kakovosti in še manj 
po dolžini. Od igre je komaj kaj, pri čemer pri 
promociji lažnivo navajajo "a whole bunch of 
awesome puzzles." Le kje?! Menim, da bi si 
Double Fine lahko prislužil orenk inšpektorski 

pregled, če ne kar javni linč. 

Če bi bil Broken Age interaktivna slikanica na 
tablici za nekaj evrov, bi bilo vse lepo in prav. 
Vendar ni - za nenavadni polovični izdelek kljub 
pridobljeni bogatiji na Steamu hočejo visokih 21 
evrov. Svetujem, ne, zabičam ti, da tega nate- 
gunstva in lenobe ne podpreš, četudi drugod za- 
deva dobiva nenavadno pozitivne kritike. Morda 
bo izdelek vreden ogleda, ko bo končan in stal 
manj. Močno pa dvomim, da se bodo z drugim 
poglavjem tako zelo izkazali in popravili zavožen 
prvi vtis. 


bega 
ura. S klikanjem po zaslonu sprehaja 

THE NOVELIST 


one Home (Joker 243) nas je lani prepričal s 
štorijo, ki se je pod strašljivo krinko ubadala z 


dokaj običajnimi družinskimi zdrahami. Pritegnil 
je z vzdušjem in posluhom za podrobnosti. Poleg te- 
matike ima Novelist z omenjeno neodvisno odličnico 
marsikaj skupnega, saj se zgodba počasi odvije skozi 
mnoštvo pisem in sličic ter špeganjem v dnevnike. 
Govori o tričlanski familiji na poletnem oddihu na vi- 
kendici, kjer se z njimi duh igra skrivalnice, jim kuka 
v spomine in jim ponoči šepeta v ušesa. 


Pred familijo se moraš skrivati, da je ne preplašiš. Po 
hiši se sprehajajo kot zombiji in počnejo le par stvari. 
Slikajo, tipkajo in bolščijo v ekran ali skozi okno. 


Ne, to ni Big Brother: The Game. Po hiši se namreč 
igralec prvoosebno motovili v vlogi prikazni, vendar 
brez telekinetičnih moči nalik Aidenu iz Beyonda. 
Sčasoma sicer iz kriptičnih namigov dojame, čemu 
straši po bajti, a to ni njegova povest. To je pripoved 
o Danu, Lindi in Tommyju. Foter je stereotipni pisatelj 
s pogostimi blokadami in kao osrednji lik, imajo pa 
vsi trije lastne strahove in težave. Šokantnosti ni, saj 
se družina ubada s precej vsakdanjimi problemi. 

Na poltergajstu je, da v vsakem poglavju prečeše baj- 
to in odkrije njihove želje. To počne z branjem zapi- 
skov, gledanjem risb in skokom v njihove spomine. 
Kleč je v izbirah, ki jih ob koncu vsakega dela med 
spanjem prišepne Danu, kar vpliva na potek dogod- 
kov. Neposredno bo zadovoljil le enega, drugemu bo 
ugodil delno, medtem ko zadnjega čaka bridko ra- 
zočaranje. Duh se trudi ohranjati ravnotežje in pokr- 
pati probleme, ki tarejo družinske člane. Težko bo 
osrečil vse - včasih je pač treba sklepati kompromi- 
se. Počasi uvidi kratkoročne in daljnosežne posledice, 
ki jih vpletanje pusti na življenju osebkov. Da brska- 
nje po hiši ne bi bilo prelahko, pa je treba žareče 
obličje skrivati pred človečki. Ko se naseli v prižgano 
luč, je varen, nakar jih lahko zamoti s kratkim stikom. 
Toda če jih s svojo pojavo preveč vznemiri, bo zmož- 
nost vplivanja nanje manjša ali je ne bo več. 


Ob koncu vsakega poglavja duh izbere, kateremu liku 
bo pomagal. Eden bo vesel, drugi malo manj, tretji 
bo užaljen. Zamisel je kul in razveja štorijo. Vseeno 
pa pogrešam kak spektakularnejši dogodek. 

Če bi hotel skozi igro odbrzeti le zavoljo zgodbe, se da 
skrivalništvo izklopiti, tako da je duh zmerom nevi- 
den. Veliko zamujenega ne bo, saj igranje vsled majh- 
nosti hiše in vedno enakega sosledja početja hitro po- 
stane rutinsko. To je neodpustljivo, saj zaključek pri- 
de že po treh urah. Žal pa kljub razvejanosti in peščici 
različnih koncev štorija ne povleče dovolj. Hiša je pre- 
več omejena in pusta, liki pa brez življenja. Ideja je si- 
cer fletna, siromašna izvedba pa ne upraviči dokaj vi- 
soke cene za tako interaktivno pripoved. Kavboje 
Kent Hudson e 14 EUR 


DARK MATTER 


emna snov je zgodba o vesoljski ladji, ki so jo 
| RE parazitski alieni. Sedemdeset let po 

katastrofi se na propadajočem plovilu odmrzne 
dekle. Ob prigovarjanju osamljene umetne pameti bo 
skušala poiskati rešitev, kakor je to počela Samus v 
od strani gledanih Metroidih, po katerih se špil zgle- 
duje. Se pravi z obilico raziskovanja, streljanja, nad- 
grajevanja orožij in vračanja na obiskane predele. 
Žal je Dark Matter predvsem štorija o projektu, ki mu 
na Kickstarterju ni zneslo. Že v trenažni nalogi zmoti 
leseno premikanje in počutiš se srečnega, da ni ska- 
kalnih izzivov. Namesto tega je poanta v počasnem 
prebijanju skozi blodnjak temnih hodnikov in soban 
ter pretikanju stikal. Prav pride svetilka z neusahljivo 
baterijo, ki vzdušno razkriva okolje. Pazljivost je na 
mestu, saj svetloba razhudi pošasti. Nekatere jurišajo 
na junakinjo in samomorilsko eksplodirajo, druge se 
skrivajo za ščiti, frčijo in brizgajo močefit. Vrst je 
kakšnih deset in so občutljive na različne izstrelke. 
Zato moraš brzostrelko, šibrovko in minomet nadgra- 
jevati s kislinskimi ali ognjenimi izbljuvki. Kakor v 
Metroidu nekatere prehode odpreš šele z ustrezno 
oplemenitenim strelom. 


Med raziskovanjem se povzpneš čez nešteto lestev in 
srečaš kup sluzavcev. A ob streljanju ne uživaš, saj se 
zavoljo splošne nerodnosti počutiš kot glinen golob. 


Na papirju se sliši solidno, vendar so okolja vselej 
enaka, ob nejasnem zemljevidu se velikokrat izgubiš 
ali pa ti napredovanje preprečijo hrošči. Tisti prog- 
ramski. Nasploh je nedokončanost očitna na vsakem 
koraku. Alieni se radi zataknejo in čakajo na smrt, 
akcija pa je štorasta. Nadgradnje premalo razgibajo 
igranje in s strani avtorjev opevano zlovešče grozljivo 
vzdušje hitro zbledi. Pet ur se duhamorno plaziš po 
ladji, nakar se vse skupaj predčasno zaključi, preden 
srečaš kakega šefa. 

Nenaden konec so sicer omilili z zaplato in se skušali 
opravičiti, da je pač zmanjkalo keša za načrtovanih 
petnajst ur igre. A ob ceni na Steamu, ki ostaja 14 ev- 
rov, se počutiš nategnjenega. Raje ubodi veliko boljši 
Telegliteh. Kavbojc 

InterWave Studios e 4 EUR 


FREEDOM FALL 


tej pisani ploščadnici ne boš hodil v desno. Že 
V ti pove, da večino časa padaš. Pričneš 
nekje v oblakih, kot zapornik na vrhu stolpa. 
Kar skoči, lahko je! Skorajda prelahko, zlasti za igro, 
ki se navzven baha s starošolsko zafrknjenostjo. Saj 
te obdaja morje osti, grozečih ognjenih zubljev, elek- 
trike in cirkulark, a to ni Super Meat Boy, dasi je zgle- 
dovanje očitno. Zaguljenih odsekov ni, življenj je ne- 
skončno in nadaljevalnih točk na pretek. 


Freedom Fall se s padanjem trudi osvežiti tipsko pi- 
čenje v desno, kar pa v praksi na igranje ne vpliva 
močno. Nič ne de, skakalništvo je vseeno dobro. 


Junaček zna drseti po zidovih in se od njih odrivati, z 
granatami razsuvati prehode ter uničevati pasti. Sča- 
soma iz pobranih vijakov in matic zgradi steampun- 
kovske priprave, kot so jadralni zmaj, krilca za dvojni 
skok in leteča deska, ki razgibajo pot skozi trinajst 
stopenj. Zdaj drvi mimo špičevja, s padalom poleti 
nad ognjem in se ogne nihajočim buzdovanom. Na- 
slednji trenutek se znajde v vrtu mehanskih meso- 
jedk, ki ga hitro pogoltnejo, če ni pazljiv. Nato skoči v 
vodo, kjer hlasta za zrakom, ko ga lovi robotski mor- 
ski pes. Z izjemo šefovskega boja na koncu špila je 
dotični ribak edini sovražnik, ki mu prekriža pot. 
Škoda, da osnovne vsebine ni nekoliko več, saj težav- 
nost ravno prijetno začne naraščati, ko se vse skupaj 
zaključi. Po končanju te čakata dodatna stopnja in 
vračanje na obiskane, kjer se trudiš zbrati vse vijake, 
izboljšati čas in čimmanjkrat umreti, da zbereš tri 
značke. S tem par ur dolgo prigodico malce razte- 
gneš. Lahko pa se je znova lotiš od začetka, saj se 
vmes pot cepi - večinoma na jasno označenih odse- 
kih, enkrat pa izbira vpliva na potek zgodbe in prine- 
se drugačen konec. Skratka, preprosta, a zavoljo od- 
ličnega nadzora uživantska ploščadarica. Kavboje 
Stirfire Studios e 9 EUR 


Prijeten sestavni del so navihani grafiti tele princeske. 
Usmerjajo te, se ti rogajo, poskrbijo za kul vzdušje in 
razkrivajo preprosto, a simpatično štorijo. 

ASSASSIN'S CREED IV: 
FREEDOM GRY 


i predstavljaš, kako je biti suženj? Da drugi ravna 
S s tabo, kakor se mu zahoče? Te pretepa? Otipa- 

va? Da si zgolj trgovsko blago, kakor korenje ali 
divjačina? Seveda si, to sramotno poglavje človeške 
zgodovine ti ni neznanka. Na ganljiv način ga obrav- 
navajo številne knjige in filmi, nazadnje aktualni, os- 
karjevski 12 Years a Slave. Za sredico si suženjstvo 
vzame tudi pričujoča razširitev za Black Flag. Toda 
od nje ne pričakuj hrane za možgane, saj gre za še 
eno preprosto pravljico, pisano na kožo Američanom. 


Tudi Freedom Cry je najbolje igrati na solidnem pece- 
ju ali PSA. Dosti je učinkov, kot je dim pri topničarst- 
vu, in gladkost je bistveno boljša kot na PS3 in X360. 


Protagonist razširitve je mišičasti zamorec Adewale, ki 
je svojčas služil na krovu Kavke - Jackdawa z Edwar- 
dom Kenwayem, junakom Black Flaga. Petnajst let 
kasneje ga vihar naplavi v področje Saint-Domingue, 
kjer se bo bojeval za osvoboditev lokalnih sužnjev. No, 
priložnosti za odraslo obravnavo resne tematike Free- 
dom Cry ne izkoristi. Adewalč je stereotipna do- 
bričina, ki otresa stavke v slogu "Vsi sužnji bodo kot 
svobodni ljudje živeli v miru!" in ga je bolje ne po- 
slušati. Liki, situacije in čustva so na nivoju španskih 
nadaljevank. V ozadju se sicer napleta zarotica in ena 
od niti pelje do templjarjev, to pa je tudi vse. Še najbolj 
zanimivih je par zgodovinskih referenc na blokado 
Francozov in kraljevo odredbo 'code noir' za ravnanje 
s sužnji. Ostalo so kokice. 

Isto velja za igranje. Freedom Cry deluje kot po- 
manjšan Black Flag, saj hodiš po že znanem, kla- 
sično nezanimivem haitijskem naselju Port-au-Prince, 
nakar si omisliš barkačo in z njo hajkaš ladje ter ribe. 
Le manjše je vse skupaj, saj je morja za petino onega 
v Zastavi in mesto le eno. Z mačeto in šibrovko obo- 
roženi Adewale meče petarde za privabljanje stražar- 
jev, drugače pa je tak kot Kenway. Celo orlovski po- 


Razširitev bo še ta mesec na razpolago v samostojni 
obliki. Upam, da bodo tedaj pregnali tečne hrošče, ki 
kvarijo predvsem tiholazenje in prisluškovanje. 

gled si lasti. Kar je res novega, je osvobajanje suž- 
njev. Te rešuješ okov v ladijskih konvojih, na uličnih 
podijih in pri kletkah, tako da pobiješ njihove varuhe. 
Žal pa lahko pozabiš na organiziranje vstaje ali raz- 
pošiljanje nekdanjih slug po nalogah. Šteje le količina 
rešenih, ki ti omogoči nakup boljših orožij, postopek 
pa zaradi neumnosti nasprotnikov postane enoličen. 
Izboljšana krepelca celo nekoliko potrebuješ, saj je 
neprijateljev veliko, zlasti strelcev in težkih sekirašev. 
Tudi ena od skrivalnih misij je nekoliko zahtevnejša, 
zlasti če bi jo rad opravil z odliko. A pod črto je vse 
skupaj še vedno Black Flag s knofodrkalnim bojem in 
okornim likom. V tistih petih urah, ki jih lahko z iska- 
njem skrivnosti in opravljanjem od prej znanih stran- 
skih zadolžitev podvojiš, boš našel le rutinsko pozabo 
pred realnostjo, zgolj cenene sanjarije o junaštvu, 
pravici in maščevanju. Kar je natanko tisto, zaradi 
česar je Assassin's Creed uspešnica. Smeti 

Ubisoft e 10 EUR 


SERENA 


oški v odročni leseni koči, sam s svojimi mi- 
M slimi. Koliko časa je že tu? Čaka nanjo, ven- 

dar ne ve, kje je ali kdaj se bo vrnila. Vsak 
delček, vsak predmet v koči ga spominja nanjo. Ona 
je vse, na kar lahko misli. Serena ... 
Kratka psihološka hororščina Serena je svojevrsten 
izdelek, pri katerem je sodelovalo več kot štirideset 
različnih razvijalcev. Ti so igri posodili glasbene, pi- 
sne, oblikovalne in druge artistične talente in s tem 
doprinesli k podrobnosti ter vzdušju enosobne kočice, 
ki iz trenutka v trenutek postaja bolj klavstrofobična. 
Rezultat se zgodbeno navdihuje pri Silent Hillu 2, po 
načinu pripovedovanja pa pri Dear Esther. 


Zatohla in depresivna notranjost lesene koče, kjer se 
zdi, da se je čas ustavil. Kljub težavam s spominom bi 
se lahko mož občasno spomnil zamenjati posteljnino. 


Skozi oči neimenovanega moškega se oziramo okoli 
osi in s kliki na predmete obujamo idilično preteklost 
njegovega odnosa s skrivnostno Sereno. A tip ima 
velike težave s spominom, saj vsak klik odpre nov 
odvrtek preteklosti, drugačen od prejšnjega. Z njimi 
se idilična podoba Serene kmalu sfiži in spremeni v 
moro. Koča tako postane ujetništvo, iz katerega ga 
lahko reši le resnica - ali pač? 

Čeprav bo ljubiteljem psiholoških grozljivk hitro ja- 
sno, v kakšno smer se pripoved vrti, je konec dovolj 
odprt in skrivnosten, da pusti vtis. Ugank ali drugih 
umskih pretegov ni, potrebno je le večkratno klikanje 
na ene in iste predmete, da sprožiš nadaljevanje 
zgodbe. Nenehno iskanje sprožilnikov je hkrati edina 
resnejša zamera, saj se izkušnja zaradi tega ustavlja. 
A če ti interaktivne pripovedke sedejo in ti ura časa, 
kolikor izkustvo traja, ni odveč, si jo vsekakor pri- 
vošči. Na Steamu je brezplačna. Gerald 
Senscape e zastonj 

OCGTODAD: 
DADLIEST CATCH 


er so krožkarske igrice često nedoločljive, je 
K: da spočetka razložim naravo tele, da boš 

vedel, o čem teče beseda. Na Steamu jo sicer 
označujejo kot pustolovščino, vendar v resnici Octo- 
dad ni nič drugega kot le in samo simulacija lovk. To 
ni šala na rovaš fotrovskega hobotničarja v glavni 
vlogi, tistega, ki ga vidiš na slikicah. Ne, dobesedno 
gre za simulacijo tentaklov, kajti igralec z njimi nepo- 
sredno upravlja in s tem vodi lik. To v praksi pomeni 
desnogumbni poteg z mišjo za izteg desne nogolovke 
oziroma levi za premik leve nogolovke. Slično velja za 
rokolovko, ki se zna zvijati po vseh ravneh. 


Octodad je res celostno posrečen. Sama mehanika je 
sveža, pa tudi drugače je domiseln in humoren. A za 
igranje sta priporočljiva persen in globoko dihanje. 


Nenavadno, kakor se sliši, se Octodad tudi igra. Ker 
je stric nevretenčar, se ob nerodnem korakanju leva- 
desna ter opletanju z gumijasto okončino za želenim 
objektom počutiš kot sinček debilček. Tak, ki se s 
sladoledom tolče po čelu in se zaplete ob lastne noge. 
Elastično motoviljenje je seveda za crknit smešno, k 
čemur dodatno pripomore razdelani fizikalni pogon. 
Ta omogoča premetavanje, prevračanje in razmeta- 
vanje vseh objektov, od pohištva in kastrol prek ška- 
tel hrane do žog in smetnjakov. Ne glede na to, kako 
se trudiš, bo v prostoru po nekaj korakih in zamahih 
razdejanje. Slon v trgovini s porcelanom naredi manj 
škode od oktamoža v dnevni sobi. 

Čeprav je gravitacija lunarna, je plezanje na kup zmik- 
ljivih kartonskih škatel velik podvig. Enkrat se posreči 
iz prve, drugič imaš čez deset minut peno na ustnah. 


Špil sestoji iz vsakdanjih, barvitih nivojev. Zoidbergov 
žlahtnik enkrat nakupuje v supermarketu, drugič sp- 
remlja familijo na obisku mestnega akvarija, tretjič 
ureja vrt. Puzel domala ni, saj so njegove naloge ot- 
ročje enostavne: naberi živila po spisku, speci ham- 
burgerje, skuhaj kavo, pripni si metuljček ... Glavni 
izziv je v spopadu z lignjastim telescem in njegovimi 

raztegljivimi udi. Miška ni 3D-vmesnik, zato finome- 
hanično lovkarjenje ne izpade prav nič naravno. 
Čeprav je časa za ponavljanje kretenj večinoma do- 
volj, se občasno pojavijo bolj napete situacije, kot so 
neprijatelji ali štenge, ki tečejo v nasprotno smer. Na 
žalost igra ob napakah terja ponavljanje prizorišča, 
kar je zoprno, saj sta potrpežljivost in zapestje tako ali 
tako pošteno na preizkušnji. Ko na kraju dvajsetmi- 
nutnega nabiranja futra po marketu še v tretje padeš 
v roke sušimojstra, te zna usekati po božje. 


Lovke se zapletajo druga v drugo in ob ovire, zato jih 
je treba pogosto odfecljati. Tole kablovje je hobo- 
tničarju povzročilo nemalo preglavic. Najboljši vmes- 
nik bi bil prostorska miš ali drug čudežni 3D-kontroler. 


Octodada ne odlikuje le izvirna ideja, hrabra izvedba 
in preprost, a barvit okoliš, marveč je všečen celoten 
scenarij. Igro preveva obilica domiselnega humorja, 
naj gre za ozvočenje v štacuni, reklamne panoje ali 
nenehne 'morske' namige. Poleg tega ima humanoid- 
ni kraken človeško ženo in otroke, ki se vedejo, kot 
da je normalen. Njihovi komentarji in monologi lepo 
pestrijo situacije. Globoke fabule sicer ni, a skozi po- 
glavja vseeno spoznavaš zanimivo resnico. Škoda, da 
ni nobenih interakcij z družinskimi člani. Vendarle pe- 
strosti ne manjka, saj so avtorji stopnje posrečeno ra- 
zgibali, le kak obrobni možganski oreh bi lahko vklju- 
čili. No, po drugi plati sta tu urejevalnik lastnih nivo- 
jev in hecna možnost sodelovalnega večigranja, pri 
katerem vsakdo krmili po en tentakel. 


Pletje gredice, sekanje drv in košenje so v igrah pona- 
vadi del tutoriala za spoznavanje z vmesnikom. Tukaj 
pa to pomeni dvajset minut drgnjenja z miško in Octo- 
dadovega brezhrbteničnega zviranja in raztegovanja. 


Octodad je nadgradnja istoimenskega projekta, ki se 
je leta 2011 uvrstil v finale Festivala študentskih iger. 
Par prijateljev ga je s pomočjo množičnega financira- 
nja nadgradilo v zaključen, komercialen izdelek. Tež- 
ko bi rekel, da se zanj splača dati 15 dolarjev, kajti 
kljub vsej originalnosti in hecnosti je igranje bolj mu- 
kotrpno kot ne. A če se bo cena kdaj prepolovila ali 
bodo izdali enonivojski demo, ta interesantni eksperi- 
ment predlagam vsakomur. LordFebo 

Young Horses 6 12 EUR 


TOTAL WAR: ROME 2 —- 
GAESAR IN GAUL 


vrnitvijo niza strategij Total War v rimske čase 
de: 76) je bilo precej težav. Med drugimi po- 

nesrečen tempo, kjer ti zgodovinske like prej po- 
bere usoda, kot uspejo pustiti pečat v igri. Za zdrav- 
ljenje s tem povezanih frustracij so Creative Assembly 
napravili DLC s Cezarjevimi potepanji po Galiji, za ka- 
terega kajpak potrebuješ Rome 2. 
Najslovitejši Rimljan je Galce preganjal med leti 58 in 
50 pred Kristusom, kampanja v dodatku pa traja med 
58 in 51. Dvanajstmesečje je razdeljeno na štiriind- 
vajset korakov, kar pomeni, da zopet uzremo menja- 
vanje letnih časov. Ti občutno vplivajo na strategijo, 
saj je sprožati ekspedicije pozimi neumnost, ker voja- 
ki v sandalih ne gredo dobro vkup s snegom. 
Karta obsega Galijo, to pomeni današnjo Francijo in 
Beneluks s kančkom severne Italije ter Švice. Tvori jo 
osemnajst provinc, poseljenih s čuda keltskimi oziro- 
ma galskimi plemeni, a brez onega, kjer je druid varil 
napitek za Asterixovo supermoč. Če igraš v Cezarjevi 
vlogi, ti igra naloži, da 'deli in vladaj', a v bistvu te 
nihče ne mara in se moraš stepsti z večino prisotnih. 
Malo drugače je, če igraš kot galski Arvern, razen te- 
ga pa imaš na voljo še plemeni Svebov in Nervijev. A 
tudi v njihovih vlogah diplomacije ni na pretek. 


Cezar je pri obleganju galskega mesta Alesia okrog in 
okrog napravil dvojno obzidje, tako proti izpadom iz 
utrdbe kot poskusom rešitve od zunaj. V scenariju z 
obzidja odbijaš napade iz več smeri. 


Caesar in Gaul se osredotoča predvsem na vojsko in 
gospodarstvo. Večino časa krepiš naselbine in njiho- 
ve surovine prelivaš v bojni stroj. Zaradi podrobnejše- 
ga časovnega toka so liki vseh vrst sedaj pomemb- 
nejši. Agente, s katerimi vohuniš in moriš sovrage, 
lahko na primer izboljšaš do izjemne moči. Zaradi 
manjše karte pa je mletje računala med potezami 
krajše kot v izvirniku in izkušnja bolj tekoča. 

Po drugi plati je to vse, glede česar je galsko ekspedi- 
cijo vredno pohvaliti. Razen kampanje doda le še zgo- 
dovinski scenarij obleganja Alesie. Drugih slabših 
elementov izvirne igre, kot je diplomacija, DLC ne iz- 
boljša. Tudi pristopi na realnočasovnem bojišču se ne 
spremenijo. To ni v redu, saj ima Rome 2 kljub kopici 
obližev še vedno odločno preveč težav z obnašanjem 
enot ter strojno optimizacijo. Zato še ni napočil trenu- 
tek, ko bi igro lahko označil za pošteno zakrpano. Do- 
kaj možno je, da te bodo naštete neumnosti spravile 
ob voljo do igranja prej, preden bo Vercingetoriks 
vrgel oklep pred Cezarja v znak predaje. Itak kampa- 
nja kasnejšemu diktatorju ne sledi čez Rubikon in tu- 
di zato ceno 15 evrov težko upraviči. Aggressor 
Creative Assembly e 15 EUR 


februar 2014 


STICK IT TO THE MAN 


zvirnost neodvisnic drži tudi za Stick It to the Man, 
| risankasto mešanico enostavne poskakovalne igre 

in klasične pustolovščine. Glavni junak je nevro- 
tični Ray, ki živi v umazanem noirovskem svetu na- 
lepk. Po čudnem pripetljaju zna nenadoma brati misli, 
iz glave pa mu binglja dolga špagetasta roka. V po- 
gledu od strani ga boš neposredno nadzoroval skozi 
deset izkrivljenih stopenj, od bizarnega karnevala, 
umobolnice in podzemnih jam tja do vesolja. Takisto 
boš obiskal njegove misli, spomine in sanje. 


Plesni klub je ena živahnejših lokacij v mestu. Na- 
sploh je špil precej temačen, kar pripomore k vzduš- 
ju. Modrino neba uzreš le v Rayevih sanjah. 


Na vsaki stopnji je treba v tipičnem avanturističnem 
slogu pobirati in uporabljati predmete, brati misli in se 
občasno pogovarjati. Obilo je prav tako tekanja in 
skakanja, saj so predmeti večinoma izven dosega. Do 
njih je treba bodisi priskakljati, bodisi se zavihteti s 
špagetno roko. V inventarju se znajde marsikaj, od 
smrdljive ribje torte do zelo mrtve konjske glave. 
Slednjo v Botrovem slogu nastaviš v posteljo od- 
cvetele pevske dive, ki si ji pred tem izmaknil glas. 
Nato se ovesiš z nagačeno lisico, odtujeno zafrustrira- 
ni fetišistki, ki si ji uredil zmenek. Spet drugje nekomu 
ukradeš solze, saj mora kuhar z njimi začiniti juho. 
Nenavadna uporaba predmetov docela sovpada z 
zgodbo. Ta je prežeta s črnim humorjem in morbid- 
nostjo. Srečani liki vključujejo med drugim mrtve lo- 
botomiste in zajce na čajanki. 

Kljub ponavljanju prijemov in premočrtnosti in eno- 
rešljivosti pustolovska plat ter štorija vlečeta. Zatakne 
se pri nekaterih arkadnih sekvencah, ko si prisiljen 
bežati pred večjim številom sovražnikov, recimo vlad- 
nimi agenti in zblaznelimi medicinskimi sestrami. Pri 
tem potrebuješ spretne prste, kajti skakanje po ploš- 
čadih in izmikanje sta nujna za napredovanje, Ray pa 
je pri tem precejšnja neroda. Okorelim avanturistom 
to ne bo pogodu, a k sreči so nadzorne točke pogo- 
ste. Naveza tipkovnice in miške zna v omenjenih tre- 
nutkih najedati, a je moč igrati tudi z joypadom. 


Vladni agenti so nadležni in pred njimi je najbolje 
bežati. Na arkadni stopnji ti z namigi pomaga veso- 
ljec Ted. Svoje živčnosti ne skriva. 


čmokavec 2014 


Pustolovska plat igre navduši. Dialogi so duhoviti, 
uporaba predmetov pa preprosta in posrečena. Ray 
predmete v inventarju tudi šaljivo komentira. 


Igra očara z zabavnostjo, vzdušjem, fabulo, profesio- 
nalnim govorom in izvirno kombinacijo skakalnih ter 
pustolovskih elementov, pri čemer prevladujejo sled- 
nji. Ponovno preigravanje je zaradi ene same premo- 
stitve problema vprašljivo, ni pa izključeno. Vsekakor 
je absurdni Stick It to the Man obvezen za ljubitelje čr- 
nega humorja in tiste, ki se jim toži po starih Lucaso- 
vih avanturah. Za šest ur hecne zabave se zdi 14 evrov 
na Steamu ali Playstation Networku (PS3, vita) nekam 
veliko. A izkrivljen nasmešek je zagotovljen. Mako 
Zoink e 14 EUR 


THE GAT LADY 


dtujena od ljudi in naveličana življenja se Susan 

Ashworth nagolta uspavalnih tablet. Poslednjič 

se zazre v oči najljubšega mačkona in se prepu- 
sti zadnjemu spancu. A pot na ono stran ni tako hitra, 
kot si je želela. Zbudi se v čudnem morastem svetu, 
kjer mora kraljici črvov obljubiti, da bo iz sveta živih 
spravila pet človeških parazitov. Dokler so živi, Susan 
ne more umreti. 
Podobno kot za svoj prvenec Downfall avtor Remi- 
giusz Michalski navdih za to psihološko grozljivko črpa 
iz globeli človeških bolesti. Ustanovitelj studia Harve- 
ster Games brez olepšav v ospredje postavi teme, kot 
so samomor, izprijenost in mučenje. Te ob družbi kla- 
sičnega krvošprica, sočnih besed in delne golote upra- 
vičujejo oznako 18--. Kljub morbidni zasnovi pa se te- 
kom avanture izkristalizira svetlo sporočilo. 
Skozi sedem poglavij nas po premočrtni poti sveta 
blodenj, bolnišnice, starih hiš in stanovanj vodi razgi- 
bana zgodba. Pogovori navadno rabijo njenemu odvi- 
janju, občasno pa skoznje pridobimo kak predmet, s 
katerim bomo rešili zagonetko. Teh je ravno prav, pa 
tudi zaguljene niso preveč. Predmete iz inventarja 
uporabljamo domiselno, brez nesmiselnega kombini- 
ranja. S tumpastim nožem izruvam zidak in z njim 
razbijem šipo avta, da sunem mobilca. Čeprav je 


Igralci predhodnice Downfall bodo nagrajeni z refe- 
rencami nanjo. Največja med njimi je njen osrednji 
lik Joe Davis, ki je sosed mačje gospe. 


Če Susan umre, se navadno znajde v blodnjaku, iz ka- 
terega se izmota skozi zagonetko. Tule se bodo pozna- 
valci Downfalla nasmehnili in odkorakali skozi vrata. 


mačja gospa samotarka, se ji na pustolovščini pri- 
druži karakterno kontrastna mladenka Mitzi, ki poziti- 
vno zasije in razvedri vzdušje. Vsebinsko pomembni 
lik k igralnosti doda malo, večino časa le sledi Susan. 
Ta jo lahko uporabi za odklepanje ključavnic ali vpra- 
ša po nasvetu. 

Igra temelji na izvrstnih angleških dialogih. Kvaliteta 
posnetkov včasih klecne, odlično delo igralcev pa na- 
redi pogovore izjemno pristne. Pri psihiatru Susan go- 
vori o svojem otroštvu. Tudi v primeru, ko izberem, 
da je oče pred njenimi očmi z lastnimi možgani pre- 
pleskal klet, in nadaljujem, da je bila mama res super, 
dialog izpade realističen. Žal pa z izbiro vrstic ni moč 
usmerjati toka dogodkov. Izjema je konec, ki ga z iz- 
biro vrstic oblikujemo sami. 


Užitek je spremljati prepletajoči se zgodbi Suzan in 
Mitzi. Pristnost in globina njunega odnosa presega 
marsikateri visokoproračunski izdelek. 


Na osrednji lik nas dodatno navežeta precej približan 
pogled in neposredni nadzor smernih tipk. Sprva je 
nerodno, da moramo stopiti prav pred vsako sliko ali 
omaro, ki si jo želimo ogledati. A nemalokrat je tovr- 
stna kontrola odlično izkoriščena z vpletanjem strašil- 
nih presenečenj. Žal grafika ni na prav visokem nivo- 
ju. Trpeli bodo predvsem alergični na okorno anima- 
cijo, poenostavljene like in prevladujoče odtenke sivi- 
ne. Vendar to odtehtajo lepa ozadja, portreti iz vmes- 
nih sekvenc in spretno poigravanje s svetlobo. Pod- 
obno je z zvočnimi učinki. Tisti, ki pospremijo inte- 
rakcijo z okolico, so skrajno osnovni. Prečko dvignejo 
zvoki, ki v ozadju ustvarjajo vzdušje. Vseprisoten dež, 
bitje srca, težki koraki, škripajoča vrata in tla ... Pre- 
straši še nedolžno pretakanje usrane sanitarne vode, 
saj je v tej igri slišati kot kruljenje lačnega demona iz 
podzemlja. Svoje doda izvirna glasbena podlaga, ki jo 
upravičeno tržijo kot samostojen produkt. 

The Cat Lady je zgledna, odrasla avantura, namenje- 
na potrpežljivemu igralcu, ki se ne boji mračne plati 
človeškega uma in dolgih dialogov. Za 9 evrov na 
Steamu zaužiješ osemurni, zgodbovno polnovredni 
zalogaj, katerega grenki, a bogati okus boš pomnil še 
nekaj časa. Matos 

Harvester Games e 9 EUR 

NETKI 


Deliteu božjega darila 


Kdo sme presojati, v katere dele interneta nam je dovoljeno zahajati? 
injattro razmisli o posledicah morebitne ukinitve spletne nevtralnosti. 


red slabim mesecem dni je papež Franči- 
šek v nagovoru ob svetovnem dnevu komu- 
nikacij zapisal, da je "mreža človeške ko- 
munikacije dosegla neslutene razsežnosti. 
Še posebej internet, ki omogoča neskonč- 
no možnosti za srečanja in solidarnost, kar 
Je nekaj zares dobrega, pravo božje darilo." 
Ob tem pontifeks ni pozabil opozoriti, da hitrost in 
količina informacij, ki jih vsakodnevno pogoltnemo, 
pušča premalo časa za kritično presojo in refleksijo. 
Še več, človeka lahko zapre v ozek krog somišljeni- 
kov in ga ogradi celo od tistih, ki so mu najbližji. Kar 
je narobe. Vendar je to na koncu osebna odločitev 
vsakega posameznika. Kaj pa, če bi mu možnost 
svobodnega odločanja vzeli? Kaj, če bi bilo to, kar 
sme videti na spletu, izključno v rokah njegovega po- 
nudnika internetnih storitev? Ko te ne omejuje re- 
presivni državni aparat ali ideologija, marveč ti svo- 
bodo vzame dobri stari pohlep? 


"Internet ni omrežje žic, 
-papež Frančišek 


ka 


V 

Spletna nevtralnost 


Mediji ta izraz dostikrat omenjajo, a nisem prepričan, 
da vsi razumemo, kaj v resnici pomeni. Definicija je 
preprosta. Gre za princip, da se vsi podatkovni paket- 
ki na internetu kot fizičnem omrežju obravnavajo ena- 
kovredno. Ne glede na to, ali prenašajo elektronsko 
pošto, pornografijo ali torrente s piratsko vsebino. 
Nihče nima prednosti, kdor prvi pride, prvi melje. Se- 
veda pa prihaja do situacij, ko se nam določeni pa- 
ketki zdijo pomembnejši kot drugi, česar se zaveda 
vsak, ki je kdaj moral deliti svojo internetno pipico. 
Ko denimo ne moreš do članka na Wikipediji, ker tvoj 
cimer na polno vleče nadaljevanke. 

Lahko si predstavljate, da imajo ponudniki internetnih 
storitev podoben, a dosti bolj množičen problem. Zato 
so pametne glave že pred časom pogruntale in vpelja- 
le sistem GoS - Ouality of Service ali kakovost stori- 
tve. Z njim lahko določimo, da imajo določeni podatki 


ampak omrežje ljudi." 


prednost. Spletno igranje, ki zahteva nizko latenco, 
naj ima na primer visoko prioriteto, promet s Partisa 
nizko. Tega je sposoben vsak domači router in z le ne- 
kaj filtri si lahko zagotovimo mir v hiši. Je čudno, da si 
istega želijo tisti, ki vas povezujejo v omrežje? 


FGG proti 
širokopasovnikom 


Le nekaj dni pred Frančiškovim nagovorom je ame- 
riško pritožbeno sodišče ugodilo Verizonu, ki spada 
med največje ponudnike širokopasovnega interneta 
in mobilne telefonije. Razveljavilo je odločbo ame- 
riške komisije za telekomunikacije (FCC), ki od toz- 
vrstnih podjetij zahteva spletno nevtralnost. Razsodba 
je temeljila na tehnikaliji, bolje rečeno luknji v drugem 
zakonu taiste komisije, ki ne določa, da so ponudniki 
širokopasovnih storitev v istem poslu kot telefonski 
operaterji, zato jih FCC ne more regulirati. Kar pome- 
ni, da spletna nevtralnost zanje ne velja. 

Ameriški mediji in borci za odprt internet so takoj 
pričeli biti plat zvona. Tako Verizon kot drugi velikan, 
Comcast, se že več let borita za to, da bi lahko 'obli- 
kovala' promet tako, kot menita, da bi "najbolje 
ustrezal naročnikom." Fraza pomeni, da bi se lahko 
pričela pogajati s ponudniki vsebin, si zagotavljati ek- 
skluzivnost v tistem delu omrežja, ki ga nadzorujeta, 
ali celo pod grožnjo popolne blokade njihovega pro- 
meta iztisniti kak cekin več. Ne le od ponudnikov! To- 
vrstno oblikovanje prometa bi pomenilo, da bi lahko 
uporabnikom zaračunavala posamezne vsebine. Si 
predstavljate, kako bi šlo to? Osnovni internet za sa- 
mo pet evrov na mesec. Paket Glavca, ki vključuje 
Wikipedijo in Discovery, nadaljnjih deset. Paket Za- 
bava z YouTubom in 9gagom deset zraven. Paket 
Družabni, v katerem najdeš Facebook, pa bi te treščil 
za novega desetaka. Bi rad bral novice na RTV Slove- 
nija? Sori, imamo pogodbo s 24ur.com, najboljšo no- 
vičarsko stranjo po izboru bralcev! S tem bi torej oni, 
ne mi sami, ustvarili filtrirni mehurček, s čemer bi 
nam odvzeli možnost kritične presoje in informiranih 
odločitev. Počasi bi tako mogli nadzorovati, celo us- 
merjati naša mnenja in razmišljanje. Gornji primer je 
karikiran do skrajnosti, a izvedljiv in legalen, če splet- 
ne nevtralnosti ne bi bilo več. Zato se je na razsodbo 
odzval predsednik Obama, ki je hitel zagotavljati, da 
do tega nikakor ne sme priti. K sreči FCC niso po župi 
priplavali in so primer odvlekli na višje sodišče, hkra- 
ti pa zakonsko luknjo pospešeno flikajo. A tovrstni 
sodni procesi razgalijo temno plat svobodnega trga, 
ko prične gonja za zaslužkom škodovati odjemalcem. 
Spletni poslovni model je pričel zmanjševati posred- 
niške marže s tem, da je omogočil neposreden stik 
med kupcem in prodajalcem. Zdaj pa bi nekdo znova 
hotel svoj košček, ker upravlja žice, po katerih poteka 
transakcija, in celo določal, s kom smeš komunicira- 
ti? Lepo bi si olastninili božje darilo. Ne le splet, tudi 
naše možgane. 

"Internetna nevtralnost slovenske operaterje po- 

stavlja v nekonkurenčen položaj v primerjavi z 

operaterji v večini držav članic Evropske unije." 
—Telekom Slovenije 


Amerika ni ves svet 


K sreči je internet globalna dobrina in tovrsten načrt 
bi uspel samo v primeru, da bi se zanj odločili vsi te- 
lekomi. In čeprav imajo ekonomski interes, so vezani 
z zakonodajo držav, v katerih delujejo. Rad bi zapisal, 
da ima Evropska unija jasna določila o spletni nev- 
tralnosti, vendar to ne drži. Komisija zaenkrat meni, 
da tovrstna uredba ni potrebna, saj potrošnike ščitijo 
drugi pravni akti. Baje je dovolj, da ponudnik jasno 
pove stranki, da omejuje promet, nakar je na sled- 
njem, ali se bo za storitev odločil. Poleg tega že ob- 
stajajo določeni pogoji, česa telekom ne sme storiti, 
recimo blokirati določene strani. 

Ta rešitev je milo rečeno kisla, a je voda na mlin 
nemškemu, francoskemu in španskemu telekomu, ki 
pri komisiji izdatno lobirajo, da se politika ne bi spre- 
menila. Špekulira se, da je to cena za vsako leto 
ostrejše pogoje gostovanja v tujih omrežjih, ki jih ev- 
ropska digitalna komisarka Neelie Kroes šteje za ene- 
ga svojih največjih uspehov. Omenjena dama doslej 
ni bila ravno zagovornica spletne nevtralnosti, vendar 
v zadnjem letu ugotavlja, da kakovost širokopasovnih 
omrežij po Evropi ni na nivoju in bi bil najbrž čas, da 
zakonodajo nekoliko zaostrijo. Pravi, da če ponudnik 
slučajno ne bi zagotavljal dostopa do 'vsega' interne- 
ta, tega sploh ne bi smel imenovati internet. Žal ko- 
misarka napak predvideva, da smo vsi potrošniki 
podkovani ali vsaj informirani o tovrstnih rečeh in v 
vsakem primeru sposobni sprejeti pravilno odločitev. 
Če pomislimo koliko ljudi nasede raznim goljufijam - 
se potemtakem potrošniki kot celota res obnašamo 
racionalno? Ali morda le potrebujemo roko, ki nas 
vodi? Skratka, Unija je mlačna. 

Podobno mlačne so njene članice. Francija, Belgija in 
Italija imajo v pripravi pravne akte, ki bi zapovedovali 
spletno nevtralnost. Dve članici pa sta tak zakon že 
sprejeli. Prva je bila Nizozemska in druga - Slovenija. 
S prvim januarjem lanskega leta je enakopravnost in- 
ternetnih paketkov pri nas zapovedana, nad čemer bdi 
Agencija za komunikacijska omrežja in storitve, bivši 
Apek. Včasih smo na našo državo lahko ponosni, ker 
ji zdraham navkljub uspe napraviti nekaj dobrega. 

Kaj pa v praksi? Povprašali smo slovenske ponudni- 
ke, od katerih sta se odzvala Telemach in Telekom. 
Pri prvem pravijo, da imajo tako zmogljivo omrežje, 

da o kakršnemkoli omejevanju prometa nikoli niso 
razmišljali. Po drugi strani Telekom jasno pove, da 
kanijo absolutno spoštovati Zakon o elektronskih ko- 
munikacijah, zato pod nobenim pogojem ne bodo po- 
segali v internetni promet, čeravno jih to postavlja v 
nekonkurenčen položaj glede na ostale evropske 
operaterje. 


Grozeča prikazen: 


O tem bi se seveda dalo razpravljati. Pomislite: je po- 
nudnik, pri katerem nimaš omejitev, kje po internetu 
lahko blodiš, res nekonkurenčen tistemu, ki ti jih po- 
stavlja? Četudi z izgovorom, da gre za tvojo varnost in 
kvaliteto storitve? Gremo še korak dlje. Danes omeje- 
vanje prometa v glavnem izvajajo z nadzorom vrat na 
računalnikih, na katera je promet usmerjen, in sklepa- 
nja, za kateri servis gre. Tako nekateri evropski, pred- 
vsem nemški ponudniki že danes ubijajo torrente. 
Zdaj pa si predstavljajte, da bi smeli pri svojem delu 
uporabljati še drugo orodje, deep packet inspection 
oziroma globoki nadzor paketkov. V tem primeru lah- 
ko brskajo po vsebini paketka in točno vidijo, KAJ 
prenašate, ter neželene ali nemara celo nezakonite 
podatke kratkomalo ukinejo. Tovrstni sistemi so že v 
uporabi v nekaterih vladnih ali vojaških ustanovah in 
so mokre sanje ameriških ponudnikov, ki si želijo 'pri- 
lagojenih' servisov. Še bolj pa nosilcev avtorskih pra- 
vic, ki bi s tovrstnim orodjem piratstvu po njihovem 
zadali smrtni udarec. K sreči je na nasprotnem bregu 
armada informacijskih pooblaščencev, ki so enotnega 
mnenja, da gre za nedopusten poseg v uporabnikovo 
zasebnost. Kar pa ne ustavlja tajnih služb. Prišlo je v 
javnost, da britanska resno planira na tak način sp- 
remljati ves internetni promet. O sličnih praksah smo 
obširno pisali prejšnji mesec. 

Skratka, interneta, kakršnega poznamo danes, ne 
moremo jemati za samoumevnega. Vedno bo pod pri- 
tiskom interesnih skupin, ki bi rade omejile uporabniš- 
ko svobodo. Zato ne pozabimo, da smo interesna sku- 
pina, ki si pravic ne pusti vzeti. Resda se po omrežju 
valjajo neopisljive grozovitosti in je večina prometa 
navadno smetje. Hkrati pa je to prostor, kjer najdemo 
nepričakovano dobroto. Kajti, če še enkrat uporabim 
papeževe besede, internet ni omrežje žic, ampak om- 
režje ljudi. Z vsemi njihovimi slabostmi in vrlinami. 

MINI TESTISI 


SONY HMZ-T3W 


onyjev 'personalni 3D-gledal- 
S::: naglavni čudež tehnike, 

ki omogoča pobeg v lasten 
svet filmov, iger in ženske anato- 
mije, smo že predstavili v številki 
236. Vendar nam nikoli ni bilo ja- 
sno, komu je naprava namenjena. 
Nemara malim gospodinjstvom, 
kjer na edinem televizorju kraljuje- 
jo telenovele in kuharske oddaje, 
dec pa bi rad bolščal v športne 
vsebine? Malo verjetno, kajti cena 
je previsoka. Temu primerno pičla 
je prodaja, a Japanci linijo razvija- 
jo dalje. Navsezadnje prav veliko 
HMDjev (Head-Mounted Display) 
na trgu ni in vsaj nekje jim Korejci 
še ne skačejo v riž. Tokratna, tretja 
izdaja ne prinaša revolucije, le 
večjo svobodo na rovaš brezvrvič- 
nega prenosa videosignala. 
Osnova je enaka predhodniku. Na- 
glavna priprava ima par 1,8-centimetrskih OLED-za- 
slončkov ločljivosti 720p, ki imata vrhunske barve in 
ustvarita občutek ždenja pred večmetrskim televizor- 
jem. Gledaš lahko seveda karkoli, toda najbolj zaživi- 
jo stereoskopske podobe. Dogajanje ne zasede vsega 
vidnega polja, je pa občutek mnogo boljši od še tako 
velikega televizorja. Poleg tega je treba vedeti, da je 
3D zaradi dveh ekranov popoln. Kino in TV namreč 
sliko iz enega samega vira očesoma filtrirata, tu pa ni 
ne razpolavljanja pikslov, ne temnejše podobe, ne 
utripanja. Zaradi slednjega ni niti glavobolov. Opti- 


ka 


Baseball Fun 


Cloud 


Tretja izvedenka gledalnika HMZ je 
wireless. Vsaj tako pravi škatla, v 
njej pa je kablov več kot pri kateri- 
koli napravi. A MHL-žice vseeno ni. 


malno je gledanje blu-rayev, 
ki imajo polne 3D-frejme, one- 
gaj pa takisto podpira način 
side-by-side, torej vso sando- 
kansko in YouTubovo 3D-vse- 
bino ter tovrstne špile. 
Kot pri prejšnjem modelu za 
posredovanje videa skrbi ba- 
- zna postaja, dodatna obtelevi- 
zorska škatlica z lastnim na- 
pajanjem. Po novem se čela- 
da z dotično komponento spo- 
razumeva po zraku. A to se 
bere lepše, kakor izpade v 
resnici. Fora je v tem, da mo- 
ra biti gledalnik čimlažji, zato 
tlačenje sprejemnika in baterij 
vanj ne pride v poštev. Oboje 
je v drugi, s kablom povezani 
črni škatlici. Za razliko od ver- 
zije T2 ti sicer ni treba imeti 
dolge videožice, napete čez 
sobo, vendar je zadeva komaj 
kaj bolj elegantna. Kot bi imel 
mobitel, akumulator zanj pa 
bi bil primoran nositi v drugi roki. 
Ajd, to bi še prenesel, saj baterijski dodatek, ki ga 
odložiš poleg sebe na kavč, med filmovanjem ali igra- 
njem ne ovira. Večja težava je v zanikrnem dometu si- 
stema. Pozabi, da boš šel s tem na sekret ali se zavle- 
kel v temačen kot stanovanja. Ne bi verjel, če ne bi 
preizkusil, a slika in zvok se lomita že na drugem kon- 
cu prostora, po petih metrih pa je samo še tema. 
Mogoče so pričakovanja uporabnika previsoko nad 
zmožnostjo tehnologije, toda čemu potemtakem pre- 
hitevanje? Da bi v dnevni prižgal konzolo, nakar ne- 


različici! 


moteno špilal v svoji sobi, bi izdelek osmislilo. A ker 
zadeva nese komajda nekaj korakov, ne vidim pome- 
na te navidezne 'brezžičnosti'. Eventuelni plus samo- 
stojnosti headseta je le v tem, da lahko nanj oziroma 
v črno baterijsko opekico prek MHLja priključimo 
mobilnik. Na tak način moremo gledati 3D-filme kjer- 
koli, recimo na avionu, kakor priča eden od promocij- 
skih prizorov. Vzdržljivost baterije je okoli šest ur, a ne 
verjamem, da bo šel kdorkoli zares s to inštalacijo na 
letalo ali v park. 

Čeprav je slika lepa, globina zaznavna, kinonačin 24p 
podprt, zvok obkrožujoč in zamik v Gran Turismu ne- 
zaznaven, se s tem čudom na glavi sam sebi zdiš 
smešen, kaj šele drugim. Boš z njim kot zombi čepel v 
krogu svoje družine? Če si sam doma, itak raje gledaš 
tavelik ekran in pojačaš zvočnike. Za nameček je pri 
vseh teh onegajih velik problem ergonomija, tako 
okularna kot naglavna. Z nekaj kombiniranja čelne 
opore in dveh trakov sem našel zadovoljiv položaj, 
bolj neandertalskim čelavcem pa to ni uspelo. V no- 
benem primeru 320-gramska čelada ne sme sloneti 
na nosu. Takisto gledalnik ne gre vkup z daljnovid- 
nostjo. Mehansko je moč ekrančka dovolj dobro na- 
stavljati, vendar za tiste, ki imajo brez očesne proteze 
težave z bližinskim izostrovanjem, ni. 

Pod črto je zaključek jasen. Celo v primeru, da bi So- 
ny izdelek tržil za par stotakov, ga zaradi vseh nerod- 
nosti in neprijaznosti ne bi uporabljal. A zanj zahteva- 
jo reci piši 1300 evrov! Razumem, da gre bolj kot ne 
za eksperiment, toda glede na izkaz je postavka neza- 
slišana. Zanimivo pri tem je, da Tokijci v bližnji pri- 
hodnosti pripravljajo nadgradnjo headseta s tipali na- 
gibanja in obračanja, namenjeno igranju iger oziroma 
navidezni resničnosti za playstation 4. Le kakšno ceno 
bodo postavili tedaj? Oziroma po drugi plati, kako be- 
den bo oculus rift za napovedanih 300? LordFebo 


ZAŠČITITE SVOJE 
MOBILNE DOGODIVŠČINE Z 
ESET MOBILE SECURITY 


Predstavljamo drugo generacijo ESET Mobile Security 
za zaščito vaših Android telefonov in tabličnih 
računalnikov. Brezskrbno nakupovanje, povezovanje 
in nameščanje aplikacij. Zanesite se na preizkušeno 
tehnologijo ESET NOD32 in zaščito pred krajo 
Anti-Theft, ki vam lahko pomaga v primeru izgube 
vaše naprave. Na voljo v brezplačni in premium 

sestranski Mark Cerny, ki je začrtal drob vite in playstatio- 
na 4, je bil svojčas ključen pri množici legendarnih tretjeo- 
sebnih arkadnih poskakovalk. Kot producent ali oblikova- 
lec je začinil Crasha Bandicoota, zmajčka Spyra, Ratcheta 
S Clanka ter Jaka 6 Daxterja. Mu je pri Knacku, splovitvenem 
naslovu za 'svojo' konzolo, znova uspelo? 

Kot hecen stvor Knack (talent, nadarjenost), ki je sestavljen iz 
množice lebdečih antičnih relikvij neznane civilizacije, se znajde- 
mo v laboratoriju doktorja Vargasa. Ta nas predstavi kot ultimati- 
vno orožje za rešitev težav z orki, ki so se v zadnjem času tehno- 
loško okrepili in napadajo človeške naselbine. Poleg spopada teh 
dveh življenjskih oblik se pisani svet vrti še okoli svetinj, ki poga- 
njajo stroje. Konflikt razkrije industrijske nečednosti, vpletena pa 
je celo ljubezenska drama. Nalašč ceneno in predvidljivo zgodbo 
podajajo lepo izrisane animacije, ki bi jih zlahka izdali kot samo- 
stojen film. Niso na ravni Pixarja, a res niso švoh. 


Animirank si praviloma deležen na začetku in koncu poglav- 
ja. Pa tudi sredi akcije. Najbrž zato, da se malo pomiriš. 
NNIFPENE-. V — 


Trnova pot 


Skozi trinajst pisanih in raznolikih poglavij se čez mesta, gozdove, 
rudnike in templje podamo na dvanajsturno linearno pot skakanja 
in tepežkanja nepridipravov. Na par krajih napredovanje zahteva 
pretikanje stikal, vendar ni ugankarskih posebnosti kot denimo v 
sorodnih epizodah Ratcheta 8 Clanka. Ves špil je razdeljen na 
premočrtne hodnike in prostore, kjer se vrata zapro, dokler z na- 
vadnimi ali specialnimi udarci ne premikastiš sovragov. Ravsa 
željnih je množica strupenih žuželk, pehar različnih orkov, roboti, 
veliki kamniti varuhi starinske civilizacije in štirje veliki šefi. 

Glavni adut je sprotno zbiranje antičnih predmetov, kar povzroči 
rast golemčka in njegove življenjske energije. Žal igra sama odreja, 
kdaj bomo kot velikan iz Shadow of the Colossus, majhen kot Po- 
kemon ali nekaj vmes. Vedno se najde razlog, da veselje radostne 
destrukcije odvzame ob nepravem času, kar velja tudi za kratko- 
trajno popestritev s spajanjem alternativnih materialov. Mestoma 
se namreč združimo z lesom, kovino, ledom ali steklom, pri čemer 
imajo različni materiali samosvoje lastnosti oziroma slabosti. 

MW Zrasteš nemalokrat, a veselje:ne traja dolgo. Kaj hi 


| Ko si majhen, te praviloma oblega več manjših nepridipravov. Ti 
se vedno postavijo tako, da te ob enem kiksu družno ugnobijo. 


tro nadte pošlje- 


M jo enako velike enote; ki delajo več škode in tako izničijo prednost. 


Ne tič, ne miš 

Saj bi šlo, če ne bi bil lik lesen in okoren ostržek, ki se 
povrhu še zatika. Za skok na predvidene platforme je 
treba malodane vedno uporabiti dvojnega, ker z enoj- 
nim ne moreš premagati niti pločnika. Nič bolje ni, 
ko dvojni skok nadgradiš v napad. Zaradi bedne fik- 
sne kamere nikoli ne moreš dobro oceniti razdalje in 
redno padeš centimeter pred sovraga, ki te nato po- 
konča. Rezultat je, da zavoljo ohrno postavljenih nad- 
zornih točk hitro izgubiš četrt ure napredka. 

Na koncu refleksi in znanje ne doprinesejo nič. Vse je 
odvisno od previdnega približanja sovragu z zanaša- 
njem na srečo, da ti bo pravi čas uspelo izvesti kom- 
binacijo ali specialko. Še dobro, da igranje nekoliko 
popestrijo alternativne oblike lika in napravice. Ven- 
dar je pot do slednjih mukotrpna, saj so razporejene 
naključno in se podvajajo. Zato je potrebnih kar ne- 
kaj seans, da odkleneš vse ali vsaj želene kose. Kar 
sedem jih nucaš za koristni števec kombinacij, ki nu- 
di neranljivost med osmimi zaporednimi udarci. Do- 
voljšna nabirka rdečih kristalov pa omogoči rabo 
vampirja z dolgo življenjsko črto, ki se prazni in jo 
moramo polniti z deljenjem zaušnic. 


Raveer ugotovi, da je nadarjen za 
bentenje in uničevanje lastnine. 


Posrečeni alternativi za obogatitev zbirke 
predmetov in kristalov sta miniigrica v 
stilu Bejeweleda za jabolčne in android- 
ne naprave, kjer darilca pošlješ na kon- 
zolo, ter menjava predmetov s prijatelji. 
Vdelali so tudi sodelovalno igranje v dvo- 
je, kjer se lahko druga oseba z robotskim 
Knackom pridruži kadarkoli. Paziti pa 
mora, da ne odtava iz prizora, saj ima le 
nekaj sekund časa, da najde pot nazaj in 
ne konča kot rezerven del za primarnega 
heroja. Njemu lahko kose robotek prosto 
odmerja in ga s tem zdravi. 


Srečen konec? 


Knack je precej tipična mešanica skaka- 
nja in bojevanja, ki je komajda zadostna 
v obeh pogledih. Hopsanje je okorno, te- 
pež pa plitek in neroden, pri čemer raz- 
mišljanja ni, čeprav bi v tak dizajn sedlo. 
Videz je simpatičen, toda nenatančen 
nadzor in tečna kamera jemljeta veselje 
do ponovnega igranja na višji težavnosti. 
Zahtevnejši bodo tako nad igro nedvom- 
no razočarani. Nekoliko boljša je za mlaj- 
še, saj je risankasta in brez krvi ter vse- 
buje nižje težavnosti. A tudi tu je kvečje- 
mu povprečna in ob polni ceni predraga. 

Sneti se skuša bierbauha, hipertenzije in sumljivih izrastlin pod pazduho zne- 
biti tako, da izdatno telovadi s prsti v športnih igrah. Zviti načrt mu ne uspeva 
ne v Fifi 14, ne v NBA 2K14 za najbolj zmogljivi konzoli, PS4 in xbox one. 


ako radi vsako leto ob prihodu no- 
vih športnih iger skupaj bentimo: 
"Saj ni skoraj nič novega! Mrhe le- 
ne!" Včasih to drži - bodisi so iz- 
delovalske ekipe premalo zagna- 
ne, premalo sposobne ali preveč nasičene s kova- 
njem enega in istega. Malokrat pa pomislimo, da za 
širitev igre ni možnosti. Nemara zato, ker smo vaje- 
ni prosto nadgradljivih računalnikov? 
A tržna realnost je taka, da razvoj zvečine narekujejo 
konzole, sploh tam, kjer je treba povrniti ogromne 
vložke. Konzole pa ostanejo leta in leta enake in če 
delaš z njimi, slejkoprej trčiš ob strop tistega, kar je 
moč udejanjiti. Odsev tega so ravno športne igre ob 
prehodih v naslednjo generacijo. Spomnim se jadiko- 
vanja skupnosti sredi minulega desetletja, kako je Pro 
Evo 6 videti praktično enak kot prej in se igra na moč 
slično kot petica. Nakar je na xbox 360 prišla nadgra- 
jena verzija in čeprav je imela dosti igralnih pomanj- 

'Next-gen' FIFA kot NBA sta na razpolago za PS4 in 
xbox one ter veljata polno ceno. Na peceju igramo 
stari verziji, torej za PS3 in X360, in sumim, da bo 
tako tudi jeseni s Fifo 15 in NBA 2K15. 


kljivosti, je odprla oči glede podobe ter fizike, ki smo 
jima nato prisostvovali več let. Playstation 2 je bil pač 
prešibek, da bi bilo kaj takega na njem mogoče, pa če 
smo poskakovali po prsnih bradavičkah. Ni šlo. Pika. 
Zdajšnja situacija je enaka. Nogometščina FIFA 14 in 
košarkaščina NBA 2K14 sta izšli tako za staro (PS3, 
X360) kot za novo (PS4, xbox one) generacijo siste- 
mov v dnevni sobi. Dočim minuli verziji kažeta, kako 
so ustvarjalci že strgali po dnu iztrošenega hardvera, 
novi krepko zakoračita na nove zelenice in dvorane. 
Tiste, iz katerih se bomo na minule kmalu ozirali le še 
z nostalgijo. 


£I£OA ILI 


Prej: PC, PS3, X360 - Joker 243, 77. Zdej: PS4, XBO. 
Prvih nekaj tekem v Fifi 14 za PS4 spremembe niso 
očitne, saj je izdelek pretežno videti kot navadna FIFA 
v HD. A skozi ducate tekem se tehtnica konkretno 
prevesi na stran novinke, vsaj če imaš rad nekoliko 
bolj zahteven, realističen in počasen fuzbal. 

Ne gre za to, da bi avtorji omejili hitrost odvijanja, ki 
je še vedno nastavljiva. Preprosto se na zelenici doga- 
ja dosti več, kar zavira drvenje po štadionu. Za to je 
zaslužna nadgrajena fizika v novem pogonu lIgnite, ki 
bo prihodnja leta temelj EAjevih športnih naslovov. 
Ko pride do stika dveh igralcev, se ta še bolj kakor v 
stari verziji naslanjata drug na drugega, ruvata, 
vlečeta za majici in gonade. Kdo bo prevladal, je od- 
visno od dosti faktorjev, pri čemer so zelo važne stati- 
stike in utrujenost. Tudi zato je Ibro približno enako 
težko ustaviti kot v resničnosti :). 

Prav tako so športniki težji in imajo več inercije, zato 
se počasneje ustavljajo po hitrem teku. To pomeni, 
da so zgrešeni napadi na nasprotnika bolj kaznovani. 
A istočasno je morebitna nagrada večja, saj žogo hi- 


Na sliki je FIFA 14 za PSA videti kakor stara. Tudi v gibanju na 
prvi uč ni blazne razlike, saj so možički majhni. Toda sčasoma ... 


tro odvzameš že z golim naletom, ne da bi se dotaknil 
gumba za podstavljanje noge. Slednje večkrat kot v 
stari inačici vodi do prekrška. Nekoliko je spremenje- 
na tudi fizika žoge, kar vodi do manj pinkponka v ka- 
zenskem prostoru, kjer zdaj za okroglim usnjem ska- 
če več športnikov. 

Našteto v družbi večje zaloge potez in trikov privede 
do tega, da so čiste šanse večkrat nagrajene z lepim 
golom. Začetkoma neopazna je takisto boljša umetna 
življenjsko. Zna si ustvariti prostor in izkoristiti pred- 
nosti formacij ter posameznih žogobrcarjev, hkrati pa 
ob pravem času, da ni videti debilno, počne napake, 
ki jih izkoristiš in si vesel. Istočasno so sotrpini pazlji- 
vejši pri utekavanju, da ni toliko ofsajdov. Nadgradnje 
pa se tičejo tudi grafike in zvoka. Obe plati sta nad- 
grajeni, tako glede poligonov, tekstur, nenazobčanos- 
ti robov in 3D-publike kot komentatorjev, ki prepo- 
znata opazno več situacij. 

FIFA 14 ni običajna predelava, marveč obsežna do- 
delava. Škoda torej, da si kljub boljšemu igranju ne 
zasluži zares visoke ocene. En razlog za to so napake, 
ki jih niso in jih najverjetneje ne bodo odpravili z za- 
platami, saj smo že februarja. Vratarjem so logične 
obrambe mestoma španska vas, enajstmetrovko ti 
znajo občasno slepi sodniki dosoditi povsem nepoš- 
teno in če dosti igraš modus seasons, se ti bo stemni- 
lo, ko boš moral brisati dolpobrane enajsterice (sguad 
files), ker so 'corrupted'. 

Drugi motiv je odsotnost nekaterih gradnikov starejše 
sestre. Nalinijske sezone, ultimate team in direktor- 
stvo so tu, manjka pa način, kjer si za prijatelje na 
kavču ustvaril turnir po lastnih željah. Prav tako ni več 
lokalnega sodelovanja v seasons in ultimate teamu, 
se pravi, da bi s kolegom šla skupaj na linijo proti 
drugim. V ta namen se je treba povezati čez splet, kar 

CHEJEZEN V DED 


Če igraš na xboxu one in te posluša kinect, pazi. Z glasom lahko menjaš tormaci- 
je, lahko pa si kaznovan za (angleške) kletvice. Isto se zgodi v NBA 2K14 za XBO. 


pomeni dve konzoli in dva izvoda igre. In manjka 
creation center, kjer si izdeloval igralce ter ekipe. To 
se pridruži bizarnim luknjam, kot je odsotnost hrvaš- 
ke in srbske reprezentance, ter manku česarkoli zares 
svežega in nevidenega. Zoprni opustki, če upoštevaš, 
da igra na next-genu stane 60 evrov. 

Toda pod črto najbolj šteje akcija na zelenici, in ta je 
slastna. Igra je od stare žlahte podedovala direktnost, 
čemur je dodala tehničnost in globino po zgledu Pro 
Eva. V navezi z lepo predstavitvijo tako next-gen Fl- 
FA 14 postane najboljši fuzbal, ki je vreden stroška, 
čeprav že imaš inferiorno inačico. Hkrati pa nudi raz- 
gled na boljšosti, ki jih bomo v prihodnje deležni v 
športnih simulacijah. No, razen nagcev, ki tečejo čez 
igrišče, in okusa hladnega pirčka v ustih. Nekaj mora 
ostati za prihodnost. 


NBA eKILI 


Prej: PC, PS3, X360 - Joker 243, 73. Zdej: PS4, XBO. 
NBA 2K14 je na PS4 in xboxu one krepko drugačna 
igra. Za razliko od Fife, ki je na next-genu obdržala 
kaže aktualne rezultate in predvaja posnetke odigra- 
nih tekem iz prave lige. Načina z LeBronom ni več, 
tako kot ne sodelovalnega crew za ulični basket. So 
pa vdelali način parks, namenjen prav ulični košarki v 
variantah od dva na dva do pet na pet, ki deluje tako 
lokalno kot globalno. 

Spremembe so velike tudi, ko poženeš uležane mo- 
duse. Myplayer je dobil ime mycareer in okvirno 
zgodbo, ki skozi kup animacij spremlja tako selitve 
lastnoustvarjenega košarkarja po klubih kot rivalstva. 
Morda se ne sliši kot dosti, a v praksi je. Sličen prijem 
je uporabljen v menedžerskem delu, kjer si sedaj pra- 
vi direktor s telesom in glasom in se moraš ubadati z 
več področji kot prej. Čeprav so pogovori z igralci, 
drugimi direktorji in lastniki robotski, je vzdušje 
boljše. Še najmanj so spremenili myteam, gradnjo la- 
stne ekipe, ki spomni na ultimate team v Fifi. Ničesar 


pa niso storili glede nevključitve evropskih moštev, 
od Reala do Maccabija, v širši sistem, kar kot Evrope- 
jec zamerim. 'Naše' ekipe so vnovič dobre le za posa- 
mične tekme in z njimi ne moreš na internet, pa tudi 
zunanjosti igralcev v njih so dvomljive. Zoran Dragič 
je pri Unicaji bolj podoben prodajalcu v Lesnini kot 
sebi. Čudno, da je bel. 

Kot se spodobi, je razlika največja na igrišču. Daleč 
od tega, da bi bil NBA 2K14 za PC, PS3 in xbox 360 
grafično slab ali igralno arkaden. Toda opazno po- 
večana količina animacij novo inačico naredi sila 
nadmočno stari. Če nimaš strojne moči, pač ne mo- 
reš izdelati dovolj naravnega gibanja, zlasti pri stiku 
košarkarjev. In ker je košarka kontaktni šport, tu iz- 
gubljaš prepričljivost in realizem. 2K14 na PS4 in 
XBO vsebuje doslej najbolj naravno kritje ter preriva- 
nje, po katerem enostavno ne moreš več igrati prej- 
šnje izdaje. Preveč okorna se ti zdi v primerjavi s sve- 
žo, kjer je akcijo težko ločiti od TV-prenosa. Drugi 
učinek je, da vse poteka bolj logično in naravno, z 


Bullsi z Jor- 


(desetih let, žal pa pravila niso 
prilagojena. Trojka pred, 19791 

manj posiljenostmi in čudnimi situacijami. Tudi vz- 
dušje je fantastično, sploh ko se ozreš na posamične 
elitneže, naj gre za Bryanta, Curryja ali Georga, kate- 
rih podobe so strašljivo blizu resničnih, ko Gerald 
Green po košu kaže na manjkajoči prst ali ko gre 
bjondolasa Doris ob polčasu zasliševat trenerje na 
parket. 

Spremembe pa segajo še globlje, predvsem v smislu 
umetne pameti. Proti konzoli, tako kot v Fifi 14, na 
spodobno visoki zahtevnosti pomnim življenjske ob- 
račune, polne izvrstnih, smiselnih odločitev računal- 
niške inteligence, naj gre za samodejne menjave in 
jemanje minut odmora ali za izkoristek ključnih bas- 
ketašev v nasprotni ekipi. Še vedno odzvanja tekma 
proti Sunsom, v kateri je moj Toronto v zadnji četrtini 
s šutom, prodori, osebnimi in podajami uničil naš Go- 
ran Dragič. Da sem lahko po novem brzinsko določal 
krovne napadalne in obrambne taktike, mi ni poma- 
galo. Tip je bil predober. 

Toda špil vsebuje tudi traparije in zoprnije, kakršnih 
od izdelka, ki je v jedru tako izvrsten, ne bi pričako- 
val. Tičejo se zlasti tehnične plati, saj še vedno niso 
izgnali vseh hroščev, nalinijsko igranje nikdar ni zane- 
sljivo kot v Fifi 14 (prav tako ni ustreznice odličnemu 
modusu seasons), založnik pa je izdal zaplato, ki one- 
mogoči igranje načina mycareer, če nisi priključen na 
internet. Prav tako je treba menedžerske sposobnosti 
nabavljati z navideznimi novci in če ti teh zmanjka, do 
česar zna priti kar hitro, ti špil nudi nakup s pravimi 
soldi. Take poteze kazijo sicer odlični izdelek, za ka- 
terega pa bi mi vseeno ne bilo težko odšteti polne ce- 
ne. Kaj šele 15 evrov, če bi s kodo, priloženo v škatli- 
ci, spletno nadgradil verzijo za PS3 na ono za PS4. 
Xboxova izvedba te možnosti nima. 


MICHAEL JORDAN 

Trenerskemu delu koristi brzinsko nastavljanje krovnih taktik 


Hvaljenje z evropskimi ekipami na ovitku je nateg. Upra 
no bo, ko jih bomo lahko polnopravno uporabljali. V 2K15: 
na 4/4 

IGROVJE 


vnovič zgrabi za visokofrekvenčno katano, z njo plane na krov gusarske barkače, 


iz podpalubja osvobodi mlekarsko Laro in jo zvleče v vampirski brlog, kjer ga dečva 


zasužnji brez rabe udov. Kljub novostim ga iz dežele predelav ne bo še nekaj časa. 


A azdrimo najprej kakšno o poanti člankov o 
| predelavah, kakršne predočimo parkrat let- 
no. Nekateri v njih ne vidijo smisla, češ, 
h Čemu o eni in isti stvari govoriti dvakrat? 
SA Mi Metanje strani proč! A tako pravijo zlasti 
poznavalci, h katerim se ljudje zatekajo po nasvete, 
če igrice res povzročajo debilizem ter čustvene 
otiščance. In še taki imajo težave, ko hočejo imeti 
kataloško znanje področja, ki je v zadnjih letih po- 
stalo domala neobvladljivo. Kaj šele tisti, ki ga ne 
spremljajo zavzeto? Taki hitro zgrešijo kul naslove, 
sploh če so ob prvem izidu narejeni za sistem, ki si 
ga ne lastijo. Čeprav vem, da sta napuh in prezir se- 
stavna dela hardcoraštva, si je treba odstraniti 
plašnice z oči. Prav za ljudi, ki niso nenehno 
v stiku s sceno, so tile povzemalno anali- 
tični članki, ki osvetlijo temeljni špil in pred- 
stavijo novosti, ki so našle pot v konverzijo. 
Nad obravnavo nekoliko starejših iger se 
usajajo tudi oni, ki so vajeni špile nabavljati 
na dan izida in cenijo le najbolj novo robo. A 
če nisi mahnjen na vonj svežega softvera, 
prideš skozi bolje. Cene iger itak padejo, 
medtem ko so predelave za PC običajno do- 
sti ugodnejše. Poleg tega rade vsebujejo do- 
datke, ki so bili za izvirnik plačljivi. Je pa res, 
da marsičesa vseeno ne dobiš. Kljub zve- 
nečim nazivom v slogu Premium in Ultimate 
Edition gredo avtorji redkokdaj brskat po 
srcu igre - ne uredijo kamere, ne vdelajo no- 
vih sovražnikov, ne poskrbijo za nove misije 
in šefe. Med dodatno robo pa skoraj vedno 
manjkajo vpogledi v ozadje izdelave, interv- 
juji z ustvarjalci in podobno. Škoda, s tem bi 
bila vrednost še višja. 


TOMB RAIDER 
DEFINITIVE EDITION 


Prej: PC, PS3, xbox 560 - Joker 256, 79, 
zdej še: PS4, xbox one. 

Joškata britanska arheologinja, s katero smo 
mnogi zrasli, je mrtva. Nova Lara, umeščena 
pred vse ostale, se precej linearno potika po 
džungelskem otoku, kjer se trudi preživeti po 
brodolomu. Namesto z bajeslovnimi sovraž- 
niki se ubada s pokvarjenimi ljudmi in lačni- 
pleksnih grobnic pa je za vzorec. Bolj važno 
je, da devojko z dojko" prikažejo kot re- 
snično osebo, ki je lačna, jo zebe, krvavi in 
se boji. Pa, jasno, šteje vzdušje, ki ga ustvar- 
ja zlasti filmska kamera po zgledu Uncharte- 
da. Ne mine deset minut, ne da bi ti špil vzel 
nadzor in te prisilil v gledanje ali sodelovanje 
v kratkih sekvencah GTE. 


Igra je v sicer impresivno holivudskost tako zaljublje- 
na, da kar nekoliko pozabi na ploščadenje, ki je s 
svojo samodejnostjo daleč od starodavne zajebanosti. 
Ter na krčevitost pri streljanju. Pozabi na divjanje po 
prostoru in beg pred T-rexom: zdaj se postaviš za ka- 
ko oviro in filaš dokaj neumne, običajne sovražnike s 
šibrami ter puščicami. Kaj šele, da bi bili deležni pra- 
vih ugank. Oreščki v novem Raiderju si s samoumev- 
nim, minimalističnim potiskanjem in vrtenjem objek- 
tov, katere razkrije Larin batmanski preživetveni po- 
gled, ne zaslužijo tega naziva. A kaj bi to, ko je že čas 
za ogled nove animacije, helikopterski incident, dri- 
čanje med brzicami, padalski desant, bežanje pred 
skalami, ranjenost, trepetanje ... 

Malo sem zajedljiv, ker pogrešam stare čase. Toda 
roko na srce mi je novi Tomb Raider vseeno všečen, 
in sicer zaradi tega, ker zna držati razgibanost in tem- 
po, ter vsled konkretnega spusta v mrakobnost. To ni 
več risankasta avanturica, v kateri si buljil v Larina vi- 
mena in rit, marveč nekaj daleč resnejšega in tem- 
nejšega. Sploh na playstationu 4, koder je izšla Defi- 
nitivna edicija. To ni take vrste dodelava, da bi Cry- 
stal Dynamics razdrli špil, ga dopolnili, otežili in ga 
vnovič sestavili. Zaman boš iskal novo vsebino in 
višjo težavnost. Si pa deležen obsežnega piljenja, ki je 
najbolj očitno pri zunanjosti. Ne gre le za to, da z Lari- 
nimi lasmi kakor na PCju valovi frizerska tehnologija 
TressFX, marveč so teksture opazno boljše in po- 
drobnejše. Kakovost 'ultimate' v raču- 
nalniški inačici je, ne glede na moč ma- 
šine, nespregledljivo slabša od tele v De- 
finitive Edition za PS4 in XBO. Larin ob- 
raz je nekoliko mehkejši, grudi pa so za 
spoznanje nabreknile - saj veš, da sem 
to takoj preveril. Pa šuštenje listov v ve- 
tru, dež, realizem okolice, fizika, ki vlada 
premikanju Larinih zalog, na primer tul- 
ca s strelicami, umazanija ter kri na ob- 
leki ... Sliši se kot kup zanemarljivih ma- 
lenkosti, toda ko igraš, se sestavijo v 
bolj impresivno in vzdušno igro. Škoda, 
da gladkost 60 sličic na sekundo občas- 


Listi so izrisani in se gibljejo posamič, 
skozi krošnje prodira razpršena luč, La- 
rine lase krotoviči TressFX, teksture na 
njej so nadmočne, daljava izrisa je ep- 
ska - to je Definitivna edicija na PS4. 


no pade (na xboxu one manjkrat, vendar 
je framerate tam borih 30). 

Next-gen je na PS4 in XBO podprt z gla- 
sovnimi ukazi, s katerimi je moč prikli- 
cati zemljevid in menjati orožje, žare- 
njem dual shocka 4, ko držiš baklo, in 
nagibanjem taistega kontrolerja za lov- 
ljenje ravnotežja. Kar se vsebine tiče, pa 
dobiš vso dodatno digitalno robo. Za sa- 
motarja je to stranska grobnica Tomb of 
the Lost Adventurer, ki so jo dobili do- 
ločeni prednaročitelji. Za večigralca, ki 
je deležen tudi nekoliko boljše povezo- 
valne kode, pa kup orožij, kart, likov in 
kožic - tisto, kar je v navadni GOTY- 


Ker sem gledalec Talentov 
v belem, poznam Larino 
govorko Camillo Ludding- 
ton. Delo je opravila dobro. 


inačici. Prav tako so iz glavnega menija 
dostopni strip, artbook in šestdelni po- 
hvalno podrobni dokumentarec The Fi- 
nal Hours of Tomb Raider. 

Res je, da si je moč tega sceloma ogle- 
dati na YouTubu in da je 60 evrov visoka 
cena za igro brez sveže vsebine. Če 
Tomb Raider že imaš za PC, PS3 ali xbox 
360, se ti ni treba metati za novo inači- 
co. Če pa Larine preživetvene odprave 
še nisi izkusil in iščeš solidno akcijsko 
avanturo, narejeno po modernih stan- 
dardih, je ta edicija resnično - definitiv- 
na. 

ASSASSIN'S GREED IV: 
BLAGK FLAG 


Prej: PS3, xbox 360, wii U - Joker 244, 73, 

zdej še: PC, PS4, xbox one. 

Nedolgo po izidu Black Flaga za PS3 in X360 oktobra 
lani se je iz razvojne ekipe zaslišala obljuba, da bo na- 
slednji Assassin (šušlja se, da bo egipčanski) pa res 
next-gen in da bodo z njim gotovo naredili korak na- 
prej. Kar pomeni, da ga s Črno zastavo niso. 

Ne rečem, to mešanico bojevanja, ploščadenja in ra- 
ziskovanja odprtega sveta je prijetno igrati. Zlasti ko z 
barkačo med robatim petjem skorbutnih sotrpinov ja- 
draš po toplih morjih, natančneje med karibskimi in 
bahamskimi otoki v 18. stoletju. Znajdeš se v koži 
lahkosrčnega gusarja Edwarda Kenwaya, ki razvija 
črno zastavo z lobanjo in kostmi, prebada britansko in 
špansko soldatesko, skače na krov drugih ladij in 
nadgrajuje lastno ter razpleta templjarsko zaroto. V 
sodobnosti pa si nov lik, ki po Edwardovih avanturah 
dela igro. A na dolgi rok zmanjka zanimivosti v eno- 
ličnem okolju, ki z bednimi mesti ne seže do kolen re- 
nesančni Evropi v Eziovem ciklu AC2 - Brotherhood 
- Revelations. Predvsem pa igralne globine, saj so 
boj, skakanje in tiholazenje (tega je več kot v trojki) 
plitki in narejeni predvsem za sprostitev. Spočetka je 
špil impresiven, a se izkaže za preveč razvlečenega, 
kar je ob nič znižani ceni 60 evrov neugodno. To ne- 
koliko nadomesti zanimivo večigralstvo, kjer sta v 
enaki meri poudarjena klanje in skrivanje. 


V "4 IB Morska gladina je na PCju, PS4 in xboxu one 
—— —UV , še nekolikanj lepše razburkana in razpenjena. 


prez ; 
DELAL gadi 
MAL Xy'z$€ 


Daljava izrisa je izvrstna, žal pa razkriva ar- 
hitekturno dolgočasnost teh karibskih mest. 


Vsekakor si želim globljega boja. Tudi korpu- 
lentnejše nasprotnike odpraviš s knofodrkom. 


naso 


IGROVJE 


Selitev na PC, PS4 in xbox one vsebin- 
sko ni prinesla sprememb. Je pa na teh 
platformah Black Flag boljša izkušnja. 
Najboljša na spodobno modernem PC- 
ju, kjer je moč ne le doseči stabilnih 30 
sličic na sekundo, s čimer imata PS3 in 
xbox 360 nekoliko težav (največ jih ima 
wii U), marveč jih preseči, tja do 63. 
Obenem si na računalniku deležen po- 
drobnosti, kot so 'god rays' (razpršeni 
žarki pri gledanju v sonce) in boljši fizi- 
kalni učinki po sistemu PhysX na Nvi- 
dijinih karticah. Pri slednjih pa ne gre za 
plapolanje tkanine ali povečano koli- 
čino koscev, ki bi leteli okoli pri eksplo- 
zijah. Razlika je vidna zlasti pri krasoti 
dima, ko streljaš s pištolami in topovi. 
Igranje z miško in tipkovnico je v sploš- 
nem v redu, miš sede zlasti pri hitrem 
obračanju pogleda na ladji, medtem ko 
boj ni tako zapleten, da bi tipke delale 
probleme. 

Izvedenka za PS4 je z gladkimi 30 sliči- 
cami v sekundi blizu Black Flagu na 
dobrem PCju, vendar ne zmore določe- 
nih efektov PhysX in naprednega ambient occlusiona 
(trika, kjer so objekti po robovih temnejši, kjer jih 
svetloba ne dosega) HBAO4 namesto običajnega 
SSAO. No, oboje je kozmetika, tako da sta si verziji za 
PC in PS4, ki teče v polnih 1080p, na splošno precej 
slični. Zaostaja pa tista za xbox one, ki gladkosti ne 
zmore stalno vzdrževati pri 30 fps in se 
izrisuje v nižji ločljivosti 900p ter je v 
splošnem nekoliko grša. Glede na to, 
da XBO pri nas je in bo eksotična ma- 
šina, širše sekirancije ne bo. 


ASSASSIN'S GREED 
LIBERAZION HD 


Prej: vita - Joker 233, 62, 

zdej še: PC, PS3, xbox 360. 

V mnogočem je odvrtek Liberation, ki 
izvira s playstationa vite, zanimiv. V 18. 
stoletju šibamo po New Orleansu z 
močvirsko okolico, nadzorujemo pa 
francosko-afriško ašašinko Aveline de 
Grandpre, kar je unikum v zelo moš- 
kem nizu Assassin's Creed. Kljub roč- 
nemu poreklu počnemo isto kot vedno, 
se pravi raziskujemo odprt svet, se bo- 
rimo in skačemo. Poleg tega se lahko 
Aveline po babje preoblači, kar ji daje 
sposobnosti. Če postane sužnja, se lah- 
ko skrije med zamorsko služinčad, po- 
meta tla in nosi zaboje. V gosposki ob- 
leki šarmira in podkupuje, dočim ji aša- 
šinska zunanjost daje bojno moč. 

Sliši se super, toda Liberation je nekoli- 
ko podhranjen in manj domišljijski, kot 
mu omogočajo krovne ideje. Ubijev 
bolgarski studio pač ni kanadski, kar 
se pozna po kar nekaj slabo načrto- 
vanih misijah. (Tega je manj kot na vi- 
ti, ne bi pa rekel, da so šli prečistit čisto 
vsako nalogo, kot pravijo.) Pa tudi po 
švoh zgodbi, ki se ubada z medlo tem- 
pljarsko zaroto in suženjstvo obravnava 
slabše kot Freedom Cry. Ter po nenav- 
dihnjenih mestih in bledih, nerodnih li- 
kih, med katerimi prednjači ravno če- 
merna Aveline. Če imaš Black Flag za 
PS3 ali PS4, si jo spoznal v zanikrnem 

Na spodnji sliki je Aveline mična gospodična srednjega 
sloja. Toda ta vloga ji ne sede in je raje tisto zgoraj. Klavka. 


« 


co 


Z ne ' 


DLCjčku za Sonyjevi platformi in verjetno ti je bila 
enako (ne)simpatična kot Connor. Za nameček manj- 
ka samosvoje taktično večigralstvo z vite, kjer se z 
razpošiljanjem enot po svetu boriš za nadzor nad 
ključnimi točkami. 

Po drugi strani pa je res, da se s slednjim ni ubadalo 
prav dosti ljudi in da igra na PCju, PS3 ter X360 stane 
le 20 evrov. Za take solde jo je vredno igrati, zlasti če 
ti je bila všeč trojka. Po občutku ji je Liberation bolj 
podoben kot štirici, le da namenja več pozornosti eno- 
stavnemu tiholazenju, in je glede na izvirnik zloščen. 
Tako po grafiki, ki je na nivoju AC3, kot čistejšem 
zvoku, odpravi številnih hroščev ter napak (glitchev) 
in dodatnih petnajstih misijah. Tega pri predelavah ne 
vidiš dostikrat. 


GASTLEVANIA: LORDS OF 
SHADOW ULTIMATE EDITNON 


Prej: PS3, xbox 360 - Joker 207, 85, zdej še: PC. 
Castlevania je stara, spoštovana serija, ki domuje na 
konzolah. Pohvalno je zato, da so si cesto na PC utrli 
Lords of Shadow, prva dobra trirazsežna 'Vanija. Po- 
stavljena je v srednjeveško fantazijo, kjer se božji bo- 
jevnik Gabriel vojskuje z nakazami iz onstranstva ter 
mitološkimi spakami, od volkodlakov do vampirjev in 
celo Satana. 

LoS se je sicer mnogim pravovernim ljubiteljem niza 
zameril, saj ni narejen na podlagi izpostavljenih epi- 
zod, kot je Symphony of the Night. Namesto razveja- 
nega sveta, ki se skladno z nabiranjem opreme vedno 
bolj širi, je linearen. Prav tako se zgleduje po se- 
kljaških velikanih, kot je God of War, z močnimi pridi- 
hi drugih vplivov, na primer Shadow of the Colossus, 
od koder so kolosalni šefi. In naposled začetek ni ra- 
vno bleščeč, saj se moraš prebiti skozi duhamorno 
močvaro in ledene planjave, da se igra zares začne. 
A dlje kot se ubadaš z njo, kar zna za en skozihod 

Igranje ni le bojevanje. Marsikdaj naletiš na miselno 
uganko, ki jo lahko rešiš samodejno, le ob nagrado 
si. Podobe, kot je spodnja, pa gradijo vzdušnost. 


znesti dvajset ur, bolj se izkaže borilni sistem. Ta je is- 
točasno vznemirljiv in na višjih težavnostih z bloki, 
odboji, izmiki, kombinatornimi napadi ter alternativni- 
mi orožji tehnično zahteven. Nekaterim bodo šli na 
živce dogodki GTE, kjer drkaš gumb v skladu z navo- 
dili na zaslonu, vendar ta plat ni pretirana. Svetujem 
pa kontroler, saj tipkovnica in miška ne zmoreta po- 
vsem slediti sčasoma hudemu tempu in raznoliki zalo- 
gi sovražnikov ter krvoločnih županov. Tematsko raz- 
nolike stopnje, med katerimi so nekatere dobesedno 
prečudovite, terjajo dosti skakanja, dočim samoume- 
ven napredek preprečuje še pohvalna količina ugank. 
Udarjaš po stikalih v tleh, obračaš gromozanske prsta- 
ne, se ubadaš s stikali in igraš vampirski šah. 

Ne rečem, špil se močno opira na žanrske klasike in 
glede na to, da je star štiri leta, so vmes njegov recept 
v marsičem povzeli ter izboljšali Darksiders 2 (Joker 
230, 83). A obenem je uživantski in bolj kot ga igraš, 
bolj ti zna prirasti k srcu kljub neprilikam, kot je neko- 
liko tečna kamera. Deloma zaradi dobrega poteka, 
deloma poetične zgodbe z globljimi pomeni in deloma 
nadmočnega gotskega vzdušja. Slednjega pomagata 


graditi veličastna arhitektura, bombastič- 
na orkestralna glasba in literarni tekst 
med nivoji, ki ga gledališko bere Patrick 
Stewart. 25 evrov na Steamu se mi ne zdi 
preveč, sploh ker podoba ni zastarela in 
gladkost zdaj doseže 60 sličic na sekun- 
do. Poleg tega sta zraven naknadno izda- 
na, na konzoli plačljiva dodatka Reverie 
ter Resurrection. Sta težja kot osrednji 
kvest, imata vsak svojega nevidenega 
šefa in všečno razširita zgodbo. 


METAL GEAR RISING: 
REVENGEANCE 


Prej: PS3, xbox 360 - Joker 256, 81, 
zdej še: PC. 

Japonski specialisti za sekljaško-strelske 
akcijade PlatinumGames se še niso sre- 
čali s PCjem - na njegovo škodo. Njihove 
igre so praviloma sladokusne odličnice, 
ki ljubitelje žanra puščajo prešvicane in 
ožuljenih prstov. Naj govorimo o fanta- 
stični Bayonetti, odličnem Vanguishu ali 
slastnem Wonderful 101 - oziroma izdel- 
kih njihovih predhodnikov, studia Clover, 
kot sta Viewtiful Joe in Okami. Za raču- 
nalniški prvenec so si izbrali Revengean- 
ce, ki sicer ni smetana od smetane, rabi 
pa kot dober primer, zakaj je ta elitna 
osaška kovačnica tako spoštovana. 

Gre za odvrtek glavnega niza MGS, v ka- 
terem namesto Kačona nastopi kibernet- 
ski nindža Raiden. Ta ni pris- 
taš tiholazenja, marveč je 
zaljubljen v visokooktansko, 
razturaško, spektakularno, 
pobijaško tretjeosebno akci- 
jo. Ni ti treba drugega kot te- 
či naprej po linearnih nivojih, 
po katerih lahko iščeš rahlo 
skrite tajne. Pri tem ti veči- 
noma ni treba niti skakati, 
saj ovire gladko premaguješ 
s tiščanjem gumba za 'ninja 
run'. Do žura in smotra igre 
pride, ko srečaš sovražnike - 
robokopovske stražarje, dol- 
gonoge robote, helikopterje, 
kiborške pse. Treba jih je 
uničiti, vendar ta izraz ne po- 
sreduje niti kanca odlike in občutkov, ki 
jih budi Revengeance. 

Raiden je s tekom, premeti in vihtenjem 
visokofrekvenčne katane ter drugih oro- 
žij, na primer dolgim kopjem, domala 
perfektna mešanica krvoločnosti in ele- 
gance. Ne veš točno, ali je bolj moški za- 
radi silnih zamahov ali ženski zaradi an- 
droginega videza, vrbaste postave in bi- 
zarno zvišanih petk. Navsezadnje to niti ni 
važno, ko se med drkanjem dveh gumbov 
za napad spremeni v tornado udov in ko- 
vine. A mahedranje z udoti ne pomeni, da 
lahko knofe drkaš v tri dni, saj te igra na 
spodobni težavnosti dodobra preizkusi, 
bolj kot God of War, Lords of Shadow in 
Darksiders. Revengeance je napredna 
borilna igra, ki zahteva tako reflekse in 
poznavanje kombinacij kot obvladanje 
prostora in pametno izbiro tarč. Pa parira- 
nje v pravem trenutku, kajti blokade so 
za, em, starodavne grške bojevnike. 

IGROVJE 


Kasneje, ko se začenjajo spake prav zgrinjati nate, si 
vesel, da si z uboji sproti polniš energijo. To počneš z 
upočasnjenim sekanjem nasprotnikov, ki ga izvajaš z 
desno gobico ali miško. (Naj opozorim, da tipke in miš 
ne zadostujejo za igranje na visokem nivoju.) S pri- 
tiskom na gumb je namreč moč zavreti čas in vmes 
precizno sesekljati sovražnika. Po možnosti tako, da 
zadeneš rdečo točko, nakar mu iztrgaš kibernetski 
hrbet. Seveda stilistično napredno, s filmskim giba- 
njem kamere in Raidenovo kulersko pozo. Oboje goji- 
jo tudi borbe z raznolikimi, kompleksnimi šefi, od or- 
jaškega robota do elegantne babure, kovinskega sa- 
muraja in titanskega kovineža. Pri enem se moraš 
istočasno otepati podložnikov, pri drugem bežati in 
blokirati in tako dalje. 

Škoda, da igro na PCju pestijo enake napake kot na 
xboxu 360 in PS3. Kamera zna biti blesava in jo je tre- 
ba krotiti ročno, skrivanje je nedodelano, tovarniško 
skalno kanalizacijska okolica je turobna in nezanimi- 
va, druga polovica pa na brzino zmetana vkup. Po 
drugi strani pa je akcija krasna, vzdušje izvrstno in 
spopadi bombastični kot malokod. Bržda se ne spom- 
niš, kdaj si nazadnje tekel po izstreljenih raketah, po- 
tem s katano olupil oklep z orjaškega šefa in mu na- 
zadnje iztrgal priželje. Tudi vsebine je dovolj, saj je špil 
namenjen večkratnemu preigranju, piljenju spretnosti 
in nabiranju točk, pri čemer so tu še zelo dobre ločene 
misije v VR-prostoru, kot veli izročilo serije. Češnja na 
torti sta pridodana plačljiva DLCja s konzol, Blade 
Wolf in Jetstream, ki omogočita igranje v vlogi Raide- 
novega volčjega spremljevalca in antagonista Sama. 
Poleg tega je moč na peceju preigravati šefovske bitke 
in akcijo goniti pri 60 sličicah na sekundo. In za vse to 
na Steamu daš le 20 evrov. Kupiti? HAI! 


Če se sprašuješ, zakaj med bojevanjem nastajajo pavzice, to ni 
zatikanje. Gre za obdobjeca, v katerih se možgani 'resetirajo'. 

ENSLAVED: ODYSSEY 70 THE 
WEST PREMIUM EDITKON 


Prej: PS3, xbox 360 - Joker 207, 70, zdej še: PC. 
"Priporočam v končanje, ko cena pade," sem zaključil 
opis konzolne inačice tega nekoliko pokvečenega, a 
zanimivega naslova. V postapokaliptičnem svetu je na 
sporedu obilo tretjeosebnega tepeža, streljanja iz za- 
klonov, plezanja ter skakalnega premagovanja vrzeli 
v tleh, pri čemer nismo sami. Glavni junak, spretni 
mišičnjak Opičnjak, je mnogokrat v družbi mladenke 
Trip, ki mu pomaga sama ali tako, da ji pokažemo, 
kaj ji je storiti, na primer naj s hologramom zamoti 
klavske robote. Kasneje izmenično aktivirata gumbe 
in sučeta ploščadi, kar izdaleka spomni na Ico. Iz so- 
seščine Beyond Good 6 Evil pa prihlača čudaški, 
smrdljivi prašičoid Pigsy, ki rabi kot komična sprosti- 
tev. Je nepogrešljiv del solidne, deloma zabavne in 
deloma melanholične ZF-pripovedi z zapomnljivimi, 
Za polno ceno je bil Enslaved pred štirimi leti preveč 
problematičen. 20 evrov na Steamu je bolj primernih 
za naslov, ki ga kazijo nerodna kamera, premalo raz- 
ličnih sovražnikov, samoumevne uganke, premo- 
črtnost in plitkost. Pri igranju s tipkami in miško pa 
dela težave pospešek pri obračanju pogleda in merje- 
nju, ki se ga ni moč znebiti, zato svetujem kontroler. 
A ker plačaš manj, vse to laže odpustiš in se osredo- 
točiš na odlike - gladek potek, zabavo in navdihujoče 
prizore tako narave kot življenjskih obrazov, ki jih zob 
časa ni načel. Nasprotno, šele zdaj, v visokih ločlji- 
vostih z glajenjem je Enslaved videti tak, kot so si ga 
Ninja Theory zamislili. 

Ob tem 'Premijsko edicijo' spremlja prej plačljivi digi- 
talni dodatek Pigsy's Perfect Ten, ki se osredotoča na 
bizarnega pujsa in njegovo sestavljanje robotskega 
prijatelja. Igranje je v njem nekoliko drugačno, saj je 
lik en sam. Ko linearno napreduje po velikem sme- 
tišču, mora predvsem s snajperko streljati po robotih, 
odvračalnik pozornosti ter elektromagnetna granata. 
Perfect Ten je konkreten, kakih pet ur dolg dodatek, 
tudi zaradi višje težavnosti. Vendar ta ne frustrira, saj 
ni tepeža, kjer je kamera delala največ problemov. 


> V osnovni igri nastopata punčara Trip in Monkey, ki je nanjo 
sprva priklenjen zaradi boleče čelade. Kasneje se to spremeni. V 
dodatku (spodaj) pa je glavni lik veper Pigsy, ki se ubada z roboti. 


IGROVJE 


RAYMAN LEGENDS 


Prej: PC, PS3, xbox 360, wii U, vita - 
Joker 242, 88, zdej še: PS4, xbox one. 
Nobenega dvoma ni, da je Rayman 
Legends odlična ploščadna igra. Ne le 
to: z navdihnjenostjo in vedno novimi 
domislicami je sposobna vzbuditi res 
prijetna čustva. Oni dan mi je prijatelj 
po SMSu zaupal: "Odkril sem Rayma- 
na. Srečen sem kot otrok." Pa ni poče 
drugega kot šibal na desno in prema- 
goval ovire. Ampak to je kakor reči, 
da si vrhunski kulinarični obrok snede 
- ne, brat, v njem si užival. 

Natanko to ti dajo Legends, kjer se 
Žarko sam ali v družbi do treh risanka- 
stih sotrpinov prebija skozi najbolj do- 
miselne in razgibane nivoje izven Ma- 
ria. Vendar na sporedu ni le divje šo- 
panje v koži Raymana, prijateljčkov in 
zmešane kure, temveč so v igro vdela- 
li raziskovalne in celo skrivalne nivoje. 
Ti ne uničijo tempa, ampak so dobro- 
došla sprememba, enako kot dinamič- 
na fizika, ki botruje marsikaki smrti. A 
ne skrbi, nadzornih točk je obilo in nisi omejen z 
življenji. Tako je reševanje Lumov spretnostno in 
sčasoma dokaj zahtevno, a nikdar zoprno. Res ti nič 
ne preprečuje, da ne bi poplesaval na noro nalezljive 
melodije. Ukulele power!!! 

Ker je Rayman tak car, bi si na PS4 in xboxu one za- 
služil več pozornosti. Legende so na next-genu malo- 
dane identične onim za PC, ki se v primerjavi s PS3 in 
X360 ponašajo s hitrejšim nalaganjem in manj stis- 
njenimi teksturami. A kake opaznejše razlike med ge- 
neracijami ni. Kinect na xboxu one ni uporabljen, kar 
niti ni velika škoda, žal pa so hkrati zanemarili dotika- 
bilno površino na dual shocku za PS4. Le-to upora- 
bljamo za drgnjenje srečk in praktično neuporabno 
zumiranje ter premikanje pogleda. Kompanjona Mur- 
phyja na ta način ne nadzorujemo, kar pomeni, da ga 
krmilimo kot običajno - pritisnemo gumb tedaj, ko je 
v samodejnem gibanju tam, kjer bi ga radi imeli. To ni 
tako dobro kot na wiiju (l, kjer Raymana na ključnih 
sodelovalnih delih premika igra, ti pa 
na gamepadovem ekrančku tapkaš po 
vročih točkah. 

No, kljub manku novosti in neizkoriš- 
čenosti hardvera je Rayman Legends 
na PS4 in xboxu one enako izvrstna 
platformijada kot na starih sistemih. 
Znova ga kupovati nima smisla, če ga 
nimaš, pa si ga na vsak način omisli. 
Otrok v tebi ga hoče in po žepu vaju ne 
bo udaril preveč, saj zanj hočejo 40 
evrov. 


PAG-MAN GHAMPION- 
SHIP EDITION DX- 


Prej: xbox 360, PS3 (Joker 214), 

zdej še: PC. 

In zdaj nekaj totalno drugačnega, za 
stare kozle nemara najboljšega v to- 
mesečni druščini predelav. Pac-Man! 
Ne le včasih najbolj znana, marveč pr- 
va prava maskota iz iger je v štiriintri- 
desetem letu obstoja zdrava kot še ni- 


Recept je na srečo ostal enak kot v 
večni klasiki. Si picasto odrezani ru- 
menjak, kar ni presenetljivo, če vemo, 

Risankasta podoba je že na PS3 in xboxu 360 tako prelestna, da , 
na PS4 in XBO domala ni razlike. A kljub manku nove vsebine je 


v 


da je Championship Edition dizajniral kar sam Toru 
Iwatani, Pac-Man oče. Ravno tako žvečiš točkice, 
bežiš pred duhci in jih hrustaš v časovno omejenem 
napadu moči, ko pogoltneš tabletko. 

Finta, na kateri gradita CE in njegovi izboljšani inačici 
DX ter DX«, je nabiranje točk pod različnimi pogoji in 
vdelava spečih duhcev na vnaprej določenih mestih. 
Ker se ti ne premikajo, je moč iskati idealno pot skozi 
labirint. Ko Pac-Man pridrsi mimo drnjohavcev, ga 
začno zasledovati in ta 'rep' se daljša, kar spomni na 
dobro staro Kačo. Dlje kot ti uspe preživeti, več duhov 
boš lahko po zaužitju tabletke snedel in več točk boš 
dobil. Odvisno od blodnjaka in izbranega načina, med 
katerimi je dosti različnih časovno omejenih time at- 
tackov. Iwatani in druščina so zagotovili, da so labirin- 
ti oblikovani raznoliko in res odlično, modusi pa zako- 
ličeni tako, da je zabava napeta, dolgotrajna in name- 
njena tekmovanju. Bodisi med prijatelji, bodisi z inter- 
netom, od koder na lestvice sproti prihajajo rezultati. 
Adrenalin, zabavnost in trzajoča preciznost so odlike 
CE DX«, ki zgolj poudari večnost izvirnika. Če imaš v 
sebi količkaj avtomatne krvi, naj ti na Steamu ne bo 
žal dati 10 evrov. Ali, še bolje, 15 za inačico All You 
Can Eat z dodatnimi blodnjaki in kožicami, ki Paca 
spremenijo v Dig Duga ter starega kockavca. Ubodi 
še pravoverno digitalno arkadno palico in včerajšnjik 
se bo na najboljši način spojil z današnjikom. 


je kožica neonsko pacmanovska ali 
zemeljsko digdugovska, zabava je enako odlična! 


Ys se vrača na zahod s še eno predelavo sta- 

rejšega dela. Po predlanski Felghani za PC in 
PSP je na vito prispel Memories of Celceta, napredna 
predelava štirice iz leta 1993. 
Gre za hitro japonsko akcijsko tretjeosebno frpjko, ki 
združuje elemente iz Zelde, Metroida in Castlevanie. V 
večini epizod in tudi v Celceti prevzamemo nemega 
popotnika Adola, ki v svoji dobroti ne zna odreči. To- 
krat se udejanji v skrivnostnem mestu na robu pra- 
gozda - brez spominov in sopotnikov, a s slutnjo, da 
je med krošnjami ključ do preteklosti. Stvari se kaj- 
pak zapletejo in Adol se z druščino znajde v lovu za 
skrivnostno masko sonca. Njen nosilec lahko prepiše 
zgodovino, spremeni sedanjost in uniči prihodnost. 
Fabulo tvori dosti tekstovnih pogovorov, pa tudi ne- 
kaj krasnih vmesnih sekvenc v animejskem slogu. 


B ri nas neznana in tudi sicer nekoliko nišna serija 


V živahnih mestih lahko menjavamo in kupujemo 
opremo, kombiniramo predmete in se pogovarjamo s 
prebivalci. Ti nam nalagajo različne naloge. 


Tokrat je temelj raziskovanje gozda, ki spomni na 
najboljše epizode Metrodia in Castlevanie. Gošča sk- 
riva dosti lokacij in tajn, od zapuščenih temnic in tem- 
pljev do pozabljenih mest ter pošasti. Najdeni predeli 
se samodejno izrišejo na priročnem zemljevidu, razi- 
skujemo pa lahko dokaj prosto. Vsaj dokler ne pride- 
mo do kraja, ki za napredovanje terja določeno last- 
nost ali predmet, recimo odpiranje zaklenjenih skrinj, 
relikvijo za dihanje pod vodo in slično. Osnova je res- 
da linearna, toda množica lokacij, ki niso del glavne 
zgodbe, spodbuja brskanje in opravljanje številnih 
stranskih kvestov za denar ter redke predmete. 

Pobijanje sovragov ni ravno taktično in kdor pričakuje 
preudarne spopade, bo razočaran. Je pa boj, v kate- 
rem običajno nadzorujemo vodjo druščine, hiter, ar- 
kaden in niti ne plitek. Raznolikost tiči v pravilnem 
tempiranju udarjanja, izmikanja, blokiranja in šviganja 
naokoli, kar ustvari svojevrsten, privlačen ritem. Pa 


Angleška sinhronizacija je solidna, ob splošnem 
animejskem vzdušju pa je škoda, da se niso odločili 
za možnost preklopa na japonščino. 


Ko šefu prebijemo obrambo in razgalimo šibko 
točko, ostane za nekaj trenutkov nebogljen. Takrat je 
treba udariti z vsemi razpoložljivimi sredstvi. 


tudi v šestih likih s tremi vrstami orožij in sovražnikih z 
različnimi šibkimi točkami. Za prebijanje skozi horde 
je treba urno menjavati like, ki vihtijo vnaprej do- 
ločena krepelca in imajo zato samosvoje sposobnosti. 
To ni blazno zapleteno in zahtevno, a obenem ne pre- 
prosto. Prav tako ne smeš zanemariti številnih spe- 
cialk, ki se jih liki z napredovanjem učijo samodejno. 
Vsak ima še svoj velenapad, ki zaobjame večino beštij 
v vidnem polju. Največja grožnja so trdovratni, kon- 
kretno zajetni šefi, ki zahtevajo premislek in postopno 
goljenje šibkih točk. Velikanu je treba denimo najprej 
uničiti stopala, preden pade na kolena in se lotimo 
hrbta, na koncu pa je na vrsti glava. 

Na normalni težavnosti je špil dokaj lahek, zato spret- 
nejšim priporočam igranje na hard (težavnost je moč 
vmes prilagoditi). Skozi ga daš v kakih dvajset urah, 
plus deset za izbirne kveste. Po koncu se odklene 
možnost igranja na najtežji stopnji nightmare, po želji 
z vsemi priigranimi predmeti, specialkami in napred- 
kom na zemljevidu, pa tudi bojevanje s šefi na čas. 
Skratka, zelo soliden japonski frp, ki bo pri širši publi- 
ki gotovo spregledan, kar pa ne pomeni, da velja nanj 
pozabiti. 85 Jurec 

spodobi opisati nekaj ustreznega. Mikey Hooks 

je to, nadaljevanje fletne ploščade Mikey Shorts. 
Tam si s pikslastim mladeničem tekel na desno in se 
trudil pri premagovanju ovir ter sovražnikov izgubiti 
čimmanj časa. Ni šlo za neskončni tek, marveč so 
igro tvorile stopnje, po katerih si pobiral zlatnike in se 
fočkal pri kipcih. Za vse si uporabljal navidezni digi- 
talni križec in gumba za skok ter zadrs po tleh. 
Hooks se opira na isto osnovo, le da ima nov gib, 
oprijemanje s kavljem za objekte v zraku. Igranje je s 
tem prijetno popestreno, ko čez prepade in osti v tleh 


K: že imamo v tej cifri članek o speedrunih, se 


o ceva co CIM 


A. 
XS: MEJ D 


Tako Shorts kot Hooks rulata pri lokalnem več- 
igralstvu. Rekorder poda tablico ali fon drugemu, na- 
kar se ta trudi prehiteti duhca. Smeha polna skleda. 


tako skačeš kot nihaš. Slednje storiš tako, da v zraku 
znova stisneš gumb. Nivoji so temu prilagojeni, saj 
bolj 'dihajo' in skoznje vodi več poti, bogatih s kovan- 
ci. Prav tako ni več kipcev. Na koncu šteje čas, ska- 
kalno mojstrstvo pa je zabeleženo v duhcu, s katerim 
je moč tekmovati. 

Škoda, da je vsebine nekam malo. V Shorts nabereš 
več kot 250 zvezdic, tu jih ni niti pol toliko. Bržda jih 
bodo dodali, a vseeno. Tudi vrst sovražnikov ne mr- 
goli in spodobilo bi se, da bi vdelali duhce z interneta. 
So pa nivoji dobro sestavljeni in keč ni v tem, da jih 
končaš ter špilček odložiš, marveč da iščeš rekordno 
pot. To velja tako za kampanjo s šestimi svetovi kot 
dirke, kjer tekmuješ z umetnimi ghosti. Fino je taki- 
sto, da je mikrotransakcijska limanica le ena in opcij- 
ska. Igro kupiš za tistih smešnih 1,79 evra in igraš 
normalno. Aleluja. 79 Sneti 

ali sladko odličnico, kakršna je Deset milijonov. 

Naslov izvira iz cifre, ki jo mora doseči junak, da 
pobegne iz kamnite ječe. A ne tako, da bi rezultate 
sešteval, marveč v enem šusu! 
S tem ciljem v mislih znova začenja 'dungeon run' - v 
pogledu od strani šiba na desno, tepe pošasti in od- 
klepa skrinje. Finta je v tem, da ga ne nadzorujemo 
neposredno, marveč le opazujemo. Nanj vplivamo ta- 
ko, da na spodnji strani ekrana premikamo trakove s 
simboli in skušamo spraviti v vrsto najmanj tri enake. 
Če spojimo meče, heroj udari, čarobne palice botruje- 
jo magičnemu napadu, ključi odpirajo skrinje. 


K: vržeš več žanrov na kup, lahko dobiš zmedo - 


Grafika je pikslasta in herojčič ne vihti ničesar. A 
večinoma gledaš na spodnji del zaslona. Gornjega le 
Švrkaš z očmi, da udariš v najprimernejšem trenutku. 


Žanr endless runnerja se združi z match three v nekaj 
grafično ter igralno preprostega, a totalno zabavnega 
in nalezljivega. Sreča ima vlogo, saj ploščice, ki nado- 
mestijo odstranjene, priletijo naključno. Toda če ni- 
maš dobrega pregleda nad ploščo in nisi hiter ter 
spreten, boš urno poginil ali pa ti bo zmanjkalo časa. 
Vsaka ovira te pri teku ustavi in če je ne premagaš do- 
volj zgodaj, te potisne preveč nazaj. Isto velja za raz- 
nolike sovražnike, od vitezov in nindž do osovražene 
kamele. Zanjo je dobro prihraniti predmete, ki jih prej- 
meš naključno, a draž je že prej velika ... Kot da to ne 
bi bilo dovolj adiktivno, pa med ječarjenjem nabrana 
sredstva frpjsko vlagaš v napad, obrambo, oklepe in 
podobno. S tem določaš, v kateri 'poklic' bo lik us- 
merjen in v čem bo močnejši, kar vpliva na taktiko. 
Boljšega špila te vrste nisem igral že od Puzzle Gues- 
ta. Dva evra na Google Playu ali 1,79 na AppStoru 
sta res bagatela, sploh ob manku vsakršnih mikro- 
transakcij. 87 Smeti 

ot vse klasične Disneyjeve ri- 

sanke se Waltova zgodba zač- 

ne pred davnimi časi, za sed- 

mimi gorami in prav toliko vo- 

dami. Natančneje, leta 1901 v 

Chicagu, kjer se je Walter rodil kot četrti sin 

Eliasa in Flore. Družina je živela v nevarni 

soseski v bližini Cicera, kjer so imeli kasneje 

bazo Al Capone in drugi zloglasni gangsterji. 

Zato je ata Elias popokal ženo ter vseh pet otrok 

in skupaj so se preselili v idilično ruralno okolje me- 

steca Marceline v Missouriju. 

Žal je težko življenje na kmetiji načelo zdravje glave 

družine in leta 1910 so se vrnili v mesto, tokrat v Kan- 

sas City. Za preživetje sta morala brata Roy in Walt 

očetu pomagati pri raznašanju časopisov. Vsak dan 

nekaj ur zgodaj zjutraj in vnovič zvečer, v snegu ali 

dežju, zaradi česar je trpela šola. A Walt se je 

tako že zgodaj privadil trdega dela, ki ga je 

kasneje terjal od zaposlenih. Poleg tega je v 

cajtengih prvič prišel v stik s političnimi stripi 

in se navdušil za risanje karikatur. V srednji šoli 

v Chicagu, kamor se je 1917 znova preselila fa- 

milija Disney, je risal in fotografiral za šolsko revijo. 
Zvečer pa je obiskoval tečaje risanja. 


Smeh-o-gramski začetki 


A mladeniča so mikale pustolovščine. Ker še ni bil polnole- 
ten, ni mogel postati vojak. Zato se je prijavil v enoto 
Rdečega križa za voznika reševalnega vozila. A v Evropo so 
njegovo enoto poslali šele teden dni po koncu prve svetovne 
vojne. Dolge ure, ko ni imel nobenih zadolžitev, si je popestril 
z risanjem karikatur in stripov. Pošiljal jih je uglednim ame- 
riškim revijam, a so ga vljudno zavračali. Konec leta 1919 so 
njegovo enoto razpustili in Walt se je vrnil. 

V ZDA služb časopisnih karikaturistov, kar je želel postati 
Walt, ni bilo ravno na pretek. Zato si je delo najprej našel v 
podjetju, ki se je bavilo s komercialno ilustracijo za različna 
podjetja. Njegov sodelavec je bil nadarjeni sin nizozemskega 
imigranta Ub Iwerks. Ko so naročila usahnila, so oba vrgli na 
cesto. Najprej sta skupaj odprla svojo firmo, potem pa leta 
1920 pristala pri Kansas City Film Ad Company, kjer sta 


Ameriški magnat zabave Walt Disney je pravzaprav bil Miki Miška. Njuni osebno- 
sti sta neločljivi in skozi leta sta se spreminjala z roko v roki. V starejših risankah 
je bil Miki, tako kot mladi Walt, prikazan kot iznajdljiv, neustrašen in pustolovski. 
V zrelih letih pa je postal umirjen, bolj opazovalec norčij, ki so jih uganjali drugi 
liki. Šerlok razišče, kako sta Disney in Miki skupaj postala popikoni za vse čase. 

ustvarjala enominutne animirane oglase za kinemato- 
grafe. Tam se je Walt zaljubil v premikajoče se sličice. 
V garaži si je postavil lasten improviziran studio, kjer 
je eksperimentiral po svoje. Kratke animiranke z ime- 
nom Laugh-O-Grams mu je uspelo prodati v lokal- 
nem kinu. 

Waltovi apetiti in ambicije so hitro postajali vse večji, 
hotel je delati daljše risanke na podlagi znanih prav- 
ljic. Najprej se je lotil Rdeče kapice. Z rezultati dela je 
bil tako zadovoljen, da je pustil službo ter z Iwerksom 
in petimi drugimi animatorji pri dvajsetih letih odprl 
studio Laugh-O-Gram. Prišel je na takrat izvirno idejo, 
da bi v animirani svet postavil na film posneto pravo 
deklico z imenom Alice. A preden jim je uspelo serijo 
končati, je firma bankrotirala. Walt je spakiral skrom- 
no imetje in si kupil enosmerno karto za Kalifornijo. 
Cilj: Hollywood. 


Kdo je ukradel Oswalda? 


Izkazalo se je, da v kalifornijskih studijih ni bilo potre- 
be po fantu iz Kansasa. Zato se je Walt spet oprijel 
animacije in uspel dobiti interesenta za Alico. V posel 
je potegnil brata Roya, da bi mu pomagal pri poslov- 
nih zadevah, katerih ustvarjalni Walt ni bil vešč. Šest 
zgodb o Alici je animiral Walt sam, vendar je ugotovil, 
da za to ni dovolj dober. Poslal je po starega kolega 
Iwerksa, ki je animacijo obvladal. Walt se je lahko ta- 
ko posvetil stvarem, v katerih se je odlikoval: načrto- 
vanju zgodb in komičnih zapletov. Njegova animator- 
ska kariera pa je bila s tem končana. 


vi 


Napol animirane in napol igrane komedije s pravo 
deklico Alice in risanim mačkom Juliusom je Dis- 
ney usvarjal med letoma 1923 in 1927. V tem času 
so predvajali 57 okoli deset minut dolgih filmčkov, 
Alice pa so igrale štiri različne punce. 


Zgodbe o Alice so postajale obrtno vedno boljše in v 
kinih vedno bolj uspešne. Denar je začel pritekati, pri- 
hodnost se je zdela svetla. Na bratovi poroki je Walt 
spoznal privlačno Lillian Bounds, vnela se je strast in 
kmalu je tudi Lilly postala Disneyjeva. Podjetje se jeriz 
Disney Brothers Studios leta 1926 za lažjo prepoz- 
navnost preimenovalo v Walt Disney Studio in prese: 
lilo v nove prostore, kjer. so res začeli ustvarjati zgo- 
dovino. Ta skok v druščino velikih fantov je 25-letni 
Walt obeležil tudi tako, da'si je pustil rasti brke, ki jih 
je fural do konca življenja. 

Alice je počasi izgubljala čar, zatojje Disney z Iwerk- 
som ustvaril svojega prvega animiranega avtorskega 
junaka - srečnegazajca Oswalda. Ta je pritegnil po- 
zornostrtako občinstva kotranimatorske srenje. Pred 
Disneyjem so bili animirani filmčki okorni, s prepro- 
stimi junaki, ki so zabavali predvsem s pretiranimi gi- 
bi. Walt pa je skušal zasnovati privlačne, bolj člo- 
veške like zr osebnostmi, na katerih je slonel humor. 
A uspeh in denar, ki ga je Oswald The Lucky Rabbit 
prinesel Disneyjevemu studiu in distributerju Univer- 
sal Pictures, sta se obrnila proti Waltu. Po pogodbi je 

Zajec Oswald ima burno zgodovino, saj je bil za kar 
80 let ločen od fotrovske Disneyjeve firme. Da so 
ga dobili nazaj, so morali leta 2006 televizijski hiši 
NBC odstopiti športnega komentatorja Ala Michael- 
sa. Odtlej smo dolgouščka videli v igri Epic Mickey. 


zajec pripadal Universalu, kar je izkoristil producent 
Charles Mintz. Disneyju je 'ukradel' štiri najboljše ani- 
matorje in ga izsiljeval pri podpisu pogodbe. Nad iz- 
dajo razočarani Walt je Mintzu prepustil tako zaposle- 
ne kot zajca in prisegel, da ne bo nikdar več ustvarjal 
za koga drugega. 


Miška osvoji svet 


Na potovanju z vlakom s pogajanj domov se mu je 
začel v glavi oblikovati nov junak, ki je očaral mnoge 
generacije. Vsaj tako o nastanku Miki Miške pravi le- 
genda - ki jo je za potrebe promocije sprožil kar Walt. 
Miki Miška je v resnici nastala v sodelovanju med 
Waltom, ki je bodočemu risanemu superzvezdniku 
posodil igrivo osebnost in glas, ter Iwerksom, ki je 
miškolinu dal podobo in ga animiral. 

Čeprav mu ni uspelo najti kupca za prva dela, se je 
pri tretjem odločil za drzen korak: dodatek zvoka. Do 
konca dvajsetih let so bili namreč vsi filmi nemi. Mno- 
gi filmarji najprej niso verjeli, da se bo zvokovna no- 
vost res prijela, Disney pa je z obema rokama zgrabil 
možnost dodajanja glasbe in govora svojim izdelkom. 
"PRVA animiranka z ZVOKOM!" je pisalo na plakatih 
za uspešno Mikijevo pustolovščinoSteamboat Willie. 
Ker Walt ni hotel spet postati odvisen od enega same- 
ga junaka, so v studiu začeli vzporedno razvijati serijo 
Silly Symphonies, kjer so animatorji lahko raziskovali 
nove tehnike. A spet so se vmešali filmski mešetarji, 
ki so mu speljali Iwerksa, Disney parje.moral plačati, 
da je lahko obdržal nadzor nad svojimi filmi. Leta 
1931, ko je Miki Miška zaslovel tudi na tujem, je Walt 
doživel živčni zlom. Po kratkem premoru se je spravil 
skupaj in delo nadaljeval s še večjim žarom. 


Skupna pot animatorja Uba Iwerksa (1901-1971) 
in Walta Disneyja je bila dolga in ne vedno posuta z 
rožicami. A brez njunega sodelovanja ne bi bilo ne 
Oswalda, ne Mikija Miške. S slednjim je Walt zaslo- 
vel, Uba pa je zgodovina malo pozabila. 

Steamboat Willie iz leta 1928 je bil tretji animirani 
filmček z Mikijem, a šele prvi, ki je bil javno predva- 
jan. Zaslovel je tudi zato, ker je bila to prva risanka 
s sinhroniziranim zvokom. Walt je posnel vse go- 
vorne dele in zvočne učinke. 


Uspeh Mikija Miške, čigar podoba se je začela pojav- 
ljati na mnogih izdelkih, so skušali akademiki znan- 
stveno raziskati. A Walt se je tem intelektualnim ana- 
lizam le posmehnil in razložil: "Miki je dober dečko, ki 
nikoli nikomur ne škoduje. V zagate nikoli zaide po 
svoji krivdi in na koncu se vedno izmaže z nasmehom 
na obrazu." Veseljaški miški so se spotoma pridružili 
še drugi znani liki, kot so družica Mini, Jaka Racman, 
Pepe in pes Pluton. 


Tehnofrik Walt obarva 
domišljijo 

Disneyjev studio se je širil in animatorji so vanj začeli 
prihajati sami, saj so jih mikale Waltove razburljivosti. 
Risanke so na primer še vedno delali mukotrpno na 
roko, sličico za sličico. Dokler ni bilo delo v celoti 
končano, animator ni mogel vedeti, kako dobro mu je 
delo uspelo. Zato so si izmislili proces fotografiranja 
in predvajanja še nedokončanih risb, da je lahko risar 
sproti videl, kako se njegovi liki gibljejo. 

Da so imeli v studiu boljši pregled nad potekom zgod- 
be, so iznašli tako imenovani storyboard. Na veliko 
tablo so pritrdili risbe iz različnih prizorov in skečev, ki 
so jih lahko menjali, zavrgli ali dodajali. Tako so dobi- 
li občutek, kako in v kakšnem tempu bo zgodba pote- 
kala od začetka do konca. Tak ali podoben proces vi- 
zualiziranja zgodbe s storyboardom oziroma snemal- 
no knjigo zdaj uporabljajo pri praktično vseh filmih, 
risankah, v gledališču, za načrtovanje iger in še česa. 
Nadvse uporabno zadevščino so si izmislili prav v 
Disneyjevem studiu in tudi tako vplivali na celotno 
zabavno industrijo vse do danes. 


m "18 ; df ste 
Waltov starejši brat Roy je bil od začetkov pomem- 
ben del Disneyjevega podjetja, saj je skrbel za fi- 
nančne zadeve. Na koncu je bil nekaj let šef celotne 
korporacije. Na sliki brata Disney nasmejano pozi- 
rata ob oskarju za Mikija Miško iz leta 1932. 


Iz serije risank Silly Symphony je najbolj zaslovela 
priredba ljudske pravljice o treh prašičkih in veli- 
kem zlobnemu volku, ki jo je Disney izdal leta 1933. 
Naslednje leto je zanjo dobil oskarja in posnel še 
nekaj animiranih nadaljevanj. 


Poleg zvoka je Walt v začetku tridesetih let svojim 
animacijam dodal še eno stvar, ki se je takrat prebija- 
la v filmskem svetu - barvo. Čeprav je vedel, da ga bo 
to stalo mnogo več, je animirani svet v barvah zaznal 
kot izboljšavo, ki bo pritegnila ljudi in postala stan- 
dard prihodnosti. Ni se motil, a vse te novotarije so 
ceno izdelave vsakega novega dela serije Silly Symp- 
hony ali Mikija Miške še povišale. Zato se je podjetje 
večkrat znašlo v denarnih težavah, ki jih je mukoma 
reševal Waltov brat Roy Disney. 

Odlično delo Disneyjevih studiev so leta 1932 nagra- 
dili z dvema oskarjema, enim prav za stvaritev Mikija 
Miške. Obenem je po kinih haral še en Waltov risani 
superhit, Trije prašički. V kratkem obdobju, odkar je 
'izgubil' zajca Oswalda, so se stvari odvijale s svetlob- 
no hitrostjo. Število zaposlenih je naraslo s šest na 
187, animatorje so izobraževali v lastni šoli, v delo so 
vključili kup novih tehnologij, za povrh pa je Walt pri 
dvaintridesetih dobil prvega otroka, hčerko Diane 
Marie Disney. 


ei 


Za vsakim velikim moškim stoji dobra ženska. V 
Waltovem primeru je bila to žena Lillian, na sliki je 
ob njem na eni od mnogih podelitev oskarjev. Dis- 
ney je rekorder v številu nominacij (59) in številu 
prejetih zlatih kipcev, ki jih je bilo skupaj kar 26. 


S Sneguljčico na rob 
bankrota in nazaj 


Mogoče je skozi desetletja zaradi uporabe Waltovega 
imena na vseh Disneyevih izdelkih nastal vtis, da je 
on sam avtor mnogih znanih likov njegovih studiev. A 
v resnici je bil Walt, razen čisto na začetku, bolj mož 
idej. Vedno pa je usmerjal in nadzoroval podobo juna- 

kov in zgodb, ki so jih zanj ustvarili drugi. "Poglej- 
te, jaz sem pobral vso slavo, vse je 'film Walta Dis- 
neyja'. To sem naredil z razlogom. Želel sem, da ko 
ljudje vidijo ime Walt Disney, vedo, da bodo deležni 
dobre zabave za vso družino. Zdaj pa bi rad pripisal 
zasluge fantom, ki so te filme naredili zame," je pove- 
dal pozneje v življenju, ko je naročil izdelavo knjige o 
animaciji v svojem studiu. 
A vseeno brez njega presežkov animacije ne bi bilo. 
Svoje ideje je znal ostalim odigrati, jih navdušiti in 
motivirati. Mnogi filmi in risanke so se prizor za prizo- 
rom že vrteli v njegovi domišljiji, še preden je bila na- 
rejena ena sama sekunda. Walt je bil neposreden, 
njegovo šefovsko mnenje je skoraj vedno obveljalo, a 
ni bil zloben. Nikakor ni bil popoln: hitro se je razjezil, 
težko je pohvalil zaposlene, v njihovem delu je vedno 
iskal še kakšno napakico. Kasneje so ga nekateri pi- 
sci želeli prikazati kot nekakšnega tiranskega nega- 
tivca. Toda po pričevanjih tistih, ki so z njim delali ali 
so mu bili blizu, je bil le običajen človek s kapricami 
in razvadami. Ene od njih, kajenja, se nikakor ni mo- 
gel znebiti, kar ga je na stara leta stalo zdravja. 


(iRoVI O 

Res je, da Walt Disney ni narisal Mikija Miške in 
ostalih slavnih junakov. Prav tako so zanj animirali, 
pisali in režirali drugi. A vpleten je bil v vse dele pro- 


dukcije filmov, predvsem pa je znal takole na suho 


Disney je ugotovil, da osemminutne risanke ne pote- 
šijo več ustvarjalnega naboja, ki se je zbral v njego- 
vem studiu. Naslednji korak je bil animirani celo- 
večerec, česar se pred njim ni lotil nihče. Odločil se je 
za klasično zgodbo Sneguljčica in sedem palčkov. 
Sedmerici pritlikavih rudarčkov je sam izbral različne 
osebnosti in imena. Za prvi celovečerni podvig je na 
krajših risankah testiral nove ideje in tehnologije. 
Občutek tridimenzionalnosti je denimo ustvaril tako, 
da je navzdol obrnjeno kamero poslal skozi štiri ali 
pet plasti na roko narisanih ozadij. 


Med Disneyjevimi celovečernimi risankami je še 
vedno najbolj legendarna prva, Sneguljčica in se- 
dem palčkov iz leta 1937. Animirana zgodba prve 
od mnogih Disneyevih princes je brezčasna, danes 
jo lahko gledamo v visoki ločljivosti na blu-rayu. 

Stroški Sneguljčice so studio spet spravili na rob ban- 
krota. A ko je 83-minutni animirani film, narejen iz 
neverjetnih dveh milijonov sličic, decembra 1937 
doživel premiero, je bilo zmagoslavje popolno. Kritiki 
in občinstvo so bili očarani, pesmi iz filma so se vrte- 
le po radijih in v šestih mesecih po premieri Sne- 
guljčice je Disney odplačal vse bančne dolgove. Po- 
delili so mu posebnega oskarja ... 


ge OdaNa.. 

Na enajsti podelitvi oskarjev leta 1939 je posebno 
oblikovani kipec za Sneguljčico in sedem palčkov 
Waltu izročila otroška igralka Shirley Temple. Veliki 
uspeh Sneguljčice je bil v posmeh kritikom, ki so 
napovedovali, da bo film finančno potopil studio. 


Studio zasede vojska 


Prišel je čas za širitev. Novi studio so začeli graditi v 
kalifornijskem Burbanku, kjer je še danes sedež Dis- 
neyjeve korporacije. Z uspehom Sneguljčice opo- 
gumljeni Disney se je v novih prostorih lotil treh različ- 
nih dolgometražnih risank. Ostržka je priredil po pra- 
vljici italijanskega pisatalja Carla Collodija, Bambija si 
je izposodil iz zgodbe Avstrijca Felixa Saltena, v muzi- 
kaličnem celovečercu Fantasia pa je združil Mikija 
Miško in klasično glasbo. Slednja je z uporabo nove 
tehnologije zvoka Fantasound postala prvi komercial- 
ni film na svetu, ki so ga predvajali v stereotehniki. 


Obenem pa je usekala tragedija. Walt in Roy sta osta- 
relima staršema kupila hišo v bližini. Zaradi pokvarje- 
ne peči se je po enem mesecu v novem domovanju 
zadušila njuna mama Flora. Brata sta se do konca 
življenja počutila sokriva za nesrečo. In ko se je zdelo, 
da so vsaj s poslom na zeleni veji, je vse spremenil 
začetek druge svetovne vojne. Dohodki iz Evrope so 
usahnili, domače občinstvo pa je v težkih časih bolj 
kot Disneyjeve pravljice zanimalo stanje na frontah, 
kjer so se borili ameriški vojaki. Denar je presahnil in 

del zaposlenih je s podporo sindikata začel stavkati, 
nad čimer je bil Walt izjemno razočaran, saj je bil pre- 
pričan, da za svoje delavce solidno skrbi. Po desetih 
letih se je k njemu vrnil stari kolega Ub Iwerks, ki na 
samostojni poti ni bil preveč uspešen. 

Naslednji pretres za Walta je bila očetova smrt, za na- 
meček pa so mu decembra 1941 sporočili, da se je v 
njegove studie naselila ameriška vojska. Osem mese- 
cev so tam imeli delavnico za popravljanje orožja in 
vozil. Po drugi strani so Walta vojaške oblasti najele za 
snemanje vadbenih filmov, pa tudi sam je želel na svoj 
način pomagati pri skupnem trudu za zmago nad sila- 
mi osi. Jaka Racman se je v medvojni risanki posme- 
hoval Hitlerju, Disney pa je na lastno pest in z izgubo 
posnel propagandni film o moči ameriškega letalstva. 


AA 


Med drugo svetovno vojno so Disneyjevi studiji 
ustvarili mnogo propagandnih filmov za ameriško 
vlado. Tudi hitlerjanski Jaka Racman je pripomogel 


k nabiranju podpore javnosti za vojno. Izredno za- 
nimiv animirani dokumentarec o moči letalstva Vic- 
tory Through Air Power si oglejte na YouTubu. 


V letih po vojni se je skušalo podjetje na različne 
načine izviti iz zadolženosti. Snemali so cenejše doku- 
mentarne filme o naravi, mešanice animacije in igra- 
nega filma ter celo oživiti kariero takrat že malo pozab- 
ljenega Mikija Miške. Ker je povojno razdejana Velika 
Britanija zaustavila plačila ameriškim filmskim pod- 
jetjem, je lahko Walt tamkajšnje 'zamrznjene' zasluž- 
ke porabil tako, da je filme snemal na Otoku z an- 
gleškimi igralci. Prvi v celoti igrani Disneyjev film je 
bil tako Otok zakladov iz leta 1954. Walt je s tem na- 
šel novo igračko, zavedel pa se je pomembnosti še 
ene novotarije - vedno bolj razširjene televizije. 

Disneyjevi studiji so se počasi pobrali z uspehom ce- 
lovečerne animiranke Pepelka in ostalih projektov. 
Leta 1950 je Disney prvič produciral božični program 
za televizijo NBC in pritegnil velikansko občinstvo. 
Ugotovil je, da lahko na tak način dobro promovira 
svoje kinematografske izdelke in da televizija prinaša 
nov vir zaslužka. Po slabih izkušnjah z mnogimi distri- 
buterji se je odločil, da bo svoje filme zainteresiranim 
kinodvoranam prodajal kar sam, skozi novoustanov- 
ljeno družbo Buena Vista. Z ukinitvijo posrednikov so 
zaslužki Disneyjevega imperija skokovito narastli. 


V kopalni halji po 
Disneylandu 


V glavi Walta Disneyja se je dolgo časa pletla ideja za 
nov, verjetno največji podvig. Na potovanjih po Evro- 
pi in ZDA je vedno obiskoval živalske vrte, cirkuse, 
karnevale, sejme in parke. Najbolj ga je navdušil lu- 
napark Tivoli v danskem Kobenhavnu, kjer je bilo vse 
čisto, pisano, veselo, stregli so odlično hrano in pi- 
jačo po ugodnih cenah. Želel si je narediti lasten za- 
baviščni park, največji in najboljši na svetu, ki bi se 
imenoval Disneyland. Ta je postal Waltova obsesija in 
začel je natančno preučevati vse njegove vidike, od 
atrakcij in voženj prek donosnosti do lokacije ter gi- 
banja množic. 

Prva velika ovira je bila seveda financiranje tako og- 
romnega projekta. Walt je našel zvito rešitev. V zame- 
no za kredit in denarni vložek v Disneyland je televi- 
zijski mreži ABC ponudil serijo enournih oddaj in 35- 
odstotni delež v parku. Razkopavanja lokacije v Ana- 
heimu so se lotili le enajst mesecev pred julijem 
1955, ko je Walt napovedal odprtje parka. Obenem 
so snemali obljubljene TV-oddaje o Disneylandu in 
drugih projektih studia, ki jih je vodil Walt sam. Za 
najbolj uspešne iz serije so se izkazale oddaje o ame- 
riškem ljudskem junaku Davyju Crockettu. 


grad, ki je v središču prvotnega Disneylanda. V Dis- 
ney Worldu pa stoji malo bolj špičasti Pepelkin 
grad. Njuna obrisa so skombinirali v znani logotip 
različnih delov in izdelkov Disneyjeve korporacije. 


Odprtje ne še čisto dokončanega Disneylanda na 
vroč julijski dan leta 1955 je bilo katastrofalno. Na- 
menjen je bil samo povabljencem, a so se jim pri- 
družili tisoči s ponarejenimi vstopnici. Vožnje so se 
pokvarile, na stojnicah je zmanjkalo pijače in hrane, v 
delu Fantasyland je začel uhajati plin in vse območje 
so zaprli. A Walt je obdržal mirno kri in po hitrem po- 
stopku odpravljal napake. V Disneylandu je delal po 
cele dneve, občasno prespal tam in se ponoči v ko- 
palni halji sprehajal naokoli ter preverjal, če je vse 
pripravljeno za naslednji dan. 

Kljub šepavemu začetku je park v sedmih tednih obi- 
skalo milijon ljudi, ki so zapravili več, kot je bilo 
pričakovano. Waltov veliki načrt o zabavi za vso dru- 
žino je uspel. "Disneyland ni narejen samo za otroke. 

Kdaj človek neha biti otrok? Lahko res rečemo, da je 
otrok kdaj v celoti izbrisan iz odrasle osebe? Verja- 
mem, da je prava oblika zabave privlačna za vse, 
mlajše in starejše. Hočem, da je Disneyland kraj, ka- 
mor starši lahko pripeljejo svoje otroke - ali pa pride- 
jo sami in se še vedno zabavajo, " je komentiral never- 
jetni uspeh parka. 


Disneyland so obiskovali tudi visoki dostojanstve- 
niki iz tujine. Park si je nadvse želel videti sovjetski 
voditelj Nikita Hruščov, a mu niso mogli zagotoviti 
varnosti, zaradi česar je bil jezen kot majhen otrok. 
Leta 1959 je prišel bodoči ameriški predsednik Ric- 
hard Nixon, ki si zgoraj v Waltovi družbi ogleduje 
eno prvih enotirnih železnic na svetu. 


Walt v Beli hiši 


Disney je vedno dobro poskrbel predvsem za otroke. 
Z oddajo Mickey Mouse Club jih je priklenil ob televi- 
zorje in presegel vse rekorde. Tričetrt prižganih spre- 
jemnikov je bilo pet dni v tednu med peto in šesto uro 
priklopljenih na Disneyjev mozaični šov. Ujel je nove 
generacije gledalcev in po treh desetletjih v Holly- 
woodu je podjetje prvič doseglo finančno stabilnost. 
Po sporu z televizijo ABC je Disneyjeva firma odkupi- 
la še njen delež v Disneylandu in si s tem zagotovila 
stoodstotno lastništvo. TV-serijo pod novim imenom 
Čudoviti svet Walta Disneyja v barvah pa so preselili 
h konkurenčni NBC. 

Disneyjevi svoji rodbini sledijo vsaj do normanske 
okupacije Anglije leta 1066, ko je na Otok prišel tu- 
di nek Huges d'Isegny. V 17. stoletju se je del klana 
s poangleženim imenom Disney preselil na Irsko, v 
19. pa so od tam nekateri odšli iskat srečo v ZDA. 


Kakovostno delo iz preteklosti se mu je naposled ob- 
restovalo. Ker so bili njegovi animirani celovečerci 
brezčasni (kar še vedno so), so jih lahko vsakih nekaj 
let znova poslali v kina za nove generacije otrok. Tudi 
tisti, ki so ob premieri med vojno prinesli izgubo, deni- 
mo Bambi, so nosili čisti profit. Rekordne zaslužke je 
med drugim vlagal v nove projekte, kot sta zdaj slavni 
film Švicarska družina Robinson iz 1960 in leto dni 
mlajša pasja risanka 101 dalmatinec. 


Ko je Walt stopil v svoja šestdeseta, telo ni več dohi- 
tevalo njegovega uma. Stara športna poškodba se je 
vedno bolj boleče vračala, dolgoletno kajenje pa je 
dodatno načenjalo njegovo zdravje. A še vedno je de- 
lal cele dneve. Ob svetovni razstavi v New Yorku 
1964-65 je za velika podjetja ustvaril različne atrakci- 
je, ki jih je po koncu prestavil v Disneyland. Walta so 
na stara leta obsipali s častmi in nagradami. Najvišjo, 
medaljo svobode, je prejel leta 1964 v Beli hiši iz rok 
predsednika ZDA Lyndona B. Johnsona. 

Čeprav se je najprej upiral gradnji drugega zabavišča, 
se je na stara leta ogrel za to idejo, pri čemer se je 
projekta lotil drugače. Ker mu ni bilo všeč, kako so 
okoli prvega Disneylanda nastajali poceni moteli in 
grde štacune, je tokrat hotel ustvariti lasten, samoza- 
dosten svet, v katerem bo obiskovalcem lahko ponu- 
dil celotne počitnice. Želel je pritegniti Vzhodnoobal- 
nike, zato je oko vrgel na čez celo leto toplo Florido. 
Da ne bi povzročil rasti cen zemljišč, je skozi več 
slamnatih podjetij naposled kupil več kot sto kvadra- 
tnih kilometrov zemlje okoli Orlanda. 


Gradnja sveta z imenom Disney World je začela teči. 
A tokrat Walt odprtja ni dočakal. Po operaciji, v kateri 
so mu odstranili rakavo levo pljučno krilo, si ni opo- 
mogel. Umrl je 15. decembra 1966. O njegovi smrti 
so poročali po vsem svetu, najlepše pa je novico o 
slovesu velikega zabavljača pospremil voditelj CBS 
News z besedami: "Pogumni miški, leteči sloni, Sne- 
guljčica in sedem plačkov so po običajni logiki fanta- 
zija, pobeg iz resničnosti. A vprašanje je, če so res 
kete, onesnažen zrak, umirajoči gozdovi in kamni z 
Meseca. To je obdobje fantazije, kakorkoli ga pogle- 
sna. Ljudje pravijo, da nikoli več ne bo človeka, kot je 
bil on." 

UTOPIČNI EPCOT 


Ob planiranju Disney Worlda je Walt prišel na sme- 
lo zamisel o spremljevalnem visokotehnološkem 
mestecu. Želel je, da bi bilo ekološko čisto, lepo na 
pogled in stimulativno za skupnost. V njem bi lahko 
preizkušal bodoče tehnologije in zamisli, ki jih je po- 
imenoval EPCOT — Experimental Prototype Com- 
munity of Tomorrow ali Eksperimentalni prototip 
skupnosti prihodnosti. 

Mesto naj bi bilo zgrajeno v koncentričnih krogih. V 
jedru bi bile poslovne stavbe in trgovine, v zunanjih 
krogih pa stanovanjska območja za 20 tisoč prebi- 


Disney se širi, od spleta 
do hokeja 


Po Waltovi smrti se projekti njegovega zabavljaškega 
imperija niso niti za trenutek ustavili. Direktorsko me- 
sto je prevzel takisto ostareli Roy Disney, ki je florid- 
ski park v poklon preminulemu bratu preimenoval v 
Walt Disney World. Novo zabavišče so slavnostno od- 
prli oktobra 1971, slabe tri mesece kasneje pa se je 
zaradi kapi od tega sveta poslovil še Roy. Tako se je 
končalo starošolsko obdobje, ko je bila firma trdno v 
rokah Disneyjeve familije. Začela se je trnova pot do 
svetovne korporacije šovbiznisa. 

Tudi brez Waltove vizije je podjetje naslednjih par de- 
setletij sicer nizalo uspešne filmske in animacijske iz- 
delke. A nobenega, ki bi se zapisal v zgodovino. Sne- 
mali so komedije, fantazijske muzikale, celo grozljiv- 
ke. Kultni znanstvenofantastični film Tron iz leta 1982 
je spet postal aktualen leta 2010 z nadaljevanjem 
Tron Legacy, ki ga je spremljal akcijsko pustolovski 
špil Tron: Evolution. Prav tako so Disneyjevci še ved- 
no iskali nove načine, kako izdelke spraviti do ob- 
činstva. V osemdesetih so se tako začeli ubadati z vi- 
deokasetami in lansirali Disney Channel na kabelski 
televiziji. Največ gotovine pa so prinašali zabaviščni 
parki, ki sta se jim pridružila EPCOT Center in 1983 
prvi neameriški Disneyland v Tokiu. Nadalje so uved- 
li blagovno znamko Touchstone Pictures, namenjeno 


Miki Miška je v dobrih 85 letih doživel kup sprememb. Skozi evolucijo je postajal bolj okrogel, dobil je bele ro- 
kavičke in s prihodom barv značilne rdeče hlače. Največkrat so mu spremenili oči, mu odstranili in spet prili- 
mali rep, na koncu pa je postal še tridimenzionalen. Lani se je začela rolati nova serija Mikijevih kratkih trimi- 
nutnih risank, v katerih je spet dobil retro izgled, ki ga je fural v dvajsetih in tridesetih letih prejšnjega stoletja. 

valcev. Za transport bi bilo poskrbljeno s futuri- 
stično enotirno železnico in avtomatskimi avtomo- 
bili, ki bi ljudi vozili iz centra na obrobje in nazaj. Vsi 
prebivalci bi morali biti zaposleni in aktivno prispe- 
vati k vzdrževanju skupnosti. Za upokojence v Dis- 
neyevi utopiji ni bilo prostora. 

Vse te ideje je Walt pred smrtjo leta 1966 predstavil 
v kratkem filmu (na Tubi), a mu jih ni uspelo dovolj 
razviti, da bi jih lahko nasledniki uresničili. Njegove 
koncepte so kasneje znova pretehtali in presodili, da 
nihče ne bi želel živeti v tako nadzorovanem siste- 
mu. Na koncu je EPCOT dobil bistveno drugačno 
obliko — leta 1982 je postal eden od zabaviščnih 
parkov floridskega Disney Worlda. Ta je bolj kot 
Waltovo mesto prihodnosti nekakšna mešanica lu- 
naparka in stalne svetovne razstave, ki pa se dejan- 
sko osredotoča na nove tehnologije in prihodnost. 
Prepoznavni znak parka je Spaceship Earth, z alumi- 
nijem pokrita krogla, ki ima v premeru 50 metrov. V 
njej se lahko obiskovalci podajo na vožnjo, ki jih od- 
pelje skozi zgodovino človeškega tehnološkega na- 
predka. Poleg Sveta prihodnosti, mnogih ringlšpilov 
in paviljonov, ki jih sponzorirajo velike korporacije, 
se v EPCOT Centru s stalno postavitvijo predstavlja 
enajst držav: Mehika, Norveška, Italija, Kitajska, 
Nemčija, Japonska, Maroko, Francija, Velika Britani- 
ja, Kanada in seveda ZDA. 


Eden prvih filmov, ki so navdih in zgodbo našli v vi- 
deoigrah, je bil Disneyjev Tron (1982). Režiser Ste- 
ven Lisberger je bil navdušen nad igrico Pong. No, v 
virtualnem svetu Trona so bile igre bolj smrtonosne 
od pošiljanja žogice z ene na drugo stran zaslona. 


izdaji bolj odraslih filmskih projektov. Teh se je skozi 
leta nabralo lep kupček, med najbolj znanimi so Čed- 
no dekle z Julio Roberts, Društvo mrtvih pesnikov, 
polanimiranka Kdo je potunkal zajca Rogerja? in Do- 
bro jutro Vietnam z Robinom Williamsom, v zadnjem 
času pa zaslužkarski Armageddon in Spielbergov z 
oskarjem ovenčani Lincoln iz 2012. 

Šefi, direktorji in predsedniki so se v zadnje pol stole- 
tja drenjali, komolčili in izrinjali z vrha Walt Disney 
Company. Še najdlje, približno dvajset let, je zdržal 
Michael Eisner. Devetdeseta so v firmi poimenovali 
kar 'Disneyjevo desetletje', ki so ga odlično zagnali s 
serijo za zdajšnje generacije legendarnih celovečernih 
risank Mala morska deklica, Lepotica in zver, Aladin 
in Levji kralj. Podjetje se je ob tem stalno širilo z naku- 
pi in združevanji. Pod njihovo okrilje so prišli Miramax, 
televizijska mreža ABC in spletni iskalnik Infoseek. 
Nenavaden je bil Disneyjev skok v športne vode. Leta 
1992 so izdali mladinski film Mighty Ducks of Ana- 
heim o hokejski ekipi otrok, ki se po klasičnem zaple- 
tu prelevijo iz luzerjev v zmagovalce. Naslednje leto 
se je ameriška hokejska zveza NHL širila in Disney je 
kupil eno od franšiz. Tako so Anaheimske race v par 
zoni 2006/07 z zmago v končnici lige NHL osvojil 
Stanleyjev pokal. A ravno leto pred tem je Disney 
ekipo prodal. 

Oswald, Spider-Man in 
Yoda pod isto streho 


Walt Disney Company ima danes pet glavnih vej. 
Studios skrbi za filme, glasbo in gledališče ... Parks 
and Resorts za zabaviščne parke, počitnice in križar- 
jenja na štirih Disneyjevih ladjah ... Disney Consumer 
Products izdeluje igračke, obleke in drugo robo z zna- 
nimi junaki ... Media Networks upravlja s televizijski- 
mi vsebinami ... Disney Interactive pa je zadolžen za 
splet, virtualne svetove ter videoigre. 


Mnoge literarne like je proslavila prav Disneyjeva 
upodobitev in marsikdo zmotno misli, da so si jih iz- 
mislili risarji. Pocahontas, denimo, je resnična zgod- 
ba, morska deklica se napaja iz Andersenove pravlji- 
ce, Puja pa je ustvaril angleški pisatelj Alan A. Milne. 


V novem tisočletju se Disney prav nič ne ustavlja in 
pod njegov korporativni logo zdaj spadajo mnoge no- 
ve pridobitve. To so družinski TV-program Fox Fa- 
mily Worldwide, slavne lutke Muppetki in največji na- 
kup, Pixarjevi animacijski studiji (7,4 g$). Steve 
Jobs, fotr Appla in hkrati večinski lastnik Pixarja, je s 
prodajo leta 2006 postal največji posamični delničar 
Disneyja in eden od njegovih direktorjev. Taistega le- 
ta se je v Disneyjevo družino po skoraj osmih deset- 
letjih vrnil dolgo izgubljeni sin Oswald the Lucky Rab- 
bit. Skupaj z Mikijem Miško sta postala junaka še v 
svetu špilov v seriji Epic Mickey, ki pa kljub skrbništ- 
vu Warrena Spectorja ni preveč uspela. 

Zadnjo petletko je začel simbolični dogodek, ki posta- 
vi v perspektivo, kje je Disneyjevo podjetje začelo in v 
kaj se je razvilo danes. Umrl je Waltov nečak Roy E. 
Disney, zadnji član familije, ki se je aktivno ukvarjal z 
vodenjem podjetja. Zdaj je ostalo le še ime - in og- 
romna zapuščina. Korporacija Disney pa se še veča in 
veča. Leta 2009 je pogoltnila Marvel Entertainment 
(4,24 g$) in pridobila stripovske junake, kot so Spi- 
der-Man, Hulk, Iron Man in X-Men. Le Power Rangerse 
so prodali nazaj. Konec leta 2012 je Disney pohopsal 
še Lucasfilm (4,06 g$) in napovedal sedmo epizodo 
vesoljske sage Star Wars, 

ČLOVEKI 


Rogata čarovnica Zlohota je bila v risani upodobitvi 
Trnuljčice iz leta 1959 utelešena zloba. "Pravljico 
poznate, zdaj boste izvedeli resnico," pa pravi na- 
povednik za novi film Maleficent z Angelino Jolie. 
Videti je epsko in 30. maja nam bo razloženo, zakaj 
je coprnica postala tako zoprna. 


Počasi se Disney odmika od princesk, s katerimi je 
zadnja desetletja na vseh frontah napadal deklice. 
Sneguljčica, Trnuljčica, Mulan, Pocahontas in ostala 
druščina moderniziranih pravljičnih lepotičk se bo ma- 
lo umaknila v ozadje, saj so menda izčrpali ideje. No- 
vo smer morda nakazuje prav na letošnji podelitvi 
grammyjev predstavljeni napovednik za film Malefi- 
cent, ki bo zgodbo o Trnuljčici predstavil z zornega ko- 
ta hudobne kraljice v podobi Angeline Jolie. 

Čeprav se podjetje zdaj ukvarja še z marsičim, se za 
prihodnost njihovih animiranih poslastic ni za bati. Do 
leta 2018 namreč napovedujejo osem risanih celo- 
večercev, štiri Pixarjeve in štiri Disneyjeve. Waltove 
sanje o ustvarjanju zabave za vso družino še delujejo 
in rastejo tudi po več kot devetdesetih letih. 


Disney zadene v srce 


Walt Disney je bil po mnogih današnjih standardih 
pravzaprav povprečež. Ni bil dober v šoli, ni imel izo- 
brazbe in, čeprav je delal risanke, ni bil dober anima- 
tor. Imel pa je vizijo in neuničljivo željo po izboljšanju. 
Walt je vedno šel naprej. Najprej je risankam dodal 

MARY POPPINS 


Eden najbolj ikoničnih in brezčasnih družinskih iz- 


delkov iz Disneyjevih studiev je igrano-animirani 
film o navihani čarobni varuški Mary Poppins. Fan- 
tastični muzikal iz leta 1964 je skasiral pet zlatih kip- 
cev in kup drugih nagrad. Pesmice iz filma so pre- 
pevale mnoge generacije otrok, zlasti sta bili priljub- 
ljeni Chim Chim Cher-ee in tista z nenavadnim na- 
slovom Supercalifragilisticexpialidocious. Igralka 
Julie Andrews (Moje pesmi, moje sanje) se je v na- 
slovni vlogi sploh prvič pojavila na velikem platnu in 
si prislužila oskarja ter mesto v filmski zgodovini. 
Tudi po njeni zaslugi je muzikal o pestunji z letečo 
marelo postal dotlej najbolj donosen Disneyjev film. 
Waltovi hčerki sta že v mladih letih oboževali zgod- 
be avstralsko-britanske pisateljice P. L. Travers o 
Mary Poppins. Slavni očka jima je obljubil, da bo po 

privlačne like, jim dal glas in jih odel v pisane bar- 
ve. Preskočil je na igrane filme, dokumentarce in 
TV-oddaje, ki so na svoj način očarali in začarali svet. 
Na koncu je postavil še Disneyland, fizično upodobi- 
tev svojih idej. S tem je skozi leta občinstvo spremenil 
iz opazovalcev v aktivne udeležence sveta, ki je nas- 
močjo sodelavcev vse to uspelo: "Kar nas razlikuje od 
ostalih, je naš način razmišljanja, presoja in izkušnje, 
pridobljene z leti dela. Izdelkom smo dali dušo. Kon- 
kurenti ne razumejo občinstva. Medtem ko drugi me- 
rijo na razum, mi ciljamo na srce." 


Partnerja Walt in Miki z roko v roki pozdravljata 
obiskovalce Magic Kingdoma, osrednjega parka na 
Floridi. Poleg dveh ameriških so leta 1983 odprli še 
'Diznilend' v Tokiu in devet let kasneje nam najbližji 
pariški Euro Disney. 2005 je Disneyjevo zabavišče 
zraslo še v Hong Kongu, od leta 2015 pa bodo lah- 
ko z Mikijem in druščino žurali Kitajci v Šanghaju. 


njih posnel film, a je imel pri izpolnjevanju obljube 
težave. Avtorico zgodb je moral namreč več kot 
dvajset let prepričevati, naj mu dovoli filmsko prede- 
lavo. Pogajanja so bila težka, saj Traversova ni žele- 
la, da bi dogodivščine njene junakinje razvrednotila 
cenena priredba za kinematografska platna. 

Odnos med pisateljico in Disneyem prikazuje dokaj 
dramatizirana in ne nujno resnici zavezana komična 
drama Reševanje gospoda Banksa (Saving Mr. 
Banks), ki jo pravkar vrtijo v slovenskih kinodvora- 
nah. Zajedljivo in zapeto Britanko Traversovo vr- 
hunsko odigra Emma Thompson, Tom Hanks pa je 
prepričljiv kot ameriško odprti, nekomplicirani in 
prijateljski Walt. Pisateljica na obisku v Disneyjevih 
studijih ustvarjalcem muzikala postavlja nemogoče 
pogoje, denimo, da ne smejo uporabiti rdeče barve. 
A izkaže se, da njena bolestna navezanost na like iz- 
haja iz nesrečnega otroštva. Walt jo na koncu le us- 
pe prepričati in izpolniti obljubo svojima deklicama. 

OuditroyS neti, stjeBedanc, KavbojegakordFebo in Šerlok ne morejo verjeti, 
koliko novega in dobrega so nam pripravili televizijci. 
Pogledati in (o)ceniti vse je skoraj nemogoče. Izziv sprejet! 


sako leto pride dosti novih serij, toda le- 
tos so nas res zasuli s kopico kvalitetne- 
ga materiala, razpršenega prek vseh žan- 
rov. Bitka za gledalce je na oni strani lu- 
že huda, velike mreže pa nimajo več kon- 
kurence le v kabelskih programih, ki so zaslužni za 
strm porast kvalitete. Na bojišče so stopili novi ig- 
ralci, ki kot distribucijski medij uporabljajo internet. 
Video na zahtevo in naročnine na sezone pomenijo 
direkten dobiček v žepih servisov, kot sta Amazon in 
Netflix. Zato je bilo le vprašanje časa, kdaj bomo vi- 
deli izdelke, napravljene ekskluzivno zanju. Prvi se je 
opogumil Netflix, ki je s serijo House of Cards zadel 
v polno in celo pokasiral dva emmyja. V ognju imajo 
še drugi železi: avtorica Gandže zanje snema zapor- 
niško Orange Is The New Black, za jesen pa so na- 
povedali zgodovinsko serijo o Marku Polu. Medtem 
je Amazon za svoj videoservis Prime naročil več pi- 
lotskih epizod in na podlagi odziva naročnikov ponu- 
dil sitcoma Alpha House ter Betas. Sistem glasova- 
nja za nove nizike kanijo uporabljati še naprej. 
Četudi se lahko Slovenci za omenjena servisa še ved- 
no brišemo pod nosom, nismo brez vsebin. Predvsem 
po zaslugi kabelskih kanalov, ki se krčevito borijo za 
gledanost v naših programskih shemah. Tu prednjači 
Foxov skupek. Tako kot nam HBO vrti Pravega dete- 
ktiva in Igro prestolov z le enodnevnim zamikom, so 
Foxovci ugotovili, da se je proti hudourništvu najbolje 
boriti z ažurnostjo. Večino serij pri nas sučejo v ak- 
tualni sezoni, je pa res, da pri tem malce goljufajo. 
Nosilcem avtorskih pravic se namreč predstavljajo 
kot plačljivi kanali, zato imajo prednost pri odkupu. 
Na vsak način gledalci profitiramo. 
Posledice najbolj občuti komercialka, saj so kablaši 
konkretno zagrizli v oglaševalski kolač. Seveda pa ne 
mislijo stati križem rok. Na Kanal A so pripeljali Igro 
prestolov, dočim bodo na Popu vrteli Hostages in 
Blacklist. Nacionalna televizijska hiša, ki finančno ne 
more tekmovati z njimi, je znova našla rešitev v ev- 
ropski produkciji. Poleg Sherlocka se imamo še na- 
prej nadejati danske serije Borgen, pride pa tudi hu- 
moristična Yes Prime Minister, ki nastaja na podlagi 
istoimenskega kultnega sitcoma iz osemdesetih. 
Večeri pred TV so tako vse bolj pestri. 


BBC, zgodovinska akcijada, 1 sezona 

Po kopici filmskih upodobitev so se na male zaslone 
podali še najbolj znani francoski junaki po Asteriksu. 
D'Artagnan, Athos, Porthos in Aramis se v novi BBC- 
jevi uprizoritvi bolj kot ne požvižgajo na knjižno pred- 
logo. Ubirajo namreč povsem nove avanture, ki jim 
jih kuhata milady DeWinter in kardinal Richelieu. Ob 
tem ne pozabijo s seboj imeti krepke doze obeše- 
njaškega humorja, v katerega kdaj sramežljivo uide 
celo kak jošk. Bolj po pomoti kot ne. 

Avtorji so vrgli v smeti smešne oprave in mušketirjem 
dali poštene ledraste uniforme, niso pa se preveč tru- 
dili z realnim prikazom Francije v zgodnjem 17. stole- 
tju. Tako Pariz kot okoliške vasice so skorajda vzor 
čistoče in če se nam danes zdi smešno, da D'Arta- 
gnan viha nos ob škrti oštirki, ki žajfo računa posebej, 
je bila realnost taka, da si večina prebivalstva ome- 
njenega higienskega produkta sploh ni mogla pri- 
voščiti. Vendar tovrstne malenkosti prezreš, ko se 
prepustiš pikrim dialogom, mečem in mušketam. 

V prvi sezoni bomo videli deset pretežno samostojnih 
delov, kar kaže, da računajo na tuje trge. Zato ni 
težko potegniti vzporednic z nanovo povedano štorijo 
o Robinu Hoodu iz leta 2006. Ker je ta neslavno umr- 
la po treh sezonah, ko so na vrhuncu popularnosti šli 
v trenutku popolne debilnosti ubit Marian, srčno upa- 
mo, da bodo ustvarjalci pametnejši. Oziroma da jim 
ne bo prehitro zmanjkalo sape, kajti vir je domala 
neizčrpen. (gt) 


Showtime, drama; 1 sezona 

Ameriški ginekolog William Masters je v petdesetih 
letih minulega stoletja prvi docela znanstveno pristo- 
pil k preučevanju človeške biološke spolnosti. Z asi- 
stentko Virginio Johnson je v nizu dokumentiranih 
poskusov razčistil marsikaj glede ženskega orgazma, 
monogamije, odzivnega cikla in ostalega, kar imamo 
danes za normalno. 

Nizika Masters of Sex, ena od nominirank za zlati glo- 
bus, sicer ni strogo dokumentarna, vendar nastaja na 
podlagi istoimenske knjižne biografije, tako da iz- 
mišljevanja ni preveč. Ob tem ji uspe zajeti nadvse 
pomembna elementa. Prvi je trikotnik med deloholi- 
kom Williamom, ki ga mučijo slabe izkušnje iz otrošt- 
va, privlačno družabnico Virginio ter ženo Elizabeth. Z 
njo sta se sčasoma ločila, nakar se je William poročil 
z najljubšo sodelavko. Do tod v prvi sezoni ne pride- 
mo, marveč spremljamo zlasti, kako se razvija ljube- 
če-sovražni odnos med protagonistoma in kako težko 
postane ločevanje čustev od beleženja podatkov pri 
proučevanju nečesa tako intimnega, kot je seks. Ob 
tem si redno pasemo oči na privlačnih telesih in uha- 
jamo na stranpoti spremljevalnih likov, kakršna sta 
svetlolasa kandidatka za snemanje notranjosti vagine 
ter Mastersov homoseksualni predstojnik. 

No, ta ni prisoten zato, da bi zadovoljil gejevski lobi, 
temveč da nadaljevanka skozenj spregovori o tedanji 
družbi. Ne le, da ni sprejemala istospolno usmerjenih, 
v njej so prevladovali moški - celo v ginekologiji, kjer 

se pacientke zgražajo, češ, nenaravno je, da bi nas 
pregledovala zdravnica! Fuj! Ženske so potisnjene na 
stranski tir in serija si kritično ogleda razloge ter po- 
sledice. Čeprav je pod žarometi zlasti odnos med Wil- 
liamom in Virginio, ki ju odlično upodabljata ravno 
prav zategnjeni Michael Sheen (tip je včasih tak kre- 
ten, da bi ga okrog ušes) in ravno prav pritegnjena 
Lizzy Caplan (mrrrrr ...), se v somraku tik ob svetlobi 
nenehno riše socialna komponenta. Ne dvomim, da 
bo v drugi sezoni oboje doživljalo še intenzivnejše 
vrhunce. (sn) 


Louie 


FX (Fox), nekonvencialni sitkom, 3 sezone 

Louie ruši konvencije sitkoma. Ko se odvrti uvodna 
špica, nikoli ne veš, kaj te bo pričakalo. Bo Louis C. K. 
s hčerkama obiskal rasistično staro teto? Bo v pogo- 
vorni oddaji zagovarjal masturbacijo? Se bo spustil v 
neuspešno razmerje? Bo srečal kolega s komedijant- 
skega odra? Bo bežal pred soočenjem z očetom? Se 
bo spustil v bolestno razmerje? Bo zabaval ameriške 
vojake na Bližnjem vzhodu? Mu bodo ponudili, da za- 
menja Lettermana? 


Razen ponavljajočega se motiva neuspešnih odnosov 
z ženskami je v tem one-man showu (Louis C. K. sam 
piše, igra, režira in montira) gotovo le, da bomo videli 
izseke z njegovih nastopov, prepletene z delno avto- 
biografskimi podaljšanimi vinjetami, kot jim pravi 
sam. Ni stalnih lokacij, ni redne igralske zasedbe, sa- 
mo Louis C. K., misli lucidnega ljudomrzneža in doga- 
janje, ki sega od izrazito dramskih sekvenc prek vi- 
zualnih gagov do mučne komedije, pri kateri ti je ne- 
rodno za dejanja oseb na zaslonu. Zdaj te čaka idilična 
vožnja po kitajskem podeželju, potem bližnji kadri 
Louija, ki poblaznelo tali hčerkino punčko nad odprtim 
ognjem, da bi jo popravil, nato spolni odnos v avto- 
mobilu, pri katerem ga partnerka pošteno nabunka. 
Ker spremljamo petinštiridesetletnega ločenca z dve- 
ma hčerkama, se najstniška publika mogoče ne bo 
poistovetila z njegovimi težavami. A Louie je zaklad- 
nica progresivnega humorja in predvsem kruto nepo- 
sreden prikaz starševskih nadlog ter radosti. Maja pri- 
haja četrta sezona, nas pa zanima, ali bo njegova sta- 
rejša filmska hčerka razdrla še kakšno slovensko ta- 
ko kot v tretji sezoni. (sb) 


Marvel's Agents of Shield 


ABC, akcijski ZF, 1 sezona 

Že od začetka lani jeseni je prva Marvelova nizika de- 
ležna pretiranih kritik. Jasno, saj se dogajanje ne mo- 
re primerjati s sorodnimi visokoproračunskimi ekstra- 
vagancami tipa Iron Man in Thor. In četudi za njo sto- 
ji stvaritelj Avengerjev Joss Whedon, boste zaman 
iskali superjunake. Namesto tega se štorija osredo- 
toča na ekipo navadnih, a sposobnih človečkov pod 
vodstvom agenta Phila Coulsona (ste mislili, da je 
mrtev? Dobrodošli na sedmem nivoju zaupnosti!), ki 
se ukvarjajo z manj svet uničujočimi, vendar ravno 


čmokavec 2014 


tako pomembnimi nalogami. Skupinico tvorijo akcij- 
ski parček Melinda in Brett, znanstveni parček Fitz in 
Simmons ter hekerka Skye s skrivnostno preteklost- 
jo. Dogajanje v enaki meri pokriva primer tedna kot 
razvijajočo se dinamiko med protagonisti. 


Drugi razlog, da se serija še vedno ni povsem uvelja- 
vila, tiči v Whedonovem pristopu, ki ga poznamo iz 
Buffy in kratkožive vesoljščine Firefly. Zgodbo na- 
mreč razvija počasi, bolj se trudi vzpostaviti svet, ki je 
v vseh filmih predstavljen le površno, in vanj umestiti 
svoje junake, preden s polno paro zažene rdečo nit 
štorije. Tako izvemo precej ozadnih podrobnosti. V 
eni od epizod gre ekipa celo čistit razdejani London, 
ki ga je za sabo pustil Thor v Temnem svetu! To mla- 
deži, ki bi raje videla spektakularno akcijo, ni povšeči. 
Zato pa bo toliko bolj sedlo razmišljujočemu gledalcu, 
ki zapazi luknje v zgodbah iz kinematografov in jih 
Coulsonova druščina primerno zapolni. S tem ti daje 
uvid, da je O.B.O.D. globalna organizacija, pred kate- 
ro se lahko skrije celo NSA. 

No, likov, ki smo jih spoznali v filmih, niso povsem iz- 
pustili. Naokoli sta prišla Nick Fury in Maria Hill, v eni 
od prihodnjih epizod pa se bomo srečali z asgardsko 
bojevnico Sif. Avtorji vendarle skušajo ohraniti iluzijo 
povezanega sveta in včasih zadostuje že hitra pojava 
enega od polšefov. Če bo serija obstala, bo nedvom- 
no prišel na obisk kateri od Maščevalcev. (gt) 


Im practical Jokers 


TruTV, kao skrita kamera, 3 sezone 

Oddajo v uvodni špici opišejo kot 'nazorno topogla- 
vost štirih prijateljev, ki tekmujejo v spravljanju eden 
drugega v zadrego'. Po definiciji gre za skritokamerni 
šov, vendar ne na račun nedolžnih mimoidočih. Ti so 
le kolateralne žrtve, kajti bistvo je v medsebojnem 
smešenju kvarteta, ki eden drugemu dajejo čimbolj 
predrzna navodila. Podobnosti z Jackassom ni, kajti 
fore so neboleče, posrečene in primerne za družinski 
ogled, klovnasti akterji Sal, Joe, O in Murray pa izred- 
no simpatični. 

Tipičen skeč enega od fantov postavi v uniformo pro- 
dajalca, natakarja, receptorja ali črpalkarja, nakar mu 
preostali trojček skozi nevidno slušalko v uhlju nare- 
kuje neumnosti, ki jih mora početi in govoriti. Na pri- 
mer peti, nepremično strmeti, po rokah svaljkati hre- 
novko, osvajati, spraševati punce, kako pogosto zali- 

vajo melone ... Pravilo je "If you refuse, you lose." 
Včasih se podajo v park z nalogo, da se z naključnim 
sprehajalcem držijo za roko, dobijo kompliment ali 
poljub, najdejo podpisnike za odbite peticije ... Spet 
tretjič pobalinsko namakajo krompirček v čimveč tu- 
jih krožnikov, kradejo nakupovalcem artikle iz koša- 
ric ali sprašujejo ljudi, če so videli njihovo, v medve- 
dje runo odeto ženo. Za tistega, ki se v posamični epi- 
zodi najslabše odreže, si izmislijo posebej sramotno 
priliko, denimo petje pred polnim štadionom ali vode- 
nje nenavadne modne revije. 

Tekstovni opis Šaljivcem ne dela usluge, kajti oddaja 
je že prvo minuto vsakomur z dobrim znanjem an- 
gleščine za crknit smešna. Je namreč enostavna in se 
ne naslanja na skrajni humor. Pade kak straniščni in 
podpasni štos, toda skupaj vzeto ne gredo v smer 
Toshove politične nekorektnosti in ogabnosti Knox- 
villove bande. Koliko je vse skupaj režirano, ni moč 
izvedeti, a štirje nasmejani komedijanti delujejo iskre- 
no in ne brez sramu. Pohvalno je, da vicev po dveh 
celih sezonah niti malo ne reciklirajo. Ravno je dobro 
štartala tretja, ki jo lahko gledate v nizki ločljivosti ce- 
lo na YouTubu, priporočamo pa hudourniško naplav- 
ljenje vse zbirke. (lf) 


The Blacklist 


NBC (PopTV), kriminalna drama, 1 sezona 

Črni seznam ne skriva, da usoda vse serije visi na ra- 
menih hudo karizmatičnega Jamesa Spaderja. Ta 
igra Raymonda Reddingtona, nekdanjega zveznega 
agenta, ki je zašel na kriva pota in postal eden najbolj 
vplivnih posrednikov v v svetu kriminala. Si potrebo- 
val nove papirje, morda bombo za teroristični napad? 
Red je znal poiskati pravega človeka. Med poslova- 
njem si je nabral nemalo sovražnikov in spoznal 


Serija se prične, ko se Red preda FBI in ponudi, da bo 
oblastem pomagal odstraniti te nevarne kriminalce. 
Ima le en pogoj: sodeloval bo izključno z novopečeno 
behavioristko Lizzy Keen. Zakaj ravno z njo, noče raz- 
kriti, vendar se izkaže, da o punci ve sumljivo veliko. 
Zvezni preiskovalni urad s tovrstno kupčijo ni zadovo- 
ljen, sprejmejo jo po sili, saj zna Reddington v pravem 
trenutku posredovati kritične informacije o aktualnih 
primerih. V resnici gre za kupčijo s hudičem, saj so 
njegovi namigi kriptični in dostikrat zavajajoči. Ob 
tem ne skriva, da zvezne agente uporablja kot šahov- 
ske figure za izid, ki je njemu v prid. Rešen primer je le 
njihova tolažilna nagrada. 

Čar serije je v Redovi dominanci, občutljivem razmer- 
ju, ki ga ima z Elizabeth, in počasnem razkrivanju ve- 
likanskega zločinskega omrežja, ki ima dostikrat 
krvave posledice in se še zdaleč ne izide vedno po 
načrtih. Varen nisi niti pred najbližjimi. Čeravno je 
vsaki osebi s seznama posvečena samostojna epizo- 
da, nimaš občutka, da gre le za primer tedna. Ne, vsak 
del prinese nov košček sestavljanke. Ti pa so vseh 
odtenkov sive. (gt) 


White Collar 


Cinemax, kriminalna komedija in drama; 5 sezon 

Po mnogih temačnih, ciničnih dramah sede nekaj ta- 
kega, kot je White Collar - prostodušna, napeta in 
staromodno privlačna zgodba o čednem tatu umet- 
niških del Nealu Caffreyju, ki postane FBljev svetova- 
lec pri lovu na druge zmikavte. K temu ga enako sili 
grožnja z zaporom kot 'zveza' z agentom Petrom Bur- 
kom, ki ga je prijel za kravatelje. Njun odnos je 
istočasno pristen in ne. Po eni strani se obiskujeta, pi- 
jeta pivo in kramljata z drug drugega ženskami. A 
istočasno sta nasprotnika vsak na svojem bregu za- 
kona, s starimi zamerami in zahrbtnimi potezami. Te 
se marsikdaj tičejo umetnin in starin, kjer pridejo do 
izraza stranski liki, na primer Petrovi sodelavci, Nea- 
lova privlačna zavarovalniška agentka in njegov avti- 
stično genialni partner. 


Tatinsko-policajska druščina je napletla že pet sezon, 
ki presenečajo s svežino, labirintnim odnosom med 
glavnima akterjema in visokim nivojem scenarijev. Ne 
po resnobnosti, marveč referencah na slikarstvo, ki- 
parstvo, literaturo in glasbo, sladokusnem uživanju vi- 
na in podobnih malenkostih, ki prispevajo k splošne- 
mu okusu. Ta je nekolikanj sladek, a nadvse piten. (sn) 


Hostages 


CBS (Pop), ugrabiteljska nategancija, 1 sezona 
Poleg Danske zadnja leta za izvor dobrih teve idej 
ustvarjalci radi pogledajo v Izrael. Tam so se rodile iz- 
virne ideje za Homeland (Domovina), In Treatment 
(pri nas pod imenom Na terapiji) ter Hostages (Talci). 
Prvi sta prinesli zanimivo zgodbo, sijajen psihološki 
prerez likov in genialne zasuke. Tretja pa kup usmra- 
jene zdrizaste brozge, ki je bila pred bližnjim srečan- 
jem z gumo terenca malce počasna krastača. 


Talci se odprejo zanimivo. Zamaskirani neznanci 
ugrabijo družino kirurginje, ki jo igra Toni Collette 
(Tarin svet). Ta mora med rutinskim posegom ubiti 
predsednika ZDA, sicer bo bridki konec vzela njena 
družina z njo vred. Urno sledi prvi zasuk: vodja skupi- 
ne ugrabiteljev je v resnici agent FBI. Nato naslednji: 
rajonski policist je na plačilni listi ugrabiteljev. To še 
ni vse: zdravničin sin dila travo in je dolžan resen 
cvenk. Nato: mož ima ljubico. A še ni konec: naj- 


stniška hčerka je zanosila. Pazi zdaj: vodja ugrabite- 
ljev ima ženo z rakom. Naslednji zasuk: nekdo je na- 
tegnil gledalce, da bo serija kakovostna. 

V petnajstih delih se zgodi toliko preobratov, kot bi 
nekdo zaprl M. Night Shyamalana v klet in mu odre- 
kel snemanje filmov po risankah, dokler vsakemu 
tretjemu prizoru ne doda tvista. Liki so zgolj karikatu- 
re, ki se obnašajo, kot zahteva trenutna razporeditev 
figur na šahovnici. Po dveh delih odnosi postanejo ta- 
ko bizarni, da še stockholmski sindrom noče imeti 
več opravka z njimi in si pošlje milostni strel v glavo. 
Gledalci pa ob pocukranem koncu ugrabijo ustvarjal- 
ce nadaljevanke in jih prisilijo, da jo pogledajo. (sb) 


Strike Back 


Sky (HBO Adria), vojaška akcijska drama; 4 sezone 
Ni dosti serij, ki bi tako radikalno obrnile ploščo kot 
Strike Back (Povračilo). Prva sezona je pri spremlja- 
nju angleškega specialca Johna Porterja evropska, 
BBCjevska, že nekoliko dokumentaristična. Niti ne 
rambovsko mišičnjaški Porter se v Iraku trudi ujeti 
šefa teroristične organizacije, ubada pa se še z do- 
mačimi spletkami in težo preteklosti, kajti kot vsake- 
ga sodobnega heroja Porterja težijo minuli grehi. Šest 
delov z dokaj realistično akcijo (temelji na knjigi SAS- 
specialca Chrisa Ryana) in veliko iz roke posnetimi 
kadri izpade čisto simpatično ter se konča z viscem. 


A naslednja sezona je bistveno drugačna. Epizod s te- 
matiko lova na pakistanskega islamista je deset, gla- 
vna soldata pa odslej dva, Ice-hladnokrvni Michael 
Stonebridge in njegova protiutež, Maverick-razpušče- 
ni Damian Scott. Akcija je bolj visokooktanska, holly- 
woodska in junaška, čemur dodajo mimohod vročih 
češpelj, ki se rade ohlajajo na Scottovem hidrantu. 
Naslednji sezoni oboje stopnjujeta, vendar čez mejo, 
saj hočeta preveč in bi radi neuspešno postali razko- 
sana filma. Zlasti četrti se pozna, da so scenaristi os- 
tali brez idej. 

Vendarle se Strike Backu splača posvetiti, če ti sede- 
jo dogodivščine posebnih enot na razpotju med realiz- 
mom in fantazijo. Moške prigode dogajajo, zlikovcem 
in zahrbtnostim ni kraja, selimo se po pristnih lokaci- 
jah, od Južne Afrike prek Madžarske do Kosova, kro- 
gle frčijo na vse strani, eksplozije dvigajo bajte v luft, 
padajo enovrstičnice tipa "Fuck me!", Stonebridge in 
Scott pa imata temnejšo plat, ki ju naredi življenjska. 
Njuno prijateljstvo, ki se marsikdaj znajde na preiz- 
kušnji, je lepilo, ki drži skupaj solidno akcijsko niziko. 
Preprostejšo, direktnejšo in zabavnejšo od dram, v 
katere so TV-studiji zadnje čase zaljubljeni. (sn) 


Almost Human 


Fox, ZF-policajščina, 1 sezona 

Abramsov novi projekt nas popelje v ne tako oddalje- 
no prihodnost, kjer skokovit tehnološki napredek 
omogoči kriminalcem povsem nove načine, kako se 
izogibati zakonu. Policija zato poseže po androidih, ki 
jih sparijo z živimi detektivi. Eden takih je John Kee- 

nex (cinični Karl Urban), ki robotov ne mara. Pred le- 
ti ga je v akciji proti ulični bandi slednji zapustil, zato 
je John ostal brez noge in človeškega partnerja. Ob 
povratku v službo mu šefica ponudi alternativo: na- 
mesto standardnega brezosebnega robotskega mo- 
dela aktivirajo enega prejšnjih modelov, ki so jih pre- 
nehali uporabljati, ker so bili preveč človeški. Oseb- 
nost in čustva so njihovo delovanje napravila nepred- 
vidljiva. Keenexu gre novi pomočnik sprva na živce, 
nakar prične spoznavati, da je DRN oziroma Dorian v 
istem košu kot sam. Oba sta zastarela in na nek način 
pokvarjena. 


Kljub futurističnemu, malodane bladerunnerjevskem 
svetu je Almost Human v osnovi klasična policajšči- 
na, ki niza nepovezane primere. Le občasno daje slu- 
titi, da se pripravlja obširnejši krovni zaplet, vendar se 
mu še ni posvetila. Tako večinoma sloni na Johno- 
vem ponovnem vključevanju v družbo in razvijanju 
odnosov s sintetičnim partnerjem, ki tega izraza ne 
mara. Njuno pričkanje poskrbi za humorno plat, a je 
dobrohotno in kaže, da postajata prijatelja. Največja 
robotova hiba, skorajšnja človeškost, je pravzaprav 
kažipot Johnu, kako naj znova postane človek. (gt) 


Ray Donovan 


Showtime (Planet TV), kriminalna drama; 1 sezona 
Trend 'kriminalca s človeškim obrazom' je logičen v 
moderni dobi, kjer je vse relativno in so vrednote zad- 
nja briga. Klasični junaki so dolgočasni in tisti, ki dela 
dobro, je pepček, ki ga žejnega peljejo čez vodo. Ni 
čudno, da so Dexter, Sopranovi in Kriva pota (genial- 
ni prevod za Breaking Bad) v vrhu popularnosti. 

Tu se jima skuša pridružiti Ray Donovan, družinska 
kriminalna drama v sodobnem Los Angelesu s pridi- 
hom Bostona. Od tam je doma istoimenski glavni ju- 
nak, ki z besedami, grožnjami, pestmi in orožjem ure- 
ja težave židovski odvetniški firmi in drugim boga- 
tašem. Ray je precej bolj tragičen od Tonyja Soprana 
in Walterja Whita. Če je slednji postal baraba silom 
prilike, je Ray ujet v spone preteklosti, iz katerih se ne 
zna in se noče rešiti. In če drugi lajf sprejema z nasme- 
hom, se resnobnemu, zmahanemu Rayu usta zares 
razpotegnejo le takrat, ko najde način, kako osovraže- 
nega fotra znova strpati v keho. Mimohod falirancev 
dopolnjujejo Rayeva proletarska žena, otroka, ki gre- 
sta vsaj z eno nogo po poteh staršev, in brata - eden je 

tantadrujska žrtev duhovniške zlorabe, drugi težko 
poškodovan boksar. Okrog njih plešejo bizarne stran- 
ske osebe, ki so take, kot bi jih navdihnil Grand Theft 
Auto, od mlade nastavljačice do bizarnega FBljevca. 
Rayevo življenje je kljub občasnim svetlim trenutkom 
ena sama tragika, s katero se scenaristi ubadajo na 
račun globljih sporočil in kritike družbe. Kar ne moreš 
nehati gledati, kot bi šlo za hudo avtomobilsko ne- 
srečo. Prispevajo pa dosti zelo dobri nastopajoči z ve- 
teranom Jonom Voightom na čelu. Ta samozavestno 
fura zanimivi lik Rayevega očeta, trčenega starega 
barabina in zapornika z ruzakom vsakdanjih modro- 
sti. "Usta so usta. Ampak ne pusti, da te pofukajo v 
rit. Tedaj stakneš bolezen." (sn) 


Fox (Fox), nadnaravna drama, 1 sezona 

Tokratna pripoved o zaspanem mestecu ima bore 
malo povezave z istoimensko kratko zgodbo Was- 
hingtona Irvinga in filmsko upodobitvijo z Johnnyjem 
Deppom. Dogaja se namreč v sedanjosti. Tu se je 
znašel brezglavi jezdec, ki začne po tekočem traku je- 
mati glave mestnim veljakom. To iz dvestoletnega 
spanca obudi Ichaboda Crana (Tom Mison), ame- 
riškega vojaka in Washingtonovega zaupnika, ki je z 
zoprnežem že enkrat obračunal. Tujec v modernem 
svetu po sili razmer sklene partnerstvo z Abby Mills, 
šerifovo pomočnico. Punca je bila priča umoru svoje- 
ga šefa in sprva ne more verjeti, da je zares videla 
fantomskega konjenika. Izkaže pa se, da so na delu 
dosti mračnejše, demonske sile. Brezglavec je v res- 
nici eden od jezdecev apokalipse, dočim sta Ichabod 
in Abby od vsega začetka izbranca, ki jo bosta pre- 
prečila. 


Niziko ustvarja kreativna ekipa, ponavadi zbrana 
okoli JJ Abramsa, vendar slednjega pri projektu ni. 
Zato pa v gostujočih vlogah opazimo precej znanih 
fac iz njegovih umotvorov, kot sta John Cho in John 
Noble. Nemara je celokupni okus tudi zato nekakšna 
zmes med Fringem in Supernaturalom. Le da vlogo 
vzporednega vesolja tukaj odigrajo občasni vpogledi 
v Cranovo preteklost, ki osmislijo aktualno dogajanje, 
in bolj neprijetni izleti v svet duhov in demonov, kjer 
je ujeta duša Ichabodove žene Katrine. Resnost neko- 
liko omilijo pikri komentarji modernega sveta iz ust 
intelektualca s konca 18. stoletja. A ti zvečine naka- 
zujejo, kako malo se je svet dejansko spremenil. 
Mešanica je bila pri gledalcih dobro sprejeta, saj je po 
prvi trinajstdelni sezoni Fox že naročil drugo. (gt) 


Fox, policijska komedija; 1 sezona 

Andyja Samberga najbolje poznamo po duetu z Justi- 
nom Timberlakom, kjer sta veselo vtikala kemblje v 
šatulje, in drugih humorno glasbenih eskapadah v 
okviru trojca The Lonely Island. Tokrat je pobalinski 
detektiv Jake Peralta, ki se mu status glavnega frajer- 
ja sesuje v prah, ko šiht nastopi novi načelnik. Ta 

zahteva dosledno izvajanje pravil, od nošnje kravate 
naprej. Jakov uporniški in otročji duh je gonilo večine 
konfliktov z nasprotovanji nadrejenemu. Toda drugi 
prebivalci 99. brooklynske policijske postaje v čudaš- 
kosti ne zaostajajo. Med njimi prednjačita herkulski 
Terry Crews kot scagan policist, ki zaradi novorojenih 
hčerk ne upa več na teren, in superbadovski Joe Lo 
Truglio kot naivni, nerodni detektiv z gurmanskimi 
nagnjenji. Temu primerna je damska zasedba. Greba- 
torska Peraltova partnerica Amy, za katero bomo 
kmalu začeli odštevati epizode do neizbežnega sparč- 
kanja, zajebana Rosa, za katero neuspešno meče oči 
Boyle, in prezirljiva tajnica Gina, ki gladko osvoji kro- 
no za najbolj prifuknjeno dikcijo vseh časov. 
Detektivski primeri so le podlaga, na kateri opazuje- 
mo interakcije med liki ter spopade njihovih hotenj in 
frustracij. Če od Samberga pričakujete pevske humo- 
rije, boste ostali nepotešeni, kar se bo zgodilo tudi, če 
pričakujete nov Police Sguad. Za parodične bravure 
posežite po britanskem Clothu, medtem ko Brooklyn 
99 poskrbi za študijo bizarnih odnosov in skupinske 
dinamike. Tako dobro, da si je prislužil zlati globus, ki 
ga je posamično v žep vtaknil tudi Samberg. (sb) 


CBS, kibervohunska drama, | sezona 

Ljudje z računalniki v glavi niso redni gosti TV-zaslo- 
nov. Pred leti smo lahko spremljali odlično humoresko 
o nerodnem Chucku, ki je postal superagent, zdaj pa 
nam skušajo prodati malo resnejšo različico, ki gre 
nekako takole. Cyber Command je veja ameriških 
oboroženih sil, ki se ukvarja z računalniško vojno. To 
ne pomeni, da igrajo Red Alert, marveč razvijajo viru- 
se, prestrezajo hekerje in podobno. V enem svojih pre- 
bliskov so razvili čip, ki ga je moč vsaditi redkim po- 
sameznikom z gensko napako, in jih tako priključiti v 
internet, kjer jim je vsaka informacija dostopna z mi- 
slijo, vdrejo pa lahko še v tako zaščiten strežnik. Edini 
primerek so dali v nekdanjega specialca Gabriela 
Vaughna (Josh Holloway). Izkaže pa se, da je naveza 
čipa in možganov bolj zmogljiva, kot so predvidevali, 
saj si lahko Gabriel iz danih podatkov poustvarja tri- 
razsežne projekcije dogodkov in jih analizira z vseh 
zornih kotov, tudi kameram ali njegovim očem nevid- 
nih. Situacija se zaplete, ko ugrabijo izumitelja čipa 
skupaj s še naprednejšim prototipom. Tudi sam kiber- 
vojščak ni ubogljive sorte, saj tehnologijo uporablja, 


o Tokratna izdaja deluje kot dolg 
film, razbit na tri dele. Po Sherlockovi vrnitvi se 
mora Watson najprej soočiti z dejstvom, da so za 
detektivovo preživetje vedeli vsi razen njega, nato 
pa zbrati pogum in zaprositi dekle za roko. Tretj 
sezona je lahkotnejša in se na mestih načrtno ne 
jemlje preveč resno. Sherlockov poročni nagovor 
je eden najboljših TV-monologov zadnjega časa. 
A vseeno bi si želeli malce več poudarka na reše- 
vanju primerov, in Srbov, ki ne bi oropali skla- 
dišča kostumov ruskega ljubiteljskega gledališča. 
17 sezon in 247 epizod dogo- 
divščin southparkovske mularije Treya in Matta ni 
izčrpalo, saj imata pogodbo še za tri sklope. Novih 
Cartmanovih neizrekljivosti smo se ponavadi ve- 
selili na pomlad, a po lanskem jesenskem štartu je 
bolj verjeten letošnji september. Dotlej nas bo za- 
baval špil The Stick of Truth, ki izide 7. marca. 
o V BBCjev hangar smo se vrnili dru- 
gega februarja. Serija bo imela sedem delov in 
Stiga. Plus božično specialko od lani, ki bo na 
sporedu šele točno marca. 

o Tretja sezona Domovine je poskr- 
bela za mešane občutke. Predvsem prvi štirje deli 
so se zdeli kot raztegnjena predigra brez pravega 
naboja, nakar je serija preklopila v višjo prestavo 
in se znova zapodila po brezpotjih stare slave. 
Carrie je še vedno konfliktna, Saul pa se mora 
sprijazniti z dejstvom, da bo CIA dobila novega di- 
rektorja, in skuša še pred njegovim prihodom iz- 
peljati akcijo svojega življenja. Poleg Carrie to se- 
zono tudi Brody pokaže, da mu ni tuja metoda 
igranja z nazivom 'blazne oči'. Najšibkejša od treh 
sezon, a z dovolj štofa, da se jo splača pogledati. 
o Trinajsterica tretjesezonskih 
sadistično-sodomijskih peripetij psihopatskih 
parkovnih nadzornikov pride septembra. 
Saj ni nihče pričakoval, 
da bodo preživeli za večno bivakirali v onem za- 
poru? Zombiji so itak tik na tem, da vdrejo v ču- 
zo, in komaj druščina za silo pokrpa luknje v last- 
nih vrstah, uleti znanec iz preteklosti in naredi 
štalo. Po novoletni pavzi smo že kar težko dihali, 
dočim so scenaristi prevzeli Martinovo trebljenj 
vrst uveljavljenih oseb. ltak. Winter is coming, 
celo za antizombaklje. 

Alan Ball tudi v drugo ohranja rav- 
notežje med prelito količino krvi in sperme. Veliki 
strelski obračun očitno ni prinesel nobenih resnih 
posledic. Zivljenje sredi amišev poteka po ustalje- 
nih vzorcih, nemara še s kančkom več pretirano 
brutalnega nasilja in spontanih izbruhov fuka. 
Zaenkrat kaže, da bo rdeča nit sezone pripadala 
Indijancem, štrene pa utegne premešati Zeljko 
Ivanek kot agent FBI, ki hoče napičiti Rabbita. Ja, 
zloglasni gangster je živ. Kakšno presenečenje! 
Po štirih letih prigod vase zagledane- 
ga agenta z druščino so se avtorji odločili vse 
skupaj postaviti na glavo. Včerajšnji supervohuni 
so ostali brez službe. Zato se zatečejo h kriminalu 
— imajo namreč tono kokaina, ki ga bo treba spra- 
viti v promet. Tudi tu se bodo izkazali za popolne 
nesposobneže. Novi naslov Archer Vice je seveda 
parodija na detektivko Miami Vice. 


da bi našel ženo, ki je prebegnila k teroristom. Pored- 
nost in dejstvo, da je ameriški vojski nadvse drago- 
cen, mu prineseta telesno stražarko v podobi agentke 
Riley Neal. Tudi ta je dokaj nekonvencionalna, kar pa 
je nemara ravno tisto, kar Gabriel potrebuje. 
Dogajanje poteka v visokem tempu. V borih treh delih 
se je zgodilo toliko, da bi bolj leni producenti zapolni- 
li pol sezone. Po drugi strani pa hitro nizanje dogod- 
kov pusti marsikatero luknjo, površnost ali neumnost. 
Upamo, da gre za začetniške nerodnosti, kajti krovna 
pripoved je zastavljena privlačno. (gt) 


Les Revenants 


Canal«, francoska nadnaravna drama, 2 sezoni 

V francoski alpski vasici mirni tok vsakadana razbije- 
jo nenavadni prišleki - pokojni prebivalci tega idi- 
ličnega odročnega kraja. Starši dobijo nazaj otroka, 
ženska ljubimca iz preteklosti, ki jo je zapustil nosečo 
pred oltarjem, žrtev poskusa umora pa se spet sooči z 
napadalcem. 'Povratniki' oziroma Les Revenants, kot 
jih označijo v naslovu z emmyjem nagrajene franco- 
ske serije iz leta 2012, nimajo najmanjšega pojma, 
kaj se jim je zgodilo in zakaj so oživeli. Vsak del seri- 
je, ki bo letos dobila drugo sezono, pripoveduje zgod- 
bo enega od njih. Vmes se plete širša zgodba o vedno 
bolj negativnih reakcijah skupnosti na prišleke, na 
plan pa začne sekati še sumljiva zgodovina vasice. V 
temnih okoliških gozdovih se dogaja nekaj skrivnost- 
nega, medtem ko začno pod velikim jezom iz vode 
kukati ostanki poplavljenega mesteca. 


Vzdušje so nekateri kritiki primerjali s kultnim Twin 
Peaksom, a prvih osem delov je zgodbo šele dobro 
zastavilo. Letošnja druga sezona bo ponudila prve 
razplete in pokazala, ali se francoski ustvarjalci lahko 
merijo z Lynchevo mojstrovino bizarnosti. Oder torej 
stoji. Prebivalci in povratniki so z nekakšno prostor- 
sko-časovno zanko ujeti v gorski vukojebini, odnosi 
med živimi in nemrtvimi so se sprevrgli v sovražnost. 
S hribov se valijo temne sence. Obeta se zombijska 
apokalipsa. (šk) 


Speed with Guy Martin 


Channel 4, športna poljudnoznanstvenka, 1 sezona 
MotoGP je stalno na tapeti, a športni motociklizem 
ima tudi bolj divjo plat. Tisto, ki se odvija na običajnih 
cestah. Ozkih, obdanih s hišami in prepadi, brez dol- 
gih varnostnih iztekov. Meniš, da je Rossi drzen? Po- 
glej si divjake na dirki Isle of Man Tourist Trophy, ki 
se pri 300 kilometrih na uro komolčkajo centimeter 
od obzidja. 

Guy Martin sicer ni nesporni prvak tovrstnega nore- 
nja, a ga ima gledalstvo zavoljo karizme in odbitosti 
najraje. Skromni tovornjakarski mehanik se zaveda, 
da je najmanjša napaka lahko usodna. Ve, da si fami- 
lije ne more privoščiti, saj živi na robu. Pisan karakter, 
skratka, ki se ga zadeva s hitrostjo in tveganjem. Kot 
nalašč za oddajo o brzini. 


V štirih tričetrturnih epizodah tele malček drugačne 
serije se trudi podreti prav toliko rekordov. En preiz- 
kus je kolesarski, v drugem s krosko piči po gladini je- 
zera. Veš, da je doslej le 450 ljudi frčalo z letalom na 
človeški pogon? Guy se bo potrudil, da bo med njimi 
najbolj uren. Nakar se bo s sankami zadričal po strmi- 
ni. Vsi izzivi so terjali več mesecev priprav, oblikova- 
nja in preračunavanja, tako da si občasno deležen lek- 
cij iz fizike. Ne boj se, vratolomni padci ne izostanejo. 


Objestništva in spektakla v stilu Nitro Circusa sicer ni. 
Ima pa Guy s Travisom Pastrano in kompanijo marsi- 
kaj skupnega. Tipček je pač usekan in ima jeklena 
jajca. Sam se je najbolje opisal, ko je dejal, da so luči 
prižgane, vendar ni nikogar doma. Adrenalinski odse- 
ki so itak žur, vmes pa te izdatno zabava še njegovo 
odpiljeno jebivetrstvo. (kb) 


True Detective 


HBO (HBO Adria), policijska drama, 1 sezona 
Nadaljevank praviloma ne gre soditi po delu ali dveh, 
toda s Pravim detektivom je moč napraviti izjemo. 
HBO namreč znova dokaže, zakaj mu med plačljivimi 
kanali ni para. Iz navidez običajne policijske drame so 
znali sproducirati intriganten, globok, večplasten in 
originalen izdelek. 

Zgodba se vrti okrog ritualnega umora mlade prosti- 
tutke pred petnajstimi leti na polju sredi Louisiane. 
Našli so jo golo, klečečo in z rogovi na glavi. Primer 
prevzameta detektiva Cohle in Hart, partnerja, ki si ne 
bi mogla biti bolj različna. Prvi, ki ga upodablja Matt- 
hew McConaughey, je osamljen, vase zaprt, filozofski 
in na splošno čuden. Poleg tega je tujec, saj so ga v 
Louisiano premestili iz Teksasa. Hart (Woody Harrel- 
son) je po drugi strani tipičen družinski človek, ki do- 
ma ne najde več prave potešitve. Cohlova čudaškost 
mu gre na jetra, vendar mu priznava temeljitost in re- 
zultate, četudi so posledica nevsakdanjih metod. 
Zgodbo spremljamo skozi Hartove in Cohlove spomi- 
ne, ki jih pripovedujeta drugima detektivoma v seda- 
njosti. Prišlo je namreč do novega umora, nadvse 
podobnega primeru, ki sta ga preiskovala - ne glede 
na to, da že v prvem delu izvemo, da sta storilca ujela. 
Ali pač ne? Glavni čar Pravega detektiva je ravno v 
tem, da te ves čas premišljeno zavaja, ob čemer pla- 
stično slika podobo ameriškega juga in se bolj pos- 
veča življenjski zgodbi obeh policistov kot umoru sa- 

memu. Hoče nam predstaviti, zakaj sta takšna, kot 
sta, in kaj sta v petnajstih letih postala. Karizma- 
tičnost obeh glavnih igralcev je le še češnja vrh torte. 

HBO pravi, da bo vsaka sezona obdelala en primer, 
naslednja pa bo štartala povsem na novo in celo z 
drugo igralsko zasedbo. Bržkone bo med njimi vseeno 
neka povezava. Malokdo si upa napovedati tako dra- 
stično spremembo, izvesti pa ... Če kdo, potem HBO. 
Absolutno priporočamo. Tudi zaradi epskih joškov in 
riti Hartove priležnice Alexandre Daddario, ki so v 
White Collarju in Percyju Jacksonu ostali zakriti. (gt) 


Broen / Bron 


Sveriges Television / Danmarks kadio, skandinavska 
kriminalna drama, 2 sezoni 

Na mostu, ki povezuje Dansko in Švedsko, natančno 
na meji med državama najdejo na pol presekano žen- 
sko truplo. Izkaže se, da gre za polovici dveh žensk. 
Tak je morbidni začetek prve serije skandinavske ko- 
produkcijske serije Broen ali Bron (dansko ali šved- 
sko; v prevodu Most) iz leta 2011, ki je požela med- 
narodni uspeh. 

Poleg napete zgodbe z mnogimi bolnimi preobrati gre 
zasluge za odličnost pripisati predvsem glavnima ju- 
nakoma in odnosu med njima. Za dansko policijo pri- 
mer prevzame simpatični in fukotožni detektivski bra- 
dač Martin Rohde, švedski miličniki pa za preiskoval- 
ko umora določijo robotsko hladno, nesocializirano 
blondinko Sago Noren z zelo, khm, praktičnimi po- 
gledi na spolnost. Na plan začnejo prihajati njune 
osebne zgodbe in grehi iz preteklosti, nakar se po- 
mešajo z zločini, ki jih raziskujeta. Izid je tragičen. 


Konec lanskega leta so začeli predvajati drugo sezo- 
no s čisto novimi zapleti. Sproži jih ladja, ki se zaleti v 
naslovni most. Na njej razen petih komaj živih in z ve- 
rigami priklenjenih mladostnikov ni nikogar. Martin in 
Saga znova združita moči in se skozi novo serijo smr- 
tonosnih dogodivščin spopadeta z ekoteroristi, obe- 
nem pa v dogajanje znova posežejo njune zasebne te- 
gobe. Glede na odprti konec tretja sezona ne bi sme- 
la izostati. 

Most je prodrl v tujino in lani sta bili predvajani ame- 
riško-mehiška priredba The Bridge ter francosko-bri- 
tanska The Tunnel. Vsaka ima svoje čare, toda zmaga 
sivkasta atmosfera nordijskega izvirnika. (šk) 


House of Cards 


Netflix, politična drama, 1 sezona 

Ko je spletna videoteka Netflix napovedala, da bodo 
pričeli ponujati serije lastne produkcije, so se televizij- 
ske mreže le hahljale. Nakar so dobile konjskega v 
zadnjik, ko je House of Cards za prvo sezono pokasi- 
ral tri emmyje in pred dnevi še zlati globus. Ni slabo 
za nadaljevanko, sprva dosegljivo izključno na spletu. 
Do ne gre za kr en projekt, lahko vidimo po zasedbi, s 
Kevinom Spaceyjem v glavni vlogi ter Davidom Finc- 
herjem kot producentom in režiserjem. Med svoje naj- 
ljubše šove ga uvršča celo Barack Obama. 

Dejansko gre za moderno predelavo istoimenske bri- 
tanske serije izpred četrt stoletja, ki je nastajala po 
knjigah Michaela Dobbsa. V ameriški različici sprem- 
ljamo demokratskega poslanca Franka Underwooda 
(Spacey), brezobzirnega in ambicioznega politika, 
čigar naloga je zagotavljati strankarsko disciplino. 
Vendar želi poseči više. Ko mu novoizvoljeni predsed- 
nik odreče obljubljeno imenovanje za zunanjega mini- 
stra, se odloči maščevati vpletenim in poseči na vrh. 
Peklenski načrt izvaja z grozljivo učinkovitostjo in mu 


pira nič manj ambiciozna žena Claire (z zlatim globu- 
som nagrajena Robin Wright), ki pa ima dostikrat la- 
stne načrte, ne nujno usklajene s Frankovimi. 


Hiša iz kart razgalja politične igrice in mahinacije, raz- 
kriva 'strice iz ozadja' in kljub temu, da se dogaja v 
Washingtonu, boleče spomni na zdrahe v naši zako- 
nodajni in izvršni oblasti. Odstre zaveso za govor- 
niškim odrom in ti povsem očitno daje vedeti, da so 
celo največje neumnosti, ki jih blekne politik, v večini 
primerov premišljene do zadnje podrobnosti. Zakoni, 
dobrobit ljudstva, državotvornost - vse to so puhlice, 
šteje zgolj oblast. Ne denar, moč, saj ti moč zagota- 
vlja, da boš gnojnico preživel. Druga sezona je po- 
gnala ravno te dni, a jo boste bržda iskali zaman. Prva 
je na trackerje prišla šele ob izidu DVDjev. (gt) 


Adult Swim, ZF-risana serija, 1 sezona 

Če se komu toži po zabavni znanstveni fantastiki, Fu- 
turame pa se je že zdavnaj naveličal, bosta Rick and 
Morty prava potešitev. Ustvarjalca Justin Roiland in 
Dan Harmon sta smisel za satiro in domišljene situa- 
cije prevedla v svet, ki se močno navdihuje pri vrsti 
ZF-filmov in serij. Že naslovna junaka sta več kot 
očitna asociacija na Doca in Martyja iz filmov Nazaj v 
prihodnost. 

Rick, genialni, a nenehno zapiti izumitelj, ki se je rav- 
nokar priselil k hčerini družini, izkorišča pubertetniš- 
kega in nesamozavestnega vnuka Mortyja za skrajne 
podvige v alternativnih vesoljih, drugih dimenzijah in 
mikrokozmosu. Tako smo priča izvirni zmesi meddi- 
menzijskih portalov, daljnih galaksij, zobatih nestvo- 
rov in vsakdanjega družinskega ter šolskega življenja. 
Poleg naslovnih dveh likov so tu namreč še Mortyjeva 
familija in oboževana sošolka, ki jih Rickovi izumi 


čmokavec 2014 


dnevno spravljajo v težave. A ne glede na to, kako 
idiotsko in brezobzirno se Rick obnaša do svojcev, na 
koncu vedno pokaže srčno plat. Samo, da mu ne 
težijo s svojimi družinskimi problemi. 
Črn, na trenutke surov humor in čudaške situacije ne 
bodo pisani na kožo vsakomur. A podobno kot pri 
drugi Harmonovi seriji, Community, se bodo nekateri 
povsem zaljubili vanjo. Risanka, ki deluje kot kombi- 
nacija Futurame, Beavisa, Family Guyja in celo Kor- 
gotha, je v teku prve sezone, s predvidenimi enajstimi 
epizodami. Moč si jih je ogledati kar na YouTubu ozi- 
roma Adult Swimu. 


Starz, drama, 1 sezona 
Mreža Starz, ki nam je prinesla Spartaka, je po izteku 
dotične rimske ekstravagance, polne pretiranega bri- 
zganja krvi in izdatnega izpostavljanja razgaljenih re- 
produktivnih organov, našla novo tematiko, ki jo lah- 
ko obdelajo na podoben način. Zbogom, rimski 
sužnji, pozdravljeni, karibski pirati! 
Dogajanje se prosto navezuje na klasiko Otok Zakla- 
dov izpod prstov Roberta Louisa Stevensona. V resni- 
ci so si avtorji nadaljevanko zamislili kot predzgodbo, 
umeščeno nekako trideset let pred dogodki v knjigi. 
Spremljamo zgodbe Johna Silverja, ki s prevaro po- 
stane kuhar na piratski ladji, kapitana Flinta, še pre- 
den je postal najkrvoločnejši gusar vseh časov, in pri- 
bočnika Billyja Bonesa - zapitega mornarja, s katerim 
se Otok zakladov začne. Junakom škotskega pisate- 
lja nadalje dodajo resnične zgodovinske osebe, od 
Črnobradca do Anne Bonny in Calico Jacka. Vse sku- 
paj skušajo splesti v resno, a hkrati intrigantno štorijo 
o lovu na špansko galejo, ki naj bi prenašala ve- 
ličasten plen petih milijonov v zlatu. 


Vendar jim to po prvih dveh epizodah sodeč ne uspe- 
va najbolje. Uvod je konfuzen, saj gledalca izpostavi 
kopici likov, da ne veš niti, kdo so glavni akterji, ter 
zastavi kup spletk. Že res, da so pirati še huje rovarili 
drug proti drugemu kot zasedba Igre prestolov. A 
pričakovali bi več osredotočenja na tiste, ki bodo go- 
nilo štorije. Posledično trpi tempo. Zaenkrat je preveč 
pogovarjanja, kvazidiplomacije in vlečenja na ušesa. 
Pirati so spore menda ja raje reševali z mrzlim jeklo 
kot z ostrimi besedami. Od izvršnega producenta Mic- 
haela Baya, kralja eksplozij, poplave besedičenja pač 
nisem pričakoval. Nemara se tega za- 

veda, saj skuša obilico čveka ublažiti 

z dojkami in kosmatuljami. Brez he- 

ca, ena od hotnic je prava Črnobrad- 

ka. Prav tako ne moreš mimo dej- 

stva, da so vse babe čedne, vsi dedci 

pa imajo snežnobele zobke. Skorbut, 

kaj je to? 

Zaenkrat so Črna jadra pustila mlačen 

vtis, čeprav nekateri kritiki, ki jim je bilo 
danih na ogled vseh osem delov, pravijo, da se 
reč kasneje popravi. Stars je že potrdil, da druga 
sezona bo. (gt) 

GAME OF THRONES -4. SEZONA 
Ni bilo gledalca, ki bi ostal ravnodušen ob Rdeči 
poroki. Ob njej smo za trenutek obnemeli celo ti- 
sti, ki smo že iz knjig vedeli, kam neogibno vodi 
tretja sezona. Očeta televizijske uprizoritve Be- 
nioff in Weiss sta nas z mojstrsko spisanim sce- 
narijem in tenkočutno kamero v nekaj minutah 
popeljala od grozljivega spoznanja do brutalnega 
masakra, ob katerem so glasbeniki neprizadeto 
godli Castamersko deževje. Pesem o tem, kaj se 
zgodi vsem, ki si upajo postaviti po robu mo- 
gočnim Lannisterjem. 
Če se ozremo nazaj, plavolasi rodbini bržda ne 
more parirati nihče. Starki so dokončno poraženi. 
Robb je namesto zadoščenja dobil volčjo glavo 
na vrat, njegova nevesta in nerojeno dete sta 
obležala v krvi. Za Catelyn, ki se ji je ob pokolu 
povsem zmešalo, je bil prerezan vrat milost. Pre- 
ostali otroci so razpršeni po Zahodnjem, brez 
upanja, da bi se vrnili v pogorelo Zimišče. Stan- 
nis, neslavno poražen na koncu druge sezone, si 
liže rane, a še vedno slepo zaupa rdeči čarovnici. 
In najde trohico milosti za Davosa, ki ima novo 
zaveznico v podobi kraljeve iznakažene hčerke. 
Danerys si naposled lasti mogočno vojsko, ki bi v 
tem trenutku z lahkoto pometla s šibkimi Sedmi- 
mi kraljestvi. Vendar so bolj dosegljivi cilji v 
deželi daleč onkraj Ozkega morja. 
Državljanska vojna je torej končana, vendar miru 
v deželi ni. Divježi pod vodstvom Manca Ryderja 
pritiskajo na Zid, kljub temu, da jim je Jon Sneg s 
pobegom nekoliko pokvaril načrte. Kako se ubra- 
niti pred ljudmi, ki napadajo iz obupa, v upanju, 
da se bodo obvarovali pred Belimi hodci? Peščica 
preživelih črnih vranov je bržkone v brezizhodni 
situaciji, saj ni armade, ki bi jim priskočila na po- 
moč. Ali pač? 
Četrta sezona zvečine nastaja po drugi polovici 
Vihre mečev, lahko pa pričakujemo, da bomo uzr- 
li nekatere prizore iz Vranje gostije, recimo Aryine 
prigode, ki jih v tretji knjigi po Rdeči poroki skoraj 
ni bilo več. V igro prestolov se bo končno aktivno 
vključila zadnja velika rodbina, Martelli iz sončne 
Dornije. Tudi Tyrelli še niso rekli zadnje besede. 
Velike bitke so večidel za nami, dosti več pa bo 
zabadanja v hrbet, strupa in zarot. Proti 
zahrbtnemu nasprotniku bodo ranljivi 
tudi Lannisterji, saj te včasih smrt 
obišče tam, kjer je sploh ne pričaku- 
ješ. Recimo na še eni poroki ali na 
kraju, kamor gre še cesar peš. 
Kot se je lani pošalil GRRM: 
"Na zabavi po premieri sem 
se pogovarjal s tremi igralci 
in se v nekem trenutku za- 
vedel, da so vsi mrtvi. Dru- 
ga igralka me je istega 
večera milo prosila, naj je 


ne ubijem. Ker sem vedel, 
da je že pokojna, me je kar 
malo pekla vest." 


SLIKOSUK 


ROBOCOP 


osemdesetih so režiserji z jajci snemali ultrana- 
V silne, subverzivne filme, s katerimi so se vpisali v 

anale. Lep primer je Robocop Holandca Paula 
Verhoevna, o katerem sem se razpisal v prejšnjem Jo- 
kerju. Na kratko rečeno je bila štorija o prestreljenem 
policistu, ki ga spremenijo v pravičniškega kiborga, a 
mu s tem ne izbrišejo človečnosti, na površju krvava 
akcijada, v globinah pa sarkastična kritika potrošništ- 
va in Amerike. Glede ponovnega štarta nisem imel 
dobrega občutka, tudi upoštevaje, da smo predlani 
dobili sfižen rimejk drugega Verhoevnovega pljunka v 
fris kapitalizmu, Total Recalla. Vendar sem se zmotil. 
Novi Robi ni na nivoju originala, ni pa polom. 
Ker gre za reboot, se vračamo na začetek, čeprav ne 
v enakih okoliščinah. Policista Alexa Murphyja skoraj 
fenta malce za lase privlečena neprilika, nakar mega- 
korporacija OmniCorp njegove ostanke vsadi v ko- 
vinsko telo in ga pošlje nazaj na ulice Detroita jagat 
zločince. Seveda ne iz dobrote, marveč ker potrebuje- 
jo človeški obraz za prepričevanje ameriške javnosti, 
da so strojni branilci pravice kul. Zunaj meja ZDA 
imajo dosti izkušenj z rabo robotov kot varuhov reda 
in miru, zdaj pa bi jih radi uporabili v domovini, s 
čimer bi mastno zaslužili. No, Murphy o tem ne ve do- 
sti in je bolj zaposlen z reševanjem lastnega 'umora' 
ter sprejemanjem agregatnega stanja. Pri tem mu 
malo pomagata in malo odmagata žena ter sine. 


Joel Kinnaman je bil v niziki Killing ves pokvečen. Z 
Banderasovim Tončkom in Willom Smithom je dokaz, 
kako H'wood obvlada kozmetiko. 


Scenarij je torej drugačen in tudi film je. Žal je za 
odličen vtis nekoliko preveč solzav in in na prvo žogo, 
zlasti ob koncu, kjer so bližnjice glede na velikost prej 
serviranih idej prav pretresljive. Kar pobuljil sem, ko 
sem videl, kako z levo roko so rešili dilemo 'je mašina 
- ni mašina'. Nasploh je preveč posejan s traparijami 
in cenenostmi, ob čemer nima ne spodobnega nega- 
tivca, ne resnično zapomnljivih izjav in akcijskih pri- 
zorov kakor Verhoevnova klasika. Ne vidimo niti be- 
de Detroita, ki je moderno velemesto brez nestan- 
dardnih težav, čeprav je prav zdaj v bankrotu in raz- 
sulu. Jasno, leta 2028 bo vse tipi topi. 

Poanta je v tem, da gre novi film le občasno v take 
skrajnosti kot izvirnik. Najraje se giblje po varnem ob- 
močju spodobne klasične akcijade in se postavlja z 
dodelano estetiko. Nova Robocopova podoba iz črne 
kovine je izvrstna, sploh v navezi s hudim motocik- 
lom, strelski obračuni pa so vznemirljivi in kinetični, 
kar brazilski režiser Jose Padilha obvlada. Svoje do- 
prinesejo solidni nastopajoči, med njimi Joel Kinna- 
man kot Robi, Michael Keaton kot OmniCorpov pred- 
sednik in Gary Oldman kot brihta, ki obvlada proteze. 
Bolj kot udarna zafrkancija z naprednimi podtoni je 
Robocop 2014 drama z več čustvenosti. Ta je na 
splošno dobrodošla, saj je kiborški policist bolj res- 
nična oseba kot kdajkoli. Ko vidimo, kaj je od njega 


ostalo, ga je težko ne pomilovati, in njegove tesnobe 
ter strahove nam Kinnaman dobro prenese. Ubadanje 
z ženo in sinom doda dimenzijo, ki zamenja navezo z 
Lewisovo (Murphy nima več partnerice, temveč part- 
nerja). ln še zmerom je prisotna satirična kritika, to- 
krat v obliki govorne oddaje s pridigarskim voditeljem, 
ki ga odlično upodobi Samuel L. Jackson. Prst uperi v 
posel in politiko, s čimer se ni težko poistovetiti ne 
Američanu, ne Slovencu. Smeti 

Kiborg čutnih ustnic spušča 50.000 voltov v kriminal- 
ce že od 6. februarja. Veliko jih je že osvobodil nadzo- 
ra mehurja in črevesja. 


omaj februar je, pa sem že videl enega naj- 
boljših filmov leta, Njo. Presenečenje je toliko 


večje, ker gre za znanstveno fantastiko, pri 
h'woodskih studijih zaničevan žanr, stlačen v predal z 
oznako 'za mulce'. A odlični režiser Spike Jonze 
(Being John Malkovich, Adaptation) ni naredil filma o 
strojih, temveč o ljudeh. Enako primeren je za moške 
in ženske, računalničarje in hipsterke, norce na teh- 
nologijo in tetice v Mercatorju. Za vse, ki se v mestih 
ne gledajo in ne pozdravljajo, marveč tičijo v miniuni- 
verzumih in hrepenijo po človeškem dotiku, ki ga na- 
domeščajo s simulakri. Sanjarijami, športom, igrami, 
klepetalnicami ... Glasovi brez teles. 
Med slednje spada najsodobnejši operacijski sistem 
OST, ki v skorajšnji prihodnosti pomeni revolucijo v 
sporazumevanju s pecejem. Kupi ga osamljeni Theo- 
dore Twombly (Joaguin Phoenix), profesionalni pisec 
tujih pisem, a v zasebnosti pokvečen posameznik, ki 
se z ženskim glasom iz računalnika takoj ujame. Še 
več, v navihano, čustveno in iščočo se umetno ženič- 
ko govorke Scarlett Johansson se pristno zatrapa! To 
povzroči težave, v katerih pa ni sam, saj je OS1 us- 
pešnica po vsej metropoli. Ljudje se po cesti nenado- 
ma nasmihajo, a ne drug drugemu, marveč 'osebnim 
pomočnikom, ki so toliko pred Applovo Siri kot lafer- 
rari pred fordom T. 
Kar bi bilo zlahka krneki pocukranost, je kompleksna 
in zanimiva mešanica ZFja, ljubezenske komedije ter 
drame, ob kateri se stalno porajajo vprašanja, pa tudi 
odgovori. Razgibani, krasno posneti izdelek, ki je v 
ponos kinematografiji, je zdaj črnogled in razglablja o 
odtujenosti, v naslednjem trenutku preklopi na lah- 
kotno romanco, malo kasneje se spogleduje z Asimo- 
vom in Matrico. Vsekakor pa ni niti za hip cenen, 
marveč odpira odrasle, pereče teme digitalne dobe. 
Navsezadnje pred temi mašinami preždimo toliko 
časa, da je res vprašanje, če jih ne bomo imeli za ose- 
be, ko bodo dobile pravi glas. Sneti 
Njo slišiš v kinu od 30. januarja. Pohiti, da je ne umak- 
nejo s sporeda, kajti žalostna bo, če je ne boš slišal. 


Joaguin Phoenix je še nadgradil igralsko mojstrstvo 
od prejšnjega projekta The Master. Daleč je prišel od 
one male podlasice v Gladiatorju. 

THE LEGO MOVIE 


enavadno, da Lego kot najbolj prepoznavna 
hi! znamka igrač že prej ni pritegnil interesa Holly- 

wooda. Kratkih in obrobnih risančic s kockasto 
tematiko se je sicer v zadnjem desetletju nabralo kar 
precej, od vojnozvezdnih smešnic do otroških TV-serij 
Ninjago in Friends. Celovečerne visokoproračunske 
ekranizacije pa še ni bilo. Na kockasti kinoprvenec je 
zato padla še toliko večja odgovornost do emblema in 
močne skupnosti. Toda studio Warner je preizkus od- 
pravil z odliko. 
Legovo vesolje ima težavo: Lord Biznis je z vojsko ro- 
botov ogradil posamezne dežele, prepovedal mešanje 
tematik in zapovedal sestavljanje izključno po navo- 
dilih. Reševanje kockolandije po naključju pade na 
najbolj neposebnega strička, gradbinca Emmeta. Ta 
se pridruži tetki Žverci in modrecu Vitruviju v skup- 
nem uporu zoper tirana. Kot pokažejo reklame in sli- 
kice, Film pomeša figurice različnih legoidnih svetov, 
tudi licenčnih. Pojavijo se DCjevi supermožje, nindža 
kornjača, Gandalf in vojnozvezdniki. Toda razen Bat- 
mana so pretežno le nekajsekundni gostje, kajti pou- 
darek je na kockah v splošnem. 


Lego Film ni videti kot špili od TT Games. 45 milijo- 
nov evrov naredi svoje. Baje so upoštevali celo prh- 
ljaj, ki naj bi ga bilo precej v vsakem zaboju kock. 


Teh nekaj povedi fabule se ne sliši pretirano izvirno in 
nekje na sredi se zdi potovanje skozi različne temat- 
ske sklope nekam nepovezano ter nametano. A štori- 
ja se na kraju neverjetno dobro zaokroži in vsi ele- 
menti, tudi skrivnostno mogočno orožje, imenovano 
superlep, ustvarijo smiselno, nepričakovano celoto. 
Pripoved celo preseže filmsko platno in prinese pre- 
prosto, a močno sporočilo. Karkoli več povedanega 
bi bil kvarnik, vendar namignem, da gre za bistvo 
danske graditeljske igrače, ki je dandanes vse pre- 
večkrat pozabljeno. 

Poleg domiselnega okvirja in neprestanega legastega 
humorja se Film izkaže s podobo. Ta ni očitno raču- 
nalniška s svilnato animacijo in naravnim prepogiba- 
njem okončin, kakor v ostalih animirankah in kocka- 
stih igrah. Warner je odštel desetine milijonov, da je 
dogajanje videti, kot bi s tehniko stop-motion filmali 
zaresne kocke. Teksture in senčenje niso matema- 
tično sterilni, marveč je fotografija verna. Plastični 
striclji ne premikajo komolcev in kolen, nekaterim se 
celo pozna obraba, v spojih med opekicami so vrzeli, 
gibanje je rahlo koračno, čez vse pa je potresen šče- 
pec prahu. Kajpakda je vse zmodelirano z računal- 
niki, toda čarovnija je vrhunska. 

Edina zamera izdelku je odsotnost slovenske sinhroni- 
zacije. Med govorci so resda velika imena tipa Liam 
Neeson, Morgan Freeman in Will Ferell, toda kranjske 
dece to ne zanima. Film bo zato pri nas gotovo zabe- 
ležil zanikrn obisk. Osem- in večletnika se kljub temu 
splača peljati gledat, le predpripravi ga ob napovedni- 
ku. Nato pa v štacuno po nove filmske komplete. A ne 
pozabi, kaj te naredi za 'master builderja'! LordFebo 
Lego figurice že delajo kozolce po velikem platnu. 


februar 2014 


JOKERPLOV 


čmokavec 1999 


LordFebo odpre vezan letnik Jokerja 1999 in nostalgično lista po veku, 
ko smo še padali na število hercev, pikslov, poligonov in bajtov. 


aslov ni zavajajoč. V Jokerju 67 smo ob- 
javili članek o emulatorjih, kajti januarja 
1999 je namreč kot strela z jasnega pa- 
del prograček UltraHLE, ki je omogočal 
zaganjanje špilov od nintenda 64 v Ok- 
nih. S spleta si potegnil datoteko, v katero je bila 
posneta originalna kaseta, tako imenovan rom, in že 
si prvikrat na domačem računalniku izkusil najboljše 
izdelke Nintendovih studiev v treh razsežnostih. Ma- 
rio 64, Zelda: Ocarina of Time, Goldeneye, Banjo-Ka- 
zooie in Mario Kart 64 so tekli brez napake in po- 
vsem gladko, edinole voodooja si moral imeti. Ravno 
tako je bilo na PCju moč zaganjati špile s playstatio- 
na 1, pri čemer ti ni bilo treba niti piratizirati, kajti 
emulator PSEmu je bral kar izvirne CDje, tiste s črno 
spodnjo stranjo. Zadeva sicer ni bila stoodstotna, to- 
da Tekken 3, Ridge Racer, Dead or Alive in mnoge 
druge titule so se igrale, kot se zagre. 
Razen izpostavljenih špilov omembe vrednih poseb- 
nosti februarski Joker izpred petnajstih let ni vseboval. 

Naslovi tipa Recoil in Dark Vengeance niso pustili sle- 
di, testirani hardver pa je že davno pozabljen, na pri- 
mer zapisovalniki CDjev, 500-megaherčni pentium 
Ill, grafika ATI rage 128 in zvočna kartica monster- 
sound Il. Takrat so komponente zanimale tako vas 
kot nas. Zdaj pa so časi splošnega padanja na cifre in 
poznavanja periferije minili. Važno, da lepo deluje! 


SOLI | SEZNAM 


KISLINE 


ČUSTVENA 
RAZVNE- 
TOST, EN- 
TUZIAZEM 


IMENIK 


KRVNO 


MAŠČEVA- 
DUŠIKOVE |NASLOVOV, NJENA 


KORZIKI 


NEKDANJI 
TURŠKI 
SEL NA 
KONJU 


SL. ROKO- 
METAŠ 


(JURE) SADNA 


(ZASTAR.) | PIJAČA 


BRISAČA, 
OTIRALKA MATERIJA 


MAJHEN 


ODRČEK | ZA LORDA 


V ANGL. 
OKOLJU 
NASLOV 


NEKDANJI 
TURŠKI 
ZEMLJIŠKI 
GOSPOD 


PREBI- 
VALCI 
OJSTRICE 


ČRNILO 


REDKO) 


OLEPŠE- 
VALEC 


KDOR LOVI 
NA TRNEK 


ŠOLSKA 
OCENA 


PRAMEN 
LAS, TUDI 
PUDELJ 


NATRIJ 


ZAČETNIK 
BOLGAR 
VLADAR 

DINASTIJE 


FIGURICA 


FR. POET, 


SLABŠ. 
LENČEK 


PREBIVAL- 
KA TATAR- 
STANA 


RIMSKA 
BOGINJA 
JEZE 


Izžrebanci kražke: Alan Fink iz Kranja (Fi 2013) in 
Peter Zibert iz Ljubljane (Yakuza Dead Souls). 
Geselj je bil: ZE SPET VILINSKA SLIKA. 


V več je vedno bolj židano, za- 
to je Ubisoft za vse naveličane 
samotarske pobijavce zmajev 
in grdinov izdelal Might 8 Ma- 
gic X, igro domišljijskih vlog 
po pravilih preteklih dni. Iz- 
kušnja se ne more meriti z 
žanrskimi odličnicami, a kljub 
temu do neke mere pritegne, 
pa tudi cenejša je. Zlasti sede 
starejšim igralcem, ki pomnijo 
čase koračnega premikanja, 
pravih kotov in poteznega 
obračunavanja. Takim je na- 
menjen tudi kviznik, v katerem 
bomo v imenu Ubisofta poda- 
rili kar tri škatelne različice 
igre! Le odgovoriti je treba na 
tradicionalni niz zaguljenih vp- 
rašanj in rešitev vpisati do 8. 
marca v glasovnico na naši 

MESTO V 
ROMUNIJI 


ŽUŽELKA 
KOZOLEC 
TERNOVŠEK 


TV-REALIZ 
VODNIK 
GOSTIJA, 

POJEDINA 


PRISTA- 
NIŠČE V 
ALŽIRIJI 


NERESNICA 


spletni strani. Razvajena mla- 
dež, ki ne da nič na starodav- 
ne elemente, pa roke proč! 


1. Kaj je prišlo poleg sleher- 
ne izdaje Might and Magica? 
|) talisman 

a) karta tarot 

s) zemljevid 

o) kocka 


2. Katerega bitja ni v nobe- 
nem Might 8 Magicu? 


NAŠ 
VESLAČ 
(IZTOK) 
PODOBA 
GOLEGA 
TELESA 


Dobitniki Gran Turismov 6: Tomaž Racman z Vrhni- 
ke, Simon Babnik iz Gorice in Jana Omahen iz Kopra. 
Rešitev je bila: OSEMVALJNIK. 


1) robotskega terminatorja 
r) mumificiranega zmaja 
o) prekletega jokerja 

h) troglavega gamsa 


3. Četrti in peti del sta se po- 
vezala v enovit svet, ki se mu 
je reklo: 

e) World of Xeen 

d) Universe of Xeen 

e) Two Sides of Xeen 

n) Xeenomorph 


4. Heroes of Might and Ma- 
gic so naredili po ustroju ne- 
ke druge predhodne igre. Ka- 
tere? 

k) Master of Magic 

|) King's Bounty 

a) Dragonsphere 

s) North 8% South 


Geselj, ki izhaja iz kražkine slike, in soluci- 
jo kviznika napiši v glasovnico, ki je na naši 


rumeni strani Joker.si, do praznika bab. 


5. Najbolj poznan Ubisoftov 
lik iz prejšnjega tisočletja! 
v) Litil Divil 

r) Zool 

a) Heimdal 

t) Rayman 


6. Kaj je storil urok Lloyd's 
Beacon? 

h) povlekel sovraga in mu dal 
zaušnico 

r) poslal svetlobni signal za 
nevarnost 

e) postavil marker, kamor smo 
se lahko teleportirali 

n) zakuril taborni ogenj 


7. Sedmi del serije je pred- 
stavil igro s kartami, ki je 
kasneje postala celo samo- 
stojna. Kakšen je bil naslov? 
m) Acromage 

r) Duel of Champions 

a) Hearthstone 

k) Fantasy Rivals 


PUGHTEBNRGIC 


HE : TAG Y 


februar 2014 


31. januar 

Končno imamo nekaj snega. Tale zima je bila res bed- 
na. No, ni mi bilo treba sekati drv. Saj ne, da bi mi bilo 
težko. Pravzaprav ja, bilo je težko, saj sem moral paziti, 
da ne bom poleg polena precepil še klade. Saj res, tale 
naša klada ima že kar precejšnjo luknjo in polena no- 
čejo stati ravno. Morda bi jo moral malo utrditi. Imam 
idejo! 

V garaži sem našel dve kili žebljev in oblič. Na hitro sem 
pooblal klado, da je bila lepo ravna, nakar sem jo obil z 
žeblji. Zdaj se ob sekanju ne bo več obrabljala. Pa še hu- 
do metalsko izgleda. Moram jo pokazati mami! 


Kasneje 

Joj, kako je pa znorela. Sploh ji nisem mogel razložiti, 
da sem kladi konkretno povečal trajnost. Tako mi je pri- 
mazala okoli ušes, da bi ne bilo čudno, če nisem svojih 
nadčloveških sposobnosti pridobil z njenimi geni. Zdaj 
moram k sosedu po motorko. Naša klada bo pet centi- 
metrov nižja. In kupiti moram žeblje. 


Še malo kasneje 

Kupiti moram še novo verigo. Očitno je bilo nekaj žeb- 
ljev dolgih šest centimetrov. Tega raje ne bom povedal. 
Upam, da se sosedu ne bo zdelo čudno, kako zdaj mo- 
torka tako dobro reže. 


1. februar 

Še vedno ga šiba. Baje ga imajo na zahodu cel meter. 
Tule pa en drek. Po radiu sem slišal, da imajo zato teža- 
ve z neko zlato lisico. Odletel sem pogledat, v čem je 
vic, pa je tako medlo, da nisem videl prav nič. Moral 
sem narediti nekaj glede tega. Jasno, termične sposob- 
nosti! Pričel sem pihati naokrog vročo sapo, tako da so 
se velikanske snežne krpe okoli mene pričele spremi- 
njati v povsem običajen dež. Res imajo ljudje tod na- 
okoli snega že čisto preveč. Celo popoldne sem letal 
naokrog in razblinjal snežno ujmo. Le kako bodo ljudje 
prišli v ponedeljek v službo, če jih povsem zamede? 


2. februar 

Ko sem stopil ven, je bilo vse prekrito s plastjo ledu. 
Podobno kot oni rakci, ki jih včasih kupi mama za v 
rižoto. To bi naj jedli danes, pa smo ostali brez elektrike. 
Mama preklinja dan, ko so jo baje nategnili, da naj kupi 
štedilnik z indukcijskimi ploščami. Klical sem na Elekt- 
ro, da bi izvedel, kaj je narobe, ampak so imeli ves čas 
zasedeno. 

Sestra pravi, da to ni led, ampak žled. Kakšna neumna 
beseda! V čem se pa razlikuje od ledu? Pravi tudi, da je 
po telefonu še lahko prišla na internet in da je (ž)led kriv 
za izpad elektrike, ker je polomil kup dreves in daljno- 
vodov. Baje nastane tako, da dež, ko pride na tla, 
zmrzne. ln po večjem delu države je popoldne deževalo. 
Hotel sem jo popraviti, da je snežilo. In kako sem poskr- 
bel, da snega ne bi bilo preveč ... 

O jebemti. 


3. februar 

Cel dan sem se mučil kot konj in talil še nepolomljena 
drevesa. Skušal sem tudi čistiti nastlane ceste, a je to 
težko, če povsod mrgoli gasilcev, ki so me odganjali st- 
ran, da se mi ne bi kaj zgodilo. Res je zoprno, da nisem 
pripravljen pred javnostjo razkriti svojih sposobnosti. 
Verjetno bi name gledali kot na spako. Potem je prikolo- 
vratila še vojska, z njimi pa res ne bi rad imel opravka. 
Raje bom še vedno delal po svoje. 


čmokavec 2014 


GUPERIMAK: 


Mimogrede sem ujel pogovor o olimpijskih igrah, 
ki bodo nekje pri Soči. Čisto sem pozabil, da bo to 
že zdaj. Verjetno bojo še kje drugje, ker vem, da so 
v Planici zidali nove skakalnice. Lahko bi šel pre- 
verit. Gotovo bo fajn. 


Kasneje 

Prekrižaril sem strugo Soče vse od izvira do Italije. 
Nikjer žive duše. Štiri dni pred začetkom bi pa že 
moralo kje biti kaj. Bom vprašal doma. 

Sestra je crknila od smeha, ko sem ji omenil olim- 
pijske igre ob Soči. Rekla je, da sem bil vedno te- 
pec. Ji zamerim. Ampak je vsaj povedala, da ne 
ob naši Soči, ampak je to mesto v Rusiji. Si bom 
pa privoščil izlet tja. tak so počitnice zaradi žleda. 
(Še vedno ne verjamem, da je to legalna beseda.) 


5. februar 

Doma sem povedal, da grem s kolegi pomagat pri- 
zadetim in da bomo prespali tam. Niso postavljali 
vprašanj, še več, občutek sem imel, da jim je odle- 
glo, da me ne bo doma. Pa mi menda ne priprav- 
ljajo presenečenja? Rojstni dan imam šele poleti. 
Kakorkoli, nisem se čisto zlagal. Imam načrt, prija- 
vil se bom kot prostovoljec. Tako bom imel dostop 
do vsega! In še povsem legalno. Denarja za karte 
za tekmovanja nimam, da bi pa kar priletel tja, se 
ne spodobi in ni pošteno. 


Zvečer 

Ne morem verjeti! Ne samo, da so me vzeli, še kra- 
sno bundo sem dobil za povrh! Škoda, da jo bom 
moral pustiti tukaj. Ne zato, ker se ne smem z njo 
prikazati doma. Zagrozili so mi, da me bodo zaprli, 
če je ne vrnem, ker jih bodo potem dali ... Hm, ni- 
so povedali, komu. Samo, da bodo šle v dobrodel- 
ne namene. Ja, dobrodelne. Tako. 

No, danes sem imel prosto. Potrebovali me bodo 
šele jutri, zato so mi dovolili, da se razgledam po 
mestu. Neverjetno, vse zgradbe so povsem nove. V 
nekaterih ni še niti zaves in pohištva. Tako sem se 
zagledal v njih, da sem povsem spregledal odprt 
jašek kanalizacije in telebnil v temo. Komajda sem 
se pravočasno ujel, da z lepo bundo nisem treščil v 
smrdljivo brozgo. Ampak zakaj je bil jašek odprt? 
Da niso na delu kaki teroristi? Skrivnosti sem mo- 
ral priti do dna. 

Tihotapljenje po odvodnih kanalih je dosti lažje, če 
vidiš v temi in ti ni treba broditi po odplakah. Je pa 
toliko bolj trpel moj nos, saj nadčloveško zazna- 
vam tudi smrad. Kakorkoli, v podzemlju ni bilo vi- 
deti nobenega terorista. Me je pa pritegnil cvilež. 
Labirint hodnikov me je privedel do roba mesta, 
kjer sem uzrl grozovito podobo. Več kot sto psov, 
ki jih je neki brezsrčnež stlačil v kletke in očitno pu- 
stil stradati. Tej nečloveškosti sem moral napraviti 
konec. Kako veselo so jo štirinožci podurhali! 


6. februar 

Dobil sem pomembno nalogo. V olimpijski vasi 
moram preveriti in zakleniti vsa vrata, da ne bi kdo 
športnikom vlomil v bivališča. Ne bi dobil tako po- 
membnega dela, a večina ostalih prostovoljcev lo- 
vi potepuške pse, ki jih je mesto polno in bi lahko 
napadli športnike. Ena od prostovoljk je vprašala, 
kaj bodo z njimi. Baje gredo v zavetišče, kjer jih bo- 


A 


do izšolali za delovne pse. Tile Rusi res vse obvladajo. 
Lahko bi jim že včeraj povedal, kje bi jih našli cel kup. 


Popoldne 

Menda je nek športnik razbil vrata v apartmaju, ker ga 
je nekdo zaklenil v stranišče. Madona, eni nimajo no- 
benega spoštovanja do imovine. Stavim, da je bil kak 
nasilnež, en tistih, ki mečejo velikanske kamne. 


7. februar 

Danes pomagam na glavnem stadionu. Treba je pri- 
praviti tako milijon kulis. Prav očaran sem bil, kaj vse 
so pripravili. Kristalni konji, velikanski otoki in na njih 
robotki, skoraj kot v Disneylandu! In vse te zadeve 
moramo obesiti na žice. Vodja je nek osoren Rus, ki 
ima pod sabo petnajst nič manj mrkih modelov. Če 
ne bi bil superman, bi me bilo kar malo strah. Ostali 
prostovoljci so vidno preplašeni. Morda bi se s temi 
gospodi moral dobiti na samem in jim povedati eno 
ali dve o manirah. Ampak zdaj moram pomagati 
elektrikarju, prosil je, naj mu napeljem kabel za 
snežinke. Te bojo čisto carska stvar. Prišle bodo z 
vrha stadiona, potem pa se bojo razprle v olimpijske 
kroge! 


Zvečer 

Komaj čakam otvoritev! Res bo zakon! Nič ne sme iti 
narobe! In kmalu bi šlo. Električar je bil očitno pijan, 
kajti ko sem šel mimo kontrolnega pulta, sem videl, 
da je eno snežinko zvezal narobe. Štiri so bile poveza- 
ne z rdečo žičko na rdečo elektrodo in s črno na črno, 
ena pa ravno obratno. Še dobro, da sem opazil in ve- 
zavo hitro obrnil. Naj se igre pričnejo! 


Ouattro 

MISLIM, DA To NI POTREBNO. 
HVALA LEPA JJ 
NE, NE ReZUMEŠ, 

29 LAHKO, sAMO 
Kli OBVESTIL SEM TE 


TT 
RI 


ja 
k 


JAZ TI BoM UMIL NOGE, PA 
ČE TI JE PRAV, ALI NE,BoLJ 


484 MOJE IN TUDI JAZ 
APA. ODLOČAM oNJIH. 


KA) SE TO PRAVI 212 
KDo KoMV TVKA) Nose 
OMIVAZ JA2 SEM 
ZN] ZASEKAHoŽ, JAZ BoM 
VAMA OREMA NO6E 


STORJENO JE! ALI Si VPR? 
OH, Kako JE OSTAL TRDEN, 
Mo) KRoTKI IN ZMERNI 


TABO, Kl5i Niž)I op MENE, 
KAR. 5 PARTICIPACIJO V 
PRAVKARŠNJEM PosoDkU, 


V TočNo ZDAJLE HA! | 
NAPRE) SEVEDA TOD HITREJE SEM MUJIHI 9 EN 4 
SAM No / ŽE UMIL, Kor JIH Boš] S AR 
TE NJEMU ALI MENU! [NA PoMooč INA fortooč! 


a a C) ri o o FEBRVAR 2044 


ZA NASLOVNICAMI 
DALEČ STRAN OD SOJA ŽAROMETOV 
SE SKRIVA PRAVA ZGODBA. 


IN 


UPRA ROAO MLA ja ULE sj DJE IMELA, sLOUJE ORA EMO pro 
sva: ALA JI MOJ" o o JEV OE a AE VOJ LJ MO 
mih ku MS TASI deli ji HE y ho. NE ali UE UH IL So RAVNO V neu LAM li 


PENROA FIVIA 


Telekom 


OLIMPIJSKA ži h h 
REPREZENTANCA Zabavo množimo, ko jo delimo. 


SLOVENIJE VELIKI SPONZOR www.telekom.si 

SPANCA, MRENE 

NE si rese! 

